
APOSTOLIC    LETTER. 


LITTERAE    APOSTOLICAE 

Quibus  Indulgentia  conceditur  recitantibus  iaculatoriam  precem 
in  honorem  SS.  Sacramenti. 

PIUS  PP.  X. 

Ad  perpetuam  vei  memoriam. 

Cum  Nobis  ex  nativo  supremi  Apostolatus  officio,  nihil  anti- 
quius  sit,  quam,  ut  fidelium  pietas  erga  Sacramentum  divini 
amoris  magis  amplificetur,  pias  preces  quae  christianorum  animos 
excitant,  ad  tantum  Mysterium  rite  recolendum,  coelestium 
munerum,  quorum  dispensationem  Altissimus  Nobis  concre- 
didit,  accessione  pro  re  ac  tempore  locupletare  satagimus.  Hoc 
ducti  consilio,  de  apostolica  Nostra  auctoritate,  praesentium 
tenore,  universis  christifidelibus  ex  utroque  sexu,  qui  ubique 
terrarum,  et  quocumque  idiomate,  dummodo  versio  fidelis  sit, 
contrito  saltern  corde  ac  devote  sequentem  iaculatoriam  precem 
recitent  :  O  lesu  in  Sanctissimo  Sacramento,  miserere  nobis,  quoties 
id  agant,  toties  in  forma  Ecclesiae  consueta,  de  numero  poena- 
lium  dierum  centum  expungimus.  Porro  largimur  fidelibus  ipsis, 
si  malint  liceat,  partiali  eadem  indulgentia  functorum  vita  labes 
poenasque  expiare.  Praesentibus  perpetuo  valituris.  Sed  prae- 
cipimus  ut  authenticum  praesentium  littsrarum  exemplar  trans- 
mittatur  ad  S.  S.  Officii  Congregationem,secuspraesentes  nullae 
sint :  simulque  ut  praesentium  litterarum  exemplis  etiam  im- 
pressis,  manu  alicuius  notarii  publici  subscripts,  et  sigillo 
personae  in  ecclesiastica  dignitate  constitutae  munitisi  eadem 
prorsus  fides  adhibeatur  ac  ipsis  praesentibus,  si  forent  exhibitae 
vel  ostensae. 

Datum  Romae  apud  S.  Petrum,  sub  annulo  Piscatoris,  die 
6  lulii  1909,  Pontificatus  Nostri  anno  sexto. 

L.  >E  S.  R.  Card.  MERRY  DEL  VAL,  a  Secrctis  Status. 


PONTIFICAL    RESCRIPTS. 


Adscript!  Sodalitati  S.  Antonii  Patav.  in  ecclesia  Capuccinorum 
"Crawley"  lucrare  possunt  Indulgentias  eidem  concessas 
visitando  ecclesiam  loci  proprii. 

Beatissime  Pater t 

P.  Anselmus,  Ord.  Min.  S.  Francisci  Cap.  Definitor  Generalis 
Provinciarum  linguae  Anglicae,  ad  pedes  Sanctitatis  Vestrae 
provolutus,  exponit  ut  sequitur  : 

I.  Anno  1895,  approbante  Episcopo,  erecta  fuit  in  Ecclesia 
"  parochiali "  Ordinis  apud  Crawley,  in  dioecesi  South warcensi 
in  Anglia,  Confraternitas  S.  Antonii  Patavini,  cuius  obiectum 
est  unire  in  societate  precum  et  charitatis  omnes  qui,  accepta 
aliqua  gratia  a  Deo  per  intercessionem  Divi  Antonii,  eleemosy- 
nam  pauperibus  dare  promittunt. 

II.  Confraternitas   ita    mirabiliter    crevit   ut   anno   sequent! 
Sancta  Sedes  varias  indulgentias  plenarias  et  partiales  in  per- 
petuum  concesserit  omnibus  qui  eidem  Confraternitati  nomen 
dare  vellent,  et  paulo  post  indulgentiae  extensae  fuere  ad  totam 
dioecesim. 

III.  Nunc  autem,  quia  numerus  adscriptorum  fere  est  200,000 
qui  in  variis  orbis  terrae   partibus  dispersi   sunt,  et   exoritur 
dubium  de  validitate  extensionis  indulgentiarum,  quia  ipsa  Con- 
fraternitas minime  ab  initio  declarata  fuerat  universalis,  Orator 
humillime  implorat  ut  Sanctitas  Vestra  declarare  dignetur  : 

Quod,  omnibus — si  quae  sini — in  contrarium  non  obstantibus, 
omnes  iam  adscripti  vel  in  futurum  adscribendi,  ubicumque 
sint,  visitando  eorum  Ecclesias  locales,  seu  Capellas,  ipsis  diebus 
approbatis  pro  Ecclesia  et  Capella  apud  Crawley,  gaudere  possint 
omnibus  indulgentiis  et  privilegiis  iam  concessis  vel  concedendis 
Confratenrtati. 

IV.  Praeterea,  quia  qualibet  feria  tertia  per  annum  in  Capella 
S.  Antonii  apud  Crawley  celebratur,  absque  stipendio,  unica 
Missa  pro   bono   spirituali   et  temporal!  tarn  ingentis   numeri 
Sodalium,  Orator  enixe  rogat  ut  haec  Missa  sit  Missa  votiva  S. 
Antonii  ad  instar  Missae  pro  re  gravi. 

Et  Deus  etc. 

luxta  preces  perlibenter  in  Domino. 

Die  31  Maii  1909. 

PIUS  PP.  X. 


PONTIFICAL    RESCRIPTS. 


RESCRIPTUM 

De  Prim!  et  Secundi  Ordinis  mutua  communicatione  Indulgen- 
tiarum  et  fructuum  spiritualium  Tertiarium. 

Beatissime  Pater, 

Frater  Dionysius  Schuler,  totius  Ordinis  Fratrum  Minorum 
Minister  Generalis,  ad  S.  Vestrae  Pedes  humiliter  provolutus, 
sequentia  exponit  : 

Sanctitas  Vestra,  per  Litteras  Oratori  datas  sub  die  5  curr. 
mensis  Mail  statuere  dignata  est,  "  ut  quibus  pontificalis  indul- 
gentiae  donis  fruuntur  quosque  de  bonis  operibus  spirituales 
fructus  percipiunt  familiae  seraphicae  primi  et  alterius  Ordinis, 
ea  omnia  Tertiari  Franciscales  quotquot  sunt  utriusque  sexus  et 
cuiusvisinstituti,vitaemortisque  tempore,  participent."  lamvero, 
Tertiaris  nostris  in  amplissimam  Indulgentiarum  et  spiritualium 
fructuum  communicationem  auspicato  vocatis,  congruum  esse 
videtur,  ut  Primi  et  Secundi  Ordinis  alumni  participes  reciproce 
fiant  Indulgentiarum  et  spiritualium  fructuum  Tertiariorum. 
Itaque  S.  Vestram  suppliciter  exorare  Orator  audet,  ut  ex  apos- 
tolica  benignitate  concedere  dignetur,  quatenus  laudata  Indul- 
gentiarum et  spiritualium  fructuum  mutua  communicatione 
perfrui  in  perpetuum  possint  quotquot  sub  Patriarchae  Seraphici 
S.  Francisci  vexillo  militant  ad  quemcumque  Ordinem  vel 
Ordinum  Familiam  pertineant. 

Ob  quam  gratiam,  etc. 

luxta  preces  perlibenter  in  Domino. 

Die  17  mense  Maii  an.  1909. 

PIUS  PP.  X. 


DECREES. 

CONGREGATION    OF    THE     HOLY    OFFICE. 

De   usu   inserendi  Coronis  B.  M.  V.  loco  granulorum   maiorum, 
parva  numismata,  B.  M.  V. 

Beatissime  Pater, 

P.  Thomas  Joseph  a  divina  Providentia,  societatis  divini 
Salvatoris,  ad  pedes  S.  V.  provolutus,  humillime  exponit  ut 
sequitur : 

Ab  aliquo  tempore  invaluit  usus  inserendi  coronis  B.  M.  V. 
loco  granulorum,  quae  Pater  nosier  designant,  parva  nu- 
mismata  B.  M.  V.  —  Quaeritur  a  multis  fidelibus,  utrum 
hie  usus  obstet  lucro  indulgentiarum,  et  utrum  retineri 
possit,  an  non  ? 

Et  Deus  etc. 

Die  13  Martii  1909,  S.  Congregatio  S.  Officii  respondendum 
censuit,  nihil  esse  innovandum. 

L.  |J<  S.  A.  Can.  GIAMBENE,  Substitutes  pro  Indulgentiis. 


Religiosis  mulieribus,  non  solum  earum  ordinarius  confessarius, 
sed  alius  quilibet  sacerdos  Benedictionem  Apostolicam  in 
articulo  mortis  impertire  valet. 

DECRETUM. 

Die  i  Aprilis  1909. 

Quum  religiosis  mulieribus  ad  instituta  votorum  turn  solem- 
nium  turn  simplicium  pertinentibus  benedictionem  apostolicam 
in  articulo  mortis  impertiri  nonnisi  ordinarius  earum  confessarius, 
iuxta  vigentem  in  praesens  disciplinam,  regulariter  permittatur ; 
ne  forte,  hoc  quavis  ex  causa  impedito,  supremo  huiusmodi  spiri- 
tuali  solatio  illae  destituantur,  sanctissimus  D.  N.  D.  Pius  PP.  X, 
oblatis  sibi  ad  rem  precibus  ex  animo  annuens,  in  solita  audientia 
R.  P.  D.  Adsessori  S.  Officii  concessa,  benigne  indulgere  digna- 
tus  est,  ut,  quandocumque  alius  quilibet  sacerdos  ad  extrema 
sacramenta  religiosis  mulieribus  votorum  turn  solemnium  turn 
simplicium  ministranda  rite  vocetur,  eisdem  animam  agentibus 
apostolicam  etiam  benedictionem,  etsi  aliunde  hac  facultate  non 


DECREES. 


polleat,  impertiri  valeat,  ad  normam,  ceteroquin,  apostolicae 
Constitutions  s.  m.  Benedict!  XIV,  quae  incipit  Pia  mater,  et 
servata  forma  in  Rituali  Romano  praescripta.  Contrariis  quibus- 
cumque,  etiam  speciali  mentione  dignis,  non  obstantibus. 

L.  |J|  S.  A.  Can.  GIAMBENE,  Substitutes  pro  Indulgentiis. 


Indulgentia  300  dierum  conceditur  toties  quoties  recitantibus 
invocationem :  "  Pie  lesu  Domine  dona  eis  requiem  sempi- 
ternam." 

Die  1 8  Martii  1909. 

SSmus.  Dominus  noster  D.  Pius  divina  providentia  PP.  X, 
in  audientia  R.  P.  D.  Adsessori  S.  Officii  impertita,  indul- 
gentiam  trecentorum  dierum,  animabus  igne  Purgatorii  detentis 
tantummodo  adplicabilem,  benigne  concessit,  toties  ab  universis 
christifidelibus  acquirendam,  quoties  ipsi,  corde  saltern  contrite 
ac  devote,  sequentem  invocationem  recitaverint :  Pie  lesu 
Domine,  dona  eis  (vel  ei)  requiem  sempiternam.  Praesenti  in  per- 
petuum  valituro,  absque  ulla  Brevis  expeditione.  Contrariis 
quibuscumque  non  obstantibus. 

L.  |J|  S.  A.  Can.  GIAMBENE,  Substitutus  pro  Indulgentiis. 


Oratio  pro  conversione  Sinensium  Indulgentiis  ditatur. 

Die  27  Maii  1909. 

SSmus.  Dominus  noster  D.  Pius  divina  providentia  PP.  X, 
in  audientia  R.  P.  D.  Adsessori  S.  Officii  impertita,  universis 
christifidelibus,  corde  saltern  contrito  ac  devote  infrarelatam 
precem  pro  conversione  imperii  Sinensis  ac  Mongoliae  recitanti- 
bus, indulgentiam  trecentorum  dierum,  defunctis  quoque  ad- 
plicabilem, pro  qualibet  vice,  benigne  concessit ;  iis  vero,  qui 
eamdem  orationem  quotidie  per  integrum  mensem  recitaverint, 
atque  una  eiusdem  mensis  die,  cuiusque  arbitrio  eligenda,  con- 
fessi  ac  sacra  synaxi  refecti,  aliquam  ecclesiam  vel  publicum 
oratorium  devote  visitaverint,  ibique  ad  mentem  Summi 
Pontificis  oraverint,  plenariam  indulgentiam,  adplicabilem  ut 
supra,  clementer  elargitus  est;  tandem  indulsit,  ut  praefatae 
indulgentiae  acquiri  etiam  valeant  a  christifidelibus  illiteratis, 
vel  ab  iis,  qui  prae  manibus  dictam  orationem  non  habent, 
dummodo  eius  loco  ad  intentionem  conversionis  memoratarum 
gentium  orationem  dominicam  cum  angelica  salutatione  et 
Gloria  Patri  etc.  bis  recitent,  ceteris  adimpletis  conditionibus. 


DECREES. 


ORATIO. 

Domine  lesu  Christe,  unice  Salvator  universi  generis  humani, 
qui  "iam  dominaris  a  mari  usque  ad  mare,  et  a  flumine  usque 
ad  terminos  orbis  terrarum,"  aperi  propitius  sacratissimum  Cor 
tuum  etiam  miserrimis  imperil  Sinensis  nee  non  Mongoliae 
incolis,  qui  adhuc  in  tenebris  et  in  umbra  mortis  sedent,  ut, 
intercedente  piissima  Virgine  Maria,  matre  tua  immaculata,  et 
sancto  Francisco  Xaverio,  relictis  idolis,  coram  te  procidant,  et 
Ecclesiae  tuae  sanctae  aggregentur.  Qui  vivis  et  regnas  in 
saecula  saeculorum.  Amen. — Pater,  Ave  et  Gloria. 

Praesenti  in  perpetuum  valituro,  absque  ulla  Brevis  expe- 
ditione.  Contrariis  quibuscumque  non  obstantibus. 

L.  |J|  S.  A.  Can.  GIAMBENE,  Substitutus  pro  Indulgentiis. 


Indulgentia  conceditur  recitantibus  quamdam  Grationem  pro  con- 
versione  Imperil  laponensis. 

Sanctissimus  D.  N.  D.  Pius  div.  prov.  PP.  X,  in  audientia 
R.  P.  D.  Adsessori  S.  Officii  impertita,  indulgentiam  trecentorum 
dierum,  defunctis  quoque  adplicabilem  atque  semel  in  die  lucran- 
dam,  benigne  concessit  universis  christifidelibus  corde  saltern 
contrito  ac  devote  recitantibus  sequentem  orationem  pro  conver- 
sione  Imperii  laponensis  :  O  Maria,  fulgida  Stella  matutina,  quae 
iam  primum  terris,  apparens,  proximum  Solis  iustitiae  et  veritatis  ortum 
significasti,  Imperii  laponensis  civibus  suaviter  illucescere  dignare,  utmox 
discussis  mentium  tenebris,  Lucis  aeternae  Candorem,  Filium  tuum, 
Dominum  nostrum  lesum  Christum  fideliter  agnoscant.  Amen.  Prae- 
senti in  perpetuum  valituro,  absque  ulla  Brevis  expeditione. 
Contrariis  quibuscumque  non  obstantibus. 

L.  |J|  S.  A.  Can.  GIAMBENE,  Substitutus  pro  Indulgentiis. 


Indulgentia  adnectitur  cuidam  oratiunculae  ad  lesum. 

SSmus.  D.  N.  D.  Pius  div.  prov.  PP.  X,  in  audientia  R.  P.  D. 
Adsessori  S.  Officii  impertita,  universis  christifidelibus  sequentem 
oratiunculam :  lesu  Christe,  Fili  Dei  vivi,  lux  mundi,  te  adoro,  tibi 
vivo,  tibi  morior,  Amen,  corde  saltern  contritis  ac  devote  recitanti- 
bus, indulgentiam  centum  dierum,  semel  in  die  lucrandam, 
defunctis  quoque  adplicabilem,  benigne  concessit.  Praesenti  in 
perpetuum  valituro,  absque  ulla  Brevis  expeditione.  Contrariis 
quibuscumque  non  obstantibus. 

L.  5<  S.  A.  Can.  GIAMBENE,  Substitutus  pro  Indulgentiis. 


DECREES. 


CONGREGATION  OF  THE  CONSISTORY. 

Solvuntur  quaedam    dubia    circa    competentiam    SS.   Congrega= 
tionum  et  Tribunalium  Rotae  et  Signaturae  Apostolicae. 

Vi  Constitutionis  Sapienti  consilio  restitutis  vel  potius  noviter 
institutes  tribunalibus  S.  Romanae  Rotae  et  Signaturae  Aposto- 
licae, quae  sequuntur  dubia  exorta  sunt  circa  competentiam 
propriam  SS.  Congregationum  et  Tribunalium  : 

I.  Utrum  restitutio  in  integrum  adversus  sententiam  alicuius 
S.  Congregationis,  editam  ante  Constitutionem  Sapienti  consilio, 
sit  concedenda  ab  ipsa  sacra  Congregatione,  quae  sententiam 
tulit  vel  a  sacra  Rota,  vel  ab  Apostolica  Signatura. 

II.  Utrum  adiutores  Auditorum  S.  Rotae  agere  possint  munus 
advocati  in  aliqua  causa,  quae  agitur  apud  S.  Rotam,  vel  apud 
Apostolicam  Signaturam. 

III.  Quaestione  aliqua  ad  sacram  aliquam  Congregationem 
delata,  et  una  ex  partibus  dissentiente  quominus  ibi  res  dis- 
ciplinari  seu  administrativo  modo  dirimatur,  dubium  de  com- 
petentia   ita   excitatum,   a   quonam  et   quomodo   definitiva  et 
inappellabili  sententia  sit  resolvendum. 

IV.  Et  si  res  sit  apud  S.  Rotam,  dubium  de  eius  competentia 
a   quonam   et   quomodo  definitiva  pariter  et  inappellabili  sen- 
tentia sit  resolvendum. 

Et  Emi.  Patres  S.  Congregationis  Consistorialis,  votis  Con- 
sultorum  aliisque  perpensis,  in  pleno  conventu  diei  3  lunii  1909 
respondendum  censuerunt : 

Ad.  I.  Ab  Apostolica  Signatura,  de  commissione  Sanctissimi. 

Ad.  II.  Negative  in  utroque  casu. 

Ad.  III.  Servetur  dispositio  Normavum peculiarium  Ordinis  (seu 
Regolamento),  cap.  I,  num.  3,  et  cap.  Ill,  num  10.  Quod  si  Con- 
gressus  dubitet  de  sua  competentia,  rem  deferat  ad  S.  Congre- 
gationem Consistorialem  pro  dubii  definitione,  iuxta  num.  2, 
cap.  I  earumdem  Normarum.  Si  vero  Congressus  decernat,  causae 
cognitionem  ad  se  competere,  et  una  ex  partibus  recursum  ad 
SSmum.  Dominum  contra  Congressus  resolutionem  interponat, 
de  commissione  ipsius  SSmi.  quaestio  de  competentia  pariter  a 
S.  Congregatione  Consistoriali  dirimatur. 

Ad.  IV.  Firmo  quod  S.  Rota,  quum  sit  appellationis  tribunal, 
videre  nequit  de  instantiis  in  prime  gradu,  nisi  ex  commissione 
SSmi.,  in  casu  quo  recursus  penes  S.  Rotam  interpositus  fuerit 
contra  aliquem  Episcopi  seu  ordinarii  actum,  de  quodisceptetur 
vera  ne  sit  sententia,  an  potius  decretum  seu  dispositio  discipli- 
naris ;  dubium  de  competentia  dirimatur  iisdem,  cum  propor- 
tione,  servatis  regulis  ac  in  praecedenti  responsione. 

Facta  vero  de  his  omnibus  relatione  SSmo.  D.  N.  Pio  PP.  X 
in  audientia  diei  n  lunii  1909,  Sanctitas  Sua  supra  relatas 
resolutiones  Emorum.  Patrum  approbate  et  confirmare  dignata 
est. 

C.  Card.  DE  LAI,  Secretariats. 
L.  ||  S.  SCIPIO  TECCHI,  Adsessor. 


De  quibusdam  Collegiis  a  5.  Congregatione  de  Propaganda  fide 
dependentibus  ante  Constitutionem  '*  Sapient!  Consilio." 

Die  29  lulii  1909. 

Postquam  vi  Constitutionis  Sapienti  consilio  plures  region es, 
olim  subiectae  S.  Congregationi  de  Propaganda  Fide,  subductae 
fuerunt  ab  eius  iurisdictione,  quaesitum  est,  quae  esset  conditio 
quorundam  collegiorum  Urbis,  in  quibus  educabantur  iuvenes 
ad  praefatas  regiones  ut  plurimum  pertinentes,  et  quae  hucusque 
speciali  directioni  et  administrationi  S,  Congregationis  de  Pro- 
paganda suberant. 

Dubia  hac  de  re,  inter  alia,  proposita  haec  fuerunt :  "  IX. 
Utrum  collegia  Americae  septentrionalis,  Hiberniae  et  Scotiae 
dependere  pergant  a  Congregatione  de  Propaganda,  et  utrum 
eorundem  alumni  praestare  teneantur  iusiurandum  praescriptum 
ab  Urbano  VIII,  die  24  Novembris  1625. — X.  Utrum  etiam 
alumni  Americae  septentrionalis  Canadenses,  Hiberni,  qui  ex 
iure  fundationis  instituuntur  in  collegio  Urbano  de  Propaganda, 
emittere  obstringantur  posthac  memoratum  iuramentum  ab 
Urbano  VIII  praescriptum,  atque  in  forma  et  terminis  deinceps 
statutis  ab  Alexandro  VII  per  Bullam  diei  20  lulii  1660,  pro 
cunctis  collegii  Urbani  alumnis. — XI.  Utrum  Cardinalis  Prae- 
fectus  Congregationis  de  Propaganda  poterit  adhuc  concedere 
litteras  dimissoriales  ad  sacros  Ordines  alumnis  collegiorum 
Americae  septentrionalis,  Hiberniae  et  Scotiae ;  et  an  ac  quo- 
modo  mutare  oporteat  titulum  missionis. — XII.  Utrum  et  qua 
ratione  immutandus  sit  titulus  missionis  quoad  alumnos  collegii 
Urbani  de  Propaganda,  qui  pertinent  ad  provincias  ecclesiasticas 
et  dioeceses  a  Congregatione  de  Propaganda  avulsas." 

His  dubiis  S.  Congregatio  Consistorialis,  juxta  mentem  a 
SSmo.  D.  N.  acceptam,  ita  die  i?,  Novembris  1908  respondit : 
"  Ad  IX.  Collegia  Americae  septentrionalis,  Hiberniae  et  Scotiae 
posthac  pendebunt  a  S.  Congregatione  Consistoriali.  Iuramen- 
tum autem  ab  alumnis  praestandum  servetur,  reformandum 
tamen  erit  iuxta  novam  statuendam  formulam. — Ad  X,  Affirma- 
tive, formula  vero  reformata,  consiliis  initis  cum  Emo.  Cardinali 
Praefecto  S.  Congregationis  de  Propaganda. — Ad  XI.  Concessio 

litterarum  dimissorialium  ad  sacros  Ordines  pertinebit  ad  hanc 
S.  Congregationem,  quae,  cum  necessarium  fuerit,  immutabit 
titulum  missionis  in  titulum  servitii  eccksiae.— Ad  XII.  Emus.  Car- 
dinalis  Praefectus  Congregationis  de  Propaganda  mutabit  pro 
memoratis  alumnis  titulum  missionis  in  titulum  servitii  eccksiae" 

Verum,  publicatis  hisce  resolutionibus,  nova  dubia  oborta  sunt. 
Sane  Emus.  Praefectus  S.  Congregationis  de  Propaganda  prae- 
fatis  collegiis  praeerat  etiam  qua  eorum  Protector,  et  qua  talis 
alumnis  litteras  dimissorias  ad  Ordines  aliasque  dispensationes 
concedere  consuevcrat,  iuxta  antiqua  privilegia  a  Summis  Pon- 
tificibus  tributa  Cardinalibus  eorundem  collegiorum  Protectori- 
bus.  Quaesitum  itaque  est,  utrum  haec  potestas  transiret 
universa  ad  S.  Congregationem  Consistorialem  et  ad  Cardinalem 
Secretarium. 

Sed  et  alia  extra  Urbem  in  Europa  et  America  aderant 
collegia  seu  seminaria,  S.  Congregation!  de  Propaganda  directe 
seu  immediate  subiecta,  de  quibus  quoque  dubium  movebatur, 
utrum  eidem  Congregation!  adhuc  subesse  deberent. 

Quapropter  S.  Congregatio  Consistorialis,  ut  in  re  satis  com- 
plexa  omnimodam  lucem  obtineret,  Moderatores  singulorum 
norum  collegiorum  interpellavit,  ut  quae  essent  eorum  statuta, 
regulae  et  privilegia  proferrent. 

Disceptationum  puncta  haec  potissima  erant : 

i.°  a  quanam  S.  Congregatione,  et  quomodo,  haec  collegia  in 
posterum  dependere  deberent ;  et  cum  vi  Constitutionis  Sapienti 
consilio  S.  Congregatio  Consistorialis  polleat  alta  directione  et 
moderatione  in  universa  seminaria  locorum  iuri  communi  sub- 
iectorum,  utrum  collegia,  de  quibus  disceptabatur,  subesse 
deberent  S.  Congregationi  Consistoriali  hoc  lato  sensu,  an  potius 
etiam  strictiori,  idest  modo  directo  et  immediato ; 

2.°  a  quonam  concedendae  essent  alumnis  praefatorum  collegi- 
orum litterae  dimissoriae  ad  Ordines ; 

3.°  quonam  titulo  iidem  alumni  ordinari  deberent ; 

4.°  an  adhuc  ab  eisdem  iuramentum  praestari  deberet  eodem 
modo  ac  hucusque  ab  eis  Congregatio  de  Propaganda  exigere 
consueverat. 

Collegia  vero  seu  seminaria,  de  quibus  dubia  movebantur, 
praetur  tria  superius  recensita,  Hiberniae,  Scotiae  et  Americae 
septentrionalis  in  Urbe,  haec  insuper  recensebantur  : 

(a)  Collegium  Anglicum  Urbis  a  Summo  Pontifice  Gregorio 
XIII  anno   1579   institutum,  et  Cardinal!  Protectore  donatum 
aliisque  pluribus  privileges:  cui  anno  1898  ex  institutione  s.  m. 
Leonis  XIII  accessit  co'legium  Beda  pro  Anglis  alumnis  nuper 
e  protestantismo  conversis. 

(b)  Collegium  Canadense  Urbis,  coniunctum  cum  seminario 

S.  Sulpitii  civitatis  Montisregalis  in  Canada,  et  ab  iisdem  patribus 
S.  Sulpitii  directum,  quo  conveniunt  e  Canada  iuvenes  sacerdotes 
aut  saltern  clerici  in  maioribus  Ordinibus  constituti,  ut  studia 
superiora  perficiant. 

(c)  Collegium   losephinum   civitatis   Columbus  in  America,  a 
sacerdote  losepho  Jessing  anno  1888  fundatum  pro  educatione 
iuvenum  pauperum  ad  statum  sacerdotalem  optantium  in  foeder- 
atis  statibus  Americae  septentrionalis :  quod  collegium  a  funda- 
tore  ipso,  anno  1892,  cessum  fuit  cum  omnibus  suis  bonis  S.  Con- 
gregationi  de  Propaganda,  et  iuxta  suas  regulas  sub  omnimoda 
est  directione  et  dependentia  huius  S.  Congregationis. 

(d)  Collegium   Americanum   Lovanii   in   Belgio,   anno    1858 
fundatum,  ut  "  ex  variis  nationibus  iuvenes  praeparentur  idonei, 
qui  ministerium  sacrum  in  provinciis  foederatis  Americae  sep- 
tentrionalis, in  provincia  Victoriensi  (Columbiae  Britannicae)  ac 
in  dioecesibus  Portus  hispanici  ac  Rosensi,  uti  sacerdotes  saecu- 
lares,  sub  Illmorum.  Episcoporum  regimine  exerceant."     Iuxta 
suas   regulas   collegium  hoc  subest  auctoritati  Emi.  Praefecti 
S.  Congregationis  de  Propaganda  et  Commissionis  Praesulum  a 
Concilio  Baltimorensi  III  institutae. 

(e)  Collegium  Anglicum  Vallisoleti  in  Hispania,  anno  1592  a 
Philippe  II  cum  approbatione  dementis  VIII  erectum,  et  patri- 
bus Societatis  lesu  tune  primum  concreditum  ;  quod  dein,  sub 
Carolo  IT  I,  novis  statutis   donatum,  modo  vocatur  regium,  et 
eius  rector  a  rege  Hispaniae  ex  propositione  Episcoporum  Angliae 
inter  sacerdotes  saeculares  eligitur. 

(/)  In  iisdem  fere  conditionibus  ac  Anglicum  habetur  Valli- 
soleti aliud  collegium  pro  Scotiae  alumnis. 

(g)  Collegium  Anglicum  Lisbonense,  quod  regi  dicitur  iisdem 
regulis  et  privilegiis  collegii  Anglici  Urbis,  S.  Sedi  immediate 
subiectum  est.  Rector  a  Summo  Pontifice  eligitur  ex  proposi- 
tione Episcoporum  Angliae. 

(h)  Collegium  Hibernense,  Parisiis,  quod,  institutum  anno 
1578,  subest  directioni  sacerdotum  Missionis,  vulgo  Lazaristae, 
quos  Archiepiscopi  Hiberniae  eligunt  inter  religiosos  ab  eadem 
congregatione  Missionis  propositos. 

(*)  Collegium  Omnium  Sanctorum,  Dublini  in  Hibernia  anno 
1842  fundatum,  ad  sacerdotes  instituendos  et  comparandos  pro 
missionibus  catholicis  ubi  lingua  anglica  praevalet.  Dirigitur  a 
sacerdotibus  Congregationis  Missionis,  sub  directa  dependentia 
S.  Congregationis  de  Propaganda. 

(/)  Denique  in  Liguria,  lanuae,  adest  collegium  nuncupatum 
Brignole-Sale,  curae  sacerdotum  Congregationis  Missionis  com- 
missum,  cuius  finis  est  "  di  favorire  la  vocazione  di  operai  evan- 
gelici,  destinati  a  predicare  la  religione  cattolica  presso  gli 

infedeli  o  presso  le  nazioni  eterodosse."  Ex  decreto  autem  S. 
Congregationis  de  Propaganda,  diei  17  Septembris  1908,  in  hoc 
collegio  non  admittuntur  clerici,  qui  non  sint  destinati  pro  locis 
missionum. 

Quoad  sacram  alumnorum  ordinationem,  recolendum  est,  in 
hisce  collegiis  non  unam  eandemque  regulam  dari.  Nam  in 
collegio  Americano  septentrionali  dimissorias  concedere  con- 
sueverat  Emus.  Card.  Praefectus  S.  C.  de  Propaganda.  Fertur 
autem,  eas  concedere  valuisse,  non  qua  Praefectus  sacrae  istius 
Congregationis,  sed  qua  collegii  Protector.  Idem  sentiendum 
quoad  collegium  Hibernicum  Urbis :  idemque  quoad  collegium 
Scotorum  Urbis  ;  quod  imo,  ex  Bulla  suae  fundationis,  eadem 
obtinet  privilegia,  quoad  sacram  alumnorum  ordinationem,  ac 
collegium  Anglicum  Urbis. 

In  hoc  autem  collegio  Cardinalis  Protector  valet  alumnis  dare 
dimissorias  ad  Ordines,  eisdem  indulgere  ordinationem  extra 
tempora,  eosque,  si  opus  sit,  dispensare  ab  interstitiis,  a  natalium 
defectu,  et  a  titulo  sacrae  ordinationis. 

In  collegio  losephino  Columbus,  ex  resolutione  S.  C.  de  Propa- 
ganda diei  2  Aprilis  1894,  dimissorias  alumnis  concedit  Delegatus 
Apostolicus,  ea  tamen  lege,  ut  dimissoriae  litterae  ab  eo  dirigan- 
tur  ad  Episcopum  Columbensem,  et  eo  absente,  impedito  aut 
nolente,  ad  alium. 

In  seminario  Lovaniensi  rector  ipse  dimissorias  concedit 
alumnis,  vi  indulti  ad  tempus  a  S.  C.  de  Propaganda  eidem  dati. 
Et  vi  similis  indulti  eas  concedit  rector  collegii  Anglici  Valliso- 
letani,  et  rector  collegii  Anglici  Lisbonensis. 

Alumni  collegii  Hibernici,  Parisiis,  dimissorias  a  suis  Ordi- 
nariis  petere  debent :  itemque  alumni  collegii  Omnium  Sanctorum 
Dublini. 

Quaod  titulum  sacrae  ordinationis,  in  praefatis  collegiis,  clerici 
consueverant  ferme  semper  promoveri  titulo  missionis.  Sed  ex 
rerum  mutatione,  quae  contigit  die  2  Novembris  1908,  vi  Consti- 
tutionis  Sapienti  consilio,  hie  titulus  baud  amplius  adhiberi  pro 
pluribus  poterat.  Quapropter,  iuxta  mentem  a  SSmo.  D.  N. 
acceptam,  S.  Congregotio  Consistoralis,  die  12  Novembris 
eiusdem  anni  (ceu  supra  relatum  est),  declaravit,  substituendum 
esse  titulo  missionis  titulum  servitii  ecclesiae. 

Paulo  post  vero,  Delegate  Apostolico  pro  statibus  fpederatis 
Americae  septentrionalis  postulanti,  quo  titulo  deinceps  ordinari 
deberent  clerici  illius  nationis,  SSmus.  D.  per  Secretariam  Status 
in  eundem  sensum  respondit. 

Recentius,  cum  Emus.  Hiberniae  Primas,  sao  et  aliorum 
Episcoporum  nomine,  regulam  et  ipse  hac  in  re  quaesivisset,  de 
mandate  SSmi.  rem  perpendit  sacra  haec  Congregatio  :  quae, 

requisite  voto  Rmi.  P.  Wernz,  die  27  Maii  1909,  in  plenario  con- 
ventu  censuit  ita  rescribendum  esse,  quod  et  SSmus.  D.  probavit : 
11  Pro  gratia  ad  quinquennium,  ut  in  omnibus  et  singulis  dioe- 
cesibus  Hiberniae,  clerici,  quoties  alio  canonico  titulo  careant, 
ad  sacros-maiores  Ordines  promoveri  queant  titulo  sevvitii  ecclesiae, 
hoc  est  dioecesis.  Caveant  autem  singuli  Archiepiscopi  et  Epis- 
copi,  ut,  qui  ita  promoti  sunt,  honestae  sustentationis  rationibus 
non  careant,  et  ut  ii,  qui  iuxta  Constitutionem  Speculators,  et 
decreta  S.  Congregationis  Concilii  de  excardinatione  et  sacra 
ordinatione,  20  lulii  1898  et  24  Novembris  1906,  ad  iuramentum 
praestandum  tenentur,  huic  obligationi,  prout  ibi  praescriptum 
est,  et  non  ultra,  satisfaciant." 

Videndum  itaque  est,  an  et  quomodo  haec  regula,  quae  quasi 
privilegium  dici  debet  pro  quibusdam  collegiis  etregionibusdata, 
extendenda  sit  aliis  collegiis,  de  quibus  vertit  quaestio. 

Postremo  res  est  de  iuramento.  Qua  in  re  animadvertendum 
est,  quod  clerici  ordinandi  titulo  missionis  generatim  adiguntur 
ad  certam  iurisiurandi  formam  praevie  praestandam,  quae  ex 
decreto  S.  C.  de  Propaganda,  diei  27  Aprilis  1871,  ita  est: 

"  Ego  N.,  nlius  N.,  dioecesis  N.  (vel  Vicariatus  N.),  spondeo 
et  iuro,  quod  postquam  ad  sacros  Ordines  promotus  fuero,  nullam 
religionem,  societatem  aut  congregationem  regularem,  sine 
speciali  Sedis  Apostolicae  licentia  aut  S.  Congregationis  de  Pro- 
paganda Fide,  ingrediar,  neque  in  earum  aliqua  professionern 
emittam. 

"  Voveo  pariter  et  iuro,  quod  in  hac  dioecesi  aut  Vicariatu  (vel 
in  missione  cui  S.  Sedi  vel  S.  Congregation*  de  Propaganda  Fide 
medestinare  placuerit)  perpetuo  indivinis  administrandis  laborem 
meum  ac  operam,  sub  omnimoda  directione  et  iurisdictione 
R.  P.  D.  pro  tempore  Ordinarii,  pro  salute  animarum  impendam  ; 
quod  etiam  praestabo,  si,  cum  praedictae  Sedis  Apostolicae 
licentia,  religionem,  societatem  aut  congregationem  regularem 
ingressus  fuero,  et  in  earum  aliqua  professionem  emisero." 

Sed  est  et  aliud  iuramentum  speciale  pro  plerisque  ex  collegiis 
superius  recensitis  statutum,  quod  ab  alumnis  paulo  post  ab 
ingressu  in  piam  domum  debet  emitti,  et  in  casu  sacrae  ordina 
tionis  supplet  iuramentum  commune  pro  locis  missionis  mox 
memoratum.  Hanc  formulam  primum  statuit  Urbanus  VIII 
pro  collegio  de  Propaganda,  quod  ipse  instituit  ;  ampliavit 
Alexander  VII,  adiiciendo  vetitum  ingrediendi  in  aliquod  reli- 
giosum  institutum  sine  S.  Sedis  venia ;  declaravit  S.  C.  de  Pro- 
paganda, pluribus  resolutionibus  ad  rem  datis. 

Formula  autem  haec  est : 

"  Ego  N.,  nlius  N.,  dioecesis  N.t  plenam  habens  instituti  huius 
collegii  notitiam,  legibus  et  constitutionibus  ipsius,  quas  iuxta 

Superiorum  explicationem  amplector,  me  sponte  subiicio,  casque 
pro  posse  observare  promitto. 

"  Insuper  spondeo  et  iuro,  quod,  dum  in  -hoc  collegio  per- 
manebo,  et  postquam  ab  eo,  quocumque  modo,  sive  completis 
sive  non  completis  studiis,  exiero,  nullam  religionem,  societatem 
aut  congregationem  regularem  sine  speciali  Sedis  Apostolicae 
licentia  vel  sacrae  Congregationis  de  Propaganda  Fide,  ingrediar, 
neque  in  earum  aliqua  profession  em  emittam. 

"  Spondeo  pariter  et  iuro,  quod,  volente  sacra  Congregatione 
de  Propaganda  Fide,  statum  ecclesiasticum  amplectar,  et  ad 
omnes  sacros,  etiam  presbyteratus,  Ordines,  cum  Superioribus 
visum  fuerit,  promovebor. 

"  Item  voveo  et  iuro,  quod,  sive  religionem  ingressus  fuero, 
sive  in  statu  saeculari  permansero,  si  intra  fines  Europae  fuero, 
quolibet  anno  ;  si  vere  extra,  quolibet  biennio,  mei  ipsius,  meique 
status  exercitii,  et  loci,  ubi  moram  traxero,  sacram  Congrega- 
tionem de  Propaganda  Fide  certiorabo. 

"  Voveo  praeterea  et  iuro,  quod,  iussu  praedictae  Congrega- 
tionis de  Propaganda  Fide,  sine  mora  in  provinciam  meam 
revertar,  ut  ibi  perpetuo  in  divinis  administrandis  laborem  meum 
ac  operam  pro  salute  animarum  impendam  :  quod  etiam  prae- 
stabo,  si,  cum  praedictae  Sedis  licentia,  religionem,  societatem, 
aut  congregationem  regularem  ingressus  fuero,  et  in  earum 
aliqua  professionem  emisero. 

"  Denique  voveo  et  iuro,  me  praedictum  iuramentum  eiusque 
obligationem  intelligere  et  observaturum,  iuxta  declarationes 
factas  a  sacra  Congregatione  de  Propaganda  Fide,  et  Brevi 
apostolico  roboratas  sub  die  20  lulii  1660.  Itemque  iuxta 
novissimam  declarationem  eiusdem  sacrae  Congregationis,  die 
12  Maii  anno  1834  editam. 

"  Sic  me  Deus  adiuvet  et  haec  sancta  Dei  evangelia." 

Haec  formula  in  usu  est  penes  plura  Urbis  collegia,  nempe 
penes  collegia  de  Propaganda,  Scotiae,  Hiberniae,  Americae 
septentrionalis,  Angliae  (pro  alumnis  dumtaxat,  exclusis  scilicet 
convictoribus),  et  penes  collegium  losephinum  civitatis  Columbus. 
In  collegio  Anglico  Lisbonensi,  in  usu  est  formula  Urbani  VIII, 
sine  additamento  Alexandri  VII.  In  collegio  Anglico  Valliso- 
letano  duae  speciales  formulae  iurisiurandi  vigent,  quae  cetero- 
quin  in  pluribus  conveniunt  cum  superius  recensitis.  In  seminario 
vero  Lovaniensi  aliisque  nullum  speciale  iuramentum  exigitur. 
Videndum  itaque  est,  quid  etiam  de  hac  iuramenti  praestatione 
sit  decernendum. 

Haec  itaque  dubia  enodanda  S.  Congregation!  proposita  sunt : 

I.  Quomodo  intelligenda  sit  dependentia  a  S.  Congregatione 
Consistoriali  trium  Urbis  collegiorum,  nempe  Americae  septen- 

trionalis,  Hiberniae  et  Scotiae,  de  qua  in  resolutione  diei  12 
Novembris  1908  ad  IX;  et  quid  idcirco  statuendum  sit  quoad 
designationem  et  attributiones  Emi.  Cardinalis  Protectoris  in 
iisdem  collegiis. 

II.  Utrum  et  qua  ratione,  post  Constitutionem  Sapienti  consilio, 
collegium  Anglicum  de  Urbe  adnexumque  collegium  Beda  depen- 
deant  a  S.  Congregatione  Consistoriali. 

III.  Utrum  et  quomodo  collegium  Canadense  de  Urbe  in  pos- 
terum  dependeat  a  S.  Congregatione  Consistoriali. 

IV.  Quae  statuenda  sint  circa  collegium  losephinum  in  civitate 
Columbus  Americae  septentrionalis. 

V.  Utrum  collegium  Americanum,   Lovanii,  post   Constitu- 
tionem Sapienti  consilio,  dependeat  a  S.  Congregatione  de  Propa- 
ganda Fide,  an  a  S.  Congregatione  Consistoriali. 

VI.  Utrum  et  quae  iura  posthac  exercere  valeat  S.  Congre- 
gatio  Consistoriolis  quoad  collegium  Anglicum  S.  Albani  Valli- 
soleti. 

VII.  Utrum  et  quomodo  providendum  sit  collegio  Anglico 
Lisbonensi. 

VIII.  Utrum   et   quomodo   collegium   Omnium   Sanctorum, 
Dublini,adhuc  dependeat  a  S. Congregatione  de  Propaganda  Fide. 

IX.  Utrum  et  quomodo  collegium  Hibernicum,  Parisiis,  depen- 
deat a  S.  Congregatione  Consistoriali. 

X.  Utrum  collegium  lanuense  Brignole-Sale  etiam  nunc  depen- 
dere  debeat  a  S.  Congregatione  de  Propaganda  Fide. 

XI.  Ad  quern  spectet  concedere  litteras  dimissorias  ad  sacros 
Ordines  alumnis  collegiorum  Americae  septentrionalis,  Hiberniae 
atque   Scotiae   de   Urbe,   nee   non   aliorum  collegiorum,  quae 
superius  recensita  sunt. 

XII.  Utrum  et  quinam  titulus  ad  sacros  Ordines,  post  Con- 
stitutionem Sapienti  consilio,  subrogandus  sit  titulo  missionis  quoad 
alumnos  collegiorum,  de  quibus  supra. 

XIII.  Quid   statuendum   sit   circa   iuramentum   ab   alumnis 
eorundem  collegiorum  in  ingressu  in  collegium  praestandum. 

XIV.  Utrum  clerici  statuum  feoderatorum  Americae  septen- 
trionalis, aui  vi  peculiaris  indulti,  a  Summo  Pontifice  per  Secre- 
tariam  Status  die  2  lanuarii  1 909  concessi,  promoventur  ad  sacros 
Ordines   titulo  servitii  ecclesiae,  teneantur  emittere  iuramentum 
sese  mancipandi  servitio  suae  ecclesiae  seu  dioecesis. 

XV.  Qua   ratione   reformandum   sit   iuramentum  quoad  eos 
alumnos  collegii  Urbani  de  Propaganda  Fide,  de  quibus  in  reso- 
lutione S.  Congregationis  Consistorialis,  die  12  Novembris  1908 
ad  X™  data. 

Emi.  Patres  S.  Congregationis  Consistorialis,  in  plenario  con- 
ventu  diei  29  lulii  1909,  omnibus  sedulo  perpensis,  responderunt : 

Ad  I.  Hanc  dependentiam  intelligendam  esse  de  alta  direc- 
tione,  quam  S.  Congregatio  Consistorialis,  vi  Constitutionis 
Sapienti  Consilio,  exercet  in  omnia  seminaria  et  collegia  iuri  com- 
muni  subiecta  :  et  supplicandum  SSmo.,  ut  in  unoquoque  ex  his 
collegiis  Cardinalem  Protectorem,  qui  in  Urbe  resideat,  designet, 
cum  attributionibus  prout  in  eorundem  constitutionibus  et  regulis, 
salvis  tamen  semper  iis  quae  in  memorata  Constitutione  Sapienti 
consilio  et  inferius  disponuntur. 

Ad  II.  Affirmative,  in  iisdem  omnibus terminisac  in  responsione 
ad  I.™ 

Ad  III.  Ad  tramitem  iuris  communis,  si  et  quatenus  opus  sit. 

Ad  IV.  Quoad  proprietatem  et  administrationem  bonorum 
nihilinnovandum :  quoad  collegiidirectionem,  disciplinam  aliaque, 
rem  spectare  ad  S.  Congregationem  Consistorialem. 

Ad  V.  Negative  ad  primam  partem ;  affirmative  ad  secundam, 
salvis  iuribus  S.  Congregationis  de  Propaganda  Fide  quoad 
alumnos  dioecesum,  quae  adhuc  eidem  subsunt. 

Ad  VI.  Affirmative,  et  S.  Congregationem  Consistorialem  suc- 
cedere  debere  in  iuribus,  quae  hucusque  a  S.  Congregatione  de 
Propaganda  Fide  exercebantur. 

Ad  VII.  Firma  dependentia  eiusdem  collegii  a  S.  Sede,  provi- 
dendum  quoad  modum  iuxta  mentem. 

Ad  VIII.  Negative,  subrogata  S.  Congregatione  Consistoriali 
in  iuribus,  quae  hucusque  in  dictum  collegium  exercebat  S.  Con- 
gregatio de  Propaganda  Fide,  et  salvis  iuribus  S.  Congrega- 
tionis de  Propaganda  quoad  alumnos  dioecesum,  quae  eidem 
subsunt. 

Ad  IX.  Dilata. 

Ad  X.  Affirmative. 

Ad  XI.  Litteras  dimissorias  concedendas  esse  a  Cardinal! 
Protectore,  ubi  adest :  ubi  vero  deest,  ab  iis  qui  hoc  privilegium 
legitime  obtinuerunt  ;  ea  tamen  lege,  ut,  si  non  agatur  de  privi- 
legio  perpetuo,  indulti  prorogatio  sacrae  Congregation!  Consis- 
toriali reservata  maneat.  Rectores  autem  collegiorum  (quisquis 
sit,  qui  dimissorias  litteras  concedat)  teneri  in  antecessum  in 
singulis  casibus  Ordinarium  proprium  candidati  interpellare, 
semel  pro  Ordinibus  minoribus,  et  denuo  semel  pro  Ordinibus 
maioribus,  nempe  pro  sacro  subdiaconatus  Ordine,  an  aliquid 
alumni  ordinationi  obstet. 

Ad  XII.  Affirmative,  et  subrogandum  esse  titulum  servitii  ecclesiae 
titulo  missionis,  quoties  alius  canonicus  titulus  desit,  servatis  de 
iure  servandis,  prout  in  rescripto  S.  H.  C.  pro  Hibernia,  diei  27 
Maii  1909 :  salvo  titulo  missionis  pro  alumnis,  qui  a  S.  Congrega- 
tione de  Propaganda  dependent. 

Ad  XIII.  Conservandum  esse  iuramentum  ab  Urbano  VIII 

praescriptum,  cum  clausula  adiecta  ab  Alexandro  VII,  in  iis 
collegiis  et  pro  iis  alumnis  qui  hucusque  illud  praestare  teneban- 
tur,  reformatum  tamen  iuxta  adnexam  formulam.*  In  collegio 
Anglico  Lisbonensi  iuramentum  conservandum  esse  cum  formula 
hactenus  praescripta.  Quoad  collegium  Americanum  Lovaniense, 
ubi  iuramentum  non  erat  in  usu,  in  posterum  alumnos  non  de- 
pendentes  a  S.  C.  de  Propaganda  teneri  in  scriptis  promittere, 
se  fideliter  inservituros  esse  propriae  dioecesi,  quae  promissio  in 
archivio  collegii  conservanda  erit. 

Ad  XIV.  Negative,  nisi  ad  id  adigantur  in  casibus  a  iure  com- 
muni  praescriptis ;  facta  tamen  obligatione  alumnis,  qui  gratuito 
in  bonum  dioecesis  aluntur,  promissionem  scriptam  emittendi, 
sese  fideliter  inservituros  esse  propriae  dioecesi. 

Ad  XV.  Iuramentum  reformandum  esse  iuxta  superius  indi- 
catam  formulam  in  responsione  ad  XIII,  salvo  iure  S.  Congre- 
gationis  de  Propaganda  Fide,  emendandi,  si  et  quatenus  neces- 
sarium  ducat,  formulam  iuramenti  pro  alumnis  locorum  suae 
iurisdictionis. 

Facta  vero  de  his  omnibus  SSmo.  relatione  in  audientia  diei 
6  Augusti  insequentis,  SanctitasSuaresolutionesetvotaEmorum. 
Patrum  confirmare  et  adprobare  dignata  esl. 

C.  Card.  DE  LAI,  Secretarius. 
L.  f%  S.  SCIPIO  TECCHI,  Adsessor. 


*  IURISIURANDI    FORMULA. 

Ego  N.,  e  dioecesi  N.,  plenam  habens  instituti  huius  collegii  notitiam, 
ipsius  leges  et  consuetudines,  prout  a  moderatoribus  explicatae  sunt,  libenter 
amplector,  iisdem  me  sponte  subiicio,  easque  pro  viribus  me  observaturum 
polliceor. 

Praeterea  spondeo  et  iuro,  me,  quandiu  hoc  in  collegio  commorabor,  et 
postquam,  sive  studiis  expletis,  sive  secus,  quavis  de  causa,  inde  discessero, 
nulli  religiosae  familiaeaut  societati  vel  congregation!  regulari  nomen  daturum, 
nee  in  earum  ulla  professionem  emissurum,  sine  speciali  Apostolicae  Sedis 
licentia. 

Item  spondeo  et  iuro,  me,  Superioribus  adprobantibus,  statum  ecclesiasticum 
amplexurum,  ad  omnesque  sacros  Ordines,  etiam  presbyteratus,  quum  Prae- 
positis  meis  visum  fuerit,  adscensurum. 

Voveo  denique  ac  iuro,  me,  nulla  interiecta  mora,  in  meam  dioecesim  rever- 
surum,  ut  ibi  perpetuo  divinis  ministeriis  vacem  operamque  meam  omnem  pro 
christiani  populi  salute  impendam. 

Sic  me  Deus  adiuvet  et  haec  sancta  Dei  evangelia. 

CONGREGATION  OF  THE  DISCIPLINE  OF  THE 
SACRAMENTS. 

Dubia  circa  Decretum  de  sponsalibus  et  matrimonio  in  Germanicis 
et  Hungarkis  regionibus. 

In  plenariis  comitiis  a  S.  Congregatione  de  disciplina  Sacra- 
mentorum  habitis,  die  18  mensis  lunii  anno  1909,  sequentia 
proposita  fuerunt  dirimenda  dubia,  nimirum : 

I.  Num  responsum  a  S.  Congregationis  Concilii  diei  28  Martii 
1908  ad  II :    "  Exceptionem  valere  tantummodo   pro   natis  in 
Germania  ibique  matrimonium  contrahentibus,"  ita  sit  intelli- 
gendum,  ut  in  quovis  casu  ambo  coniuges  debeant  esse  nati  in 
Germania,  seu  respective  in  regno  Hungariae. 

II.  An  post  extensionem  Constitutionis  Provida  ad   regnum 
Hungariae,  Germaniam  inter  et  Hungariam,  quoad  validitatem 
clandestinorum    mixtorum    matrimoniorum,    reciproca    relatio 
habeatur,  ita  ut  duo  coniuges  nati  ambo  in  Germania  matri- 
monium  mixtum   clandestinum   valide   ineant  etiam   in   regno 
Hungariae,  et,  viceversa,  nati  ambo  in  regno  Hungariae  valide 
contrahant  clandestine  quoque  modo  in  Germania. 

III.  Num  saltern  natus  in  Germania  cum  nato  in  regno  Hun- 
gariae mixtum  matrimonium  valide  ineat  sive  in  Germania  sive 
in  regno  Hungariae. 

Et  Emi.  Patres  ad  huiusmodi  dubia  ita  respondendum  cen- 
suerunt : 

Ad  I.  Affirmative. 

Ad  II.  Negative. 

Ad  III.  Negative. 

D.  Card.  FERRATA,  Praefectus. 
L.  >J(  S.  Ph.  GIUSTINI,  Secretarius. 


CONGREGATION  OF  THE   COUNCIL. 

DUBIA. 

Non  obstantibus  instruction  S.  Congregationis :  pro  Negotiis 
ecclesiasticis  extraordinariis  anni  1844,  necnon  extensione 
declarationis  Benedictinae,  a  Pio  VI  anno  1780  facta,  matri- 
monia  mixta,  coram  ministro  acatholico  in  imperio  Russiaco 
contracta,  vi  decreti  "  Ne  temere  "  pro  invalida  sunt  habenda. 

Ad  S.  Congregationem  Concilii  proposita  fuerunt  sequentia 
dubia : 

I.  Utrum  sub  art.  IX,  §  2,  decreti  Ne  temeve,  in  exceptione: 
"  nisi  pro  aliquo  particulars  loco  aut  vegione  aliter  a  S.  Sede  statutum 

"  sit"  comprehendantur  instruct!©  S.  Congregationis  pro  Nego- 
tiis  ecclesiasticis  extraordinariis  anno  1844  pro  imperio  Russiaco 
et  regno  Poloniae :  "  Respondendum  oretenus,  matrimonia  mixta, 
"  quaein  Russiaco  imperio  et  in  regno  Poloniae  inita  sint  praeter 
"  form  am  a  Tridentino  Concilio  praescriptam,  esse  prudenter 
"  dissimulanda,  et  quamvis  illicita,  pro  validis  habenda,  nisi 
"  tamen  aliud  obstet  dirimens  canonicum  impedimentum,"  et 
extensio  declarationis  Benedictinae  ad  Poloniam  in  imperio 
Russiaco,  a  Pio  VI,  2  Martii  1780  facta. 

II.  Utrum,  attenta  praefata  instructione  S.  Congregationis  pro 
Negotiis  ecclesiasticis  extraordinariis  anni  1844,  et  extensione 
declarationis  Benedictinae,  a  Pio  VI,  anno  1780  facta,  matrimonia 
mixta,  post  decretum  Ne  temere,  incipiendo  a  Paschate  anni  1908, 
contracta  coram  ministro  acatholico  in  imperio  Russiaco  pro 
validis  habenda  sint. 

Die  8  lulii  1908. 

Sacra  Congregatio  Concilii  Tridentini  interpres,  ad  supra  relata 
dubia  respondendum  censuit : 

Ad.  I.  Negative. 

Ad.  II.  Provisum  in  primo. 

Facta  postmodum  relatione  SSmo.  D.  N.  Pio  PP.  X,  Sanctitas 
Sua  resolutionem  Emorum.  Patrum  approbare  dignata  est. 

VINCENTIUS  Card.  Episc.  Praenest,  Praefectus. 
L  |^|  S.  B.  POMPILI,  Secretarius. 


Sacerdoti  cui  brachium  dexter  urn  amputatum  fuit,f  acultas  Missam 
celebrandi  conceditur. 

Die  22  Maii  1909. 

SYNOPSIS  DISPUTATIONIS.  —  Sacerdos  Leonardus  Penders, 
usque  ad  kalendas  Aprilis  huius  anni  in  dioecesi  Ruremondensi 
parochus,  supplici  libello  nunc  exponit,  se  paucis  abhinc  mensi- 
bus  ita  infeliciter  iuxta  cursum  viae  ferreae  cecidisse,  ut  currus 
dexterum  eius  brachium  contriverit  :  quod  deinceps  fere  totum 
a  chirurgis  debuit  amputari.  Postquam  convaluit,  ficticium 
brachium  sibi  comparavit,  ita  ut  nunc  omnino  decenter  in  pub- 
licum  procedere  ac  plura  munia  sacerdotalia  obire  possit  in 
orphanotrophio,  ad  quod  ab  Episcopo  fuit  deputatus.  Petit 
proinde  ut,  non  obstante  amputatione  brachii,  S.  Sacrificium 
litare  sibi  liceret.  Episcopus  Ruremondensis,  oratoris  preces, 
viso  testimonio  sacrae  Liturgiae  lectoris  in  suo  seminario,  ilium 
enixe  commendare  non  dubitat.  Testimonium  autem  dicti 
lectoris  sacrae  Liturgiae,  circa  modum  quo  orator  Missam  cele- 

brare  valet,  sic  se  habet :  "  Brachium  ncticium  ei  fere  nihil  in 
actionibus  auxilii  affert,  sed  efficit  ut  decentius  ad  altare  incon- 
spectu  populi  prodire  possit.  Debet  omnia  facere  mediante 
uno  brachio  sinistro ;  se  signare,  signare  librum,  cruces  for- 
mare,  extergere  calicem,  offerre  et  elevare  hostiam  et  calicem, 
etc.  Satis  decenter  et  accurate  tamen  omnia  peraguntur." 
Et  prosequitur,  exponens  quo  modo  in  singulis  Missae  caere- 
moniis  se  gerere  posset. 

Hisce  praehabitis,  ex  officio  advertitur  in  primis,  translaticium 
esse  in  iure,  ab  altaris  ministerio  illos  arcendos  esse,  qui  tali 
corporis  vitio  laborant,  ut  absque  irreverentia  divinis,  vel  populi 
scandalo,  in  suscepto  vel  suscipiendo  ordine  baud  valeant  minis- 
trare,  uti  constat  ex  cap.  2,  de  clerico  aegrotante,  et  alio  cap.  Expo- 
suisti  6,  de  corpore  vitiatis,  concinentibus  capp.  i  et  2  eiusdem  tituli, 
et  can.  3,  dist.  55.  Quibus  iuris  principiis  adhaerens,  haec  S.  C. 
in  Augustana  die  19  Decembris  1772,  et  in  Firmana  die  14  lunii 
1823,  aliisque  quampluribus  resolutionibus,  petitam  dispensa- 
tionis  gratiam  denegavit.  In  themate  praeterea  causae  canonicae 
pro  gratia  exulare  videntur,  nempe  necessitas  aut  evidens 
ecclesiae  utilitas,  de  quibus  nee  verbum  in  oratoris  precibus 
occurrit. 

Ex  adverso  vero  animadvertitur,  quod  licet  indubii  iuris  sit, 
quod  corporis  vitio  laborantes  ab  altaris  ministerio  arceri  debeant, 
tamen  Summus  Pontifex,  rationabilibus  concurrentibus  causis, 
dispensationem  ab  huiusmodi  irregularitate  concedere  solet. 
Sic  in  Geruntina,  29  Aprilis  1788,  solvit  quemdam  sacerdotem, 
qui  universae  laevae  manus  digitos  in  licita  venatione  perdi- 
derat;  in  Patavina,  18  Augusti  1827,  quidam  sacerdos,  cui  laeva 
manus  ad  carpum  usque  abscissa  fuerat,  dispensationem  ob- 
tinuit ;  in  Bevgomen.,  28  Novembris  1852,  preces  sacerdotis,  qui, 
securae  mortis  vitandae  causa,  brachii  sinistri  amputationem 
tulerat,  dimissae  fuerunt  sequenti  rescripto  :  "  Dummodo  cele- 
bret  in  oratorio  privato,  et,  si  Episcopo  videatur,  cum  adsis- 
tentia  alterius  sacerdotis  vel  diaconi,  pro  gratia  dispensationis, 
facto  verbo  cum  SSmo."  Pariter  in  Callien.,  9  Septembris 
1882,  sacerdos,  cuius  laeva  manus  amputata  fuerat,  gratiam  dis- 
pensationis consecutus  est,  sub  conditione  tamen  adsistentiae 
sacerdotis  in  Missae  sacrificio ;  in  Barbastren.,  12  Septembris 
1868,  losepho  Salas,  tertia  dexteri  brachii  parte  carenti,  dispen- 
satio  ac  rehabilitatio  indultae  sunt,  iuxta  votum  Erm".  Vicarii 
Urbis,  ut  nempe  publice  celebraret  in  sua  paroecia,  alibi  vero, 
ubi  notus  non  esset  privatim. 

In  themate  praeterea  agitur  de  sacerdote  promote,  qui  citra 
omnem  culpam,  sed,  miserrimi  infortunii  causa,  incidit  in  irregu- 
laritatem.  Accedit,  quod  deformitati  ficticio  brachio  satis  con- 

sultum  est  :  quod  nullam  irreverentiam  vel  populi  admirationem 
ex  Missae  celelbratione  orituram  testatur  Episcopus  cum  liturgiae 
magistro. 

RESOLUTIO.  —  Emi.  Patres  S.  Congregationis  Concilii,  in 
plenario  coetu  diei  22  Mali  1909,  respondendum  censuerunt  : 

Dummodo  celebret  in  oratorio  privato,  et,  si  ita  Episcopo  videretur, 
cum  adsistentia  alterius  sacerdotis  vel  diaconi,  pro  gratia  dispensations, 
facto  verbo  cum  Sanctissimo. 

Facta  autem  relatione  SSmo.  Dno.,  die  23  Mail  eiusdem  anni 
Sanctitas  Sua  resolutionem  Emorum.  Patrum  approbavit,  et, 
iuxta  eamdem,  dispensationem  concedere  dignata  est. 

L.  )(  S.  IULIUS  GRAZIOLI,  Subsecretarius. 


CONGREGATION  FOR   RELIGIOUS  COMMUNITIES. 

Speciales  restrictivae  clausulae  rescri  ptis  saecularizionis  religiosis 
concedendis  adnectuntur. 

Ex  audientia  SSmi.,  die  15  lunii  1909. 

Quum  minoris  esse  soleat  aedificationis,  salvis  extraordinariis 
nonnullis  casibus,  quod  in  officiis  dioecesanis  eminere  con- 
spiciantur,  qui,  vel  in  aliquo  Ordine  regulari  vota  solemnia  pro- 
fessi,  indultum  saecularizationis  sive  perpetuae  sive  ad  tempus 
obtinuerint,  vel  in  Institute  aliquo  religioso,  emissis  votis  per- 
petuis,  ab  istis  dispensati  fuerint  ;  ne  alii  inde  Religiosi  induci 
possint,  ut  varios  egrediendi  claustra  praetextus  exquirant,  quod 
nimis  frequens  accidere  experientia  docet,  sanctissimus  Dominus 
noster  Pius  Papa  decimus  decernere  dignatus  est,  ut  omnibus 
deinceps  rescriptis,  quibus  saecularizatio  perpetua  vel  ad  tempus, 
aut  votorum  perpetuorum  relaxatio,  prout  supra,  sacerdotibus 
et  clericis  in  sacris  ordinibus  constitutis  conceditur,  adnexae  in- 
tendantur,  licet  non  expressae,  sequentes  clausulae,  quarum 
dispensatio  Sanctae  Sedi  reservatur  : 

Vetitis,  absque  novo  et  speciali  Sanctae  Sedis  indulto  : 

i°  quolibet  officio,  et  quoad  eos  qui  ad  beneficia  habilitati 
sunt,  quolibet  beneficio  in  basilicis  maioribus  vel  minoribus,  et 
in  ecclesiis  cathedralibus  ; 

2°  quolibet  magisterio  et  officio  in  seminariis  clericalibus 
maioribus  et  minoribus  aliisque  Institutis,  in  quibus  clerici 
educantur,  nee  non  in  Universitatibus  et  Institutis,  quae  pri- 
vilegio  apostolico  gaudent  conferendi  gradus  academicos  in  re 
philosophica,  theologica  et  canonica  ; 

3°  quocumque  officio  vel  munere  in  Curiis  episcopalibus  ; 

4°  officio  Visitatoris  et  Moderatoris  domorum  Religiosorum 

utriusque    sexus,   etiamsi    agatur    de    congregationibus    mere 
dioecesanis ; 

5°  habitual!  domicilio  in  locis,  ubi  exstat  conventus,  vel  domus 
religiosa  Provinciae,  vel  Missionis,  cui  sacerdos  vel  clericus  saecu- 
larizatus,  vel  a  votis  perpetuis  solutus,  ut  supra,  adscriptus  erat. 

Contrariis  quibuscumque  non  obstantibus. 

Datum  Romae,  eodem  die  15  lunii  1909. 

Fr.  I.  C.  Card.  VIVES,  Pvaefectus. 
L.  iji  S.  D.  LAURENTIUS  JANSSENS,  O.  S.  B.,  Secretaries. 


INSTRUCTIO. 

Circa  Debita  et  Obligationes  Oeconomicas  a  Religiosis  Familiis 
Su&cipienda. 

Inter  ea,  quae  religiosis  Familiis  maius  detrimentum  afferunt, 
quaeque  sicut  earum  tranquillitatem  perturbant,  ita  bonam 
existimationem  in  discrimen  vocant,  praecipue  est  numeranda 
nimia  facilitas,  qua  aliquando  debita  contrahuntur. 

Saepe  enim  aes  alienum  inconsulto  et  intemperate  suscipitur, 
sive  ad  excitandas  domes,  sive  ad  eas  augendas  et  ampliandas, 
sive  ad  tyrones  plus  aequo  recipiendos,  sive  ad  manum  appo- 
nendam  operibus  vel  instituendae  iuventutis,  vel  sublevandae 
miseriae, 

Quae  quidem  omnia,  licet  vel  in  se,  vel  ratione  praestituti 
finis,  sint  opera  laude  digna,  quum  tamen  regulis  christianae 
prudentiae  et  aequae  administrationis  non  semper  respondeant, 
ideoque  apostolicarum  praescriptionum  verbis  et  spiritui  con- 
traria  sint,  Deo  esse  grata  non  possunt,  nee  proximo  valent  per- 
mansuram  afferre  utilitatem. 

Quum  autem  in  dies  misere  succrescat  huiusmodi  abusus, 
debita  contrahendi  absque  prudentibus  cautelis,  et  frequenter 
sine  venia,  sive  Superioris  generalis  sive  huius  Apostolicae  Sedis  ; 
attends  peculiaribus  et  extraordinariis  sane  circumstantiis,  in 
quibus  publicae  et  privatae  res  oeconomicae  versantur ;  ne  domus 
quaecumque  religiosae,  ex  sua  leviori  agendi  ratione,  in  aere 
alieno  contrahendo  damnum  in  posterum  persentiant ;  sanctissimus 
Dominus  noster  Pius  Papa  X,  habitis  suffrages  Emorum.  Patrum 
Cardinalium  huius  sacrae  Congregationis  negotiis  Religiosorum 
Sodalium  praepositae,  in  plenario  coetu  ad  Vaticanum  habito, 
die  30  lulii  1909,  post  maturum  examen,  haec  decernere,  statuere 
et  praescribere  dignatus  est,  a  singulis  Ordinibus,  congregationi- 
bus, institutis,  utriusque  sexus,  sive  votorum  solemnium  sive 
simplicium,  a  monasteriis,  collegiis  et  domibus  religiosis,  sui  quoque 
iuris,  vel  Ordinariis  locorum  subiectis,  apprime  servanda : 

I.  Moderatores,  sive  generales  sive  provinciales  seu  regionales 
sive  locales  nulla  debita  notabilia  contrahant,  nullasque  notabiles 
obligationes  oeconomicas  suscipiant,  directe  vel  indirecte,  for- 
maliter  vel  fiducialiter,  hypothecarie  vel  simpliciter,  cum  onere 
vel  absque  onere  redituum  seu  fructuum,  per  publicum  vel  priva- 
tum  instrumentum,  oretenus  vel  aliter  : 

(a)  absque  praevio  consensu  Consilii  generalis  seu  Definitorii 
si  agatur  de  Curia  generali,  aut  de  domo  vel  domibus,  immediate 
iurisdictioni  seu  directioni  Curiae  generalis  subiectis ; 

(b)  vel  absque  praevio  consensu  Consilii  seu  Definitorii  pro- 
vincialis,  et  expressa  licentia  Moderatoris  generalis,  accedente 
voto  deliberative  Consilii  seu  Definitorii  generalis,  si  agatur  de 
debitis   vel   obligationibus    a    Superioribus   provincialibus  vel 
regionalibus  contrahendis  seu  suscipiendis  ; 

(c)  vel  absque  praevio  consensu  Consilii  localis  seu  monasterii 
sive  domus,  quocumque  nomine  designetur,  sub  nullo  Superiore 
provinciali  seu  regionali  positae,  et  expressa  licentia  Moderatoris 
generalis,  eiusque   Consilii  seu  Definitorii  generalis.     Quod  si 
Ordo  in  varias  congregationes  seu  familias,  proprium  Praesidem 
seu   Moderatorem   generalem   seu   quasi   generalem   habentes, 
divisus  sit,  huius  Praesidis  seu   Moderatoris  eiusque  Consilii 
licentia  necessaria  omnino  erit ; 

(d)  vel  absque  praevio  consensu  Concilii  localis,  si  agatur  de 
monasteriis  vel  domibus   nulli   Moderatori  generali   subiectis, 
accedente  tamen  licentia  in  scriptis  Ordinarii  loci,  si  monasteria 
seu  domus  huiusmodi  ab  Ordinarii  iurisdictione  vere  exempta 
non  sint. 

II.  In  debitis  vel  in  obligationibus  oeconomicis  contrahendis, 
habenda  est  notabilis  quantitas,  quae  superat  500  libellas,  nee 
attingit  1000,  si  agatur  de  monasteriis  vel  domibus  singulis  ;  quae 
superat  1000  libellas,  nee  attingit  5000,  si  agatur  de  provinciis  vel 
quasi  provinciis ;  quae  superat  5000  libellas,  si  de  Curiis  gene- 
ralibus.     Quod  si  domus,  provincia  vel  Curia  generalis  debita 
vel  obligationes  contrahere  intendat,  quae  valorem  10,000  libel- 
larum  excedant,  praeter  licentiam  respectivi  Consilii,  ut  supra, 
requiritur  beneplacitum  apostolicum. 

III.  Nor:  licet  per  diversa  debita  vel  per  obligationes  diversas, 
quae  quomodolibet   contracta  sint  vel  contrahantur,   summam 
respectivam  in  praecedenti  articulo  expressam  superare  ;    sed 
omnia  et  singula  debita  omnesque  et  singulae  obligationes,  quo- 
modolibet  contracta,  semper  coalescunt.     Ideoque  nullae  omnino 
erunt   licentiae  ad  nova  debita  contrahenda  novasque  obliga- 
tiones suscipiendas,  si  anteacta  debita  vel  obligationes  nondum 
exstincta  sint. 

IV.  Pariter  nulla  erunt  indulta  seu  beneplacita  apostolica  ad 

contrahenda  debita  vel  ad  suscipiendas  obligationes,  valorem 
10,000  libellarum  excedentia,  si  domus,  provincia  vel  Curia  gene- 
ralis  oratrix  in  precibus  reticeat  alia  debita  vel  alias  obligationes, 
quibus  forsan  adhuc  gravatur. 

V.  Si  qua  autem  congregatio  et  institutum  votorum  simplicium 
aliaeque  religiosae  Familiae  Consilia  generalia,  provincialia  et 
localia  non  habeant,  ilia  intra  tres  menses  constituant  ad  hunc 
finem   vigilandae   administrationis    oeconomicae.      Monasteria 
autem  seu  domus,  quae  sint  sui  iuris,  nee  Consilium  libera  capi- 
tuli  localis  electione  constitutum  habeant,  illud  pariter  intra  tres 
menses  sibi  eligant.     Consiliarii  autem  per  triennium  in  officio 
permaneant,  et  sint  quatuor  in  monasteriis  vel  domibus,  quae 
saltern  duodecim  electores  habent,  et  duo  ad  minus  in  aliis. 

VI.  Suffragia,  de   quibus  agitur  in  articulo  I,  toties  quoties 
exquirantur,  et  semper  secreta  atque  deliberativa  sint,  non  mere 
consultiva  ;    licentiae    autem,   virtute   suffragiorum   concessae, 
numquam  oretenus,  sed  in  scriptis  dentur.     Acta  vero  Consilii 
subscribantur  turn  a  Moderatore  turn  a  singulis  consiliariis. 

VII.  Graviter  oneratur  Moderatorum  conscientia,  ne  per  se  vel 
oeconomum,  vel  aliter,  consiliariis  occultent,  ex  toto  vel  exparte, 
bona   quaecumque,  reditus,  pecunias,  titulos,  donationes,  elee- 
mosynas  et  alia  valorem  aliquem  oeconomicum  habentia,  etiamsi 
data  sint   Moderator!  intuitu  personae;    neque  de  debitis  vel 
obligationibus  quomodolibet  contractis  taceant ;  sed  omnia  plene, 
exacte,  sincere,  fideliter  revisioni,  examini  et  adprobationi  Con- 
silii committantur ;   omnia  etiam  documenta,  bona  temporalia 
vel   oeconomiam    respicientia,   pariter   consiliariis  examinanda 
tradantur. 

VIII.  Nulla  fundatio  monasterii  vel  domus,  nullaque  funda- 
tionis   amplificatio   vel   mutatio  fiat,  si  pecunia  solvenda  non 
habeatur,  et  hac  de  causa  debita  vel  obligationes  oeconomicae 
contrahenda  sint,  etiamsi  fundus  vel  materia  ad  aedificandum, 
vel  aliqua  pars  aedificii  gratuito  donetur,  vel  construatur ;  nee 
sufficit  promissio  pecuniae  etiam  in  magna  quantitate  ab  uno  vel 
pluribus  benefactoribus  tribuendae,  quia  huiusmodi  promissiones 
saepenonadimplentur,cum  periculo  gravis  nocumenti  materialis 
et  moralis  Religiosorum. 

IX.  Ut  pecuniae,  reditus  aliique  proventus  legitime  collocen- 
tur  in  aliquo  tuto,  licito  ac  fructifero  investimento,  et  ut  potius 
in  uno  quam  in  alio  investimento  ponantur,  requiritur  votum 
Consilii,  toties  quoties  exquirendum,  exhibitis  praefato  Consilio 
omnibus  notitiis  circa  formam,  modum  et  alias  investimenti  cir- 
cumstantias.     Quod  item  valet  pro  qualibet  investimenti  muta- 
tione,  servatis  aliis  de  iure  servandis. 

X.  Quae  de  triplici  clavi  capsam  claudente  deque  ipsius  capsae 

visitatione,  necnon  de  recta  administratione  rerum  temporalium 
praescribuntur  in  constitutionibus  singularum  Familiarum 
religiosarum,  si  severiori  ratione,  quam  in  singulis  articulis  prae- 
sentis  Instructionis  ordinentur,  accurate  serventur  in  iis,  quae 
ipsi  Instructioni  contraria  non  sint.  Et  ubi  administratio  tem- 
poralis  per  propria  statuta  ordinata  non  fuerit,  omnia  quam- 
primum  ordinentur,  prae  oculis  habitis  quae  in  Normis,  cap.  VI, 
dicuntur,  quaeque  non  solum  sorores,  sed  et  viros  religiosos 
respiciunt,  ut  habetur  in  nota  in  fine  pag.  3  earundem  Normarum 
posita,  salvis  semper  praescriptionibus  huius  Instructionis. 

XI.  Fundus,  legata  et  alia  quaecumque  bona,  quae  quomodo- 
libet  Missas  adnexas  habent,  eorumque  fructus  vel  reditus  nullo 
pacto  debitis  vel  obligationibus  oeconomicis  cuiuscumque  con- 
ditionis  sint,  ne  quidem  ad  breve  tempus,  gravari  possunt ;  et 
pecuniae  pro  Missis  manualibus  vel  aliis  celebrandis  acceptae, 
ante  ipsarum  celebrationem,  nullo  pacto  nullaque  de  causa,  neque 
ex  toto  neque  ex   parte  expendi   possunt,  sed  integre  servari 
debent.     Qua  in  re  speciali  vigilantia  procedant  turn  Moderatores 
turn  consiliarii. 

XII.  Quae  de  dotibus  monialium  et  sororum  non  alienandis 
ab  apostolica  Sede  iamdudum  statuta  sunt,  erunt  apprime  ser- 
vanda.     Nullo    igitur   pacto  neque  cuiusvis  utilitatis   intuitu 
fas    erit    capitalia    huiusmodi     dotum     consumere     quousque 
respectivae  moniales  vel  sorores  vivant ;  sub  poenis  a  iure  deter- 
minatis.     Et  Apostolicae  Sedis  venia  erit  expetenda,  si  ob  gra- 
vissimas  circumstantias  perutilis  iudicetur  etiam  unius  tantum 
dotis  alienatio. 

XIII.  Donationes,  etiam  titulo  eleemosynae  vel  subsidii,  non 
fiant,  nisi  iuxta  conditiones  a  Sancta  Sede  praescriptas,  et  iuxta 
mensuram  in  singulis  constitutionibus  ordinatam,  vel  a  capitulis, 
et  in  eorum  defectu,  a  Superioribus  generalibus  cum  respectivis 
Consiliis  legitime  determinatam. 

XIV.  Omnia,  quae  in  hac  Instructione  praescribuntur,  non 
solum  Ordines,  congregationes  et  instituta  virorum,  sed  etiam 
monialium  et  sororum  respiciunt.     Violatores  autem  earundem 
praescriptionum  graviter  puniantur,  et  si  violatio  sit  de  iis,  quae 
de  iure  communi  vel  iuxta  praesentem  Instructionem  apostolicum 
beneplacitum  requirunt,  poenis  ipso  facto  subiaceant,  alienatori- 
bus  bonorum  ecclesiasticorum  inflictis. 

Contrariis  quibuscumque,  etiam  speciali  mentione  dignis,  non 
obstantibus. 

Fr.  I.  C.  Card.  VIVES,  Praefectus. 
L.  >R  S.  D.  L.  JANSSENS,  O.  S.  B.,  Secntarius. 

DUBIA. 

De  nullitate  professions  sofemnis  eiusque  effectuum  a  nonnullis 
monialibus  emissae,  ncn  praemisso  triennio  votorum  sini- 
plicium  ex  ignorantia  decreti  "  Perpensis." 

Per  decretum  sacrae  Congregationis  Episcoporum  et  Regu- 
larium  d.  d.  3  Mail  1902,  quod  incipit  Perpensis,  iniunctum  fuit 
monialibus  cuiuscumque  Ordinis,  ut,  peracta  probatione  et 
novitiatu,  vota  simplicia  emittant,  nee  ad  solemnem  professionem 
admitti  possint,  nisi  expleto  triennio  a  die,  qua  vota  simplicia 
emiserunt ;  ita  nempe  "  ut  si  qua,  non  exacto  integro  triennio,  ad 
professionem  solemnem,  quacumque  ex  causa,  admitteretur, 
professio  ipsa  irrita  prorsus  foret,  et  nullius  effectus  (Decretum 
Perpensis,  II)." 

Cum  autem  huiusmodi  decretum  in  notitiam  aliquot  monas- 
teriorum  vel  monialium  nonnisi  post  aliquod  temporis  spatium 
venerit,  admissae  fuerunt  ad  professionem  votorum  solemnium 
nonnullae  novitiae  immediate  post  novitiatum,  ex  decreti  ignor- 
antia. Kinc  quaeritur : 

I.  An   professio,  quam  moniales  praedictae  emiserunt  post 
diem  3  Maii  1902,  tamquam  solemnem,  non  praemisso  triennio 
votorum  simplicium  ex  ignorantia  decreti  Perpensis,  haberi  debeat 
tamquam  nulla  ?     Et  quatenus  Affirmative  : 

II.  An  professio,  in  iis  circumstantiis  emissa,  debeat  saltern 
haberi  valida,  uti  professio  simplex  ? 

III.  An  renuntiatio,  donationes  etc.  a  moniali  factae  occasione 
talis  invalidae  professionis,  habendae  sint  tamquam  nullae,  ac 
proinde  res  donatae  ab  ilia  legitirne  repeti  possint  cum  dote  ? 

Emi.  Patres  sacrae  Congregationi  negotiis  Religiosorum  Soda- 
lium  praepositae,  in  plenario  coetu  habito  ad  Vaticanum  die  30 
lulii  1909,  re  mature  perpensa,  respondendum  censuerunt : 

Ad  I.  Affirmative. 

Ad.  II.  Negative. 

Ad  III.  Affirmative. 

Quibus  omnibus  sanctissimo  Domino  nostro  Pio  Papae  decimo 
per  infrascriptumSecretarium  sacrae  Congregationis  de  Religiosis 
sequenti  die  relatis,  Sanctitas  Sua  responsiones  Emorum.  Patrum 
approbare  et  confirmare  dignata  est. 

Fr.  I.  C.  Card.  VIVES,  Praefectu's. 
L.  >J|  S.  D.  L.  JANSSENS,  O.  S.  B.,  Secretarius. 

DECRETUM 

De  quibusdatn  postulantibus  in  religiosas  familias  non 
admittendis. 

Ex  audientia  SSmi.,  die  7  Septembns  1909. 

Ecclesia  Christi,  licet  spiritual!  gaudio  afficiatur,  quum  fideles 
matura  deliberatione  et  recta  intentione  statum  perfectionis  in 
religiosis  Familiis  amplectuntur,  qualitatis  tamen  quam  numeri 
potius  sollicita,  ingressum  in  novitiatum  et  professionem  votorum 
ita  moderata  est,  ut  eos  tantum  decreverit  ad  evangelica  consilia 
in  religiosis  Domibus  servanda  esse  admittendos,  qui  divinae 
vocationis  argumenta  praeberent.  Ipsum  quoque  probationis 
tempus,  quod  votorum  emissionem  praecedit,  ad  hoc  instituit,  ut 
animi  non  solum  religiosis  imbuerentur  virtutibus,  sed  etiam  a 
Superioribus  rite  explorarentur. 

Debilitata  tamen  in  regionibus  non  paucis  vitae  christianae 
disciplina,  Apostolica  Sedes  ingressum  in  religiosas  Familias, 
examen  tyronum  et  experimentum  vitae  religiosae,  paullatim, 
progressu  temporis,  severiori  quadam  ratione  ordinavit,  editis  ad 
rem  legibus,  quae  spem  perseverantiae  et  prosperi  exitus  firmi- 
orem  redderent. 

Quum  vero  compertum  sit,  longe  melius  esse,  ut  aliqualiter 
claudantur  ianuae  ingredientibus,  ne  postea  late  reserentur 
exeuntibus,  sanctissimus  Dominus  noster  Pius  Papa  X  commit- 
tere  dignatus  est  huic  sacrae  Congregation!  negotiis  Religiosorum 
Sodalium  praepositae,  ut  severiori  huiusmodi  Ecclesiae  disci- 
plinae  insistens  in  admittendis  alumnis  ad  novitiatum  et  vota, 
haec  statueret,  ab  omnibus  religiosis  virorum  Familiis,  graviter 
onerata  Superiorum  conscientia,  fideliter  in  posterum  servanda, 
quae  sequuntur : 

Nullimode,  absque  special!  venia  Sedis  Apostolicae,  et  sub  poena 
nullitatis  professionis,  excipiantur,  sive  ad  novitiatum  sive  ad 
emissionem  votorum  postulantes : 

i.°  qui  e  collegiis  etiam  laicis  ob  inhonestos  mores  vel  ob  alia 
crimina  expulsi  fuerint ; 

2.°  qui  a  seminariis  et  collegiis  ecclesiasticis  vel  religiosis 
quacumque  ratione  dimissi  fuerint ; 

3.°  qui,  sive  ut  professi  sive  ut  novitii,  ab  alio  Ordine  vel  con- 
gregatione  religiosa  dimissi  fuerint ;  vel,  si  professi,  dispensa- 
tionem  votorum  obtinuerint ; 

4.°  qui  iam  admissi,  sive  ut  professi  sive  ut  novitii,  in  unam 
provinciam  alicuius  Ordinis  vel  congregationis  et  ab  ea  dimissi, 
in  eandem  vel  in  aliam  eiusdem  Ordinis  vel  congregationis  pro- 
vinciam recipi  nitantur. 

Contrariis  quibuscumque,  etiam  special!  mentione  dignis,  non 
obstantibus. 

Fr.  I.  C.  CARD.  VIVES,  Praefectus. 
L.  ££|  S.  D-  L-  JANSSENS,  O.  S.  B.,  Secretarius. 


CONGREGATION    OF    THE    PROPAGATION    OF    THE 

FAITH. 

DECRETUM 

Quo  erigitur  Praefectura  apostolica  sub  titulo  magni  Namaqua- 

land. 

In  generalibus  comitiis  huius  S.  Congregationis  de  Propaganda 
Fide,  habitis  die  28  superioris  mensis  lunii,  examini  subiecta  fuit 
postulatio  Rmi.  Vicarii  apostolici  Fluminis  Orange  in  Africa 
australi,  ut  territorium  dictum  Grand  Namaqualand,  ditioni  Im- 
perii  Germanici  subiectum  et  suo  Vicariatui  adnexum,  ab  hoc 
seiungeretur  et  in  independentem  Praefecturam  apostolicam 
erigeretur.  Confinia  autem  praefati  territorii  haec  sunt,  nempe  : 
ad  Septentrionem  gradus  23  latitudinis  australis,  ea  lege  ut  civitas 
Rehoboth  cum  suo  territorio  ad  novam  pertineat  Missionem ;  ad 
Orientem  gradus  20  longitudinis  orientalis  Greenwich  ;  ad  Occi- 
dentem  Oceanus ;  et  ad  Meridiem  flumen  Orange.  Porro  Emi. 
Patres,  re  mature  perpensa,  censuerunt  supplicandum  Summo 
Pontifici,  ut  praefata  regio,  limitibus  supra  descriptis,  in  Prae- 
fecturam apostolica  sub  titulo  Magni  Namaqualand  erigatur, 
curisque  missionariorum  Instituti  Oblatorum  S.  Francisci  Salesii 
concredita  servetur. 

Quam  Emorum.  Patrum  sententiam  per  infrascriptum  huius 
S.  Congregationis  Secretarium,  in  audientia  hesterna  die  habita, 
SSmo.  D.  N.  Pio  div.  Prov.  PP.  X  relatam,  Sanctitas  Sua 
benigne  adprobare  ratamque  habere  dignata  est,  praesensque  ad 
id  S.  Congregationis  decretum  confici  mandavit. 

Datum  Romae  ex  aedibus  S.  C.  de  Propaganda  Fide,  die  7 
lulii  1909. 

Fr.  H.  M.  Card.  GOTTI,  Praefectus. 
L.  )|  S.  ALOISIUS  VECCIA,  Secretarius. 


DECRETUM 

Quo  Vicariatui  apostolico    Fluminis   Orange    adduntur   quatuor 

districtus. 

Cum  in  generalibus  comitiis  huius  S.  Congregationis  de  Pro- 
paganda Fide,  habitis  die  28  superioris  mensis  lunii  Emi.  Patres 

statuissent,  regionem  dictam  Grand  Namaqualand  separandam 
esse  a  Vicariatu  apostolico  Fluminis  Orange  et  in  Praefec- 
turam  apostolicam  independentem  erigendam  ;  simul  censuerunt, 
addendos  esse  praefato  Vicariatui  Fluminis  Orange  sequentes 
quatuor  Districtus  :  nempe  Kenhardt,  Van  Rhyns,  Dorp  et 
Fraserburg,  qui  pertinent  ad  Vicariatum  apostolicum  Districtus 
occidentalis  Promontorii  Bonae  Spei,  et  Gordonia,  qui  pertinet 
ad  Vicariatum  apostolicum  de  Kimberley  in  Orangia. 

Quam  Emorum.  Patrum  sententiam  per  infrascriptum  huius 
S.  Congregationis  Secretarium,  in  audientia  hesterni  diei,  SSmo. 
D.  N.  Pio  div.  Prov.  PP.  X  relatam,  Sanctitas  Sua  in  omnibus 
adprobare  ratamque  habere  dignata  est :  praesensque  ad  id 
sacrae  Congregationis  decretum  confici  mandavit. 

Datum  Romae  ex  aedibus  S.  C.  de  Propaganda  Fide,  die  7 
lulii  1909. 

Fr.  H.  M.  Card.  GOTTI,  Pvaefectus. 
L.  ijjj  S.  ALOISIUS  VECCIA,  Secretanus. 


CONGREGATION  OF  THE  INDEX. 

Varia  damnantur  opera. 

Feria  II,  die  5  lulii  1909. 

Sacra  Congregatio  Eminentissimorum  ac  Reverendissimorum 
Sanctae  Romanae  Ecclesiae  Cardinalium  a  Sanctissimo  Domino 
Nostro  Pio  Papa  X  Sanctaque  Sede  Apostolica  Indici  librorum 
pravae  doctrinae,  eorumdemque  proscription!,  expurgation!  ac 
permission!  in  universa  Christiana  republica  praepositorum  et 
delegatorum,  habita  in  Palatio  Apostolico  Vaticano,  die  5  lulii 
1909,  damnavit  et  damnat,  proscripsit  proscribitque,  atque  in 
Indicem  librorum  prohibitorum  referri  mandavit  et  mandat  quae 
sequuntur  opera  : 

JOSEPH  TURMEL,  Histoire  du  dogme  de  la  papauta  ;  des  origines  d  la 
fin  du  IV6  siecle.  Paris,  Alphonse  Picard  et  Fils,  1908. 

—  Histoire  du  dogme  du  peche  oviginel.     Macon,  Protat  freres, 
1900. 

—  L'Eschatologie  d  la  fin  du  IV6  siecle.     Ibid.,  1900. 
GUILLAUME  HERZOG,  La  Sainte  Vierge  dans  I'histoire.     Paris, 

Emile  Nourry,  1908. 

ROMOLO  MURRI,  Battaglie  d'oggi.  4  vol.,  Roma,  Societa  I.  C. 
di  cultura,  1903-4. 

—  Democvazia  e  cvistianesimo ;   i  ptincipii  comuni   (Program ma 
della  Societa  nazionale  di  cultura).     Roma  Societa  nazionale  di 
cultura,  1906. 

—  La  vita  religiosa  nel  cvistianesimo  ;  discorsi.     Ibid.,  1907. 

—  Lafilosofia  nuova  e  Venciclica  contro  il  modevnismo.    Ibid.,  1908. 
SOSTENE  GELLI,  Psicologia  delta  religione  ;  note  ed  appunti.  Roma, 

Societa  nazionale  di  cultura,  1905. 

Filosofia  delta  fide;  Appunti.  Stampato  in  Roma,  Tip. 
dell'Unione  Cooperativa  Editrice,  s.  a. 

FORTUNATO  Russo,  La  Curia  Romana  nella  sua  organizzaziom  e 
nel  suo  complete  funzionamento  ;  dirilto  e  psicologia.  2a  ediz.  Palermo, 
Tip.  "  Gazzetta  Commerciale,"  1908. 

Itaque  nemo  cuiuscumque  gradus  et  conditionis  praedicta 
opera  damnata  atque  proscripta,  quocumque  loco  et  quocumque 
idiomate,  aut  in  posterum  edere,  aut  edita  legere  vel  retinere 
audeat,  sub  poenis  in  Indice  librorum  vetitorum  indictis. 

TELESPHORUS  SMYTH-VAUDRY  Decreto  S.  Congregationis,  edito 
die  4  lanuarii  1909,  quo  liber  ab  eo  conscriptus  notatus  et  in 
Indicem  librorum  prohibitorum  insertus  est,  laudabiliter  se 
subiecit.  Etiam  auctores  librorum  sub  pseudonymis  LEFRANC  et 
JEHAN  DE  BONNEFOY  evulgatorum  et  ab  hac  S.  Congregatione 
decretis  dierum  n  Decemb.  1906  et4  lanuarii  1909  prohibitorum, 
his  decretis  laudabiliter  se  subiecerunt. 

Quibus  Sanctissimo  Domino  Nostro  Pio  Papae  X  per  me 
infrascriptum  Secretarium  relatis,  Sanctitas  Sua  decretum  pro- 
bavit,  et  promulgari  praecepit.  In  quorum  fidem  etc. 

Datum  Romae,  die  6  lulii  1909. 

FRANCISCUS  Card.  SEGNA,  Pvaefectus. 
L.  %4  S.  THOMAS  ESSER,  O.  P.,  Secretaries. 


CONGREGATION  OF  RITES. 

I. 

De  solemniis  vel  triduanis  vel  octiduanis,  in  beatificatione 
vel  canonizatione  celebrandis. 

I.  In  solemniis,  sive  triduanis  pro  recenter  Beatificatis,  sive 
octiduanis    pro   recenter   Canonizatis,   quae   celebrari   permit- 
tuntur,  Missae  omnes,  sive  solemnes  sive  privatae,  inter  votivas 
recensendae  sunt.  Ob  peculiarem  vero  celebritatem  Sanctitas 
Sua   indulget,   ut   omnes  ac   singulae  dicantur  cum  Gloria  et 
Credo;  semper  autem  habebunt  Evangelium  S.  loannis  in  fine, 
iuxta   Rubricas.     Missa    tamen  solemnis  dicatur    cum    unica 
Oratione  :  reliquae  vero  privatae  cum  omnibus  Commemora- 
tionibus  occurrentibus,  sed  Collectis  exclusis. 

II.  Missam   solemnem    impediunt    tantum    duplicia    primae 
classis,  eiusdemque  classis  Dominicae,  nee  non  feriae,  vigiliae 

et  octavae  privilegiatae,  quae  praefata  duplicia  excludunt. 
Missas  vero  privatas  impediunt  etiam  duplicia  secundae  classis, 
et  eiusdem  classis  Dominicae.  In  his  autem  casibus  impedi- 
ment!, Missae  dicendae  sunt  de  occurrente  festo  vel  Dominica 
aliisve  diebus  ut  supra  privilegiatis,  prouti  ritus  diei  postulat. 
In  duplicibus  tamen  primae  classis  addatur  Orationi  diei  unica 
Commemoratio  de  Beato  vel  Sancto,  sub  unica  conclusione  :  in 
duplicibus  autem  secundae  classis  Orationi  de  die,  sub  sua 
distincta  conclusione,  addantur  in  privatis  Missis,  praeter 
Oratione  de  Beato  vel  Sancto,  omnes  quas  ritus  exigit  Com- 
memorationes  occurrentes,  Collectis,  ut  supra,  exclusis.  Simi- 
liter,  in  reliquis  privilegiatis  diebus  Missae  sint  iuxta  ritum 
diei,  Commemoratione  de  Beato  vel  Sancto  semper  suo  loco 
addita.  Quod  Praefationem  spectat,  serventur  Rubricae. 

III.  In  ecclesia,  ubi  adest  onus  celebrandi  Missam  conven- 
tualem,  vel  parochialem  cum  applicatione  pro  populo,  eiusmodi 
Missa  de  occurrente  Officio  nunquam  omittenda  erit. 

IV.  Si  Pontificalia  Missarum  ad  thronum  fiant,  baud  Tertia 
canenda  erit,  Episcopo  paramenta  sumente,  sed  hora  Nona  : 
quae  tamen  hora  minor  de  Beato  vel  Sancto  semper  erit ;  sub- 
stitui  nihilominus   eidem   horae   de   die   pro  satisfactione  non 
poterit. 

V.  Quamvis  Missae  omnes,   vel  privatae  tantum,    impediri 
possint,  semper  nihilominus  secundas  Vesperas  de  Beato  vel 
Sancto  solemniores  facere  licebit,    absque  ulla    Commemora- 
tione :  quae  tamen  cum  votivi  rationem  induant,  pro  satisfac- 
tione inservire  non  poterunt. 

VI.  Aliae  functiones  ecclesiasticae,    praeter    recensitas,    de 
Ordinarii  consensu,  semper  habere  locum  poterunt,  ut  homilia 
inter  Missarum  solemnia,  vel  vespere  oratio  panegyrica  analogae 
ad  Beatum  vel  Sanctum  fundendae  preces,  Litaniae  lauretanae, 
et  maxime  solemnis  cum  Venerabil  benedictio.     Postremo  vero 
tridui  vel   octidui  die,  hymnus  Te  Deum  cum   Tantum  ergo  et 
Orationibus  de  SSmo.  Sacramento  ac  pro  gratiarum  actione, 
sub     unica    conclusione,    solemniter    decantandus    nunquam 
omittetur. 

VII.  Ad    venerationem    autem    et    pietatem    in   novensiles 
Beatos  vel   Sanctos   impensius   fovendam,  Sanctitas  Sua,  the- 
sauros  Ecclesiae  aperiens,  omnibus  et  singulis  utriusque  sexus 
christifidelibus,  qui,  vere  poenitentes,  confessi  ac  sacra  synaxi 
refecti,  ecclesias  vel  oratoria  publica,  in   quibus   praedicta  tri- 
duana  vel  octiduana  solemnia  peragentur,  visitaverint,  ibique 
iuxta  mentem  eiusdem  Sanctitatis  Suae  per  aliquod  temporis 
spatium  pias  ad  Deum  preces  fuderint,  indulgentiam  plenariam 
in  forma  Ecclesiae  consueta,  semel  lucrandam,  applicabilem 

quoque  animabus  igne  piaculari  detentis,  benigne  concedit  :  iis 
vero,  qui,  corde  saltern  contrite,  durante  tempore  enunciate, 
ipsas  ecclesias  vel  oratoria  publica  inviserint,  atque  in  eis  uti 
supra  oraverint,  indulgentiam  partialem  centum  dierum  semel 
unoquoque  die  acquirendam  applicabilem  pari  modo  animabus 
in  Purgatorio  exsistentibus,  indulget. 

Ha  vepevituv  in  actis  et  regestis  Secretaries  sacrorum  Rituum  Con- 
gregationis.    Die  16  Decembris  1902. 

L.  ^  S.  t  D.  PANICI,  Archiep.  Laodicen.,  Secretarius. 


BERGOMEN. 

De  reliquiis  5.  Crucis  et  Sanctorum,  de  '*  Credo"  in  Alissa  non 
expositis  reliquiis  insignibus,  et  de  fundo  colorato  albarum. 

Rmus.  Dnus.  lacobus  Maria  Radini  Tedeschi,  Episcopus 
Bergomensis  quae  sequuntur  dubia  huius  sacrae  Congregationis 
iudicio  reverenter  subiecit,  videlicet : 

I.  An  reliquia  sacrosanctae  Crucis  D.  N.  I.  C.  et  reliquiae 
Sanctorum  in  eadem  theca  includi  atque  exponi  possint  super 
parvo  throno  corona  in  parte  superiore  ornato  ? 

II.  An  recitari  debeat  Credo  in  Missa,  quando  reliquiae  insignes 
Sanctorum,  de   quibus   festum  agitur,   in   Ecclesia  non   expo- 
nuntur  ? 

III.  An  toleranda  sit  consuetudo  utendi  fundis  rubri  vel  vio- 
lacei  coloris  in  rimbriis  et  manicis  albarum  ? 

Et  sacra  Rituum  Congregatio,  ad  relationem  subscripti  Secre- 
tarii,  audito  suffragio  Commissionis  liturgicae,  omnibusque 
accurate  perpensis,  respondendum  censuit : 

Ad.  I.  Negative  et  reliquia  sanctae  Crucis  includatur  et  expo- 
natur  in  theca  separata. 

Ad.  II.  Affirmative. 

Ad.  III.  Detur  decretum  n.  4048  Minovicen.,  24  Novembris 
1899,  ad  VII. 

Atque  ita  rescripsit,  die  25  Maii  1906. 

A.  Card.  TRIPEPI,  Pro-Praefectus. 
L  gjj  S.  t  D.  PANICI,  Archiep.  Laodicen.,  Secret  anus. 


Decretum  de  usu  linguae  slavonicae  in  sacra  Hturgia. 

Ut  infra  relatum  decretum  SS.  Rituum  Congregationis  de  usu 
linguae  slavonicae  in  sacra  litnrgia  omnibus  pateat,  atque  ab  omni- 
bus, ad  quos  spectat,  praesertim  ecclesiasticis  utriusque  cleri 

viris,  quocumque  sublato  praetextu,  sancte  religioseque  sub 
gravi  obedientiae  vinculo  observetur,  Sacra  Congregatio  Con- 
sistorialis  de  special!  mandate  SSmi.  D.  N.  Pii  Papae  X  illud 
inserendum  iubet  in  Cotnmentario  Officials  de  Apostolicae  Sedis 
actis. 

Datum  Romae  ex  aedibus  Sacrae  Congregationis  Consisto- 
rialis,  die  22  lulii  1909. 

CAROLUS  PEROSI,  Substitutes. 

L.  a  s. 

Acres  de  liturgico  palaeoslavi  seu  glagolitici  sermonis  usu 
controversias,  quae  diu  iam  in  provinciis  Goritiensi,  ladrensi  et 
Zagrabiensi  dioeceses  plures  commoverunt,  compositas  atque 
adeo  sublatas  omnino  esse  oportuit,  post  ea  quae  sacrum  hoc 
Consilium  itemque  illud  extraordinariis  Ecclesiae  negotiis  prae- 
positum,  Pontificis  Maximi  nomine  et  auctoritate,  decreverat. 
Sed  tamen  nodum  ipsas  conquievisse  dolendum  est;  siquidem 
hie  sermo  etiamnunc  multifariam  contra  praescriptum  usurpatur 
in  perfunctione  sacrorum ;  id  quod  non  modo  magnam  affert  et 
admirationem  et  offensionem  pietati  publicae,  verum,  cum  gravi 
etiam  charitatis  pacisque  christianae  detrimento,  Christifideles 
fidelibus,  vel  intra  domesticos  parietes,  hostiles  facit. 

Tanta  obtemperationis  debitae  oblivio  quantae  sit  aegritu- 
dini  SSmo.  D.  N.  Pio  PP.  X,  facile  aestimari  potest ;  isque, 
apostolici  officii  sui  esse  intelligens,  huiusmodi  controversiis 
imponere  finem,  nuper  huic  Sacrae  Congregation!  mandavit,  ut, 
datis  ad  Rmos.  Archiepiscopos,  Episcopos  et  Ordinaries  ceteros 
provinciarum  memoratarum  litteris,  quaecumque  decreto  diei 
5  Augusti  1898,  aliisque  deinceps  praescripta  fuissent,  omnia, 
nonnullis  opportune  mutatis,  revocaret,  eaque  sancte  inviola- 
teque,  onerata  ipsorum  Antistitum  conscientia,  observari  iuberet. 

Primum  igitur,  quum  eo  ipso  decreto  cautum  fuerit,  ut  Ordi- 
narii  singuli  indicem  conficerent  atque  exhiberent  omnium  suae 
dioecesis  ecclesiarum,  quas  certum  esset  privilegio  linguae  gla- 
goliticae  in  praesens  uti ;  quumque  ei  praescriptioni  satisfactum 
non  sit,  quippe  talis  index,  licet  studiose  expetitus,  desideratur 
tamen  adhuc,  eumdem  sacra  haec  Congregatio  praecipit  ut 
Ordinarii  omnes  intra  mensem  lulium  anni  proximi  Apostolicae 
Sedi  exhibeant,  his  quidem  legibus  confectum : 

ut,  eae  dumtaxat  Ecclesiae,  tamquam  hoc  privilegio  auctae, 
notentur,  in  quibus  non  coniectura  aliqua  sed  certis  monumentis 
ac  testibus  constiterit,  linguam  glagoliticam  ab  anno  1868  ad 
praesens  tempus  sine  intermissione  in  sacris  peragendis  ad- 
hibitam  esse ; 

ut,    eiusdem    privilegii    nomine,    nullae    istis    adscribantur 

Ecclesiae,  ubi  in  solemnibus  Missis  latina  lingua  celebrandis 
Epistolam  et  Evangelium  cantari  glagolitice  mos  fuerit,  eoque 
minus  ubi  ista  sermone  croatico  vulgari  canantur. 

Praeterea  sacra  haecCongregatio,  quae  infra  scripta  sunt,appro- 
bante  item  Summo  Pontifice,  religiosissime  observanda  edicit : 

I.  Quandoquidem  Apostolica  Sedes  de  usu  glagoliticae  linguae 
liturgico  opportunum  factu  censuit,  certis  terminare  finibus  quod 
olim  indulserat,  usus  huiusmodi  considerari  et  haberi  ab  omni- 
bus debet  ut  privilegium  locale,  quibusdam  adhaerens  Ecclesiis, 
minime  vero  ut  personate,  quod  ad  nonnullos  sacerdotes  pertineat. 
Quamobrem  sacerdotes,  qui  palaeoslavicae  dictionis  periti  sint, 
earn  adhibere  non  poterunt,  Sacrum  facientes  in  Ecclesia,  quae 
hoc  privilegio  careat. 

II.  Sernel  confecto  et  publicato  ecclesiarum  privilegiatarum 
indice,  nulli  prorsus  licebit  in  aliis  Ecclesiis,  quacumque  causa 
aut  praetextu,  linguam  palaeoslavicam  in  sacram  liiurgiam  in- 
duces.    Si  quis  vero,  saecularis  aut  regularis  sacerdos,  secus 
fecerit,  aut  id  attentaverit,  ipso   facto  a   celebratione   Missae 
ceterorumque  sacrorum  suspensus  maneat,  donee  ab  Apostolica 
Sede  veniam  impetrabit. 

III.  In  ecclesiis,  quae  privilegio  fruuntur,  Sacrum  facere  et 
Officium  persolvere  publica  et  solemni  ratione,  permissum  ex- 
clusive erit  palaeoslavico  idiomate,  quacumque  seclusa  alterius 
linguae  immixtione,  salvis  tamen  praescriptis  ad  §  XI  huius 
decreti.      Libri   autem    ad   Sacra    et    ad   Officium    adhibendi 
characteribus  glagoliticis  sint  excusi  atque  ab  Apostolica  Sede 
recogniti  et  approbati :  alii  quicumque  libri  liturgici,  vel  alio 
impressi  charactere,   vel  absque  approbatione  Sanctae   Sedis, 
vetiti  omnino  sint  et  interdicti. 

IV.  Ubicumque  populus  sacerdoti  celebranti  respondere  solet, 
aut  nonnullas  Missae  partes  canere,  id   etiam   nonnisi   lingua 
palaeoslavica,  in    ecclesiis  privilegiatis  fieri  licebit.     Idque  ut 
facilius  evadat,  potent  Ordinarius,  fidelibus  exclusive  permittere 
usum  manualis  libri  latinis  characteribus,  loco  glagoliticorum, 
exarati. 

V.  In  praefatis  ecclesiis,  quae  concessione  linguae  palaeosla- 
vicae indubitanter  fruuntur,  Rituale,  slavico  idiomate  impressum, 
adhiberi  poterit  in  Sacramentorum  et  Sacramentalium  adminis- 
tratione,  dummodo  illud  fuerit  ab  Apostolica  Sede  recbgnitum 
et  approbatum. 

VI.  Sedulo  curent  Episcopi  in  suis  Seminariis  studium  pro- 
vehere  cum  latinae  linguae,  turn  palaeoslavicae,  ita  ut  cuique 
dioecesi  necessarii  sacerdotes   praesto   sint  ad  ministerium  in 
utroque  idiomate. 

VII.  Episcoporum  officium  erit,  ante  ordinationem  sacram, 

designate  clericos,  qui  latinis  vel  qui  palaeoslavicis  ecclesiis 
destinentur,  explorata  in  antecessum  promovendorum  voluntate 
et  dispositione  nisi  aliud  exigat  ecclesiae  necessitas. 

VIII.  Si  quis  sacerdos,  addictus  ecclesiae,  ubi  latina  adhibetur 
lingua,   alteri  debeat    ecclesiae   inservire,    quae    palaeoslavici 
fruitur  idiomatis  privilegio,   Missam   solemnem   ibi  celebrare 
Horasque  canere  tenebitur  lingua  palaeoslavica :    attamen  illi 
fas  erit  privatim  Sacra  peragere  et  Horas  canonicas  persolvere 
latina  lingua. 

Sacerdos  vero,  palaeoslavici  idiomatis  ecclesiae  adscriptus,  cui 
forte  latinae  ecclesiae  deservire  contigerit,  non  solemnem  tan- 
tummodo,  sed  privatam  etiam  Missam  celebrare  itemque  Horas 
canere  tenebitur  latina  lingua ;  relicta  illi  solum  facultate 
Officium  privatim  persolvendi  glagolitice. 

IX.  Licebit  pariter  sacerdotibus,  latini  eloquii  ecclesiae  in- 
scriptis,  in  aliena  ecclesia,  quae  privilegio  linguae  palaeoslavicae 
potitur,  Missam  privatam  celebrare  latino  idiomate.     Sacerdotes 
vero,  linguae  palaeoslavicae  ecclesiis  addicti,  eodem  hoc  idio- 
mate ne  privatum  quidem  Sacrum  facere  poterunt  in  ecclesiis, 
ubi  latina  lingua  adhibetur. 

X.  Ubi  usus  invaluit  in  Missa  solemni  Epistolam  et  Evange- 
lium  slavice  canendi,  post  eorumdem  cantum  latino  ecclesiae 
ipsius  idiomate  absolutum,  huiusmodi  praxis  servari  poterit.     In 
Missis  autem  parochialibus  fas  erit  post  Evangelii  recitationem 
illud  perlegere  vulgari  idiomate,  ad  pastoralem  fidelium  instruc- 
tionem. 

XI.  In  ipsis  paroeciis,  ubi  viget  linguae  palaeoslavicae  privi- 
legium,  si  quis  fidelis  ostenderit  se  cupere  aut  velle,  ut  Baptismus 
vel   Sacramenta   cetera,  Matrimonio   non   excepto,  sibi  suisve 
administrentur  secundum  Rituale  romanum  latinum,  et  quidem 
publice,  eademque  lingua  habeantur  rituales  preces  in  sepultura 
mortuorum,  huic  desiderio  aut  voluntati  districte  prohibentur 
sacerdotes  ullo  pacto  obsistere. 

XII.  In  praedicatione   verbi  Dei,   aliisve   cultus   actionibus 
quae  stricte  liturgicae  non  sunt,  lingua  slavica  vulgaris  adhiberi 
permittitur  rid  fidelium  commodum  et  utilitatem,  servads  tamen 
generalibus  decretis  huius  sacrae  Rituum  Congregationis. 

XIII.  Episcopi  illarum  regionum,  ubi  eadem  in  usu  est  lingua 
vernacula,  studeant  uniformi  curandae  versioni  precum  et  hym- 
norum,  quibus  populus  indulget  in  propria  ecclesia  :  ad  hoc  ut 
qui  ex  una  ad  aliam   transeunt   dioecesim   vel   paroeciam,  in 
nullam  offendant  precationum  aut  canticorum  diversitatem. 

XIV.  Pii  libri,  in  quibus  continetur  versio  vulgata  liturgicarum 
precum,  ad  usnm  tantummodo  privatum  christifideliiim,  ab  Episcopis 
rite  recogniti  sint  et  approbati. 

Datum  Romae  ex  Secretaria   sacrorum   Rituum   Congrega- 
tionis,  die  18  Decembris  1906. 

S.  Card.  CRETONI,  Praefectus. 
L.  >J|  S.  D.  PANICI,  Archiep.  Laodicen.,  Secntarius. 


URBIS  ET  ORBIS. 

Officium,  Missa  ac  elogium  5.  Paulini, 
Episcopi  nolani  confessoris,  pro  Ecclesia  universa. 

IN  BREVIARIO  ROMANO 

DIE    22    IUNII. 
IN    FESTO   S.    PAULINI    EPISCOPI    CONFESSORIS. 

Duplex. 

Omnia  de  communi  Confessoris  Pontifais,  pvaetev  sequentia : 
ORATIO. 

Deus,  qui  omnia  pro  te  in  hoc  saeculo  reliquentibus,  centu- 
plum  in  future  et  vitam  aeternam  promisisti :  concede  propitius  ; 
ut,  Sancti  Pontificis  Paulini  vestigiis  inhaerentes,  valeamus 
terrena  despicere,  et  sola  coelestia  desiderare  :  Qui  vivis  et 
regnas. 

IN  I.  NOCTURNO. 

Lectiones  de  Script  ura  occuvvente. 

IN  II.  NOCTURNO. 

(Ex  Brevi  Pii  Papae  X,  diei  18  Sept.  1908.) 
Lectio  IV. 

Pontius  Meropius  Anicius  Paulinus,  anno  reparatae  salutis 
trecentesimo  quinquagesimo  tertio,  a  clarissima  civium  roman- 
orum  familia,  Burdigalae  in  Aquitania  natus,  acri  fuit  ingenio 
ac  moribus  suavibus.  Ausonio  magistro,  eloquentiae  ac  poeseos 
laude  excelluit.  Praenobilis  ac  ditissimus,  honorum  cursum 
ingressus,  florenti  aetate,  senatoria  dignitate  potitus  est.  Dein 
Italiam  petiit  consul,  et  Campaniam  provinciam  nactils,  sedem 
Nolae  statuit.  Hie  divino  lumine  tactus,  ob  coelestia  signa, 
quae  Felicis  presbyteri  martyris  sepulchrum  illustrabant,  verae 
Christi  fidei,  quam  iam  animo  cogitabat,  impensius  adhaerere 
coepit.  Fasces  igitur  ac  securim  nulla  caede  maculatam  de- 
posuit,  et  reversus  in  Galliam,  variis  aerumnis  ac  magnis  terra 
marique  laboribus  iactatus,  oculo  capitur,  sed  a  Beato  Martino 

Turonensi  Episcopo  sanitati  restitutus,  lustralibus  baptismatis 
aquis  a  Beato  Delphino  Burdigalensi  Antistite  abluitur. 

Lectio  V. 

Divitiis  quibus  abundabat  spretis,  bona  vendidit  pretiumque 
pauperibus  distribuit,  et  uxorem  linquens  Therasiam,  mutata 
patria,  et  ruptis  vinculis  carnis  in  Hispaniam  secessit,  veneran- 
dam  sequutus,  ac  toto  sibi  pretiosiorem  orbe,  Christi  pauperiem. 
Barcinone  dum  Sacris  devote  adstaret,  solemni  die  dominicae 
Nativitatis,  repentino  adrmratae  plebis  tumultu  correptus,  ac 
frustra  reluctans,  a  Lampidio  Episcopo  presbyter  ordinatur. 
Inde  redit  in  Italiam,  et  Nolae,  quo  Sancti  Felicis  religione 
ductus  fuerat,  penes  illius  sepulchrum  monasterium  condidit,  et 
adscitis  sociis,  coenobiticam  vitam  aggreditur.  Hie  vir  iam 
senatoria  et  consulari  dignitate  praeclarus,  stultitiam  crucis 
amplexus,  toto  fere  orbe  admirante,  vili  indutus  tunica,  vigilias 
inter  ac  ieiunia,  in  assidua  coelestium  rerum  contemplatione 
dies  noctesque  defixus  manebat.  Sed,  percrescente  sanctimoniae 
fama,  ad  Nolanum  Episcopatum  evehitur,  atque  eodem  in  pas- 
torali  munere  obeundo,  miranda  pietatis,  sapientiae,  ac  potissi- 
mum  charitatis  exempla  reliquit. 

Lectio  VI. 

Haec  inter,  sapientia  referta,  de  religione  ac  fide  pertractantia, 
ediderat  scripta,  saepe  etiam,  numeris  indulgens,  concinnis  car- 
minibus  sanctorum  acta  concelebraverat,  summam  christiani 
poetae  famam  adeptus.  Quotquot  sanctitate  ac  doctrina  prae- 
stantissimi  viri  eo  tempore  erant,  tot  sibi  amicitia  atque  admira- 
tione  devinxit.  Quamplurimi  ad  eum,  ceu  ad  christianae  perfec- 
tionis  magistrum,  undecumque  confluebant.  Vastata  a  Gothis 
Campania,  facultatem  omnem,  ne  relictis  quidem  sibi  rebus  ad 
vitam  necessariis,  in  alendos  pauperes  et  captivos  redimendos 
contulit.  Postea  vero  Vandalis  easdem  regiones  infestantibus, 
cum  ab  eo  posceret  vidua  ut  filium  sibi  redimeret  ab  hostibus 
captum,  consumptis  bonis  omnibus  in  officio  pietatis,  se  ipsum 
pro  illo  tradit  in  servitutem,  atque  in  vincula  coniectus  in 
Africam  rapitur.  Tandem,  non  sine  praesenti  Dei  ope,  libertate 
donatus  et  Nolam  reversus,  dilectum  ovile  bonus  pastor  revisit : 
ibique  annum  agens  septuagesimum  octavum  aetatis  suae,  placi- 
dissimo  exitu  obdormivit  in  Domino.  Corpus,  prope  Sancti 
Felicis  sepulchrum  conditum,  postea,  Longobardorum  tempore, 
Beneventum,  atque,  Othone  tertio  Imperatore,  Romam  ad 
Basilicam  Sancti  Bartholomaei  ad  insulam  Tiberinam  translatum 
fuit.  Pius  vero  Papa  decimus  iussit  sacras  Paulini  exuvias 


DECREES.  37 

Nolae  restitui,  et  festum  ipsius  ad  ritum  duplicem  pro  universa 
Ecclesia  evexit. 

IN  III.  NOCTURNO. 
Lectio  VII. 

Lectio  sancti  Evangelii  secundum  Lucam  (cap.  12,). 

In  illo  tempore,  dixit  lesus  discipulis  suis:  Nolite  timere, 
pusillus  grex,  quia  complacuit  Patri  vestro  dare  vobis  regnum. 
Et  reliqua. 

Homilia  Sancti  Paulini  Episcopi. 

(De  Gazophylacio.) 

Potuerat,  dilectissimi,  Dominus  omnipotens  aeque  universes 
divites  facere,  ut  nemo  indigeret  altero ;  sed  infinitae  bonitatis 
consilio  sic  paravit  misericors  et  miserator  Dominus  ut  tuam  in 
illis  mentem  probet.  Fecit  miserum,  ut  agnosceret  misericor- 
dem :  fecit  inopem,  ut  exerceret  opulentum.  Materia  divi- 
tiarum  tibi  est  fraterna  paupertas,  si  intelligas  super  egenum  et 
pauperem,  nee  tibi  tantum  habeas  quod  accepisti,  quia  ideo  et 
illius  partem  tibi  in  hoc  saeculo  contulit  Deus,  ut  tibi  deberet, 
quod  de  suis  donis  tuo  voluntario  affectu  indigentibus  obtulisses, 
ac  te  vicissim  in  aeterna  die  de  illius  parte  ditaret.  Per  ipsos 
enim  nunc  accipit  Christus,  et  tune  pro  ipsis  rependet. 

Lectio  VIII. 

Refice  esurientem  animam,  et  non  timebis  in  die  mala  ab  ira 
superventura.  Beatus  enim  (inquit),  qui  intelligit  super  egenum 
et  pauperem,  in  die  mala  liberabit  eum  Dominus.  Operare 
igitur  et  excole  hanc  regionem  terrae  tuae,  frater,  ut  germinet 
tibi  frugem  fertilem,  plenam  adipe  frumenti,  magno  cum  foenore 
centesimum  tibi  fructum  multiplicati  seminis  afferentem.  In 
huius  vel  possessionis  vel  negotiationis  appetitum  et  studium 
sancta  et  salutaris  est  avaritia ;  nam  talis  cupiditas,  quae  regnum 
coeleste  meretur  et  bonum  perenne  desiderat,  radix  bonorum 
est.  Tales  igitur  divitias  concupiscite,  et  huiusmodi  possidete 
patrimonium,  quod  in  centenos  fructus  vobis  creditor  pensitet, 
ut  vestros  quoque  vobiscum  bonis  perennibus  augeatis  haeredes. 
Possessio  enim  haec  vere  magna  et  pretiosa  est,  quae  posses- 
sorem  suum  non  cumulo  saeculari  onerat,  sed  redditu  ditat 
aeterno. 

Lectio  IX. 

Verum,  dilectissimi,  non  solum  ut  bona  aeterna  quaeratis,  sed 
ut  mala  innumera  vitare  mereamini,  praesenti  sollicitudine  et 
sedula  operatione  iustitiae  providete.  Magno  enim  adiutorio 

atque  praesidio  nobis  opus  est,  et  multarum  atque  indeficientium 
orationum  patrociniis  indigemus.  Adversarius  enim  noster  non 
quiescit,  et  in  nostrum  pervigil  hostis  interitum  obsidet  omnes 
vias  nostras.  Multae  praeterea  nobis  in  hoc  saeculo  cruces, 
innumera  discrimina,  morborum  labes,  febrium  ignes  et  dolorum 
tela  grassantur  in  animas,  cupiditatum  faces  accenduntur, 
ubique  praetenti  latent  laquei,  undique  stricti  horrent  gladii, 
inter  insidias  et  pugnas  vita  transigitur,  et  per  ignes  doloso 
cineri  suppositos  ambulamus.  Igitur,  priusquam  in  aliquam 
tantarum  aegritudinum  labem  casu  vel  merito  actus  incurras, 
festina  medico  susceptus  et  carus  fieri,  ut  in  tempore  necessitatis 
paratum  habeas  remedium  salutis.  Aliud  est,  quando  tu  solus 
oras  pro  te,  et  aliud  quando  multitude  pro  te  apud  Deum 
trepidat. 

IN  MISS  A  LI  ROMANO. 

Missa  Sacerdotes,  ut  in  Missali  romano,  cum  Epistola  et  Evangelic 
propriis  (22  lunii),  et  cum  Omtionibus  sequentibus : 

ORATIO. 

Deus,  qui  omnia  pro  te  in  hoc  saeculo  relinquentibus,  centu- 
plum  in  futuro  et  vitam  aeternam  promisisti :  concede  propitius  : 
ut  sancti  Pontificis  Paulini  vestigiis  inhaerentes,  valeamus 
terrena  despicere,  et  sola  coelestia  desiderare :  Qui  vivis  et 
regnas. 

SECRETA. 

Da  nobis,  Domine,  perfectae  charitatis  sacrificium,  exemplo 
sancti  Pontificis  Paulini,  cum  altaris  oblatione  coniungere :  et 
beneficentiae  studio  sempiternam  misericordiam  promereri. 
Per  Dominum. 

POSTCOMMUNIO. 

Tribue  nobis,  per  haec  Sancta,  Domine,  ilium  pietatis  et 
humilitatis  affectum,  quern  ex  hoc  divino  fonte  hausit  sanctus 
Pontifex  tuus  Paulinus  :  et  ipsius  intercessione,  in  omnes,  qui 
te  deprecantur,  gratiae  tuae  divitias  benignus  effunde.  Per 
Dominum. 

IN  MARTYROLOGIO  ROMANO. 
Die  22  lunii. 

Apud  Nolam,  Campaniae  urbem,  nataiis  bead  Paulini  Epis- 
copis  et  confessoris,  qui  ex  nobilissimo  et  opulentissimo  factus 
est  pro  Christo  pauper  et  humilis,  et  quod  supererat,  seipsum, 
pro  redimendo  viduae  filio,  quern  Vandali,  Campania  devastata, 
captivum  in  Africam  abduxerant,  in  servitutem  dedit.  Claruit 

autem,  non  solum  eruditione  et  copiosa  vitae  sanctitate,  sed 
etiam  potentia  adversus  daemones :  cuius  praeclaras  laudes 
sancti  Ambrosius,  Hieronymus,  Augustinus  et  Gregorius  scriptis 
suis  celebrarunt.  Ems  corpus  Beneventum,  inde  Romam  translatum, 
iussu  Pii  Papae  decimi  Nolae  restitutum  fuit. 

DECRETUM. 

SSmus.  Dnus.  noster  Pius  Papa  X,  et  sacrorum  Rituum  Con- 
.gregationis  consulto,  ac  referente  infrascripto  Cardinal!  eidem 
sacro  Coetui  Praefecto,  suprascriptum  Officium  itemque  Ora- 
tiones  proprias,  Missae  de  S.  Paulino  Episcopo  confessore  in- 
serendas,  necnon  verba  emendanda  in  elogio  Martyrologii  romani, 
iuxta  litteras  apostolicas  in  forma  Brevis  datas,  sub  die  18  Sep- 
tembris  anno  superiore,  in  posterum  universim  adhiberi  man- 
davit.  Contrariis  non  obstantibus  quibuscumque.  Die  9  lunii 
1909. 

Fr.  S.  Card.  MARTINELLI,  Praefectus. 
L.  )%  S.  t  D.  PANICI,  Archiep.  Laodicen.,  Secretariats. 


De  MLssa  in  honorem  B.  M.  V.  de  Lourdes ;  de  oratione  S.  Doctoris 
Episcopi,  concurrentibus  in  vesperis  duobus  festis  Doctorum  ; 
de  responsoriis  linocturni  Dominicae  impeditis;  deque  Pro= 
tonotario  apostolico  in  vesperis  modo  Pontificali  celebrante. 

Onesimus  Machez,  ordinator  kalendarii  dioecesani,  et  ma- 
gister  caeremoniarum  ecclesiae  cathedralis  Atrebatensis,  a  sacra 
Rituum  Congregatione,  de  licentia  sui  Episcopi,  insequentium 
dubiorum  elucidationem  humillime  postulavit,  nimirum  : 

I.  Sacerdos,  qui,  voto  fidelium  aut  propriae  devotioni  satis- 
facturus,  celebrat  Missam  in  honorem  B.  M.  V.  Immaculatae 
de   Lourdes,   potestne,   diebus    non    impeditis,   secluso    indulto 
apostolico,  dicere  more  votivo  Missam  propriam  Apparitionis 
(n  Februarii)  ?  —  Et  quatenus  negative,  debetne  sumere  Missam 
testi  Conceptionis  Immaculatae  (8  Decembris)  ? 

II.  Quando,  propter  translationem,  concurrunt  in  Vesperis 
duo  festa  Doctorum  Ecclesiae,  quorum  eadem  est  Oratio  Deus, 
qui  populo  tuoj  numquid,  si  fiat  commemoratio  sancti  Doctoris 
Episcopi,  potius  eligenda  est  Oratio  Exaudi  de  Communi  con- 
fessorum  Pontificum,  quae  recitatur  in  festis  SS.  L-eonis,  Atha- 
nasii  ac  Basilii  magni  ? 

III.  Iuxta  rubricas  generales  Breviarii,  tit.  XXVII,  n.  7,  re- 
-sponsoria  primi  nocturni  Dominicae,  in  qua  primo  ponuntur,  si 
in  Dominica  propter  festum  impecliantur,  alia  die,  in  Officio 

feriali,  ante  alia  responsoria  recitanda  sunt.  Cum  autem  non- 
nulla  initia  habeant  eadem  responsoria,  quod  evenit  exempli 
gratia  pro  quatuor  libris  Regum  et  duobus  Machabaeorum, 
debetne  rubrica  sic  intelligi,  ut  quoties  reponitur  initium  unius- 
cuiusque  libri,  toties  etiam  iteranda  sint  responsoria  primi 
nocturni,  non  obstante  in  casu  verborum  uniformitate  ? 

IV.  Protonotarius  apostolicus  ad  instar  celebrans  in  Ponti- 
ficalibus,  et  Caeremonialis  Episcoporum  praescriptionibus  in- 
haerere  cupiens,  i°  debetne  in  Vesperis  albam  induere,  more 
Episcoporum,  quamvis  associatus  a  presbyteris,  non  dalmaticaSv 
sed  pluvialia  gerentibus  ?  2°  debetne  post  psalmos  eiusdem 
Officii  capitulum  ipse  cantare  ?  3°  similiter  in  Vesperis,  post 
thurificationem  altaris,  debetne  in  cornu  epistolae  mitram 
assumens  per  breviorem  ad  sedem  accedere ;  vel,  nudo  capite,  in 
medium  altaris  reversus,  descendere,  et  post  reverentiam  in 
piano  mitram  accipiens,  repetere  viam  per  quam  eo  venerat  ? 

Et  sacra  eadem  Congregatio,  ad  relationem  subscripti  Secre- 
tarii,  exquisito  Commissionis  liturgicae  suffragio,  omnibus  sedulo 
perpensis,  ita  respondendum  censuit : 

Ad.  I.  Quoad  primam  partem,  affirmative;  et  quoad  secundam, 
provisum  in  prima. 

Ad.  II.  Affirmative, 

Ad.  III.  Negative,  et  sufficit  ut  impedita  semel  reponantur 
infra  earn  hebdomadam,  in  qua  primum  de  feria  fieri  contigerit, 
iuxta  rubricas  Breviarii,  tit.  XXVII,  n.  7. 

Ad.  IV.  Quoad  ium  induat  rochetum,  amictum,  crucem  pec- 
toralem  et  pluviale.  Quoad  2™°  affirmative.  Quoad  3™  ad 
primam  partem  negative,  et  ad  secundam  affirmative,  iuxta  Motu- 
proprio  SSmi.  Dni.  nostri  Pii  Papae  X  Inter  multiplies,  21  Feb- 
ruarii  1905,  III,  48. 

Atque  ita  rescripsit,  die  25  lunii  1909. 

Fr.  S.  Card.  MARTINELLI,  Praefecttis. 
L.  |J|  S.  I  D.  PANICI,  Archiep.  Laodicen.,  Secretavius. 


Rubrica  Addenda  in  Missali  Romano. 

Dominica  infra  Octavam  Nativitatis  B.  M.  V. 

Si  hac  Dominica  occurrat  festum  nobilius,  eo  anno  festum 
SSmi.  Nominis  Mariae  celebretur  die  duodecima  Septembris, 
tamquam  in  sede  propria :  sicubi  vero  die  duodecima  occurrat 
festum  nobilius,  festum  SSmi.  Nominis  Mariae  transferatur  in 
primam  diem  liberam  iuxta  Rubricas. 

URBIS    ET    ORBIS. 

Sanctissimus  Dominus  noster  Pius  Papa  X,  referente  infra- 
scripto  Cardinal!  sacrorum  Rituum  Congregation!  Praefecto, 
suprascriptam  Rubricam  inserendam  Missali  romano  benigne 
approbare  dignatus  est.  Die  14  lulii  1909. 

Fr.  S.  Card.  MARTINELLI,  Praefectus. 
L.  f%  S.         I  D.  PANICI,  Archiep.  Laodicen.,  Secretarius. 


THE     BIBLICAL    COMMISSION. 
De  charactere  historico  trium  priorum  capitum  Geneseos. 

I.  Utrum  varia  systemata  exegetica,  quae  ad  excludendum 
sensum  litteralem  historicum  trium  priorum  capitum  libri  Gene- 
seos excogitata  et  scientiae  fuco  propugnata  sunt,  solido  funda- 
mento  fulciantur  ? 

Resp.     Negative. 

II.  Utrum  non  obstantibus  indole  et   forma   historica   libri 
Geneseos,   peculiar!   trium   priorum   capitum  inter  se  et  cum 
sequentibus  capitibus  nexu,  multiplici  testimonio  Scripturarum 
turn  veteris   turn  novi   Testamenti,   unanimi    fere    sanctorum 
Patrum  sententia   ac   traditional!   sensu,  quern,  ab  israelitico 
etiam  populo  transmissum,  semper  tenuit  Ecclesia,  doceri  possit, 
praedicta  tria  capita  Geneseos  continere  non  rerum  vere  ges- 
tarum  narrationes,  quae  scilicet  obiectivae  realitati  et  historicae 
veritati  respondeant ;  sed  vel  fabulosa  ex  veterum  populorum 
mythologiis   et   cosmogoniis   deprompta   et   ab   auctore   sacro, 
expurgato  quovis  polytheismi  errore,  doctrinae  monotheisticae 
accommodata  ;  vel  allegorias  et  symbola,  fundamento  obiectivae 
realitatis  destituta,  sub  historiae  specie  ad  religiosas  et  philo- 
sophicas  veritates  inculcandas  proposita ;  vel  tandem  legendas 
ex  parte  historicas  et  ex  parte  fictitias  ad  animorum  instructionem 
et  aedificationem  libere  compositas  ? 

Resp.  Negative  utramque  partem. 

III.  Utrum  speciatim  sensus   litteralis   historicus   vocari   in 
dubium  possit,  ubi  agitur  de  factis  in  eisdem  capitibus  enarratis, 
quae  christianae  religionis  fundamenta  attingunt ;  uti  sunt,  inter 
caetera,  rerum  universarum  creatio  a  Deo  facta  in  initio  tem- 
poris ;  peculiaris  creatio  hominis ;  formatio  primae  mulieris  ex 
primo  homine ;  generis  humani  unitas ;  originalis  protoparentum 
felicitas  in  statu  iustitiae,  integritatis  et  immortalitatis  ;  prae- 
ceptum  a  Deo  homini  datum  ad  eius  obedientiam  probandam ; 
divini  praecepti,  diabolc  sub   serpentis  specie  suasore,  trans- 

gressio;  protoparentum  deiectio  ab  illo   primaevo  innocentiae 
statu ;  nee  non  Reparatoris  futuri  promissio  ? 
Resp.  Negative. 

IV.  Utrum  in  interpretandis  illis  horum  capitum  locis,  quos 
Patres  et  Doctores  diverse  modo  intellexerunt,  quin  certi  quip- 
piam  definitique  tradiderint,  liceat,  salvo  Ecclesiae  iudicio  ser- 
vataque  fidei  analogia,  earn  quam  quisque  prudenter  probaverit, 
sequi  tuerique  sententiam  ? 

Resp.  Affirmative. 

V.  Utrum  omnia  et  singula,  verba  videlicet  et  phrases,  quae 
in  praedictis  capitibus  occurrunt,  semper  et  necessario  accipienda 
sint  sensu  proprio,  ita  ut  ab  eo  discedere  nunquam  liceat,  etiam 
cum  locutiones  ipsae  manifesto  appareant  improprie,  seu  meta- 
phorice  vel  anthropomorphice,  usurpatae,  et  sensum  proprium 
vel  ratio  tenere  prohibeat  vel  necessitas  cogat  dimittere  ? 

Resp.  Negative. 

VI.  Utrum,  praesupposito  litterali  et  historico  sensu,  nonnul- 
lorum  locorum   eorumden  capitum  interpretatio  allegorica  et 
prophetica,  praefulgente  sanctorum  Patrum  et  Ecclesiae  ipsius 
exemplo,  adhiberi  sapienter  et  utiliter  possit  ? 

Resp.  Affirmative. 

VII.  Utrum,  cum  in  conscribendo  primo  Geneseos  capite  non 
fuerit  sacri  auctoris  mens  intimam  adspectabilium  rerum  consti- 
tutionem   ordinemque   creationis  completum   scientifico    more 
docere ;  sed  potius  suae  genti  tradere  notitiam  popularem,  prout 
communis   sermo  per  ea  ferebat   tempora,  sensibus   et  captui 
hominum  accommodatam,  sit  in   horum  interpretatione  ada- 
mussim  semperque  investiganda  scientifici  sermonis  proprietas  ? 

Resp.  Negative. 

VIII.  Utrum  in  ilia  sex  dierum  denominatione  atque  distinc- 
tione,  de  quibus  in  Geneseos  capite  primo,  sumi  possit   Y6m 
(dies),  sive  sensu  proprio  pro  die  naturali,  sive  sensu  improprio 
pro  quodam  temporis  spatio,  deque  huiusmodi  questione  libere 
inter  exegetas  disceptare  liceat  ? 

Resp.  Affirmative. 

Die  autem  30  lunii  anni  1909,  in  audientia  ambobus  Rmis. 
Consultoribus  ab  actis  benigne  concessa,  Sanctissimus  praedicta 
responsa  rata  habuit  ac  publici  iuris  fieri  mandavit. 

Romae,  die  30  lunii  1909. 

FULCRANUS   VlGOUROUX,  P.  S.  S. 

L.  >J|  S.  LAURENTIUS  IANSSENS,  O.  S.  B. 

De  Primo  Ordine  Sancti  Francisci  Nonnulla  in  Perpetuum 
Statuuntur. 

PIUS    EPISCOPUS. 

SERVUS     SERVORUM     DEI. 

Ad  pevpetuam  vei  memoriam. 

Septimo  iam  pleno  saeculo,  postquam  Ordinis  Franciscalis 
initia  feliciter  constituta  sunt,  iure  quidem,  quotquot  Franciscum 
auctorem  suum  et  parentem  agnoscunt,  laetabile  factum  con- 
celebrant,  grataeque  pietatis  significatione  multiplici  memoriam 
viri  sanctissimi  et  immortalia  eius  in  commune  beneficia  gestiunt 
recolere.  Sed  quamquam  praecipua  quaedam  est  ratio,  cur  id 
sollemne  ante  aiios  agant  Minoritae  ;  eiusdem  tamen  sollemni- 
tatis  laetitiaeque  in  partem  omnes  venire  decet,  quicumque 
Franciscana  Instituta  pro  merito  suspiciunt,  maximeque  decet 
hanc  Apostolicam  Sedem ;  cuius  cum  semper  singulari  favore  et 
gratia,  turn  magna  existimatione  et  iudicio  ipsa  ilia  Instituta 
floruerunt.  Innumerabilia  paene,  eaque  praeclara  exstant  huius 
rei  in  actis  Decessorum  Nostrorum  monumenta.  Principio 
Gregorius  IX,  qui  et  Seraphici  Patriarchae  studiose  amicitiam 
coluerat,  et,  cardinalis,  legitimum  Franciscalium  patronum  pri- 
mus egerat :  "  Sancta,  inquit,  plantatio  Fratrum  Minorum  Or- 
dinis sub  beato  Francisco  bonae  memoriae  incepit,  et  mirabiliter 
profecit,  per  gratiam  lesu  Christi  flores  sanctae  conversationis 
longe  lateque  proferens,  et  odores."  *  Isque,  cum  gravi  sollici- 
tudinum  et  curarum  mole  premeretur,  ita  ad  alumnos  Francisci 
in  generalem  coetum  congregates  scribens,  declaravit  quam 
patrocinio  beati  Patris,  quamque  ipsius  filiorum  precibus  con- 
fideret :  "  Inter  pressuras  innumeras  et  angustias  infinitas,  quas 
plus  ferre  possumus,  quam  referre,  consolationis  et  gaudii 
materiam  resumentes,  gratias  et  laudes,  quas  possumus,  referi- 
mus  Redemptori  qui  beatum  Franciscum,  Patrem  Nostrum  et 
vestrum,  forte  autem  magis  Nostrum,  quam  omnium  vestrum, 
adhuc  in  carne  viventem  insignibus  praeveniens  muneribus 
gratiarum,  tanta  nunc  eum  cum  ipso  regnantem  clarificat  gloria, 
.  ,  .  ut  Nos,  in  eiusdem  Sancti  magis  ac  magis  pio  amore 

*  Litt.    KecolcnUs,  die  29  Apr.  1228. 

succensi,  totis  affectibus  in  ipsius  laudibus  delectemur ;  sperantes, 
ut  quos  in  saeculo  extra  saeculum  vivens  tota  mente  dilexit,  et 
Nos  nunc  clarius  amplexatur,  quo  ilium,  qui  est  vera  charitas, 
vicinius  intuetur,  pro  Nobis  intercedere  non  desistat ;  et  vos, 
quos  idem  in  Christo  regenerans  in  abundantia  divitiarum  altis- 
simae  paupertatis  reliquit  haeredes,  gerentes  in  intimis  visceribus 
caritatis  ad  profectum  Ordinis  vestri  adspiremus  ardenter,  pro- 
posita  Nobis  spe,  quod  vestrarum  orationum  suffragiis,  nostra- 
rum  tolerantiae  passionum  nobis  provenient  in  salutem."  * 

Idem  autem  Pontifex,  in  commendanda  Episcopis  familia 
Franciscalium  (id  quod  Honorius  III,  vivo  Francisco,  iam 
fecerat),  perhonorificis  his  verbis  usus  est :  "  Quoniam  abundavit 
iniquitas  et  refriguit  caritas  plurimorum,  ecceOrdinemdilectorum 
filiorum  Fratrum  Minorum  Dominus  suscitavit,  qui  non  quae  sua 
sunt,  sed  quae  sunt  Christi,  quaerentes,  tarn  contra  profligandas 
haereses,  quam  contra  pestes  alias  mortiferas  exstirpandas,  se 
dedicarunt  evangelizationi  verbi  Dei  in  abiectionem  voluntariae 
paupertatis."  I 

Cum  Gregorio  plane  concinit  Nicolaus  III :  "Haec  est  Mino- 
rum Fratrum  mitis  et  docilis  in  paupertate  et  humilitate  per 
almum  Christi  confessorem  Franciscum  radicata  Religio,  qui, 
ex  illo  vero  semine  germinans,  germen  illud  per  Regulam  sparsit 
in  filios,  quos  sibi  et  Deo  per  suum  ministerium  in  observantia 
evangelii  generavit.  Isti  sunt  filii,  qui,  docente  laoob,  Verbum 
aeternum  Dei  Filium,  insitum  humanae  naturae  in  horto  vir- 
ginalis  uteri,  potens  salvare  animas  in  mansuetudine  susceperunt. 
Hi  sunt  illius  sanctae  Regulae  professores,  quae  evangelico 
fundatur  eloquio,  vitae  Christi  roboratur  exemplo,  fundatorum 
militantis  Ecclesiae  Apostolorum  eius  sermonibus  actibusque 
firmatur.  Haec  est  apud  Deum  et  Patrem  munda  et  immacu- 
lata  Religio,  quae  descendens  a  Patre  luminum  per  eius  Filium 
exemplariter,  et  verbaliter  Apostolis  tradita  et  demum  per 
Spiritum  Sanctum  beato  Francisco  et  eum  sequentibus  inspirata, 
totius  in  se  quasi  continet  testimonium  Trinitatis.  Haec  est, 
cui,  attestante  Paulo,  nemo  de  cetero  debet  esse  molestus,  quam 
Christus  passionis  suae  stigmatibus  confirmavit,  volens  institu- 
torem  ipsius  passionis  suae  signis  notabiliter  insigniri."  } 

Item  Clemens  V,  qui  locum  ilium  Eccli.  XXIV,  42,  Exivi  de 
paradiso,  dixi :  rigabo  hortum  plantationum  sic  ad  praeconium  Sera- 
phici  Ordinis  accommodat :  "  Hie  hortus  siquidem  est  Fratrum 
Minorum  sancta  Religio,  quae  muris  regularis  observantiae 

*  Litt.    Mirificans,  die  16  Mail  1230. 
f  Litt.    Quoniam,  die  6  Apr.  1237. 
j  Litt.    Exiit,  die  14  Aug.  1279. 

firmiter  undique  circumclusa  intra  se,  solo  contenta  Deo,  ador- 
natur  abunde  novellis  plantationibus  filiorum.  Ad  hunc  veniens 
dilectus  Dei  Filius  mortificantis  poenitentiae  myrrham  metit 
cum  aromatibus,  quae  suavitate  mira  universis  odorem  attra- 
hentis  sanctimoniae  circumfundunt.  Haec  est  ilia  caelestis 
vitae  forma  et  regula,  quam  descripsit  ille  confessor  Christi 
eximius,  sanctus  Franciscus  ac  servandam  a  suis  filiis  verbo 
docuit  pariter  et  exemplo."  * 

Ita  etiam  hunc  Ordinem  effert  Leo  X :  "  Haec  est  sacra  ilia 
Minorum  Fratrum  Religio,  quae,  virentibus  caeremoniarum 
foliis,  per  viros  apostolicos,  tamquam  per  palmites  extensos  a 
mare  usque  ad  mare,  et  a  flumine  usque  ad  terminos  orbis  terra- 
rum,  vino  sapientiae  et  scientiae  irrigavit  montes,  et  implevit 
terram.  Haec  est  Religio  sancta  et  immaculata,  in  qua,  per 
speculum  sine  macula,  Redemptoris  contemplatur  praesentia, 
vitae  Christi  et  Apostolorum  inspicitur  forma,  per  quam  primo- 
rum  Ecclesiae  fundatorum  ante  oculos  christianae  plebis  redu- 
citur  norma  ;  quae  demum  nihil  nisi  divinum,  angelicum,  omni 
perfecticne  refertum,  Christoque  nil  nisi  conforme,  ut  non 
immerito  sua  dicatur,  repraesentat."t 

Similiter  Xistus  V :  "Ad  denuo  inflammanda  corda  Nostra, 
Pater  misericordiarum  et  luminum,  famulum  suum  beatum 
Franciscum  misit,  et  in  tarn  larga  benedictione  dulcedinis  prae- 
venit,  ut  non  modo  virtutum  praerogativis  et  meritis  celebrem 
fecerit,  sed  et  in  carne  ipsius  sacra  Christi  Stigmata  renovaverit, 
et  mira  Crucis  mysteria,  ligamina  et  paupertatem  multiformiter 
in  eo  ad  vivum  demonstraverit,  adeo  ut  vere  Christus  Francisco 
inferre  possit :  '  Semitam  meam  et  funiculum  meum  investigasti, 
et  omnes  vias  meas  praevidisti.'  Unde  et  factum  est,  ut  meritis 
dicti  beati  Francisci  sacrosancta  mater  Ecclesia,  foetu  novae 
prolis  amplificata,  ac  multorum  sanctorum  eius  Instituti  meritis, 
virtutibus,  exemplis  et  miraculis  aucta,  necnon  quamplurimis 
Episcopis,  Archiepiscopis,  Patriarchis,  Cardinalibus,  Regibus  et 
Summis  Pontificibus  decorata,  non  possit  ad  eius  devotionis  et 
imitationis  sectanda  vestigia  non  esse  propensa."  J 

Nee  vero  unquam  postea  de  Francisco  eiusque  institutis 
Apostolicae  Sedis  praedicatio  conticuit.  E  monumentis  autem 
recentioris  memoriae,  praetereundae  non  sunt  eae  Litterae 
Gregorii  XVI,  in  quibus  de  Aede  Mariae  Angelorum  Assisiensi 
scribit :  "  In  eo  templo,  Umbriae  atque  adeo  totius  Occidentis 
praecipuum  decus,  sanctus  Franciscus  Assisiensis  maiores  quo- 

*  Const.     Exivi,  die  6  Mail  1312. 
t  Const.     lie  et  vos,  die  29  Mail  1517. 
j  Litt.    Divinae,  die  29  Aug.  1587. 

tidie  efficiens  in  eximia  sanctitate  processus,  et  mira  omnipo- 
tentis  Dei  charismata  accipiens  in  caelestium  rerum  meditatione 
continenter  defixus,  divino  impulsus  instinctu,  sui  Ordinis  fun- 
damenta  iecit,  atque  divini  Nostri  Reparatoris  eiusque  sanctissi- 
mae  Genitricis  placido  aspectu,  suavissimisque  fuit  dignatus 
colloquiis."*  Sed  potissime  digna  sunt,  quae  commemorentur 
acta  Leonis  XIII ;  qui  quidem  in  Litteris  Encyclicis  Auspicato, 
ubi  laudes  Assisiensis  Patris  grandiloqua  et  gravi  oratione  per- 
sequitur,  haec  habet  :  "  Ista  rerum  miracula,  angelico  potius 

Suam  humano  celebranda  praeconio,  satis  demonstrant  quantus 
le  Vir,  quamque  dignus  fuerit  quern  aequalibus  suis  ad  mores 
christianos  revocandis  Deus  destinaret.  Profecto  ad  Damiani 
aedem  exaudita  Francisco  est  maior  humana  vox :  /,  labantem 
tueve  domum  rneam.  Neque  minus  admirationis  habet  oblata 
divinitus  Innocentio  III  species,  cum  sibi  videre  visus  est 
Basilicae  Lateranensis  inclinata  moenia  humeris  suis  Francis- 
cum  sustinentem.  Quorum  vis  ratioque  portentorum  perspicua 
est :  nimirum  significabatur,  christianae  reipublicae  non  leve 
per  ea  tempora  praesidium  et  columen  Franciscum  futurum. 
Revera  nihil  cunctatus  est  quin  accingeretur.  Duodeni  illi,  qui 
se  in  eius  disciplinam  primi  contulerant,  exigui  instar  seminis 
exstiterunt,  quod  secundo  Dei  numine,  auspiciisque  Pontificis 
maximi,  celeriter  visum  est  in  uberrimam  segetem  adolescere." 
Idem  in  Constitutione  Misevicovs  Dei  Filius :  "  lamvero  in 
curandis  lesu  Christi  praeceptis  Instituta  Franciscalia  tota  sunt 
posita  ;  neque  enim  quicquam  spectavit  aliud  auctor  sanctissi- 
mus,  quam  ut  in  iis,  velut  in  quadam  palaestra,  diligentius  vita 
Christiana  exerceretur.  Profecto  Ordines  Franciscales  duo 
priores,  magnarum  virtutum  informati  disciplinis,  perfectius 
quiddam  diviniusque  persequuntur."  Atque  in  Constitutione 
Felicitate  quadam :  "  Insignis  est  enim  et  benevolentia  studioque 
Sedis  Apostolicae  dignissima  ea,  quae  Fratrum  Minorum  Camilla 
nominatur,  beati  Francisci  frequens  ac  mansura  soboles.  Ei 
quidem  Parens  suus,  quas  leges,  quae  praecepta  vivendi  ipse 
dedisset,  ea  omnia  imperavit  ut  religiosissime  custodiret  in 
perpetuitate  consequentium  temporum  ;  nee  frustra  imperavit. 
Vix  enim  societas  fchominum  est  ulla,  quae  tot  virtuti  rigidos 
custodes  eduxerit,  vel  tot  normni  christiano  praecones,  Christo 
martyres,  caelo  cives  ediderit,  aut  in  qua  tantus  virorum  pro- 
yentus,  qui  iis  artibus,  quibus  qui  excellunt  prae stare  ceteris 
iudicantur,  rem  christianam  remque  ipsam  civilem  illustrarint, 
adiuverint." 


*  Litt.    Neminem,  die  7  Febr.  1832. 

lamvero  Nos,  qui,  ut  ipse  de  se  Leo  confirmabat,*  "  Francis- 
cum  Assisiensem  admirari,  praecipuaque  religione  colere  ab 
adolescentia  assuevimus,  et  in  familiam  Franciscanam  adscitos 
esse  gloriamur,"  certe  non  minoris,  quam  Decessorum  Nostrorum 
quivis,  grande  beati  Patris  Opus  aestimamus,  nee  secus,  atque 
illi,  peculiar!  quodam  studio  Nostro  dignum  ducimus.  In  hac 
igitur  saecularium  sollemnium  celebritate,  cum  Ordinis,  a  Fran- 
cisco divinitus  fundati,  magna  in  rem  christianam  promerita 
verbis  Decessorum  illustravimus,  videtur  Nobis,  palam  facere  et 
mansuro  probare  testimonio  plenum  paternae  caritatis  animum, 
quo  tres  familias,  unde  Franciscalium  Ordo  princeps  constat, 
sine  ullo  discrimine  complectimur.  Certe  quidem  humani  ingenii 
mobilitate  et  varia  conversione  temporum  sensim  factum  est,  ut 
Franciscani  sodales  ex  concordissima  communitate  vitae  atque 
victus  in  diversas  deinceps  disciplinas  abirent.  "  Summam 
rerum  inopiam,  quam  Vir  sanctissimus  in  omni  vita  adamavit 
unice,  ex  alumnis  eius  optavere  nonnulli,  simillimam  ;  nonnulli, 
quibus  ea  visa  gravior,  modice  temperatam  maluerunt.  Quare 
aliorum  ab  aliis  secessione  facta,  hinc  Observantes  orti,  illinc  Con- 
ventuales.  Similiter  rigidam  innocentiam,  altas  magnificasque 
virtutes,  quibus  ille  ad  miraculum  eluxerat,  alii  quidem  imitari 
animose  ac  severe,  alii  lenius  ac  remissius  velle.  Ex  prioribus 
iis  fratrum  Capulatorum  familia  coalita  divisio  tripartita  consecuta 
est."  f  At  legitimarum  varietatem  disciplinarum  nihil  obstare, 
quominus  qui  cuivis  earum  essent  adscripti,  omnes  se  germanam 
Francisci  progeniem  esse  iure  defenderent,  pluries  est  Apostolicae 
Sedis  auctoritate  sancitum.  Ita  Leo  X  :  "  Quod  ipsi  Fratres  de 
Observantia  et  Reformat},  veri  et  indubitati  Fratres  Ordinis  B. 
Francisci  et  eius  Regulae  observatores  semper  fuerint,  ac,  divina 
favente  gratia,  sint  futuri,  sine  aliqua  interruptione  seu  divisione, 
a  tempore  editae  Regulae  per  B.  Franciscum  usque  ad  praesens 
ac  sub  ipsius  B.  Francisci  Regula  militaverint,  et  etiam  ad 
praesens  militent ;  sicque  in  omnibus  teneri  et  observari  ac 
decidi  debere  decernimus  ac  mandamus."  |  Et  Clemens  VIII 
Fratres  Minores  de  Strictiori  Observantia  Reformatos  nuncu- 
pates ab  iniuriis  quorumdam  tuetur.  "  Ipsosque  Refovmatos, 
declarat,  veros  filios  et  indubitatos  Fratres  Ordinis  sancti 
Francisci."  §  De  Capuccinis  autem,  Paulus  V,  ||  Urbanus 

*  Litt.     Encycl.  Auspicato. 

t  Const.    Felicitate  quadam. 

J  Litt.    Licet,  die  6  Dec.  1517. 

§  Litt.    Exiniuncto,  die  7  Sept.  1602. 

Jl  Litt.    Ecclesiae,  die  15  Oct.  1608. 

VIII*,  Clemens  XII  t,  eos  "esse  vere  Fratres  Minores,"  et 
"  originem  seu  principium  illorum  esse  realiter  et  cum  effectu 
computandum  a  tempore  primaevae  et  originalis  institutions 
Regulae  Seraphicae,  cuius  observantiam  ipsi  Fratres  Capuccini 
semper  sine  aliqua  interruptione  continuarunt,"  eosdemque 
"  fuisse  et  esse  ex  vera  et  numquam  interrupta  linea,  ac  veros 
et  indubitatos  Fratres  Ordinis  sancti  Francisci,  et  illius  Regulae 
observatores,  subque  ipsius  B  Francisci  Regula  militasse  et  ad 
praesens  quoque  militare  "  statuunt.  Haec  ipsa  Nos  affirmantes, 
volumus,  iubemus,  ut  quotquot  sunt  de  ternis  disciplinis  Fran- 
ciscalis  Ordinis  primi,  omnes  non  solum  germani  sed  gemelli 
Fratres,  omnes  eodem  Francisco  nati  eisdemque  religiosae  vitae 
documentis  ad  unam  ipsius  Regulam  exculti,  cum  inter  se  turn 
ab  omnibus  habeantur.  Itaque  ut  huius  caritatis  fraternae,. 
quae  inter  filios  beatissimi  Patris  una  dominari  debet,  melius 
tuta  et  salva  iura  sint,  ideoque  ut  Franciscana  Instituta  uberiores 
Ecclesiae  sanctae  fructus  pariant,  Nos  de  communibus  totius 
gentis  Minoriticae  rationibus  haec  valere  in  perpetuum,  tam- 
quam  certa  principia  et  capita,  decernimus,  sancteque  ab  omni- 
bus servari  ex  Apostolicae  potestatis  plenitudine  praecipimus 
quae  infra  scripta  sunt : 

I.  Ordo  primus  sancti  Francisci,  si  Patrem  legiferum  a  quo 
conditus,  si  Regulam,  qua  utitur,  spectes,  una  est  religiosorum 
familia  :  si  vero  rationem  regiminis  et  Constitutiones,  quibus  ex 
Apostolicae  Sedis  praescripto  gubernatur,  in  tres  familias  dividi- 
tur  :    quarum   una  est  Fratrum  Minomm,  quae  olim  a  Regulari 
Obsevvantia  dicebatur,  quaeque  quum  in  quatuor  sodalitia  esset 
distincta,  id  est  in  Observantes,  Reformatos,  Alcantarinos,  Re- 
collectos,  a  Leone  XIII  fel.  rec.  ad  unitatem  revocata  est,  uno 
Ordinis  Fratrum  Minorum  indito  nomine ;  altera  est  Fratrum  Mino- 
vum  qui  Conventuales  audiunt ;  tertia  Fratrum  Minomm  qui  Capuc- 
cini appellantur. 

II.  Familia,  seu  Ordo,  Fratrum  Minorum,  cui   quondam  a 
Regulari  Observantia  nomen  fuit,  postquam  a  Leone  XIII  ex 
variis   sodalitiis   in   unum   redacta   est,   si  ab    Unione  Leoniana 
appelletur,  recte  appelletur.     Ea  quidem  "  ex  concessu  Sedis 
Apostolicae   antecedit   loco  et  honore"  ceteras   Franciscalium 
familias,  eiusque  alumni  "  Fratrum  Minorum  merum  nomen  a 
Leone  X  acceptum  retinent,"  ut  ait  in  Constitutione  Felicitate 
quadam  Decessor  Noster  :  sed  tamen  non  sic  hoc  nomen  interpre- 
tandum  est,  quasi  in  ipsa  tantum  familia  omnis  Ordo  Minoriticus 
videatur  consistere.     Patet  interpretationem  huiusmodi  et  longe 

*  Litt.     Salvatoris,  die  28  lun.  1627. 
f  Litt.     Ea  quae,  die  14  Maii  1735. 

abesse  a  vero,  et  valde  reliquis  Minoritis  non  paucis  esse  iniuri- 
osam.  Quoties  igitur  appellatio  Ordinis  Fvatrum  Minorum  sine 
ullo  apposito  ambiguitatem  haberet,  oportere  hanc  familiam  de 
qua  loquimur,  eiusque  Moderatores  et  sodales,  praesertim  in 
actis  publicis,  propria  peculiarique  adiecta  nota  designari,  voca- 
rique  Ordinem  Fratrum  Minorum  ab  Unione  Leoniana,  Moderatores 
et  sodales  Ordinis  Fratrum  Minorum  ab  Unione  Leoniana  statuimus 
et  sancimus. 

III.  Titulus  Ministri  Generalis  totius  Ordinis  Minorum,  quo  titulo 
utitur  Minister  Generalis  familiae   eiusdem  quam  ab  Unione 
Leoniana  appellamus,  meri  honoris  est,  nee  quicquam  iurisdic- 
tionis  aut  potestatis  in  ceteras  Franciscalium  familias  notat. 

IV.  Nomina  Capuccinus,  Conventualis,  Unionis  Leonianae  Fran- 
ciscales  discriminant  non  id  notando,  quod  ad  rationem  ipsam  et 
naturam  Fratris  Minoris  pertinet  :  hoc  enim  in  Regula  Seraphica 
consistit  quae  apud  omnes  Franciscales  Ordinis  primi  una  atque 
eadem  est  :  verum  eas  designando  res  quae  in  hoc  genere  accidunt 
naturae  ;  et  hae  sunt  Constitutiones,  quas  unaquaeque  familia 
proprias  et  peculiares   in  observanda  Regula,  ex  Apostolicae 
Sedis  praescripto,  sequitur. 

V.  Minister  Generalis  Fratrum  Minorum  ab  Unione  Leoniana, 
item  ex  concessu  Sedis  Apostolicae,  in  omnibus  coetibus  sacrisque 
publicis,  ubicumque  lex  de  praestantia  loci  obtinet,  Ministrum 
Generalem  Conventualium,  uterque  autem  Ministrum  Generalem 
Capuccinorum  praecedit.      Familiae  vero  e  singulis   coenobiis 
quern  locum  inter  se  in  pompis  aliisque  sacris  publicis  teneant, 
pluribus  Apostolicae  Sedis  decretis  definitum  est. 

VI.  Trium    familiarum    Franciscalium    Ministri   Generales 
omnes  sunt  atque  habendi  sunt  et  dignitate  et  potestate  pares, 
ut  Vicarii  atque  adeo  veri  successores  sancti  Francisci,  nempe 
pro  sua  quisque  familia,  atque  etiam  pro  sodalibus  Secundi  et 
Tertii  Ordinis,  quotquot  suae  habent  vel  iurisdictioni  subiectos 
vel   familiae   aggregates  :    iidem  praedecessorum   suorum  per- 
petuam  seriem  ab  ipso  Patre  Seraphico  omnes  iure  ducunt. 

VII.  Tres  Ordinis  Minoritici  familiae,  quasi  totidem  rami  sunt 
nobilissimae   arboris,  cuius   radix   ac   truncus   Franciscus  est. 
Propterea  Fratres  Minores  turn  Unionis  Leonianae,  turn  Con- 
ventuales,  turn  Capuccini  pari  plenoque  iure  veri  Franciscales, 
verique  Fratres  Minores  et  sunt  et  haberi  debent.     lidemque 
non  alii  aliis  antiquiores  dicendi  sunt,  quandoquidem    eorum 
omnium  originem  verum   est  repeti   ab  ipsa   instituta  Regula 
Seraphica,  cuius  omnes  observantiam  sine  ulla  intermissione 
continuarunt. 

VIII.  E  Franciscalium  templis  illud  habendum  esse  sacer- 
rimum,  in  quo  ipse  Pater  legifer  beatissimus  requiescit,  vix  attinet 

dicere :  quae  aedes  propterea  mature  a  Gregorio  IX  Ordinis 
Seraphici  Caput  et  Mater  renuntiata  est,*  et  a  Benedicto  XIV  per 
Litteras  Fidelis  ad  dignitatem  praeterea  Basilicae  Patriarchalis 
et  Capellae  Papalis  est  evecta. — Sed  insignis  etiam  dignitas  est 
Aedis  Mariae  Angelorum  de  Portiuncula ;  de  qua  Benedictus 
XIII :  "  Ne  quis  denique  Basilicam  beati  Francisci  civitatis 
Assisiensis,  ubi  sacrum  eius  corpus  requiescit,  a  Romanis  Pon- 
tificibus,  praedecessoribus  Nostris,  variis  privilegiis  auctam,  ita 
supra  ceteras  eiusdem  Ordinis  ecclesias  verbis  aut  scriptis 
extollat  et  efferat,  ut  debitus  honor  ac  reverentia  denegetur 
Basilicae  B.  Mariae  de  Portiuncula  extra  muros  eiusdem  urbis, 
in  qua  constat,  Seraphicum  Patrem  Institutum  suum  inchoasse : 
praecipimus  et  mandamus,  ut  ambae  Basilicae,  diversis  licet 
rationibus,  B.  Mariae  quidem  propter  Ordinis  primordia,  Assisi- 
ensis vero  propter  sacrum  corpus  sanctissimi  Institutoris,  tam- 
quam  Ordinis  matrices  ab  omnibus  Fratribus  Minoribus  agnos- 
cantur  et  observentur.f  Nos  vero  ipsam  quoque  Basilicam 
Mariae  Angelorum  nuper  datis  Litteris  Omnipotens  ac  misericors 
Dominus  Matrem  et  Caput  Ordinis  Minorum  diximus,  eamque 
Basilicae  Patriarchalis  et  Capellae  Papalis  titulo  honestavimus. 
Quare  utramque  Basilicam,  quasi  commune  patrimonium,  tue- 
antur  oportet,  quotquot  filiorum  Francisci  gloriantur  nomine : 
utramque  omnes  tamquam  paternam  domum  fidentes  laetique 
celebrent,  ibique  omnibus  fraternae  caritatis  omciis  recreati 
sentiant,  quant  bonum  et  quam  iucundum  habit  are  fratres  in  unum. 

IX.  Ministri  Generales  triplicis  Minorum  familiae  pari  sunt 
potestate  in  Ordinem  Tertium.     Tertiarii  propterea  qui  Mini- 
stro  Generali  unius   familiae  parent,  iisdem    privilegiis   indul- 
gentiisque   fruuntur,  ac   qui   dupbus   aliis  subiecti   sunt.     Nee 
licebit  qui  Tertio  Ordini  adscript!  sunt,  eos  Tertiarios  vel  ab 
Unione  Leoniana,  vel  Conventuales,  vel  Capuccinos  appellare, 
sed  Tertiarios  S.  Francisci  seu  Franciscales,  sine  alio  apposite 
dici  oportebit. 

X.  Decora,  quibus  aliqua  ex  tribus  Minorum  familiis  elucet ; 
praeconia,  quibus    ab  Apostolica   Sede  ornatur ;  sancti    beati, 
venerabiles  Viri  quibus  illustratur,  quamquam  praecipue  illius 
familiae  sunt,  tamen  iure  fraternitatis  ad  ceteras  quoque,  ut 
communia  ornamenta,  pertinent.     Veteres   vero    Ordinis  glo- 
riae,  a  rebus  gestis  aut  a  sanctis  viris  profectae  ante  canoni- 
cam  divisionem  a  Leone  X  factam  ipsius  Ordinis,  J  nullius  ex 
tribus  familiis  habendae  sunt  praecipuae,  sed   omnium  pro- 
miscuae. 

*  Litt.  Is  qui,  die  22  Apr.  1230. 
f  Litt.  Qui  pacem,  die  21  lul.  1728. 
I  Const.  Ite  et  vos. 

Ista  Nos,  quae  vel  declarando,  vel  definiendo,  vel  praeci- 
piendo  praescripsimus,  plurimum  posse  ad  copulandos  omnium 
inter  se  Franciscalium  animos  arbitramur .  Ceterum,  "  Qui  pacem 
loquitur  in  plebem  suam  et  super  sanctos  suos,  certain  illam 
avertendae  contentionis  vim  rationemque  discipulis  designavit, 
monitis  exemplisque  suis  eosdem  adhortatus,  ut,  qui  maior  esset 
inter  ipsos,  fieret  sicut  minor,  ac  proinde  esse  contenderent  non 
praeeminentia  et  primatu,  sed  ministrandi  ac  subiacendi  humili- 
tate  praecessores.  Haec  autem  documenta  B.  Franciscus 
Seraphici  Ordinis  conditor,  et  ipse  mirabiliter  arripuit  et  ex- 
pressit,  et  custodiendae  pacis  firmamentum  esse  voluit  alumnis 
suis."*  Omnes  igitur  dicto  audientes  sint  Patri  legifero  sic 
praecipienti :  "  Non  litigent,  neque  contendant  verbis,  nee  alios 
iudicent ;  sed  sint  mites,  pacifici,  modesti,  mansueti,  humiles, 
honeste  loquentes  omnibus,  sicut  decet."  j  Et  "  caveant  ab 
omni  superbia,  vana  gloria,  invidia."|  Qui  autem  ad  normam 
suarum  Constitutionum  in  ipso  cultu  Domus  Dei  et  in  perfunc- 
tione  sacrorum  atque  in  rerum  humanarum  usu  rigidam  se- 
quuntur  paupertatem,  ne  despiciant  ceteros  ;  de  quibus  Leo  X  : 
"  Declaramus  et  decernimus,  vos  illorum  tantum  esse  custodes 
et  non  possessores,  et  propterea,  absque  vestra  professionis 
macula  aut  violatione,  cum  deceat,  iuxta  celebritatem  solemni- 
tatum  et  solemnioribus  officiis  et  decentioribus  paramentis 
divinam  honorare  Maiestatem,  et  ipsius  cultum  munificare,  et 
aliis,  quibus  tam  Ordo  quam  Fratres  utuntur,  communiter  vel 
divisim,  uti  et  potiri  libere  et  licite  posse." §  Quod  si  inter 
Fratres  Minores  ullum  legitimae  praestantiae  discrimen  agnosci 
debet,  illud  non  in  eo  ponendum  est  quod  alius  de  alia  familia 
sit,  qua  quidem  re  omnes  eos  pares  esse  diximus  ;  sed  in  hoc, 
quod  alius  alio  melius  et  iudiciis  et  dictis  et  factis  caritatem 
fraternam  erga  sodales,  ceterarum  praesertim  familiarum,  cus- 
todiat ;  atque  alius  alio  perfectius  Regulae  Seraphicae,  pro  suae 
familiae  Constitutionibus,  praescripta  servet.  Omnino  qualis 
debeat  esse  Fratrum  minorum  inter  se  consuetude,  intelligi  ex 
his  potest,  quae  de  priscis  Francisci  filiis  habet  Thomas  a 
Celano  :  "  O  quanto  caritatis  ardore  flagrabant  novi  Christi 
discipuli !  Quantus  in  eis  piae  societatis  vigebat  amor  !  Cum 
enim  alicubi  pariter  convenirent,  vel  in  via,  ut  moris  est,  sibi 
invicem  obviarent,  ibi  spiculum  spiritalis  resultabat  amoris, 
super  omnem  amorem  verae  dilectionis  seminarium  spargens. 
Quid  illud  ?  Casti  amplexus,  suaves  affectus,  osculum  sanctum, 

*  Benedict.    XIII,  Litt.     Qui  pacem. 

t  Reg.  Cap.  in. 

t  Ibid.  Cap.  x. 

§  Litt.,  Merentur,  die  2  Ian.  1514. 

dulce  colloquium,  risus  modestus,  aspectus,  iucundus,  oculus 
simplex,  animus  supplex,  lingua  placabilis,  responsio  mollis, 
idem  propositum,  prompt um  obsequium  et  indefessa  manus. 
Et  quidem,  cum  cuncta  terrena  despicerent  et  se  ipsos  numquam 
amore  private  diligerent,  totius  amoris  affectum  in  commune 
refundentes,  se  ipsos  dare  in  pretium  satagebant,  ut  fraternae 
necessitati  pariter  subvenirent."*  Nos  vero,  ut  caritatis  frater- 
nitatisque  vincula,  quibus  inter  se  Franciscales  trium  familiarum 
continentur,  vel  arctiora  riant,  haec  in  perpetuum  damus  et  tri- 
buimus : 

I.  Ut  dedicatio  duarum  Basilicarum  Assisiensium,  quae  totius 
Ordinis    Minorum,  licet  diversa  ex  causa,  matrices  et  capita 
sunt,  ab  universis  triplicis  familiae  clericis  ritu  duplici  secundae 
classis  celebretur ;  et  ambae  iisdem  indulgentiis  iisdemque  privi- 
legiis  et  nunc  et  in  posterum    gaudeant.      Fratres  autem  eis 
Basilicis  addicti,  meminerint,  se  omnium  sodalium,  non  solum 
e  sua  ipsorum  familia,  sed  aliorum  etiam,  personam  gerere  ;  ob 
eamque   rem,   Deum    Omnipotentem,    Mariam   Immaculatam, 
Patrem  Seraphicum,  omnium  nomine,  quotidie  colere  et  laudare 
ne  cessent. 

II.  Ut  in  sacris,  pompis,  aliisque  sollemnibus,  quae  adstante 
Pontifice  Maximo  riant,  tres  Ministri  Generales  una  simul  pro- 
cedant,  servata  tamen  inter  se  lege  praecedendi. 

III.  Ut  indulgentiae,  gratiae,  exemptiones,  privilegia  omnia 
quae  uni  Minorum  familiae  concessa  vel  iam  sint  vel  posthac 
fuerint,  ea  ipsa  ceteris  familiis    concessa    censeantur   et  sint. 
Quod  si  cuiuspiam  rei  concessio  ad  mitigandam  Regulam  Se- 
raphicam  pertineai,  non  iis  suffragabitur,  quorum  Constitutiones 
nullam  huiusmodi  mitigationem  patiuntur.     Facultates  autem, 
quae  Viam  Crucis,  Scapulare  sancti  loseph,  Chordam  sancti 
Francisci,  item  pias  consociationes  et  sodalitia  spectant,  ab  eo 
tantum  Ministro  Generali  tribuantur  in  posterum,  cui  usque 
adhuc  reservatae  sunt. 

IV.  Ut  officia  ritualia,  quae  de  Sanctis  et  Beatis  Ordinis  sunt 
vel  ad  priva  sacra  seu  devotiones  attinent,  uni  familiae  concessa, 
ab  aliis  quoque    familiis,  probante    generali   aut    Capitulo  aut 
Definitorio,  adhiberi,  nullo  alio  intercedente  indulto,  liceat :  idem 
de  aliis  omnibus  privilegiis  in  re  liturgica,  uni  familiae  trjbutis, 
fieri  licebit. 

V.  Ut  omnes  Romanorum  Pontificum  vel  Apostolicae  Sedis 
Litterae,  in  quibus  generatim  instituta  Franciscalia  laudantur, 
ornantur,  defenduntur,  etsi  ad  unius  familiae  Ministrum  Gene- 
ralem,  moderatores  ceteros,  sodales  datae  sint,  tamen  ad  Mini- 

*  Legenda,  I,  Cap.  15. 

stros  Generales,   moderatores  ceteros,  sodales  aliarum  quoque 
familiarum  datae  intelligantur. 

Praesentes  vero  Litteras  et  quaecumque  in  ipsis  habentur, 
nullo  unquam  tempore  de  subreptionis,  aut  obreptionis,  sive 
intentionis  Nostrae  vitio,  aliove  quovis  defectu  notari,  vel  im- 
pugnari  posse ;  sed  semper  validas  et  in  suo  robore  fore  et  esse, 
atque  ab  omnibus  cuiusvis  gradus  et  praeeminentiae  inviolabiliter 
in  iudicio  et  extra  observari  debere,  decernimus  ;  irritum  quoque 
et  inane  si  secus  super  his  aquoquam,  quavis  auctoritate  velprae- 
textu,  scienter  vel  ignoranter  contigerit  attentari  declarantes ; 
contrariis  non  obstantibus  quibuscumque,  etiam  speciali  et 
specialissima  mentione  dignis ;  quibus  omnibus  ex  plenitudine 
potestatis,  certa  scientia  et  motu  proprio  quoad  praemissa  ex- 
presse  derogamus,  et  derogatum  esse  declaramus. 

Volumus  autem  ut  harum  Litterarum  exemplis,  etiam  im- 
pressis,  manu  tamen  notarii  subscriptis  et  per  constitutum  in 
ecclesiastica  dignitate  virum  sigillo  munitis,  eadem  habeatur 
fides,  quae  Nostrae  voluntatis  significationi,  his  praesentibus 
ostensis,  haberetur. 

Nulli  ergo  hominum  liceat  hanc  paginam  Nostrae  constitu- 
tionis,  ordinationis,  unionis,  limitationis,  derogationis,  voluntatis 
infringere,  vel  ei  ausu  temerario  contraire.  Si  quis  autem  hoc 
attentare  praesumpserit,  indignationem  omnipotentis  Dei  et 
beatorum  Petri  et  Pauli  apostolorum  eius  se  noverit  incur- 
surum. 

Datum  Romae  apud  S.  Petrum  sub  annulo  Piscatoris,  in  festo 
S.  Francisci  Assisiensis,  die  IV  Octobris  MCMIX,  Pontificatus 
Nostri  anno  septimo. 

PIUS  PP.  X. 


Approbantur  et  confirmantur  novae  constitutiones  ordinis 
fratrum  minorum  5.  Francisci  Capuccinorum. 

PIUS  PP.  X. 

Ad  perpetuam  rei  memoriam. — Vicarium  Pastoris  aeterni 
munus,  divinae  Providentiae  nutu,  quamquam  nullo  Nostro 
merito,  gerentes,  probe  intelligimus  Nostrum  esse,  cum  domini- 
cum  gregem  universum  diligenter  veritatis  gratiaeque  nutrire 
pabulo,  turn  praecipuo  fovere  studio  earn  gregis  electam  partem, 
quae  in  Religiosorum  Ordinibus  consistit.  lamvero,  ut  decessoris 
Nostri  Gregorii  XVI  verbis  utamur,  "  ex  multis  religiosis  Fami- 
liis,  quae  paterni  Nostri  animi  merentur  curam,  inclytus  profecto 
Fratrum  Minorum  S.  Francisci  Capuccinorum  Ordo  postulat 

atque  efflagitat,  ut  in  illius  commodum  procurandum  ac  splen- 
dorem  tuendum  omnem  Nostram  operam  conferamus ;  ex  quo 
quam  plurimi  semper  prodiere  viri,  doctrina,  religione,  pietate, 
sanctitate,  litteris  vel  maxime  praestantes,  et  de  catholica 
Ecclesia,  deque  hac  Apostolica  Sede  tot  sane  nominibus  optime 
meriti."*  Equidem  hunc  Ordinem,  ut  alius  Decessor  illustris 
ait,  "  dum  in  minoribus  essemus,  ea  qua  par  erat  veneratione 
prosequebamur  ;  in  hac  vero  sacrosancti  Apostolatus  specula 
constituti,  maioribus  apostolicae  Nostrae  charitatis  benignitatisque 
testimoniis  complecti  gestimus,  considerantes  maxime,  quanta  et 
quam  luculenta  christianae  pietatis  et  perfectionis  exempla,  cum 
sacrarum  doctrinarum  splendore  atque  aeterna  animarum  salute 
coniuncta,  ab  initio  in  catholica  Ecclesia  ita  in  dies  proferant 
religiosissimi  illius  Ordinis  alumni,  ut  nihil  orthodoxos  acatho- 
licosque  vicissim  vehementius  perstringat,  et  ad  saniorem  mentem 
reducat,  quam  celeberrimi  Instituti  inita  cum  austerioris  vitae 
sanctimonia  ratio,  et  christianarum  virtutum  semita,  prius  per 
eosdem  alumnos  quam  diutissime  trita,  deinde  aliis  exemplo  et 
verbo  indicata."!  Huius  benevolentiae  charitatisque  Nostrae 
erga  Franciscales  Capulatos  profitendae  datur  nunc  Nobis  liben- 
tibus  occasio,  cum  constitutiones  Ordinis,  iussu  Nostro  in 
generalibus  comitiis  accurate  recognitas,  easque  novis  Ecclesiae 
legibus  institutisque  atque  his  temporibus  congruenter  emendatas, 
dilectus  filius  Pacificus  a  Seiano,  Minister  generalis,  Nobis  ex- 
hibuit.  Qua  quidem  in  re  id  servari  iussimus,  quod  Leo  XIII 
fee.  rec.  edixerat :  "  Illud  est  munus  pietatis  huius  maternae 
(Ecclesiae)  maxime  proprium,  accommodare  sapienter  leges, 
quoad  fieri  potest,  ad  tempora,  ad  mores,  et  in  praecipiendo 
exigendoque  summa  semper  aequitate  uti.  Atque  huiusmodi 
consuetudine  charitatis  simul  et  sapientiae  efficitur,  ut  immuta- 
bilitatem  doctrinae  absolutam  et  sempiternam  cum  prudenti  dis- 
ciplinae  varietate  Ecclesia  coniungat."|  Confecto  igitur,  quod 
dilectis  filiis  mandavimus  negotium,  Nos  et  gaudemus  Nobis  et 
praeclaro  Capulatorum  Ordini  gratulamur  vehementer ;  prae- 
sertim  quia  hoc  opere  videmus  opportune  cautum,  ut  Assisiensis 
Patriarchae  spiritum  Sodales  integrum  custodiant,  maximeque 
ad  vigidam  innocentiam,  alias  magnificasque  virtutes  quibus  tile  ad 
mivaculum  eluxerat§,  animose  ac  severe  imitandas  excitentur  :  quae 
quidem  huius  Franciscani  Instituti  propria  quaedam  est  et 
peculiaris  laus.  Ita  Fratres  Capulatos  non  uno  successionis  iure 

*  Litt.     In  sublimi,  16  Mart.  1838. 

t  Benedict.  XIV,  Litt.     Inclytum,  2  Mart.  1743. 

t  Constit.     Misericors  Dei  Filius. 

§  Constit.    Felicitate  quadam. 


APOSTOLIC    LETTER.  55 

legitimos  S.  Francisci  heredes  et  filios,  veros  Fratres  Francis- 
cales,  proprii  nominis  Fratres  Minores  dicimus  et  habemus  et  ab 
omnibus  haberi  volumus,  quales  semper  Roman!  Pontifices  ipsos 
habuerunt.  Neque  enim  quisquam  in  dubium  vocaverit,  Capu- 
latorum  Familiam  usque  ab  initio  fuisse  et  esse  Fratrum 
Minorum  Ordinem  eodem  prorsus  iure  ac  geminas  alias  Franci- 
scalium  Familias  ;  ipsiusque  caput,  non  secus  ac  ceteros  Fratrum 
Minorum  summos  antistites,  vere  dici  et  esse  generalem  Minis- 
trum,  eumdemque  pro  suis  fratribus  successorem  S.  Francisci 
legitimum  :  quandoquidem  constat,  huius  Familiae  propaginem 
cum  stirpe  Seraphici  Patris  aptam  omni  tempore  connexamque 
fuisse.  Ergo,  quod  Urbanus  VIII  affirmavit,  Minores  Capulatos 
ex  veva  et  numquam  intermissa  S.  Francisci  linea  originem  trahentes, 
semper  sine  aliqua  interruptione  Seraphicae  Regulae  continuasse 
observantiam*,  hoc  sane  de  iis  praedicari  hodieque  debet.  Quare 
legitimum  eorum  Instituti  disciplinaeque  ius  libenter  Nos  agnos- 
cimus  et  ratum  habemus.  Optabile  vero  est,  ut  quam  diximus 
esse  propriam  ipsorum  notam,  imitationem  scilicet  severiorem 
quamdam  Francisci  Patris,  earn  perpetuoincorruptam  retineant : 
proptereaque  perseverent,  cum  summa  ergo  Apostolicam  hanc 
Sedem  obedientia  et  fide,  summum  evangelicae  paupertatis  ac 
perfectionis  cultum  studiumque  coniungere.  Hue  admodum 
spectare  constitutiones  rite  recognitas  et  emendatas  Ordinis 
cernimus  :  quarum  quidem  approbation  em  Nobismet  ipsis  reser- 
vavimus.  Itaque,  nonnullis  venerabilibus  Fratribus  Nostris 
S.  R.  E.  Cardinalibus  in  consilium  adhibitis,  Nos,  motu  proprio 
et  certa  scientia,  de  Apostolicae  potestatis  plenitudine,  harum  vi 
litterarum,  Fratrum  Minorum  S.  Francisci  Capuccinorum  con- 
stitutiones turn  latino  turn  italico  sermone  perscriptas  cum  omni- 
bus et  singulis  quae  continent,  in  perpetuum  approbamus  et  con- 
firmamus,  approbatasque  et  confirmatas  declaramus,  prae- 
cipientes  universis  et  singulis  ex  ea  Familia  Fratribus,  ut  easdem 
habeant  tamquam  propria  statuta,  quibus  in  omnibus  rebus 
obtemperare  debeant. — Praesentes  vero  litteras  et  quaecumque 
in  ipsis  habentur  nullo  unquam  tempore  de  subreptionis,  aut 
obreptionis,  sive  intentionis  Nostrae  vitio,  aliove  quovis  defectu 
notari  vel  impugnari  posse  :  sed  semper  validas  et  in  suo  robore 
fore  et  esse,  atque  ab  omnibus  cuiusvis  gradus  et  praeeminentiae 
inviolabiliter  in  iudicio  et  extra  observari  debere,  decernimus, 
irritum  quoque  et  inane,  si  secus  super  his  a  quoquam,  quavis 
auctoritate  vel  praetextu,  scienter  vel  ignoranter  contigerit 
attentari,  declarantes  :  contrariis  non  obstantibus  quibuscumque 
etiam  speciali  mentione  dignis  :  quibus  omnibus  ex  plenitudine 

*  Litt.     Salvatoris,  28  lun.  1627. 

potestatis,  certa  scientia  et  motu  proprio  quoad  praemissa  ex- 
presse  derogamus  et  derogatum  esse  declaramus,  mandantes 
praesertim,  ut  ea,  quae  de  electionibus  in  his  constitutionibus 
capite  octavo  sancita  sunt,  inviolate  serventur  in  omnibus 
Ordinis  Provinciis,  sublatis  quibuscumque  privilegiis,  sive  per- 
sonis  sive  Provinciis  hac  super  re  ab  Apostolica  Sede  concessis. 
Datum  Romae  apud  S.  Petrum  sub  annulo  Piscatoris,  die  VIII 
Septembris  MCMIX,  in  festo  Nativitatis  Deiparae,  Pontificatus 
Nostri  anno  septimo. 

PIUS  PP.  X. 


DECREES. 

CONGREGATION  OF  THE  CONSISTORY. 

ROMANA 

De  competentia  Sacrae  Congregationis  Concilii  super  confrater- 
nitates  et  pias  uniones  post  Constit.  "  Sapient!  Consilio." 

Proposito  dubio,  "  utrum  competentia  super  contraternitates  a 
Constitutione  Sapienti  Consilio  tributa  sacrae  Congregation!  Con- 
cilii se  extendat  quoque  ad  confraternitates  et  pias  uniones  quae 
dependent  ab  Ordinibus  et  congregationibus  religiosis,  vel  erectae 
sunt  in  eorum  ecclesiis  seu  domibus ;  an  potius  haec  reservata 
sit  sacrae  Congregationi  de  Religiosis  "  ; 

Emi.  Patres  S.  Congregationis  Consistorialis,  praehabito  Con- 
sultoris  voto,  in  generalibus  comitiis  diei  9  Decembris  1909 
respondendum  censuerunt :  Affirmative  ad primam  partem,  negative 
ad  secundam. 

Facta  vero,  die  insequenti,  de  his  relatione  SSmo.,  Sanctitas 
sua  resolutionem  Emorum.  Patrum  ratam  habuit  et  confirmavit. 

C.  Card.  DE  LAI,  Secretarius. 
L.  |Jl  S.  SCIPIO  TECCHI,  Adsessor. 

ROMANA 

De  competentia  Sacrae  Congregationis  de  Propaganda  fide  super 
nonnullas  societates  missionum. 

In  generali  conventu  diei  9  Decembris  1909  propositum  fuit 
resolvendum  sequens  dubium  :  "  Utrum  S.  Congregatio  de  Pro- 
paganda Fide  etiam  post  Constit.  Sapienti  Consilio  suam  iurisdic- 
tionem  exercere  debeat  super  societates,  sive  Lugdunensem  pro 

missionibus  ad  Afros,  sive  Parisiensem  pro  missionibus  ad  exteras 
gentes,  nee  non  super  seminarium  Mediolanense  S.  Caloceri  seu 
Institutum  Mediolanense  pro  exteris  missionibus,  denique  super 
pontificium  seminarium  SS.  Apostolorum  Petri  et  Pauli  de  Urbe 
ad  exteras  missiones,  praesertim  quoad  ea  quae  respiciunt  eorum 
regulas,  administrationem,  atque  opportunas  concessiones  ad 
sacram  alumnorum  ordinationem  requisitas." 

Et  Emi.  Patres  S.  Congregationis  Consistorialis,  votis  duorum 
Consultorum  aliisque  perpensis,  responderunt  :  Affirmative  in 
omnibus. 

Die  vero  10  Decembris  1909,  facta  de  his  relatione  SSmo., 
Sanctitas  sua  resolutionem  Emorum.  Patrum  ratam  habuit  et 
confirmavit. 

C.  Card.  DE  LAI,  Secretarius. 
L.  5<  S.  SCIPIO  TECCHI,  Adsessor. 


CONGREGATION  OF  THE  COUNCIL. 

Circa  abstinent! am  a  Carnibus  in  Pervigilio  Annuntiationis 
B.M.V.  Occurrente  in  feriam  V  in  Coena  Domini. 

Ad  S.  Congregationem  Concilii  sequens  circa  abstinentiam 
propositum  fuit  dubium  : 

"  Cum  festum  Annuntiationis  B.M.V.  occurrens  anno  proximo 
in  feriam  VI  in  Parasceve,  transferatur  etiam  cum  feriatione  in 
feriam  II  post  Dominicam  in  Albis  tanquam  in  sedem  propriam, 
quaeritur,  an  sequenti  anno,  1910,  servanda  sit  lex  abstinentiae  a  car- 
nibus  in  pervigilio  Annuntiationis  B.M.  occurrente  in  feriam  V  in  Coena 
Domini,  vel  trans ferri  debeat." 

Eadem  S.  Congregatio,  sub  die  9  lunii  1909,  respondit:  affir- 
mative ad  primam  partem,  negative  ad  secundam. 

C.  Card.  GENNARI,  Praefectus. 
L.  £g|  S.  BASILIUS  POMPILI,  Secretarius. 


BELLOVACEN. 

LEGATORUM  PIORUM 

De  on  ere  certiorandi  episcopum  de  legatis  ad  pias  causas. 

Die  7  Augusti  1909. 

Episcopus  Bellovacensis  litteris  diei  21  Martii  1909,  inter  alia, 
sequens  dubium  proposuit  huic  S.  Congregationi  dirimendum  : 
utrum  sacerdotes  vel  laid  possint,  inscio  Ordinario,  legata  ad  pias 

causas  recipere  eorumque  administrationem  gerere  ac   respectiva  onera 
implere. 

Emi.  Patres  S.  Congregationis  Concilii,  exquisite  Consultoris 
voto  reque  sedulo  perpensa,  in  plenis  comitiis  diei  7  Augusti 
1909,  respondendum  censuerunt :  Omnes,  sive  sacerdotes  sive  laicos* 
quorum  fidei  concredita  sunt  legato,  ad  pias  causas,  teneri  de  hoc  quam- 
primum  certiorem  redder e  Episcopum,  qui  ius  habet  vigilandi  super 
administrationem  et  consulendi  securitati  eorumdem  legatorum. 

Facta  vero,  die  9  Augusti  insequenti,  de  his  omnibus  relatione 
SSmo.,  Sanctitas  Sua  resolutionem  Emorum.  Patrum  adprobare 
dignata  est. 
L.  )J|  S.  IULIUS  GRAZIOLI,  Subsecretarius. 


BREDANEN. 

ELEEMOSYNAE   SECUNDAE    MISSAE 

Indulgetur  ad  5eptennium  ut  Sacerdotes  Sacrum  Iterantes  Elee- 
mosynam  Secundae  Missae  Episcopo  Bredanensi  Relinquant 
ad  Causas  Pias. 

Die  7  Augusti  1909. 

Rescripto  S.  Congregationis  de  Propaganda  Fide,  15  Octobris 
1863,  Ordinariis  Missionum  tributa  est  facultas  indulgendi,  ut 
sacerdotes  sibi  subditi  Missam  iterantes  etiam  pro  secunda 
Missa  eleemosynam  percipere  possint.  Hac  facultate  Episcopus 
Bredanensis  in  Hollandia  semper  usus  est  in  favorem  parocho- 
rum,  quibus  facultas  binandi  necessaria  esset,  quique  stipendio 
pro  secunda  Missa  ad  honestam  sustentationem  opus  haberent. 
Cum  autem  dioecesis  Bredanensis  post  constitutionem  Sapienti 
Consilio  non  amplius  subsit  iurisdictioni  S.  C.  de  Propaganda,, 
idem  Episcopus  die  26  Aprilis  1909  humiliter  petiit,  ut  iam 
cessatae  ex  nova  ordinatione  facultatis  prorogatio  benigne  con* 
cedatur,  atque  condonentur  stipendia  pro  secunda  Missa  a  non- 
nullis  parochis  bona  fide  hucusque  percepta. 

Indultum  vero,  de  quo  fit  mentio,  est  sequentis  tenoris :  "  A 
sacra  Congregatione  christiano  nomini  propagando  non  semel 
per  Sacrorum  Antistites  in  locis  Missionum  degentes  quaesitum 
est,  an  duplex  stipendium  percipere  liceat  sacerdotibus,  qui  duas 
in  eadem  die  Missas  celebrare  iustis  de  causis  permittuntur.  Ut 
igitur  in  eiusmodi  re  omnis  dubitationi  locus  a  Missionibus 
auferatur,  visum  est  expedire  earn  promulgare  regulam,  quam 
constanter  tenuit  sacra  Congregatio  Emorum.  Patrum  Concilii 
Tridentini  interpretum ;  videlicet  ex  praxi  generali  presbyteris 
non  concedi  eleemosynam  recipere  pro  secunda  Missa,  etiamsi 
de  illis  agatur  qui  parochiali  munere  instruct!  ideo  stipendium 

pro  prima  Missa  nequeunt  obtinere,  quod  earn  pro  populo  appli- 
care  teneantur.  Porro  huiusmodi  regula  recentem  obtinuit  con- 
firmationem  a  SSmo.  D.  N.  Pio  PP.  IX  in  una  Cameracensi  die  25 
Septembris  1858.  Etsi  vero  sacri  Consilii  mens  easit,ut  norma 
praedicta  omnibus  locorum  Ordinariis  innotescat,  ac  generatim 
servetur  in  praxi,  quo  videlicet  a  ministerio  sacerdotali  quodlibet 
periculum  aut  species  simoniae  turpisve  quaestus  arceatur  ;  cum 
tamen  specialia  sint  in  nonnullis  Missionibus  rerum  ac  persona- 
rum  adiuncta,  cumque  difficultates  non  paucae  oriri  possent  si 
regula  de  qua  agitur  nullam  omnino  exceptionem  pateretur; 
SSmus.  D.  N.  Papa'^benigne  decernere  dignatus  est,  ut  Ordinariis 
Missionum  facultas  impertiatur,  quemadmodum  per  praesentes 
litteras  eisdem  tribuitur,  indulgendi  ut,  iusta  et  gravi  causa 
intercedente,  sacerdotes  sibi  subditi  etiam  pro  secunda  Missa  in 
eadem  die  celebranda  stipendium  percipere  possint  ac  valeant." 

Consultor,  rogatus  de  sua  sententia,  sequentia  consideranda 
subiecit .  Nulla  videtur  adesse  difficultas  pro  concedenda  secunda 
parte  petitionis :  siquidem  hi  parochi,  ut  refert  Episcopus,  ex 
inadvertentia  processerunt ;  aliunde  in  casu  non  agitur  de  paro- 
chis  praepositis  duabus  paroeciis,  qui  proinde  secundam  Missam 
pro  populo  etiam  applicare  tenentur,  sed  de  parochis  qui  unam 
tantum  Missam  pro  populo  applicant,  et  pro  hisce  valere  potest 
responsum  datum  a  S.  C.  Concilii  die  25  Septembris  1858  in 
Camevacen. — Missae  pro  populo  ad  VI  dubium :  "  an  et  quomodo 
concedenda  sit  absolutio  quoad  praeteritum  ;  "  nempe :  "  cele- 
brata  unica  Missa  ab  unoquoque,  affirmative,  facto  verbo  cum 
SSmo." 

Verum  longe  alia  res  est  quoad  primae  partis  petitionem. 
Revera  concessio  facta  Ordinariis  Missionum  fuit  in  via  extra  - 
ordinaria  et  per  exceptionem,  seu  ex  specialibus  rerum  ac  per- 
sonarum  adiunctis.  Id  patet  ex  supra  relatis  litteris  circularibus 
S.  C.  de  Propaganda  Fide.  Ergo  regula  est  quod  pro  aliis  locis 
iuri  communi  obnoxiis  hae  facultates  non  tribuantur,  idque,  ut 
ibidem  observatur,  ad  arcendum  a  ministerio  sacerdotali  quod- 
libet periculum  aut  speciem  simoniae  turpisve  quaestus.  lam 
vero  dioecesis  Bredanensis,  ex  constitutione  Sapienti  Consilio,  ut 
locus  Missionum  amplius  considerari  nequit.  Neque  prodesset 
expendere,  motiva  factae  concessionis  seu  adiuncta  specialia 
etiam  nunc  persistere  ;  dicta  enim  adiuncta  taxative  pro  locis 
Missionum  fuere  admissa,  et  ex  adverse  nemo  est  qui  non  videat 
consectaria,  quae  sequerentur  ex  concessione  facienda  Episcopo 
Bredanensi :  omnes  enim  alii  Episcopi  in  iisden  conditionibus 
positi,  ad  S.  Sedem  facile  recurrerent  pro  eadem  gratia  obtinenda, 
et  ita  regula  tanta  prudentia  et  cautela  statuta  penitus  ever- 
teretur. 

Ammadvertendum  praeterea,  quod  indultum  S.  C.  de  Propa- 
ganda Fide  pro  locis  Missionum,  si  eius  littera  inspiciatur,  non 
videtur  attingere  parochos  binantes,  qui  primam  Missam  pro 
populo  applicant,  et  aliam  gratis  celebrant,  sed  simplices  sacer- 
dotes  binantes,  qui  petunt  stipendium  etiam  pro  secunda  Missa, 
uti  ex  citatis  litteris  circularibus  patet :  "  etiam  pro  secunda 
Missa  in  eadem  die  celebranda  stipendium  percipere  possint  et 
valeant."  Episcopus  Bredanensis  hac  facultate  usus  est  in 
favorem  suorum  parochorum  binantium,  relate  ad  stipendium 
pro  secunda  Missa.  Nunc  earn  sibi  prorogari  petit  ampliori 
quodam  modo,  non  in  favorem  tantum  parochorum,  sed  generice 
"in  favorem  sacerdotum  suae  dioecesis  qui  facultate  binandi 
gaudent,  et  stipendio  pro  secunda  Missa  ad  honestam  sustenta- 
tionem  opus  habent,"  Profecto,  si  non  litteraliter,  saltern  ana- 
logice  sub  dicto  indulto  etiam  parochi  binantes  relate  ad  stipen- 
dium quoad  secundam  Missam  comprehend!  possunt,  cum  ratio 
paupertatis  etiam  pro  ipsis  in  locis  Missionum  urgere  possit. 
Attamen  negari  non  potest,  quod  indultum  pro  simplicibus  sacer- 
dotibus  binantibus  est  gravius,  cum  hi  in  hypothesi  duplex  per- 
cipiant  stipendium,  e  contra  vero  parochi  unicum  tantum,  quia 
primam  Missam  populo  applicare  debent.  Dicta  autem  com- 
prehensio  nequaquam  videtur  posse  produci  ad  parochos  duabus 
paroeciis  praepositos;  hi  enim  utramque  Missam  pro  populo 
applicare  tenentur. 

Item  praefata  extensio  ad  parochos  binantes  in  locis  Missionum 
videtur  erui  etiam  posse,  ratione  contrariorum,  ex  prohibitione 
facta  turn  ipsis  turn  aliis  simplicibus  sacerdotibus  de  perceptione 
stipendii  pro  secunda  Missa.  De  hac  prohibitione  sermo  est 
primo  in  citatis  litteris :  "  Ex  praxi  generali  presbyteris  non  cpn- 
cedi  eleemosynam  recipere  pro  secunda  Missa,  etiamsi  de  illis 
agatur  qui  parochiali  munere  instructi  ideo  stipendium  pro  prima 
Missa  nequeunt  obtinere,quod  earn  pro  populo  applicare  teneantur." 
Haec  prohibitio  secundofirmatur  exdecisione  causae  supra  citatae 
Cameracen. :  nam,  propositis  dubiis :  "II.  an  parochus,  qui  in  una 
eademque  paroecia  bis  eadem  die  celebrat,  utramque  Missam 
populo  sibi  commisso  gratis  omnino  applicare  teneatur  in  casu ; 
III  an  vicarii  aut  alii  sacerdotes  curam  animarum  non  habentes,  si 
quando  bis  in  die  celebrent...,  secundam  et  ipsi  Missam  populo 
gratis  applicare  teneantur  in  casu  "  ;  S.  Congregatio  respondit : 
"  ad  II.  Negative,  firma  prohibitione  recipiendi  eleemosynam  pro 
secunda  Missa ;  ad  III.  Negative,  quatenus  curam  animarum 
non  habeant,  firma  semper  prohibitione  recipiendi  eleemosynam 
pro  secunda  Missa."  De  origine  huius  prohibitionis  conferri 
potest  Many  (Praelect.  de  Missa,  pag.  15),  qui  refert,  usque  ad 
dimidium  saeculi  XIX  auctores  de  hac  prohibitione  siluisse :  quin 

imo  addit,  anno  1858,  in  pluribus  Galliae  dioecesibus  sacerdotes 
binantes  solitos  fuisse  percipere,  licet  bona  fide,  stipendium  pro 
secunda  Missa,  uti  videre  est  in  folio  citatae  Camevacen.  Verum, 
quidquid  de  hoc  sit,  nunc  certa  et  generalis  est  regula,  non  per- 
mitti  accipere  eleemosynam  vel  stipendium  sub  quocumque 
praetextu  pro  secunda  Missa. 

Aliquando  eleemosynae  perceptio  pro  secunda  Missa  condi- 
tionate  permittitur,  ut  nempe  stipendium  perceptum  cedat  in 
favorem  alicuius  pii  operis,  v.  g.  seminarii  aut  scholarum  catho- 
licarum,  numquam  vero  de  stipendio  hoc  frui  potest  ipse  cele- 
brans  :  tantum  ex  gravibus  motivis  locus  est  exception!  pro 
locis  Missionis.  Ex  hucusque  dictis  itaque  liquidum  est, 
quod  preces  Episcopi  Bredanensis  benigno  favore  recipi 
non  possint,  eo  vel  magis  quod  generali  modo  proponuntur, 
nullo  speciali  motive  munitae,  et  insuper  magis  ampliatae, 
quatenus  nempe  facultas  prius  parochis  concessa  extendi  petitur 
in  posterum  ad  simplices  sacerdotes  binantes. 

Neque  latet  singularis  casus  de  Episcopo,  qui  obtinuit  vivae 
vocis  oraculo,  die  6  Decembris  1886,  a  Leone  XIII  facultatem 
permittendi  parochis  pauperibus  suae  dioecesis  perceptionem 
stipendii  pro  secunda  Missa  binata  ad  eorum  sustentationem,  et 
hoc  absque  temporis  limite,  seu  durante  toto  sui  episcopatus 
tempore.  Quinam  vero  fuerit  hie  Episcopus,  vel  quae  dioecesis 
tam  singular!  privilegio  ditata,  latet  omnino :  neque  omnino 
datum  fuit  cognoscere  specialia  motiva,  quae  animum  Pontificis 
moverunt  ad  tam  singulare  privilegium  elargiendum.  Cfr.  Votum 
Consultoris  S.  C.  Concilii  in  Bononien.,  2  Nov.  1907.  Hinc  nihil 
ex  eo  argui  potest  favore  Episcopi  Bredanensis.  Quin  imo,  si 
res  intimius  spectetur,  citatus  casus  videtur  potius  refragari 
postulationi.  Ex  facto  enim  quod  imposita  est  non  revelatio 
nominis  Episcopi  concessional  vel  dioecesis,  portendi  licet,  ideo 
Pontificem  hoc  voluisse,  ne  forte  eveniret,  ut  Episcopi  de  hoc 
edocti  pro  simili  concessione  insisterent  ad  succurrendum  inopiae 
parochorum  suae  dioecesis. 

Id  tamen  non  importat,  quod  sit  prohibita  quaecumque  retri- 
butio,  etiam  ex  titulo  extrinseco,  puta  laboris,  incommodi 
ex  longo  itinere  pro  secundae  Missae  celebratione,  et  alia 
huiusmodi.  Hoc  evidenter  deducitur  et  firmatur  ex  resolutione 
edita  a  S.  C.  Concilii  in  causa  Treviren.,  die  23  Martii  1881.  Sane 
Episcopus  sequentia  dubia  proposuerat :  "  I.  utrum  parochi  qui, 
ut  menti  fundatorum  fiat  satis,  diebus  dominicis  et  festis  binantes, 
obtenta  facultate,  dicunt  Missam,  et  pro  fundatoribus  pvimissa- 
riarum  (quae  beneficia  ob  exiguitatem  redituum  et  penuriam 
sacerdotum  plerumque  proprio  carent  sacerdote)  applicant, 
salarium  ex  fundo  primissariarum  pro  peculiari  labore  percipere 

possint ;  II.  utrum  parochiqui  pro  necessitate  circumstantiarum 
diebus  dominicis  et  festis  bis  celebrant,  tradita  simul  doctrina 
Christiana,  pro  peculiar!  labore  et  industria  certum  salarium 
annuum  a  parochianis  oblatum  percipere  valeant  " ;  sacra  Con- 
gregatio  propositis  dubiis  sequens  responsum  dedit,  nempe  : 
"  posse  permitti,  prudenti  arbitrio  Episcopi,  aliquam  remunera- 
tionem  intuitu  laboris  et  incommodi,  exclusa  qualibet  eleemosyna 
pro  applicatione  Missae."  Haec  theoretice  clara  sunt :  verum 
cum  in  praxi  difficultates  exoriri  possint,  ad  diiudicandum  quando 
huius  modi  retributiones  induant  naturam  stipendii  vel  potius 
compensationis  ex  titulo  extrinseco,  res  remittenda  est  prudenti 
arbitrio  Episcopi,  ad  tramitem  allatae  decisionis. 

Insuper  animadvertendum,  ex  facta  prohibitione  perceptionis 
eleemosynae  pro  secunda  Missa,  non  sequi  quod  ea  non  possit 
applicari  pro  satisfactione  alicuius  obligations,  puta  ex  voto,  ex 
fidelitate  et  etiam  ex  iustitia.  Prohibitio  tantum  locum  habet 
quando  ex  eiusmodi  applicatione,  directe  sive  indirecte,  aliquid 
percipitur  quod  rationem  habeat  stipendii.  Sic,  exempli  gratia, 
plures  exstant  sacerdotum  associationes,  in  quibus  omnes  obli- 
gantur,  quoties  unus  ex  his  decedat,  pro  eo  Missam  applicare : 
si  qui  forte  ex  ipsis  binandi  privilegio  fruuntur,  possunt  con- 
tractae  obligationi,  licet  ex  iustitia,  satisfacere  applicando  secun- 
dam  Missam  :  uti  a  S.  C.  Concilii  resolutum  fuit  in  causa 
Vivavien.,  die  5  Martii  1887.  E  contra,  si  parochus  impeditus, 
puta  ex  infirmitate,  non  potuit  die  dominica  pro  populo  applicare, 
non  potest,  si  habeat  facultatem  binandi,  dominica  sequenti 
supplere  factae  omissioni,  applicando  secundam  Missam  pro 
populo,  et  sic  utramque;  id  pariter  decisum  fuit  in  allegata 
causa.  Ratio  est,  quia  parochi  pro  hisce  Missis,  sicuti  pro  aliis 
oneribus  pastoralibus,  ad  instar  stipendii  fructus  ex  proprio 
beneficio  percipiunt. 

Hisce  omnibus  perpensis,  Emi.  Patres  S.  C.  Concilii,  in  plenario 
coetu  habito  die  7  Augusti  1909,  respondendum  censuerunt : 

Ad  mentem.  Mens  est :  "  Praevia  sanatione  et  condonatione 
a  die  3  Novembris  1908,  pro  facultate  ad  septennium  ut  Sacrum 
iterantes  applicent  secundam  Missam  ad  mentem  Episcopi,  qui 
eleemosynas  accipiet  ut  eas  eroget  in  causas  pias,  praesertim  in 
favorem  sacerdotum  pauperum,  non  exclusis  Sacrum  iterantibus, 
quatenus  subsidio  indigeant." 

Facta  autem  die  sequenti,  8  Augusti,  de  his  relatione,  SSmus. 
D.  N.  resolutionem  Emorum.  Patrum  adprobare  dignatus  est. 

L.  j%4  S.  IULIUS  GRAZIOLI,  Subsecretarius. 

CONGREGATION     OF     RELIGIOUS. 

DECRETUM 

Quo  Religiosi  Missionarii  de  "  Mariannhill "  in  Specialem 
Congregation  em  Instituuntur. 

Inter  monasticae  familiae  filios,  qui,  avitae  traditionis  aemuli, 
"  lumen  ad  revelationem  gentium "  in  dissitis  plagis  verbo  et 
exemplo  diffundere  student,  baud  ultimum  sane  locum  tenent, 
nee  minimam  merentur  laudem,  illi  Cistercienses  reformat!,  qui, 
relicto  coenobio  de  Mariastern,  in  Bosnia  sito,  duce  Rev.  Fran- 
cisco Pfanner,  in  Africa  meridionali,  abbatiam  de  Mariannhill, 
anno  1882,  condidere  :  indeque  vastissimam  regionem  Natalen- 
sem,  expanse  veluti  viginti  stationum  rete,  complexi  sunt.  At 
difficultates  non  leves  suscitavit  haec  ipsa  diffusio,  utpote  quam 
cum  strictiori  monastica  disciplina,  qualis  apud  Cistercienses 
reformatos  propria  viget,  vix  sociabilem,  experientia  visa  est 
ostendere.  Quare,  utrimque  rogantibus,  turn  Rmo.  P.  Abbate 
general!  laudati  Ordinis,  turn  monachis  de  Mariannhill,  ut  peculiar! 
deinceps  ratione  regerentur,  S.  Congregatio  negociis  religiosorum 
Sodalium  praeposita,  adprobante  SSmo.  Domino  nostro  Pio 
divina  providentia  PP.  X,  sequentia  decrevit : 

I.  Inter  Ordinem  Cisterciensium  reformatorum  et  Religiosos 
missionaries  de  Mariannhill  (hoc  nomine  deinceps  appellandos) 
absoluta  sit  divisio,  ita  tamen,  ut,  qui  apud  Cistercienses  vota 
emiserunt  solemnia,  eadem  servent,  atque  privilegiis  personali- 
bus,   huiusmodi   professioni    adnexis,   ad   dies   vitae   fruantur. 
Insuper  Regulae  norma,  nunc  temporis  apud  Mariannhill  vigens, 
ab  omnibus  usu  teneatur,  nisi  aliter  praesenti  decreto  statuatur. 
Sacram  liturgiam,  de  licentia  Rmi.  Abbatis  generalis  Ordinis 
Cisterciensium  reformatorum,  iuxta  ritum  Cisterciensium  mis- 
sionarii  exerceant,  saltern  usque  ad  Capitulum  generale,  elapso 
triennio   celebrandum.      In   administrandis   vero   Sacramentis, 
praesertim  in  stationibus  missionum,  Rituali  utantur  romano. 

II.  Ecclesia  Mariannhill  erigatur  in  ecclesiam  collegialem,  cuius 
titularis,  Praepositus  nomine,  sit  caput  communitatis  Religioso- 
rum, ab  Ordinarii  iurisdictione  exemptae,  gaudeatque,  ut  Prae- 
latus,   pontificalium   usu,   exclusis   tamen    Ordinum    minorum 
collatione,  et  privilegiis  specialibus  eiusdem  rationis. 

III.  Praepositum  omnes  Religiosi  in  Sacris  constituti/votorum 
numero  absolute  maiori,  ad  diem  vitae  eligant,  excepto  primo,  a 
Sede  Apostolica  ad  nutum   nominando.     Sodales   omnes,  sive 
apud  Mariannhill  degentes,  sive  per  missionum  stationes  disperses, 
Praepositus  paterne  regat ;  omnes  officiales  communitatis  atque 
stationum  superiores,  de  Decanorum  consilio,  nominet ;  Capitulo 


DECREES. 


plenario  praesit;  stationes  singulis  trienniis  ordinarie,  extra- 
ordinarie  vero  pro  opportunitate,  vel  visitet  ipse,  vel  ab  uno  e 
Decanis  visitandas  curet. 

IV.  Reditus  et  fructus  rei  familiaris  uua    cum    Cellerario 
administret,  ea  tamen  lege,  ut,  praeter  solas  necessitates,  de 
summa  maiore  mille  libellis  italicis,  sive  quadraginta  sterlingis, 
motu    proprio    disponere    non    possit  ;    sed    indigeat    consilio 
Decanorum,  quorum   voto   adstringatur,  si   de   summa   agatur 
quinque  millia  libellarum  excedente.     Fundus  autem  instructus 
et  quaecumque  ad  fundationem  pertinent  nullatenus  alienentur, 
nisi   de   Capituli   plenarii    consensu,   atque   Sedis   Apostolicae 
licentia. 

V.  Collegium    universum    Religiosorum    missionariorum   de 
Mariannhill  duplici  parte  constet :  altera  sacerdotum  atque  ad 
sacerdotium  adspirantium,  altera  conversorum.     Omnes  sodales 
vota   emittant   simplicia.     Qui   ad   priorem   partem    pertinent, 
expleto  novitiatus  anno,  vota  emittant  triennalia,  dein  perpetua. 
Conversi,  duorum  annorum  emenso  stadio,  quorum  saltern  alter 
est  apud  Mariannhill  transigendus,  vota  ad  quinquennium,  dein 
perpetua    emittant.      Novitiatus   communis    sit    unicus,   apud 
Mariannhill  erectus.     Ad  vota  temporalia  admittet,  voto  decisivo, 
Praepositus  cum  Decanis,  a  quibus  vota  temporalia  per  dimis- 
sionem  solvi  possunt ;  perpetua  vero  nonnisi  a  Sede  Apostolica. 
Officio  integro  quotidie  in  choro  publice  persolvendo  non  tenean- 
tur  nisi  sacerdotes  degentes  apud  Mariannhill,  qui  illud  ea  dccentia 
persolvendum  curent,  qualem  ecclesiam  collegialem  huiusmodi 
decet. 

VI.  Praepositi  consilium  esto  duplex  :  alterum  minus,  Decanis 
constans ;  alterum  maius,  omnes  professes  in  Sacris  constitutos 
complectens.     Decanorum  Consilium  sex  membra  habeat :  de 
iure  Priorem  et  Cellerarium,  a  Praeposito  nominandos  ;  electione 
quatuor   alios,  a   Praeposito   duos,  a  plenario   Capitulo   duos, 
designandos.     Qui  Decani  gaudeant  voto  consultivo,  excepto 
casu  superius  expresso,  quo  ius  habent  emittendi  votum  decisi- 
vum.     Capitulum  generate,  seu  plenarium,  quotannis  saltern  a 
Praeposito  apud  Mariannhill  convocandum,  omnibus  coalescat 
professis,  in  Sacris  constitutis.     Si  quis,  ne  intersit,  impediatur, 
scripto  sese  excuset.     In   deliberationem   adducantur,    quae   a 
Praeposito,  de  consilio  Decanorum,  tractanda  videntur,  vel  quae 
de  iure   ecclesiastico   ad   Regularium   capitulum   spectant,  uti 
admissio  ad  emittenda  vota  perpetua,  alienatio  fundorum,  coop- 
tatio  Decanorum,  et  hisce  similia. 

VII.  Studia   apud   Mariannhill  instituantur    philosophica    et 
theologica,  iuxta  normas  a  Sede  Apostolica  sancitas. 

Illmus.  et  Rmus.  D.  Gulielmus  Miller,  Episcopus  Eumenensis, 

et  Vicarius  Apostolicus  regionis  vulgo  dictae  de  Transvaal,  qui 
tanta  benevolentia  iam  Missionariorum  coetui  praefuit,  novo 
Institute  adsit  Visitator  Apostolicus.  Cogat  Missionariorum 
coetum,  praesens  decretum  legat  atque  inlustret ;  Rmum.  D. 
Gerardum  Wolpert,  primum  Praepositum  ad  nutum  Apostolicae 
Sedis  nominet.  Elapso  triennio,  Capitulum  plenarium  iterum 
convocet,  cuius  erit  novas  conficere  constitutiones,  supradictis 
normis  accommodatas,  necnon  regulas  sacerdotibus,  qui  apud 
stationes  degunt,  opportunas  sancire.  Contrariis  quibuscumque 
non  obstantibus. 

Romae,  in  festo  Purificationis  B.  M.  V.,  anno  1909. 

Fr.  I.  C.  Card.  VIVES,  Praefectus. 
L.  ^  S.  D.  L.  JANSSENS,  O.  S.  B.,  Secretarius. 


CONGREGATION     OF    RITES. 

URBIS  ET  ORBIS. 
Benedictio  officinae  librariae  et  machinae  typographicae. 

Sacerdos,  stans  ad  valvas,  dicit : 

Actiones  nostras,  quaesumus,  Domine,  aspirando  praeveni,  et 
adiuvando  prosequere,  ut  cuncta  nostra  oratio  et  operatio  a  te 
semper  incipiat,  et  per  te  coepta  finiatur.  Per  Christum  Dominum 
nostrum. 

TJ7.     Amen. 

Ingrediens,  dicit  : 

Pax  huic  domui,  et  omnibus  habitantibus  in  ea. 

Deinde,  inchoata  antiphona  Asperges  me  etc.,  varias  officinae  partes 
aqua  lenedicta  aspergit,  usquedumpevveniat  ad  aulam  principalem  eiusdem, 
ubi  sistit  et  dicit : 

"f.     Adiutorium  nostrum  in  nomine  Domini. 

~B?.     Qui  fecit  coelum  et  terram. 

y.     Dominus  vobiscum. 

IJ7.     Et  cum  spiritu  tuo. 

OREMUS. 

Domine  lesu  Christe,  qui  dixisti  discipulis  tuis  :  In  quamcum- 
que  domum  intraveritis,  salutate  earn,  dicentes  :  Pax  huic  domui  : 
veniat,  quaesumus,  pax  ilia  super  hanc  domum  et  officinam  ad 
libros  imprimendos  (evulgandos)  praeparatam,  et  super  omnes 
degentes  in  ea  ;  et  cunctos,  Domine,  in  ea  laborantes  ab  omni 
calamitate  animae  et  corporis  eripere  et  liberare  digneris ;  reple 
scriptores,  rectores  et  operarios  spiritu  scientiae,  consilii  et  forti- 

tudinis,  et  adimple  eos  spiritu  timoris  tui,  ut  mandata  Ecclesiae 
fideliter  custodientes,  tibi  digne  et  proximo  suo  salutariter 
valeant  inservire.  Benei^dic  ergo,  bone  lesu,  qui  es  via,  veritas 
et  vita,  hunc  locum,  et  praesta,  ut  omnes  ilium  inhabitantes,  in- 
tercedente  gloriosa  et  immaculata  Virgine  matre  tua  Maria,  ad 
immarcescibilem  gloriae  coronam  feliciter  perveniant.  Qui  vivis 
et  regnas  Deus  per  omnia  saecula  saeculorum.  T$.  Amen. 
Deinde  benedicit  instrumenta  et  machinas,  dicens  : 

OREMUS. 

Domine  Deus,  unice  fons  scientiarum,  qui  hominum  ingenium 
ita  illuminare  dignatus  es,  ut  nova  artificiosa  instrumenta  in- 
venirent  ad  paginas  typis  scribendas ;  beneijldic,  quaesumus, 
has  machinas  (hanc  machinam),  ut  per  libros  ad  utilitatem 
nostram  prodeuntes  nihil  aliud  te  opitulante  discamus,  praeter 
scientiam  tuam,  quae  vere  ducit  ad  vitam.  Per  Christum 
Dominum  nostrum.  ¥f.  Amen. 

Posted  aqua  benedicta  instrumenta  et  machinas  aspergit.  Finita 
aspersione,  dicit : 

^.     Dominus  vobiscum. 

IJ7.     Et  cum  spiritu  tuo. 

OREMUS. 

Exaudi  nos,  Domine  sancte,  Pater  omnipotens,  aeterne  Deus, 
et  mittere  digneris  sanctum  Angelum  tuum  de  coelis,  qui  cus- 
todiat,  foveat,  protegat,  visitet  atque  defendat  omnes  in  hac 
domo  habitantes.  Per  Christum  Dominum  nostrum. 

IJT.     Amen. 

Si  benedicenda  sit  tantum  officina  libraria,  omittitur  secunda  Oratio 
cum  aspersione  pro  instrumentis  et  machinis.  Quando  autem  benedicenda 
sint  solummodo  instrumenta  vel  machinae,  praemissis  versiculis :  Adiu- 
torium  nostrum  etc.  et  Dominus  vobiscum  etc.t  adhibetur  tantum 
secunda  Oratio  cum  aspersione. 

DECRETUM. 

Sodalitas,  cui  nomen  Unione  Tipografico-Cattolica  Libraria  et  finis 
est  progressus  sive  incrementum  curare,  turn  morale  turn  ipsius 
artis  atque  industriae  typographicae  et  librariae,  una  cum  reli- 
gionis  studio  et  fraterna  sodalium  communione  mutuaque  ope 
praestanda,  sapienter  aeque  rata  est,  Deum  ac  Dominum  lesum 
Officinae  libris  edendis  aut  venditandis  propitium  reddere  atque 
invocare.  Ita  enim  fiet,  ut  eiusmodi  ars  atque  industria  civili 
Societati  in  remedium  cedat,  ac  tutamen  contra  omnigena 
errorum  et  inimicorum  iacula :  ita  fiet,  ut  spiritu  scientiae, 
sapientiae  ac  timoris  Domini  repleantur  Officinae  turn  praesides 

et  rectores,  turn  operarii ;  ne  quidquam  edendum  in  perniciem 
ac  malum  vertat,  sed  ad  salutem  humani  generis  atque  utilitatem 
conferat.  Itaque  ad  supernum  auxilium  sibi  praecipue  com- 
parandum,  eadem  sodalitas  de  officinae  librariae  et  machinamenti 
typographic!  Benedictione  proprias  aptasque  ritui  formulas  adhi- 
bendas,  ac  postea  Rituali  Romano  inserendas,  sacrorum  Rituum 
Congregationis  examini,  atque  Apostolicae  Sedis  supremae  sanc- 
tioni  humillime  subiecit. 

Quare,  ad  iuris  tramitem,  quum  Emus,  et  Rmus.  Dnus.  Car- 
dinalis  Sebastianus  Martinelli  eidem  sacro  Coetui  Praefectus  et 
Relator,  in  ordinariis  comitiis  subsignata  die  ad  Vaticanum 
habitis,  eiusmodi  Benedictionis  ritusque  formulas  proposuerit ; 
Emi.  et  Rmi.  Patres  sacris  tuendis  Ritibuspraepositi,rediligenter 
perpensa,  rescribendum  censuerunt :  Pro  gratia, ,  die4  Maii,  1909. 

Demum,  revisione  rite  peracta,  hisce  omnibus  sanctissimo 
Domino  nostro  Pio  Papae  X  ab  infrascripto  eodem  Cardinal! 
Praefecto  relatis  ;  Sanctitas  Sua  sententiam  ipsius  sacri  Consilii 
ratam  habuit,  et  ritum  ac  formulam  Benedictionis  officinae 
librariae  et  machinaetypographicae,  prouti  huic  praeiacet  decreto, 
approbavit,  ac  Rituali  Romano  inseriiussit.  Die  i2,iisdem  mense 
et  anno. 

Fr.  S.  Card.  MARTINELLI,  Praefectus. 
L.  )J|  S.  PHILIPPUS  Can.  di  FAVA,  Substitutes. 


ADDENDA 

IN  BREVIARIO  ROMANO 

Die  27  lanuarii 

IN  FESTO  S.  IOANNIS  CHRYSOSTOMI 
Episcopi  Confessoris  et  Ecclesiae  Doctoris 
Ad  calcem  lectionis  VI,  post  vevba  dictasse  videatur,  addatuv : 
Hunc  vero  praeclarissimum   universae  Ecclesiae  Doctorem 
Pius  decimus  Pontifex  maximus  coelestem  oratorum  sacrorum 
patronum  declaravit  atque  constituit. 

Dominica  i  lulii 
IN  FESTO  PRETIOSISSIMI  SANGUINIS  D.  N.  I.  C. 

In  corpore  lectionum  VII  et  VIII  deleantuv  divisionis  signa,  et  ante 
textum  lectionis  VIII  addatuv  citatio :  Enarrat.  in  psalm.  95,  n.  5. 

Si  hoc  festum  extra  Dominicam  transferatur,  dejiciente  alia  lectione 
IX,  Officii  utcumque  simplicis,  erit  sequens 

Lectio  IX. 
Serm.  31,  alias  344. 

Habuit  ille  sanguinem,  unde  nos  redimeret ;  et  ad  hoc  accepit 
sanguinem,  ut  esset  quern  pro  nobis  redimendis  effunderet. 
Sanguis  Domini  tui,  si  vis,  datus  est  pro  te ;  si  nolueris  esse, 
non  est  datus  pro  te.  Forte  enim  dicis :  Habuit  sanguinem  Deus 
meus,  quo  me  redimeret ;  sed  iam,  cum  passus  est,  totum  dedit. 
Quid  illi  remansit,  quod  det  et  pro  me  ?  Hoc  est  magnum,  quia 
semel  dedit,  et  pro  omnibus  dedit.  Sanguis  Christi  volenti  est 
salus,  nolenti  supplicium.  Quid  ergo  dubitas  qui  mori  non  vis, 
a  secunda  potius  morte  liberari  ?  Qua  liberaris,  si  vis  tollere 
crucem  tuam,  et  sequi  Dominum ;  quia  ille  tulit  suam,  et  quae- 
sivit  servum. 

Te  Deum  laudamus. 

Dominica  infra  Octavam  Nativitatis  B.  Mariae  V. 
IN  FESTO  SANCTISSIMI  NOMINIS  MARIAE 

Si  hoc  festum  extra  Dominicam  recolatur,  deficiente  alia  lectione  IX, 
Officii  utcumque  simplicis,  erit  sequent 

Lectio  IX. 

Beata,  quae  inter  homines  audire  sola  meruit  prae  omnibus : 
Invenisti  gratiam.  Quantam  ?  Quantam  superius  dixerat : 
plenam.  Et  vere  plenam,  quae  largo  imbre  totam  funderet  et 
infunderet  creaturam :  Invenisti  enim  gratiam  apud  Deum.  Haec 
cum  dicit,  et  ipse  angelus  miratur,  aut  feminam  tantum,  aut 
omnes  homines  vitam  meruisse  per  feminam  :  stupet  angelus 
tptum  Deum  venire  intra  virginalis  uteri  angustias,  cui  tota 
simul  angusta  est  creatura.  Hinc  est  quod  remoratur  angelus, 
hinc  est  quod  virginem  vocat  de  merito,  de  gratia  compellat,  vix 
causam  prodit  audienti,  sane  ut  sensum  promoveat,  vix  longa 
trepidatione  componit. 

Te  Deum  laudamus. 

Dominica  3  Septembris. 
IN  FESTO  SEPTEM  DOLORUM  B.  M.V. 

Si  hoc  festum  extra  Dominicam  reponatur,  deficiente  alia  lectione  IX, 
Officii  utcumque  simplicis,  erit  sequens 

Lectio  IX. 

Ecce,  inquit,  films  tuus :  ecce  mater  tua.  Testabatur  de  cruce 
Christus,  et  inter  matrem  atque  discipulum  dividebat  pietatis 
officia.  Condebat  Dominus  non  solum  publicum,  sed  etiam 

domesticum  testamentum ;  et  hoc  eius  testamentum  signabat 
loannes,  dignus  tanto  testatore  testis.  Bonum  testamentum  non 
pecuniae,  sed  vitae  aeternae ;  quod  non  atramento  scriptum  est, 
sed  Spiritu  Dei  vivi,  qui  ait :  Lingua  mea  calamus  scribae, 
velociter  scribentis. 
Te  Deum  laudamus. 

Die  3  Decembris. 

IN  FESTO  S.  FRANCISCI  XAVERII  CONFESSORIS 
Ad  calcem  lectionis  VI,  post  verba  Sanctis  adscripsit,  addatur : 
Pius  autem  decimus  ipsum  sodalitati  et  operi  Propagandae 
Fidei  coelestem  patronum  elegit  atque  constituit. 

DECRETUM. 

Sanctissimus  Dominus  noster  Pius  Papa  X,  referente  infra- 
scripto  Cardinal!  sacrorum  Rituum  Congregationi  Praefecto, 
suprascriptas  additiones,  respectivis  suis  locis  Breviarii  Roman! 
inserendas,  suprema  auctoritate  Sua  approbavit,  Die  10  Novem- 
bris  1909. 

Fr.  S.  Card.  MARTINELLI,  Praefectus. 
Philippus  Can.  Di  FAVA,  Substitutus. 
L.&S, 

MONITUM. — In  festo  sancti  Paulini  Episcopi  et  confessoris,  sub  finem 
lectionis  VII,  dicatur :  QUIDQUID  de  suis  donis,  atque  sub  initium 
lectionis  VIII  dicatur  in  die  MALO  ab  ira,  et  infra  in  die  MALO 
liberabit. 

ADDENDA 

IN  MARTYROLOGIO  ROMANO 
Die  27  lanuarii 

Ad  calcem  elogii  sancti  loannis  Chrysostomi,  post  verba  conditum 
fuit,  addatur : 

Hunc  vero  praeclarissimum  divini  verbi  praeconem  Pius  Papa 
decimus  oratorum  sacrorum  coelestem  patronum  declaravit  atque 
constituit. 

Die  6  Martii 

Primo  loco  legitur : 

Sanctarum  Perpetuae  et  Felicitatis  martyrum,  quae  nonis 
Martii  gloriosam  martyrii  coronam  a  Domino  receperunt. 

Die  7  Martii 

Ad  calcem  elogii  sanctarum  Perpetuae  et  Felicitatis,  post  verba  sub 
Severo  pnncipe,  addatur : 

Sanctarum  vero  Perpetuae  et  Felicitatis  festum  pridie  huius 
diei  recolitur. 

Die  15  Mavtii 

Ultimo  loco  legitur  : 

Vindobonae  in  Austria,  sancti  dementis  Mariae  Hofbauer, 
sacerdotis  professi  congregationis  sanctissimi  Redemptoris,  plu- 
rimis  in  Dei  gloria  et  animarum  salute  promovenda  ac  dilatanda 
ipsa  congregatione  exantlatis  laboribus  insignis ;  quern  virtutibus 
et  miraculis  clarum  Pius  decimus  Pontifex  maximus  in  Sanc- 
torum canonem  retulit. 

Die  23  Martii 

Ultimo  loco  legitur : 

Barcinone  in  Hispania,  sancti  losephi  Oriol  presbyteri, 
ecclesiae  S.  Mariae  Regum  beneficiarii,  omnigena  virtute,  ac 
praesertim  corporis  afflictatione,  paupertatis  cultu,  atque  in 
egenos  et  infirmos  caritate  Celebris;  quern  in  vita  et  post  mortem 
miraculis  gloriosum  Pius  Papa  decimus  Sanctorum  numero 
accensuit. 

Die  3  Decembris 

Ad  calcem  elogii  sancti  Francisci  Xaverii,  post  verba  hac  die  cele- 
bratur,  addatwv  : 

Pius  vero  Papa  decimus  ipsum  beatum  virum  sodalitati  et 
operi  Propagandae  Fidei  coelestem  patronum  elegit  atque  con- 
stituit. 

DECRETUM. 

Sanctissimus  Dominus  noster  Pius  Papa  X.  referente  infra- 
scripto  Cardinali  sacrorum  Rituum  Congregationi  Praefecto, 
suprascripta  elogia,  it  a  approbata,  Martyrologio  Romano  suis 
locis  respective  inseri  iussit.  Die  10  Novembris  1909. 

Fr.  S.  Card.  MARTINELLI,  Praefectus. 

Philippus  Can.  Di  FAVA,  Substitute. 
L.  5<S. 

PORTUS   PRINCIPIS. 

Circa  Congregationem  Ecclesiae  "Coemento  Armato" 
Constructae. 

A  Rmo.  Dno.  luliano  Conan,  Archiepiscopo  Portus  Principis, 
sacrorum  Rituum  Congregationi  nuper  propositum  fuit,  pro 
opportuna  solutione,  sequens  dubium :  An  ecclesia,  constructa 
vel  construenda  ex  materia  quae  coementum  armatum  nuncupatur, 
consecrari  valeat,  adhibita  forma  ac  ritu  Pontificalis  Romani  ? 

Et  sacra  Rituum  Congregatio,  exquisito  Commissionis  litur- 

gicae  suffragio,  ita  respondendum  censuit :  Affirmative,  dummodo 
duodecim  crucium  loca,  et  postes  ianuae  principalis,  sint  ex 
lapide. 
Atque  ita  rescripsit,  die  12  Novembris  1909. 

Fr.  S.  Card.  MARTINELLI,  Praefectus. 
Philippus  Can.  Di  FAVA,  Substitutus. 
L.  £S. 

•   » 

TRIBUNAL  OF  THE   ROTA. 

CITATIO   EDICTALIS. 
S.  Christophori  de  Habana— Nullitatis  Matrimonii. 

Romae,  die  26  Novembris  1909. 

Cum  ad  dominam  Catharinam  Laza,  partem  conventam  in  hac 
causa,  mandatum  citationis,  mediante  Curia  episcopali  de 
Habana,  nee  non  archiepiscopali  Curia  Parisiensi,  ab  hoc  sacro 
Tribunal!  missum  fuerit,  a  relatione  vero  utriusque  Curiae  con- 
stet,  mulierem  praedictam  domicilium  in  civitate  Habana  (Via 
Compostellae,  n.°  131)  non  amplius  servare,  et  locum  commora- 
tionis  Lutetiae  Parisiorum  reliquisse,  neque  pateat  ubi  nunc 
commoretur,  idcirco  eandem  dominam  Catharinam  Laza  per 
praesens  edictum  citamus  ad  comparendum,  sive  per  se  sive  per 
procuratorem  legitime  constitutum,  in  sede  tribunalis  S.  R.  Rotae, 
die  10  Februarii  an.  1910,  hora  undecima,  ad  videndum  subscribi 
infrascriptum  dubium,  nee  non  destinari  diem,  in  qua  habebitur 
turnus  rotalis  pro  tractatione  causae. 

Dubium  :  An  constet  de  nullitate  matrimonii  in  casu. 

Ordinarii  locorum  et  fideles  quicumque  notitiam  habentes  de 
domicilio  aut  commorationis  loco  dominae  conventae,  curare 
debent,  si  et  quatenus  fieri  possit,  ut  de  hac  edictali  citatione 
moneatur. 

IOANNES  PRIOR,  Ponens. 
L.  >J(  S.  SAC.  TANCREDES  TANI,  Notarius. 

Venerabili  Thomae  Ludovico  Episcopo  Namurcensiutn  et  Praesidi 
Consilii  permanentis  Congressibus  Eucharisticis  parandis. 

PIUS  PP.  X. 

Venevabilis  F rater  salutem  et  Apostolicam  Benedictionem, 
Conventus  haberi  quotannis  ad  cultum  sacrosanctae  Eucha- 
ristiae  provehendum,  id  quidem  nedum  efficacitatem  horum 
coetuum  imminuat,  conducere  immo  arbitramur  amplificandae 
utilitati  rei.  Nobis  quidem  procul  dubio  illud  est,  proferri 
amorem  cultumque  Sacramenti  augusti,  sicuti  eiusdem  dignitas 
postulat,  non  posse,  nisi  explorata  antea,  et  pervulgata  apud 
omnes  beneficentissima  erga  Nos  ac  studiosissima  dilectione  Dei, 
quae  sane  in  nullo  splendidius  benefacto  elucet,  quam  in  divini 
con vivii  Sacramento,  consentaneum  propterea  rei  esse  conspici- 
mus,  coire  fideles  in  unum  saepe,  desiderio  actos  contemplandi 
mysterii,  ceterosque  exemplo  ac  sermone  cohortandi  ad  repen- 
dendum  caelestis  Numinis  amorem,  et  ad  fidem  praesentis  Dei 
alte  tenendam.  Si  enim  fidei  charitatisque  Sacramentum  pu- 
tanda  Eucharistia  est,  fidei  etiam  et  charitatis  isti  sint  coetus 
oportet.  Quae  quidem  fides  et  charitas  maxime  omnium  sunt, 
e  christianibus  virtutibus,  aetati  nostrae  commendandae,  quum 
ea  misere  nunc  vertant  tempora,  quibus  hinc  intellectus,  perinde 
ac  sensus  quivis,  in  apparentia  fere  inclinati  inde  vero  unius 
amore  sui  unusquisque  occupatur.  Infirmior;  igitur  fidei  et 
deferventi  charitati  medendum  per  Eucharistiam  est,  e  qua,  si 
fidei  et  charitati  potissima  quaerenda  exempla  sunt,  oritur  etiam 
abunde  ad  renovandos  animos  gratia.  Harum  porro  praedicatio 
virtutum  non  solis  debet  contineri  verbis,  sed  actionem  postulat 
alacrem  et  variam,  eamque  ingenio  temporum  accommodatam. 
Haec  tecum,  Venerabilis  Frater,  communicare  voluimus,  ut 
proximo  in  conventu  eucharistico  Tornacensi  vestra  hue  industria 
contendat,  atque  iste  percipiatur  a  coetu  fructus,  experrecta 
nempe  et  cum  usu  coniuncta  fides  et  charitas  hominum.  Placet 
autem  novo  huic  coetui  peculiarem  in  modum  benevolentiam 
Nostram  testari,  studiumque  profited,  quo  ardemus,  eiusdem 
exaugendae  vis.  Quapropter  Venerabilem  Fratrem  Nostrum 
Vincentium  S.  R.  E.  Cardinalem  Vannutelli,  Episcopum  Prae- 
nestinorum  et  Praesidemad  honorem  permanentis  Consilii  Eucha- 
ristici,  ut  nomine  et  auctoritate  nostra  conventui  praesit,  dele- 

gamus,  plenamque  fovemus  spem  fore  ut,  quotquot  in  con- 
gressione  aderunt,  spiritus  inde  alacriores  sumant  ad  ea,  quae 
sunt  conventui  proposita,  uberius  assequenda.  Testem  vero 
paternae  voluntatis  Nostrae  et  divinorum  auspicem  munerum, 
tibi  atque  e  coetu  singulis  Apostolicam  Benedictionem  pera- 
manter  in  Domino  impertimus. 

Datum  Romae  apud  S.  Petrum,  die  17  lulii  anno  1906,  Ponti- 
ficatus  Nostri  tertio. 

PIUS  PP.  X. 


Ad  Antistitam  Anneciensis  domus  a  Visitatlone,  ceterasque 
religiosas  foeminas  eiusdem  Ordinis  universi,  in  proxlmis 
saecularibus  solemniis. 

Dilectae  in  Christo  Filiae, 

salutem  et  apostolicam  bemdictionem. 

Communis  vobiscum  laetitiae  afferunt  causam  saecularia 
solemnia  quae  proximo  mense  lunio,  tercentesimo  anno  exeunte 
ab  instituto  Visitationis  Ordine,  opitulante  Deo,  estis  acturae. 
Nam  et  Nobis  incrementa  familiae  vestrae  considerantibus  licet 
cum  Cypriano  admirari,  quam  largiter  floreat  "  Ecclesiae 
matris  gloriosa  foecunditas  " ;  et  vobis,  quasi  medio  in  itinere 
emensum  hucusque  spatium  respicientibus  copia  datur  colli- 
gendi  vires  ad  reliquum  cursum  et  ad  metam  assequendam, 
idest  finem  vocationis  vestrae.  Qui  sit  autem  is  finis,  baud 
magis  a  legiferis  parentibus  Francisco  Salesio  et  loanna  Fran- 
cisca,  quam  usu  ipso  et  religiosae  disciplinae  observantia  didi- 
cistis.  Ea  nempe  sancti  doctoris  fuit  mens,  ut  filiae  Deo 
formarentur,  quibus  inesset  "spiritus  gratiae  etprecum";  quae 
Ipsum  in  spiritu  et  veritate  adorarent ;  quae  animi  demissione 
suique  despicientia  Eius  gloriae  amplificandae  studerent ;  quae 
quasi  columbae  in  tacito  nido  delitescentes,  terrenis  omnibus 
abdicatis,  et  in  caelestium  rerum  contemplatione  defixae,  sese 
Deo  exhiberent  hostias  viventes.  Est  haec  vobis  a  sancto  epis- 
copo  Genevensi  et  veneranda  eius  alumna  constituta  lex,  cuius 
quamdiu  apud  vos  vigebit  auctoritas,  tamdiu  poterit  societas 
vestra  salva  consistere.  Qua  in  re  etsi  minime  dubitamus  quin 
quod  genus  aetatis  degendae  sibi  vestrum  quaeque  constituit,  in 
eo  velit  constantissime  permanere;  nihilominus,  quia  magnus 
novitatis  auctor  est  dies,  baud  inopportunum  ducimus  in 
memoriam  redigere,  quanti  sodales  religiosos  intersit,  instituti 
sui  disciplinam  sartam  tectamque  servare.  Quid  enim  esse 
putemus  praescriptas  monachis  regulas,  nisi  evangelicae  perfec- 
tionis  documenta,  Ecclesia  duce,  in  usum  deducta  ?  Quocirca 
praeclare  gloriosus  ille  Decessor  Noster  affirmavit,  se,  si  quem 

invenisset  coenobitam  suae  professionis  retinentissimum,  non 
dubitare  vel  vivum  ad  Beatorum  Caelitum  honores  evehere. 
Nee  enim  Christiana  perfectio  in  rebus  miris  et  extraordinariis 
patrandis,  sed  in  communium  officiorum  tuitione  consistit,  et  in 
virtute  nostra  dimetienda  Deus,  ut  habet  S.  Gregorius,  "  non 
respicit  quantum,  sed  ex  quanto."  Nee  est  cur  alia  vota  pro- 
fitentium  videatur  vobis  vita  praestantior.  Nam  "  divisiones 
gratiarum  sunt ;  idem  autem  spiritus."  Atqueitem:  "in  domo 
Patris  mei  mansiones  multae  sunt."  Quo  fit  ut  aliae  Martham 
sectentur,  aliae  Mariam.  Vos,  quae  optimam  partem  elegistis, 
hanc  retinete,  neve  a  sancto  proposito  dimoveri  patiamini  per 
speciem  procurande  alienae  salutis,  perperam  reputantes,  in  qua 
versamur  tempestate,  non  vitam  contemplation!  deditam,  sed 
actuosam  desiderari.  Primum  enim,  quemadmodum  Christ! 
praecepta,  ita  etiam  consilia,  sunt  omnium  temporum ;  et  qui 
haec  aliquando  inopportuna  censeat,  is  quodammodo  videtur 
dare  manus  victas,  perpetuis  obtrectatoribus  claustralis,  uti  vo- 
cant,  otii.  Quin  etiam,  quo  nequior  est  aetas,  eo  maior  urget 
necessitas  iram  divinam  assiduis  precibus  plenaque  sui  deditione 
placandi.  An  vero  meliores  illuxerant  Salesio  dies,  qui  ab 
inimicis  catholici  nominis  conquisitus  ad  necem  et  asperrima 
quaeque  perpessus,  de  illo  tamen  instituti  genere  cogitavit,  quod 
vos  profitemini  ?  Intelligebat  enim  vir  sanctissimus,  nuila  re 
magis  et  propitium  haberi  Deum  et  iuvari  proximos,  quam 
sacrificio  laudis  diuturno  et  exemplo  vitae  intemeratae.  Ipsa 
denique  Viri  sanctitas  a  quo  leges  accepistis,  "  sapientia,  dis- 
cretione,  suavitate  mirabiles,"  debet  efficere,  ut  sibi  quaeque 
dicta  putet,  quae  Apostplus  Timotheo :  "  Tu  vero  permane  in 
iis  quae  didicisti  et  credita  sunt  tibi,  sciens  a  quo  didiceris." — 
Interim,  ut  studio,  quo  remur  unamquamque  vestrum  teneri, 
veteris  disciplinae  retinendae  stimulus  aliquis  adiiciatur,  facul- 
tatem  facimus  edendi  denuo  scripta  singula  sancti  Doctoris 
Francisci  Salesii,  prout  ab  ipsius  calamo  prodierunt.  Promptae 
autem  voluntatis  vostrae  praemium  esse  volumus  plenissimam 
peccatorum  indulgentiam  ab  omnibus  ac  singulis  Instituti  a 
Visitatione  sodalibus  statis  conditionibus  lucrandam  eo  die, 
quem  unaquaeque  eiusdem  Ordinis  familia  celebrandis  hisce 
solemnibus  destinaverit.  Caelestium  denique  munerum  auspex 
et  benevolentiae  Nostrae  testis  accedat  apostolica  benedictio, 
quam  omnibus  et  singulis  vobis,  dilectae  in  Christo  Filiae,  pera- 
manter  impertimus. 

Datum  Romaeapud  Sanctum  Petrum,  die  13  mensis  Decem- 
bris  anno  1909,  Pontificatus  Nostri  septimo. 

PIUS  PP.  X. 

Praeter  indulgentias  iam  concessas,  omnes  fideles  manu  ges- 
tantes  appositum  Rosarium,  rite  benedictum,  indulgentiam 
50  dierum  pro  quolibet  "Pater"  et  quolibet  "Gloria" 
lucrari  possunt,  in  recitatione  Coronae  Pretiosissimi  San- 
guinis. 

PIUS  PP.  X. 

Ad  perpetuam  vei  memoriam. 

Decessor  Noster  recolendae  memoriae  Leo  PP.  XIII  per 
Rescriptum  S.  Congregationis  Indulgentiarum  sub  die  23 
Septembris  anno  1893  Sodalibus  inscriptis  in  Confraternitatem 
a  Pretiosissimo  Sanguine,  quum  recitent  Coronam  ipsius  Pre- 
tiosissimi Sanguinis,  manu  gestantes  appositum  rosarium  rite 
benedictum,  pro  qualibet  Dominica  oratione,  et  qualibet  prece  a 
"  Gloria  Patri "  nuncupata,  partialem  quinquaginta  dierum  in- 
dulgentiam, vel  defunctis  applicabilem,  largitus  est.  Nunc 
autem  cum  dilecti  filii  sacerdotes  Missionarii  a  Pretiosis- 
simo Sanguine  Nos  enixis  precibus  flagitaverint,  ut  indul- 
gentiam eamdem  ad  universes  ex  utroque  sexu  fideles  ex- 
tendere  de  Apostolica  benignitate  velimus:  Nos  salutare  ac 
frugiferum  consilium  esse  rati,  coelestium  munerum  erogatione, 
excitare  gentes  ad  passionis  Domini  mysterium  rite  recolendum, 
votis  his  piis  annuendum  libenti  quidem  animo  existimavimus. 
Quare  de  Omnipotentis  Dei  misericordia  ac  BB.  Petri  et  Pauli 
Apostolorum  Eius  auctoritate  confisi  per  praesentes  concedimus, 
ut  singuli  atque  universi  fideles  ex  utroque  sexu,  nunc  et  in  pos- 
terum  ubique  terrarum  existentes  potiri  queant  praefata  partiali 
Indulgentia  adnexa  recitationi  Coronae  Sanguinis  Pretiosissimi 
dummodo  serventur  conditiones  omnes  quae  additae  sunt  con- 
cessioni,  quam  recensuimus,  per  memoratum  Rescriptum  a 
Decessore  Nostro  Confraternitatis  cognominis  Sodalibus  factae, 
et  dummodo  ipsae  Coronae  sint  rite  benedictae  a  potestatem 
habentibus,  et  iuxta  formulam  a  Sacrorum  Rituum  Congrega- 
tione  probatam.  Non  obstantibus  contrariis  quibuscumque. 
Praesentibus  perpetuis  futuris  temporibus  valituris.  Sed  vo- 
lumus  ut  praesentium  Litterarum  exemplar,  sub  poena  nullitatis 
gratiae  obtentae,  ad  supremam  Congregationem  S.  Romanae  et 
Universalis  Inquisitionis  de  more  exhibeatur;  ac  similiter  ut 
praesentium  Litterarum  transumptis,  seu  exemplis,  etiam  im- 
pressis,  manu  alicuius  Notarii  publici  subscripts,  et  sigillo 
personae  in  ecclesiastica  dignitate  vel  officio  constitutae  munitis, 
eadem  prorsus  fides  adhibeatur,  quae  adhiberetur  ipsis  praesenti- 
bus,  si  forent  exhibitae,  vel  ostensae. 

Datum  Romae  apud  S.  Petrum  sub  annulo   Piscatoris  die 
9  Decembris  1909,  Pontificatus  Nostri  anno  septimo. 
L.  ijt  S.  R.  Card.  MERRY  DEL  VAL,  a  Secretis  Status. 

Die  13  Decembris  1909. — Praesentium  Litterarum  exemplar 
ad  hanc  Supremam  S.  Congregationem  S.  Romanae  et  Univer- 
sails  Inquisitionis  exhibitum  fuit.  In  quorum  fidem  etc. 

ALOISIUS  Can.  GIAMBENE,  Substitutes  pro  Indulgentiis. 


MOTU    PROPRIO. 

Instauratur  Congregatio  clericorum  regularium  vulgo 
Theatinorum. 

Auspicato,  per  dilectum  Filium  Nostrum  losephum  S.  R.  E. 
Cardinalem  Vives,  Instituti  Filiorum  sacrae  Familiae  Protecto- 
rem,  parata  unione  et  incorporatione  eiusdem  Instituti  Congre- 
gation! clericorum  regularium,  vulgo  Theatinorum,  solemniter 
declaramus,  decernimus  et  dicimus,  dilectos  filios  Nostros 
Bonaventuram  Mullol,  eiusque  Consultores  generales  univer- 
sosque  eiusdem  Instituti  sodales,  ab  hac  die,  Octavae  solemni- 
tatis  Immaculatae  Conceptions  Beatae  Mariae  Virginis  sacra 
esse  veros  legitimosque  filios  S.  Patris  Caietani,  veros  legiti- 
mosque  alumnos  Congregationis  clericorum  regularium,  vulgo 
Theatinorum,  cum  omnibus  iuribus  et  privileges,  eisdem  Clericis 
regularibus  a.  S.  Sede  concessis  et  concedendis. 

Volumus  autem,  ut  praedictus  dilectus  films  Bonaventura 
Mullol  eiusque  subditi  cum  tota  Clericorum  regularium  Congre- 
gatione,  filiali  affectu,  cultus  sacrae  Familiae  et  scapularis 
coerulei  Immaculatae  Conceptionis  assidui  promotores  et  per- 
petui  zelatores  ubique  terrarum  exsistant,  servatis  de  iure 
servandis. 

Praefatum  autem  Cardinalem,  hactenus  Instituti  sacrae 
Familiae  Protectorem,  universae  clericorum  regularium  Con- 
gregationi  praeesse  mandamus,  facta  eidem  potestate,  ut  aucto- 
ritate  Nostra,  instaurationi  et  reformationi  eiusdem  Congrega- 
tionis ad  nutum  Nostrum  etiam  in  futurum  providere  possit, 
cum  opportunis  et  necessariis  facultatibus.  Contrariis  quibus- 
cumque,  etiam  specialissima  mentione  dignis,  non  obstantibus. 

Datum  Romae  apud  S.  Petrum,  die  15  Decembris,  Octava 
solemnitatis  Immaculatae  Conceptionis  B.  M.  V.,  anno  1909* 
Pontificatus  Nostri  septimo. 

PIUS  PP.  X. 

SECRETARIATE    OF    STATE. 

R.  P.  Alphonso  Eschbach,  Proc.  G.li  Congregationis  Spiritus 
5.  encomium  tribuit  de  opere :  ''La  verite  sur  le  fait  de 
Lorette." 

Revnto.  Padve, 

II  Santo  Padre  ha  gradito  ben  volentieri  1'omaggio  del  pre- 
giato  suo  volume  "  La  verite  sur  le  fait  de  Lorette  "  e  ne  La 
ringrazia  di  cuore.  Sua  Santita  si  £  vivamente  compiaciuto  nel 
vedere  i  dotti  studi  di  V.  P.  cosi  utilmente  consacrati  alia  difesa 
di  una  tradizione  sommamente  car  a  al  cuore  di  ogni  credente, 
ed  in  particolar  modo  ai  cattolici  italiani. 

L'Augusto  Pontefice  fa  voti  che  1'opera  suddetta  contribuisca 
potentemente  a  dissipare  quelle  ombre  che  una  critica  troppo 
severa  ha  tentato  di  diffondere  intorno  al  nome  del  glorioso 
Santuario  di  Loreto,  ed  a  mantenere  sempre  piu,  insieme  alia 
pia  credenza,  1'affetto  ed  il  culto  dei  fedeli  per  la  gloriosa  Regina 
del  cielo. 

Mentre  partecipo,  a  V.  P.  1'Apostolica  benedizione,  che  il 
Santo  Padre  le  imparte  con  effusione  di  animo  a  testimonianza 
della  speciale  Sua  benevolenza,  mi  e  grato  aggiungerle  i  personal! 
miei  ringraziamenti  per  1'altro  esemplare  a  me  cortesemente 
destinato,  e  me  le  professo  con  distinta  stima  di  V.  P., 

Affmo.  nel  Signore 

Roma.  10  Dicembre  1909,  R,  Card.  MERRY  DEL  VAL. 


Ad  R.  P.  Thomam  a  "Saint  Etienne  "  O.  C.t  ob  editum  primum 
volumen  "  La  Santa  Casa  dans  I'histoire." 

Mon  Rev.  Pen, 

Le  Saint-Pere  a  agree  avec  une  particuliere  bienveillance 
rhommage  du  premier  volume  de  votre  travail  sur  La  Santa  Casa 
dans  I'histoire,  revetu  de  1'approbation  de  1'autorite  ecclesiastique. 

Sa  Saintet£  se  plait  a  louer  le  zele  avec  lequel,  alliant  votre 
science  et  votre  piete,  vous  vous  efforcez,  par  des  recherches 
approfondies,  d'etudier  les  sources  historiques,  et  d'apporter  ainsi 
votre  savante  contribution  a  la  defense  de  la  pieuse  et  constante 
tradition,  specialement  chere  a  la  famille  Franciscaine. 

En  faisant  des  vceux  pour  1'heureux  achevement  de  votre 
travail,  le  Saint-Pere  vous  envoie  de  tout  cceur  la  benediction 
apostolique. 

Veuillez,  mon  Rev.  Pere,  recevoir  en  meme  temps  mes  re- 
merciements  pour  1'exemplaire,  que  vous  m'avez  gracieusement 

fait   remettre  et  je  profile  de  1'occasion   pour  vous  offrir  mes 
sentiments  devoues  en  N.-S. 
Rome,  le  13  Aout  1909. 
L.  5<  S.  JR.  Card.  MERRY  DEL  VAL. 

Ad  R.P.  Benign um  Gannon,  moderatorem  provincialem  fratrum 
minorum  in  Hibernia,  de  novis  aedibus  et  scholis  in  Corca- 
giensi  urbe  acquisitis. 

Admodiim  Rev.  Pater, 

Beatissimi  Patris  nomine  et  mandate,  hoc  tibi  libenter  signi- 
ficare  propero,  Sanctitati  Suae  pergratum  nuncium  obvenisse, 
quod  aedes  et  scholae  ab  istis  Fratribus  Minoribus  acquisitae 
pro  iuvenibus  Ordinem  professis  et  pro  alumnis  catholicis  exci- 
piendis,  proximo  mense  Octobri  solemniter  aperientur.  Summus 
autem  Pontifex,  dum  vota  promit,  ut  maximi  optimique  fructus 
ex  iisdem  scholis  colligantur,  hunc  in  finem  tibi,  confratribus, 
praeceptoribus  et  alumnis  omnibus  petitam  apostolicam  bene- 
dictionem  peramanter  impertitur. 

Magna  cum  existimatione  sum  et  permaneo  tibi  addictissimus, 

Romae,  17  Septembris  1909. 
L.       S.  R.  Card.  MERRY  DEL  VAL. 


DECREES. 

CONGREGATION   OF   HOLY   OFFICE. 

Circa  dispensationem  ab  occulta  irregularitate  in  foro  conscien- 
tiae,  urgente  necessitate. 

lam  ex  decreto  supremae  huius  Congregationis,  lato  die 
23  lunii  i886,cuique  confessario  concessa  fuit  facultas  absolvendi 
a  censuris  etiam  speciali  modo  Summo  Pontifici  reservatis,  in 
casibus  vere  urgentioribus,  in  quibus  absolutio  difFerri  nequeat 
absque  periculo  gravis  damni  vel  infamiae,  super  quo  confes- 
sariorum  conscientia  oneratur,  iniunctis  de  iure  iniungendis,  et 
sub  poena  reincidentiae  in  easdem  censuras,  nisi  saltern  infra 
mensem  per  epistolam  et  per  medium  confessarii  absolutus  re- 
currat  ad  S.  Sedem. 

Cum  vero  nuper  eidem  huic  Congregationi  preces'  oblatae 
sint,  quibus  petitur,  an  liceat  confessario  in  iisdem  circumstantiis  atque 
conditionibus  dispensare  ab  irregularitate,  quae  ipsas  censuvas  sequittir, 
Emi.  ac  Rmi.  DD.  Cardinales,  in  rebus  fidei  ac  morum  generales 
Inquisitores,  in  congregatione  habita  feria  IV,  die  i  Septembris 
labentis  anni  1909,  decreverunt  :  PuUicetuv  decrctwn  latuni  feria 
IV  die  28  Mavtii  1906. 

Decretum  veto  feriae  IV,  diei  28  Martii  1906,  ita  se  habuit : 
"  Supplicandum  Sanctissimo  pro  facilitate  dispensandi  super 
irregularitate  occulta  quando  occurrat  in  casibus  comprehensis 
in  decreto  S.  Officii  dato  die  23  lunii  1886."  Et  insequenti  feria 
V,  die  29  Martii,  Sanctissimus  annuit  pro  gratia  iuxta  Emorum. 
Patrum  suffragia. 

Datum  Romae,  ex  aedibus  S.  Officii,  die  6  Septembris  1909. 
L.  )|  S.  ALOISIUS  CASTELLANO,  Not  anus. 


CONGREGATION     OF    THE     CONSISTORY. 

I. 
DECRETUM 

Servandum  ab  omnibus  locorum  Ordinariis  qui  5.  Congregation! 
de  Propaganda  Fide  subiecti  non  sunt. 

A  remotissima  Ecclesiae  aetate  repetenda  lex  et  consuetudo 
est,  qua  singuli  Episcopi,  statis  temporibus,  Urbem  petant,  ut 
sanctorum  apostolorum  Petri  et  Pauli  limina  venerentur,  suaeque 
statum  dioecesis  exponant  Apostolicae  Sedi :  cuius  rei  illustria 
monumenta  veteres  Ecclesiae  annales  suppeditant. 

Eiusmodi  autem  facti  ratio  in  ipsa  Ecclesiae  natura  et  con- 
stitutione  nititur,  atque  a  sacro  Petri  primatu  necessario  fluit, 
cui  christiani  gregis  universi  commissa  custodia  est,  per  divina 
ilia  praecipientis  Domini  verba  :  pasce  agnos,pasce  oves.  In  utroque 
autem  munere,  quum  visitationis  sacrorum  Liminum,  turn  re- 
lationis  de  statu  dioecesis,  debitae  Petro  eiusque  successor!  sub- 
missionis  et  reverentiae  continetur  officium. 

Verum,  quamvis  unum  et  alterum  huius  legis  caput  tot  antea 
saeculis  viguerit,  serius  tamen  hac  de  re  certior  invecta  est  dis- 
ciplina.  Est  enim  Xysto  V.  tribuendum,  quod  is,  Constitutione 
edita  die  20  mensis  Decembris  1585,  cui  initium  Romanus  Pontifex* 
congrua  ratione  determinaverit,  quibus  temporibus  et  qua  lege 
visitanda  sacra  Limina  essent  et  reddenda  ratio  Summo  Pontifici 
de  pastoralis  officii  implemento  a  Patriarchis,  Primatibus, 
Archiepiscopis  et  Episcopis :  quibus  etiam  prospexerunt  en- 
cyclicae  litterae  sacrae  Congregationis  Concilii,  datae  die  16 
mensis  Novembris  1673.  Abbatibus  autem  nullius  dioecesis  cautum 
est  per  Constitutionem  Benedict!  XIV,  datam  die  23  mensis 
Novembris  1740,  quae  incipit  Quod  sancta. 

Haec  obtinuit  ad  nostros  usque  dies  disciplina.  Verum,  effectis 
hodie  multo  facilioribus  ac  tutioribus  dioeceses  inter  et  Sanctam 

Sedem  commerciis,  iam  praesentis  aevi  conditionibus  baud  re- 
spondere  visa  sunt  ea,  quae  in  memoratis  Constitutionibus 
decreta  fuerunt  circa  visitationes  ad  sacra  Limina  ac  dioecesum 
relationes  ad  Apostolicam  Sedem. 

Re  mature  agitata  in  coetu  Emorum.  Virorum  Pontificio  luri 
in  unum  corpus  redigendo  praepositorum,  conclusa  ab  iisdem 
SSmi.  D.  N.  Pii  Papae  X.  iussu,  ad  hanc  S.  Congregationem 
Consistorialem  delata  sunt,  eidemque  commissum  iudicium, 
utrum  et  quomodo  eius  coetus  consilia  publici  iuris  fieri  atque 
in  usum  deduci  possent,  etiam  ante  promulgandum  ipsum 
Codicem. 

Nunc  vero,  omnibus  diligenter  perpensis,  iisque  inhaerens 
quae  a  memorato  coetu  PP.  Cardinalium  deliberata  sunt,  S. 
Congregatio  Consistorialis,  de  mandate  SSmi.  Domini  nostri, 
Eoque  adprobante,  decernit  quae  sequuntur : 

CAN.  I. 

Abrogata  lege  temporum,  quibus  hactenus  visitanda  fuerunt 
sacra  Limina  et  relatio  Sanctae  Sedi  exhibenda  de  statu 
dioecesis,  omnes  locorum  Ordinarii,  quibus  dioecesani  regiminis 
onus  incumbit,  obligatione  tenentur  referendi  singulisquinquen- 
niis  ad  Summum  Pontificem  de  statu  sibi  commissae  dioecesis 
ad  normam  canonum  infra  positorum  et  novi  Ovdinis  praesenti 
decreto  adiecti. 

CAN.  II. 

§  i.  Quinquennia  sunt  fixa  et  communia,  incipientque  a  die 
i  mensis  lanuarii  anno  1911. 

§  2.  In  primo  quinquennii  anno  relationem  exhibebunt  Ordi- 
narii Italiae,  et  insularum  Corsicae,  Sardiniae,  Siciliae,  Melitae, 
aliarumque  minorum  adiacentium. 

§  3.  In  altero,  Ordinarii  Hispaniae,  Lusitaniae,  Galliae, 
Belgii,  Hollandiae,  Angliae,  Scotiae  et  Hiberniae,  cum  insulis 
adiacentibus. 

§  4.  In  tertio,  Ordinarii  imperii  Austro  Ungarici,  Germanici, 
et  reliquae  Europae  cum  insulis  adiacentibus. 

§  5.  In  quarto,  Ordinarii  totius  Americae  et  insularum  adia- 
centium. 

§  6.  In  quinto,  Ordinarii  Africae,  Asiae,  Australiae  et  insu- 
larum his  orbis  partibus  adiacentium. 

§  7.  Et  ita  per  vices  continuas  singulis,  quae  sequentur,  quin- 
quenniis. 

CAN.   III. 

§  i.  In  prima  cuiusque  Ordinarii  relatione  ad  singula  quae- 
sita,  quae  in  adiecto  Ovdine  continentur,  distincte  responderi 
debet. 

§  2.  In  relationibus  quae  sequentur  sufficit  ut  Ordinarii  ad 
quaesita  in  singulis  articulis  contenta  dicant,  utrum  novi  aliquid 
habeatur,  necne. 

Adiicient  veto  quomodo  et  quo  fructu  ad  effectum  perduxerint 
monita  et  mandata,  quae  S.  Congregatio  in  sua  responsione  ad 
relationem  significaverit. 

§  3.  Relatio  latina  lingua  est  conficienda. 

§  4.  Subsignanda  autem  erit,  praeter  quam  ab  Ordinario,  ab 
uno  vel  altero  ex  convisitatoribns,  qui  de  statu  dioecesis  magis 
conscii  sunt  et  de  ea  testificari  possunt. 

Ipsi  vero  circa  ea  quae  ex  relatione  noverint,  si  publici  iuris 
non  sunt,  gravi  secreti  lege  adstringuntur. 

CAN.  IV. 

§  i.  Omnibus  et  singulis  pariter  praecipitur  ut,  quo  anno 
debent  relationem  exibere,  beatorum  apostolorum  Petri  et  Pauli 
sepulcra  veneraturi  ad  Urbem  accedant,  et  Romano  Pontifici 
se  sistant. 

§  2.  Sed  Ordinariis,  qui  extra  Europam  sunt,  permittitur  ut 
alternis  quinquenniis,  idest  singulis  decenniis,  Urbem  petant. 

§  3.  Huic  obligationi  Ordinarius,   vel  ipse  per  se,  vel  per 
Coadiutorem    aut    Auxiliarem    Episcopum,  si  quern    habeat, 
satisfaciet ;  vel  iustis  de  causis  a  S.  Sede  probandis,  per  idoneum 
sacerdotem   qui  in  eadem  dioecesi  stabilem  commorationem 
teneat. 

CAN.  V. 

Si  annus  exibendae  relation!  adsignatus,  ex  toto  vel  ex  parte, 
inciderit  in  primum  biennium  ab  inito  dioecesis  regimine,  fas 
erit  Ordinario  ab  exibenda  relatione,  et  a  visitatione  sacrorum 
Liminum  peragenda  pro  ea  vice,  abstinere. 

CAN.  VI. 

§  i.  Proximo  anno  1910  Ordinarii,  qui  relationis  et  visitationis 
obligatione  tenentur,  ex  benigna  SSmi.  D.  N.  venia  eximuntur. 

§  2.  Annis  autem  1911  et  1912  a  relatione  et  visitatione 
abstinere  licebit  Ordinariis,  de  quibus  in  §§  2  et  3  can,  //,  qui 
anno  1909  iuxta  veterem  temporum  periodum  legi  satisfecerunt. 

Qui  vero  de  statu  suae  dioecesis  referent,  hi  ad  normam  novi 
Ordinis  a  S.  Sede  statuti  huic  muneri  satisfaciant. 

CAN.  VII. 

Denique  cum  sacrorum  Liminum  visitatio  et  relatio  dio- 
ecesana  ad  Apostolicam  Sedem  non  sint  confundendae  cum 
lege  de  visitatione  pastorali  dioecesis,  idcirco  vigere  pergunt 
praescripta  a  Concilio  Tridentino,  sess.  XXIV,  cap.  Ill  de  reform., 

his  verbis  expressa  :  Pvopviam  dioecesim  (Episcopi)  per  se  ipsos,  aiit, 
si  legitime  impediti  fuerint,  per  sunm  generalem  Vicarium  aut  Visita- 
torem,  si  qnotannis  totam  propter  eius  latitudinem  visitare  non  poterunt, 
saltern  maiorem  eius  partem,  ita  tamen  ut  tota  biennio  per  se  vel  Visita- 
tores  suos  compleatuv,  visitare  non  praeterwittant. 

SSmus.  autem  D.  N.  Pius  Papa  X,  his  canonibus  et  adiecti 
Ovdinis  normis  mature  perpensis,  iussit  haec  omnia  promulgari 
et  evulgari,  mandavitque  ut  ab  omnibus  ad  quos  spectat  integre 
serventur,  contrariis  quibuslibet  minime  obstantibus. 

Datum  Romae,  die  31  mensis  Decembris  anno  1909. 

C.  Card.  DE  LAI,  5.  C.  Consistorialis  Secretarins. 
L.  ^  S.  S.  TECCHI,  Adsessor. 


II. 
Ordo  Servandus  in  relatione  de  Statu  Ecclesiarum. 

NORMAE  COMMUNES. 

Pyooeniium  Relationis. 

1.  Significetur  nomen  et  cognomen,  aetas  etpatria  Ordinarii; 
eius  institutum  religiosum,  si  ad  aliquod  ipse  pertinet :  quando 
dioecesis  regimen  susceperit :  et  si  Episcopus  est,  quando  fuerit 
consecratus. 

2.  ludicium  aliquod  generale  praebeatur  de   conditione  re- 
ligiosa  et  morali  dioecesis,  et  utrum  aliquis  ab  ultimo  quin- 
quennio  religionis  progressus  vel  regressus  habitus  sit. 

CAP.  I. — Generalia  de  statu  material*. 

3.  Indicetur  paucis  et  perspicuis  verbis  : 

(a)  origo  dioecesis,  eius  titulus  seu  gradus  hierarchicus  cum 
privilegiis  potioribus  :  sitne  archiepiscopalis,  quot  et  quas  habeat 
suffraganeas  sedes ;  si  sit  episcopalis,  cui  archiepiscopali  suffra- 
getur :  si  immediate  subiecta,  cui  metropolitano  debeat  adhae- 
rere  pro  synodo : 

(b)  extensio  dioecesis,  ditio  civilis,  caeli  temperatio,  lingua  ; 

(c)  locus  residentiae  Ordinarii  cum  indicationibus  necessariis 
ut  epistolae  tuto  mittantur : 

(d)  summa  incolarum  et  praecipua  oppida  :  quot  inter  incolas 
sint  catholici ;  et  si  varii  adsint  ritus,  quot  catholici  in  singulis  ; 
et  si  adsint  acatholici,  in  quot  et  quales  sectas  dividantur ; 

(e)  numerus  sacerdotum   saecularium,   clericorum    et   alum- 
norum  Seminarii ; 

(/)  utrum  et  quot  capitula  canonicorum,  aliique  sacerdotum 
coetus  ad  instar  capitulorum  sint  in  dioecesi ; 


84  DECREES. 

(g)  quot  sint  paroeciae  vel  quasi  paroeciae,  cum  numero 
fidelium  in  iis  quae  maximae  vel  minimae  sunt ;  in  quot  vicari- 
atus  foraneos  aliasve  circumscriptiones  paroeciae  dividantur ; 
quot  aliae  ecclesiae  vel  oratoria  publica  adsint  ;  sitne  sacer 
aliquis  locus  celeberrimus,  et  qualis  ; 

(h)  utrum  et  quaenan  instituta  religiosa  virorum  habeantur, 
cum  numero  domorum  et  religiosorum  sive  sacerdotum  sive 
laicorum ; 

(*)  utrum  et  quaenam  instituta  religiosa  mulierum,  cum 
numero  domorum  et  religiosarum. 

CAP.  II. — De  fide  et  de  cultu  divino. 

4.  Utrum  divinus  cultus  libere  in  dioecesi  exerceatur:  sin 
minus,  unde  obstacula  proveniant,  a  civilibusne  legibus,  an  ab 
hostilitate  perversorum  hominum,  vel  acatholicorum  (si  adsint), 
vel  ab  alia  causa ;  quaenam  ratio  suppetat  ad  ea  amovenda,  vel 
sin  minus  imminuenda  :  et  num  adhibeatur. 

5.  Utrum  numerus  ecclesiarum  in  singulis  oppidis  seu  pa- 
roeciis  fidelium  necessitati  sufficiat. 

6.  Utrum   generatim   ecclesiae   et   sacella   publica   satis   in- 
structa  sint  iis  quae  ad  fabricam  ac  supellectilem  pertinent  ; 
et  quaenam  generatim  cura  habeatur  ut  eadem  munda  sint  et 
decenter  ornata. 

7.  Utrum  in  singulis  ecclesiis  inventarium  omnium  bonorum 
et  supellectilium  habeatur,  et  quomodo  custodiatur,  ne  morte 
rectoris  aut  alio  quolibet  eventu  contingat  ut  aliquid  subtra- 
hatur  aut  disperdatur. 

8.  Utrum    sint    ecclesiae    in    quibus    res    vel    supellectiles 
habeantur  materia,  arte,  antiquitate  pretiosae,  praesertim  co- 
dices vel  libri,  picturae,  sculpturae,  opera  musiva  arte  vel  anti- 
quitate insignia  ;  quomodo  custodiantur  ;  sintne  haec  recensita 
in  inventariis,  et  an  de  iis  speciale  inventarium  penes  Curiam 
servetur. 

Cautumne  sit  ne  quid  etiam  tenue,  sed  ratione  materiae,  artis 
vel  antiquitatis  pretiosum,  sine  licentia  S.  Sedis  et  iudicio  peri- 
torum  venumdetur. 

g.  Utrum  singulis  diebus,  mane  et  vespere  horis  opportu- 
nioribus,  ecclesiae  pateant  fidelibus. 

Utrum  debita  vigilantia  custodiantur  ne  sacrilegiis,  profa- 
nationibus  aliisve  damnis  obnoxiae  sint. 

10.  Utrum,  dum  sacra  peraguntur,ita omnibus  fidelibus  pateant, 
ut  quilibet  vel  pauperrimus  absque  gravamine  vel  rubore  libere 
ingredi,  ibique  adstare  valeat. 

11.  Utrum  aliquando  ecclesiae  vel   sacella   adhibeantur   ad 

aliquem  profanum  usum,  ad  academicos  coetus,  musicos  con- 
centus,  aliaque  id  genus. 

12.  Utrum  in  omnibus  ecclesiis  et  sacellis  in  quibus  SSma. 
Eucharistia  asservari  debet  vel  potest,  conditiones  a  iure  re- 
quisitae   ad  conservationem   SSmi.   Sacramenti   accurate   ser- 
ventur  :  et  an  cura  sit  ut  altare  SSmi.  Sacramenti  cultu,  munditie 
et  ornatu  emineat. 

13.  Utrum  poenitentiae  tribunalia  collocata  sint  in   patenti 
ecclesiae  loco,  et  cratibus  instructa  iuxta  canonicas  leges. 

14.  Quomodo   custodiantur   sacrae  reliquiae    in   ecclesiis  et 
sacellis.     Utrum  ibidem  adsint  reliquiae  sigillo  vel  documento 
authenticitatis  destitutae,  vel  plane  suspectae.     Et  an  idcirco 
in  Visitatione  Ordinarius  aliquid  decreverit. 

Utrum,  quod  sciatur,  penes  privatas  personas  reliquiae  insignes 
serventur  ;  quo  iure,  et  qua  cum  veneratione. 

15.  Utrum  in  caltu  divino,  sanctorum  veneratione,  admini- 
stratione  sacramentorum  aliisque  sacris  functionibus  liturgicae 
leges  serventur. 

Irrepserintne  singulares  consuetudines,  et  quaenam  :  num  hae 
S.  Sedis  auctoritate  aut  vetustissimo  usu  rite  approbatae  dici 
queant,  aut  saltern  toleratae :  et  si  tales  non  sint,  quid  fiat  ut 
prudenter  deleantur. 

Speciatim  vero  utrum  lingua  et  cantus  liturgicus  iuxta  S. 
Sedis  decreta  adhibeantur. 

1 6.  Utrum  graves  errores  contra  fidem  serpant  inter  dioecesis 
fideles.     Adsintne  e  clero  qui  eisdem  infecti  sint.     Quaenam 
huius  mali  fuerit  vel  adhuc  sit  causa.     Quid  fiat  ut  eidem  malo 
occurratur. 

17.  Utrum  consilium  vigilantiae  et  officium  censovum  ad  haec 
praecavenda  institutum  sit :    quibus  personis   constet :    et   an 
diligenter  munera  sua  ipsae  adimpleant,  et  quo  fructu. 

CAP.  III. — De  Us  quae  ad  Ordinarium  pertinent. 

1 8.  Quibus  bonis  et  reditibus  mensa  Ordinarii  polleat.     An 
et  quali  acre  alieno  gravetur. 

Quomodo  administratio  geratur:  utrum  independenter  ab 
auctoritate  civili,  necne ;  an  seorsim  a  ceteris  dioecesis  vel 
piorum  operum  bonis  et  proventibus,  vel  cumulate ;  qua  methodo 
et  per  quas  personas. 

19.  Utrum   adsit    domus   Ordinario    dioecesis    propria,    vel 
privatam  ipse  conducere  cogatur.     In  utroque  casu  num  aedes 
ita  instructae  sint,  ut  Ordinarii  dignitati  congruant,  et  luxum 
non  redoleant. 

20.  Cum  quibusnam  personis  Ordinarius  habitet,  et  quaenam 
sit  earum  vitae  ratio. 

21.  An,  a  quibus  S.  Sedis  officiis,  et  quibusnam  specialibus 
facultatibus  et  privilegiis  ipse  qua  Ordinarius  instructus  sit. 

22.  Quomodo  residentiae  legi  satisfaciat. 

23.  Quoties  consuescat  in  cathedrali  templo  vel  alibi  sacris 
functionibus  interesse  aut  pontificalia  peragere. 

24.  Qua  frequentia  sacris  concionibus  et  pastoralibus  litteris 
clerum   ac   populum   instruat.     Et   quatenus   sit   impeditus  a 
praedicando,  an  per  alios  opportune  suppleat. 

25.  Quot   et   quales   adsint   in   dioecesi   casus   reservati :  et 
quibus    Ordinarius    committat    facultatem    ab    eisdem   absol- 
vendi. 

26.  Qua    frequentia     sacramentum     confirmationis    admini- 
stret;  et  utrum  pro  dioecesis  conditione  petitionibus   fidelium 
satisfacere  ipse  per  se  valeat ;  et,  si  ipse  non  valeat,  quomodo 
et  per  quos  suppleat. 

Utrum  in  huius  sacramenti  collatione  canonicae  regulae  de 
aetate  confirmandorum  ac  de  patrinis  serventur. 

27.  Utrum  ipse  per  se  vel  per  alium  Episcopum  sacra s  ordi- 
nationes  contulerit. 

Et  in  hoc  peragendo,  dum  studuit  dioecesim  locupletare 
idoneorum  sacerdotum  copia,  utrum  sartum  tectum  servaverit 
Tridentini  Concilii  praescriptum  non  promovendi  qui  non  essent 
necessarii  vel  utiles  ecclesiae  pro  qua  assumuntur. 

28.  Utrum  ipse  per  se,  vel  per  Vicarium  generalem  aut  per 
alios  viros  a  se  deputatos  totam  dioecesim  ita  visitaverit   ut 
singulisannis  vel  saltern  bienniisde  statu  singularum  paroeciarum 
certam  notitiam  habere  potuerit. 

An  visitando  paroecias,  praeter  ea  quae  pertinent  ad  divinum 
cultum,  populi  mores,  religiosam  puerorum  et  adolescentium 
institutionem,  legatorum  satisfactionem,  aliaque ;  visitationem 
quam  vocant  personalem  cleri  peregerit,  singulos  audiendo, 
ut  cognoscat  quae  sit  eorum  vitae  ratio,  qui  spiritus  precum,  quod 
studium  procurandae  proximorum  salutis,  aliaque. 

29.  Utrum   curaverit   ut    Conciliorum   et   S.   Sedis  leges  et 
praeceptiones   in   dioecesi  notae  fierent   et  ab  omnibus  serva- 
rentur. 

30.  Utrum  dioecesanam  synodum  congregaverit ;  et  si  nullam 
coegerit,  an,  quomodo  et  quanam  potestate  suppleverit. 

31.  Si    sit   metropolitans,    an    provinciale    concilium,    aut 
saltern    collationes    seu    confeventias    episcopales    habuerit,    et 
quoties. 

Exemplar  eorum  quae  in  confer entiis  communi  consilio  con- 
clusa  surit  ad  S.  Sedem  (si  adhuc  factum  non  fuerit)  trans- 
mittat. 

32.  Quomodo  se  habeat  cum  civili  loci  auctoritate :  an  epis- 

copalis  dignitas  et  iurisdictio  sarta  tecta  ita  semper  servari 
potuerit  ut  nunquam  per  servilitatem  erga  humanas  potestates, 
vel  alio  modo,  detrimentum  libertati  et  immunitati  Ecclesiae  aut 
dedecus  statui  ecclesiastico  obvenerit. 

CAP.  IV. — De  Curia  dioecesana. 

33.  Utrum  habeatur  Vicarius  generalis  qui  turn  virtutis,  ac 
doctrinae  opinione  turn  gradus  doctoralis  auctoritate  polleat :  et 
quot  aliis  ministris  constet  dioecesana  Curia. 

34.  Utrum  et  quot  adsint  examinatores  et  iudices  synodales 
aut  pro-synodales. 

35.  Utrum    adsit    tribunal    ecclesiasticum   cum    suis    admi- 
nistris   rite   constitutum ;    aut   saltern   possit   const  itui,   si  ne- 
cesse  sit. 

36.  Utrum    Curia   dioecesana    aedes   proprias    convenienter 
instructas   habeat   cum   tabulario,   in   quo   pars  secreta   docu- 
mentorum  tuto  ac  seorsim  ab  aliis  documentis  custodiatur.     An 
archivum  ipsum  sit  bene  ordinatum. 

37.  Quaenam  taxa  in  usu  sit  pro  actis  Curiae  rependendis  ;  an 
et  quando  approbata ;  et  an  conformis  ceteris  quae  in  provincia 
ecclesiastica  aut  regione  vigent. 

38.  Utrum  Ordinarius  cognoscat  querelas  adesse  ob  Curiae 
taxas ;    et    an    in    re    praesertim    matrimoniali    concubinatus, 
aut    alia    mala   accidisse    sciat    ob   earum   gravitatem   seu  ob 
rigorem  exactionis   earumdem.      Quomodo  taxarum  proventus 
erogetur. 

39.  Utrum  ex  multis,  aut  ex  aliis  titulis  speciales   alii  pro- 
ventus Curiae  sint :  et  quomodo  erogentur. 

CAP  V. — De  clero  generatim. 

40.  Referatur  generatim  quinam  sint  cleri  mores,  qui  cultus, 
ac  doctrina,  quod  studium  aeternae  salutis  proximorum,   quae 
pietas:  quaenam  erga  suum  OrdinariumSummumquePontificem 
obedientia  et  reverentia :  quaenam  inter  sacerdotes  concordia, 
coniunctio,  caritas. 

41.  Utrum   vestis    talaris    adhiberi    possit    et   reapse    adhi- 
beatur  a   clero:   et   in    quolibet    casu   an   clerus   habitu   pro- 
prio  et  decenti  induatur,  nee  sint  hac  in  re  scandala  vel  dic- 
teria. 

42.  Utrum  sacerdotes  in  missae  celebratione  praeparationem 
et  gratiarum  actionem  debite  peragant ;  an  serotinae  visitation! 
SSmi.  Sacramenti  assueti  sint :  qua  frequentia  ad  poenitentiae 
sacramentum  accedere  soleant. 

43.  Utrum    ad    spirituales   exercitationes  statis   temporibus 

omnes  et  singuli  per  vices  conveniant,  qua  frequentia,  et 
quibusnam  in  aedibus :  an  Ordinarius  hac  occasione  salutaria 
monita  sive  in  communi  sive  in  particulari  pro  opportunitate 
clero  praebere  non  omittat. 

44.  Utram  collationes  seu  conferentiae  ecclesiasticae  de  quaes- 
tionibus  moralibus,  seu  casibus  conscientiae,  itemque  theologiae 
et  liturgiae  habeantur :  qua  frequentia,  qua  methodo,  quo 
fructu. 

45-  Quae  Ordinarii  cura  sit  de  iunioribus  sacerdotibus,  ut  post- 
quam  sacerdotio  initiati  sunt,  studia  non  deserant,  et  pietate 
adhuc  proficiant. 

46.  Pro  emeritis  sacerdotibus  infirmis  et  pauperibus  an  domus 
aliqua  habeatur  in  qua  recipiantur  et  debita   caritate  susten- 
tentur  :  an  saltern  reditus  speciales  constituti  sint  quibus  eisdem 
subveniatur. 

47.  Utrum  adsint  sacerdotes,  qui  quamvis  viribus  et  iuvenili 
aetate  polleant,  otiosi  tamen  vivant,  adeo  ut  inutiles  vel  etiam 
noxii  dioecesi  sint :  quaenam  huius  rei  sit  causa,  et  an  et  quomodo 
huic  malo  occurri  possit. 

48.  Utrum  adsint  de  clero  qui  rebus  politicis  et  factionibus 
civilibus  immodice  et  indebite  se  immisceant,  cum  offensione 
aliorum  et  spiritualis  mimsterii  detrimento :  et  quid  factum  sit, 
aut  fieri  possit  ut  intra  iustos  limites  contineantur. 

Et  in  dioecesibus  ubi  una  vivunt  catholici  variorum  rituum, 
aut  diversae  linguae,  vei  nationis,  an  idcirco  adsint  in  clero  con- 
tentiones  et  aemulationes  :  quid  fiat  ut  existinguantur,  et  spiritus 
Christi  in  omnibus  inducatur. 

49.  Utrum,  quod  Deus  avertat,  aliquis  habeatur  sacerdos  qui 
vitam  minus  honestam  agat,  aut  agere  publice  videatur ;  vel  cui 
imputetur  aliquod  aliud  crimen  post  ultimam  relationem  dioece- 
sanam  patratum. 

Nullane  habeatur,  quam  Ordinarius  sciat  aut  suspicetur  in  suo 
clero,  violatio  legis  de  observandis  et  vitandis  in  satisfactione 
missarum  manualium. 

Caveantne  sacerdotes  nedum  a  libris,  sed  etiam  a  diariis 
irreligiosis  vel  impiis  legendis,  nisi  gravis  et  legitima  causa 
intercedat. 

50.  Quid  factum  sit  turn  ad  salutarem  lapsorum  correctionem, 
turn  ad  scandali  (si  adfuerit)  reparationem. 

Utrum  et  quoties  suspensio  ex  informata  conscientia  in  quin- 
quennio  irrogari  debuerit ;  quo  fructu ;  et  quaenam  sit  regula 
quae  in  hoc  adhibetur. 

51.  Utrum  generatim  clerus  sive  ex  eleemosynis  missarum, 
sive  ex  aliis  ministerii  spiritualis  proventibus,  aut  ex  beneficiis 
ecclesiasticis  habeat  quo  honeste  vivere  possit. 

CAP.  VI.— De  capitulis. 

52.  Utrum   adsit   cathedrale  canonicorum  capitulum;   quot 
canon icis  et   dignitatibus  const et ;   et  an  adsint    theologi    et 
poenitentiarii  officia. 

53.  Quomodo  canonicorum,  officiorum  et  dignitatum  provisio 
locum  habeat ;  utrum  libere  iuxta  commune  ius,  an  alia  aliqua 
speciali  ratione. 

54.  Utrum  et  quali  praebenda  singuli  fruantur :  et  an  haec 
distincte   administretur ;   an  potius   vigeat  regimen  com  munis 
massae.     In    quolibet    casu   an    specialis   alia   communis   massa 
habeatur  pro  distributionibus  quotidianis,  promissa  conventual!, 
pro  expensis  fabricae  et  cultus. 

55.  Utrum,  et  a  quo  tempore  capitulum  suas  habeat  constitu- 
tiones  legitime  approbatas,  et  an  eas  servet. 

56.  Quale  sit  chorale  servitium   tarn   pro   recitatione  divini 
officii    quam    pro    missae    conventualis    celebratione ;    quoti- 
dianumne  iuxta  commune  ius,  an  potius  intermissum:   et  quo 
indulto. 

57.  Utrum,  et  quot  adsint  canonici  honorarii :  an  excedant 
numerum  a  sacris  canonibus  statutum. 

58.  Deficiente  cathedrali  capitulo,  an  habeatur  consultorum 
collegium ;  quot  personis  constet ;  quibus  aliis  ministeriis  iidem 
vacent ;  et  an  ita  proximi  sint  civitati  episcopali  ut  facile  con- 
gregari  possint. 

59.  Quanam  canonici  vel  consultores  existimatione  gaudeant 
in  dioecesi.     Utrum  ipsi  Concordes  inter  se  et  cum  Ordinario 
sint ;  an  potius  aliquid  Ordinarius  habeat,  quod  eorum  de  agendi 
ratione  doleat. 

60.  An  Ordinarius  eos  rite  convocet,  ut  in  negotiis  maioris 
momenti  consilium   vel   consensum  iuxta  sacros  canones  re- 
quirat. 

61.  Utrum,  sede  vacante,  capitulum  libere  procedere  possit 
ad  vicarii  capitularis  electionem  ;  an  potius,  sede  vacante,  alia  sit 
consuetudo   providendi    dioecesis    regimini,    quaenam    sit,    et 
quonam  iure  vigeat. 

62.  Si   alia    habeantur    in    dioecesi    canonicorum    capitula, 
dicatur   quid   de   singuli s   obtineat  quoad    numerum,    chorale 
servitium,   praebendas  et   reditus    capitulares,   bonamque  ex- 
istimationem. 

CAP.  VII. — De  paroeciis,  earumque  rectoribus. 

63.  Utrum  omnes  paroeciae  de  suo  proprio  pastore  sint  pro- 
visae :  an  potius  adsint  quae  ab  aliquo  viciniore  parocho  vel  ab 
aliquo   canonico  ad  tempus  regantur  :  quam  ob  causam :  et  an 
idcirco  incommoda  notabilia  aut  mala  sequantur. 

64.  Utrum    provisio    paroeciarum    fiat  per   concursum :    et 
quomodo  concursus  ipse  celebretur. 

65.  Utrum  adsint   paroeciarum  seu  animarum   rectores  ad 
nutum  amovibiles. 

66.  Utrum,   quibusnam   sub   conditionibus,  et  quo  iure  ad- 
sint paroeciae   Ordinibus   seu   Congregationibus   religiosis  ad- 
dictae. 

67.  Utrum   habeantur  paroeciae   in   quibus   cura  animarum 
habitualis  penes  capitula  aliasve  personas  existat. 

68.  Utrum  adsint  paroeciae  obnoxiae  iuri  patronatus,  ecclesias- 
tico,  vel  laico,  sive  familiari,  sive  populari,  sive  regio :  quaenam 

Eraxis  vigeat  in  earum  provisione  :  an  et  quaenam  incommoda 
ac  de  re  acxiderint. 

69.  Utrun*  emolumenta,  quae  occasione  administrationis  sacra- 
mentorum,  funerum,  celebrationis  missarum  solemnium,  attes- 
tationum,  publicationum  a  parochis  percipi  solent,  recognita  sint 
ab  Ordinario,  vel  diuturno  usu  probata. 

Et  an  sive  ob  gravitatem  parochialiurn  taxarum,  sive  ob 
rigorem  exactionis  earumdem,  inconvenentia  aliqua  et  que- 
relae,  praesertim  in  re  matrimoniali  et  in  funeribus,  deplo- 
randa  sint. 

70.  Utrum  et  qua  dote  certa  parochi  eorumque  ecclesiae  gene- 
ratim  honestentur  :  an  potius  ex  solis  stolae  incertis  et  fidelium 
oblationibus  vivere  debeant. 

Si  bonis  immobilibus  parochus  eiusque  ecclesia  fruantur, 
quomodo  administratio  geratur,  et  quomodo  caveatur  pro  conser- 
vatione  patrimonii  sacri  alterutrius,  vel  utriusque. 

In  quolibet  casu  an  parochi  habeant  quo  honeste  sustententur 
et  quo  expensis  occurrant  pro  animarum  cura  et  pro  parochialibus 
functionibus  necessariis. 

71.  Utrum  parochi  domum  canonicam  habeant ;  et  an  ibicum 
parocho  eius  adiutores  una  vivant.     Et  si  ita  non  sit,  an  et  quod 
sludium  habeatur  ut  hoc  regimen  inducatur. 

72.  Utrum,  qua  lege  et  qua  observantia  caveatur,  ne  quolibet 
sub  praetextu,  etiam  ratione  servitii,  iuniores  mulieres  (etiam 
consanguineae,   si  cum   parocho  adiutores  simul  vivant)  paro- 
chiales  domus  inhabitent  aut  frequentent :  et  an  cura  sit  ne  in 
parochialibus  aedibus   familiae  consanguineorum  parochi  cum 
filiis  et  nepotibus  degant. 

73.  Utrum  libri  parochiales  adsint  in  singulis  paroeciis,  et  ibi 
iuxta  canonicas  praescriptiones  adnotentur   quae  pertinent  ad 
baptismum,  matrirnonium,  ac  mortem  fidelium. 

Speciatim  circa  matrimonium,  an  novissima  lex  servetur  qua 
iubetur  de  peracto  matrimonio  inscriptionem  fieri  in  baptiza- 
torum  libro  ad  singulorum  nomen. 

An  habeantur  quoque  libri  confirmatorum  et  status  animarum, 
itemque  tabellae  seu  libri  missarum  fundatarum  et  manualium, 
iique  diligenter  redigantur  ac  serventur. 

74.  Utrum    in   singulis   paroeciis  tabularium   aliquod   adsit, 
illudque  in   duas   partes,   publicam   et   secretam,   divisum,   et 
utrumque  naviter  custoditum. 

75.  Utrum    parochi    aliique    animarum    curatores    debitam 
residentiam  servent. 

76.  Utrum  diebus  festis  missam  pro  populo  applicent,  sacras- 
que  functiones  ad  diei  festi  sanctificationem  proprias  cum  zelo 
et  fructu  celebrent :  potissimum  vero  an  evangelium  explicent,  et 
catechesim  tarn  pueris  quam  aduitis  tradant,  qua  methodo,  quo 
fructu. 

An  adsint  hisce  in  rebus  negligentes. 

77.  Utrum  in  audiendis  confessionibus,  sacra  Eucharistia  di- 
stribuenda,  infirmorum  adsistentia  semper  praesto  sint,  nihilque 
inconveniens,  vel  nulla  querela  hac  de  re  habeatur. 

78.  Utrum,  nisi  gravis  et  legitima   causa  in  aliquo   speciali 
casu  obstet,  baptismum  administrent  et  matrimonio  adsistant 
in   ecclesia,   servatis   solemnitatibus  a  Rituali   Romano   prae- 
scriptis. 

79.  Quomodo  se  gerant  erga  fideles  qui,  sectis  secretis  notorie 
addicti,  vel  alia  quavis  de  causa  extra  Ecclesiae  sinum  viventes, 
sacramenta  in  extremis  deposcunt ;  et  erga  eos  qui  extra  Ec- 
clesiae sinum  defuncti,  christiano  more  sepeliri  a  consanguineis 
velint. 

80.  Quaenam  sit  consuetude  in  admittendis  pueris  ad  primam 
communionem :  et  an  sarta  tecta  servetur  regula  a  Catechismo 
Concilii  Tridentini  tradita,  ut  pueri  qui  sui  confessarii  et  paren- 
tum  iudicio  discretionis  sunt  capaces  a  sacra  mensa  non  pro- 
hibeantur,  nee  diu  arceantur. 

81.  Utrum  parochi  pro  viribus  curent  fideles  suos  in  fide  ro- 
borare,  ad  sacramentorum  frequentiam,  praesertim  ad  S.  Com- 
munionem etiam  quotidianam  excitare,  et  in  christianae  vitae 
more  et  puritate  continere.     Et  ad  hunc  finem,  praeter  consueta 
sui  omcii  munera, 

(a)  an  aliquoties  in  anno,  diebus  praesertim  solemnioribus  vel 
tempore  adventus,  quadragesimae  vel  mariani  mensis,  prae- 
conem  et  confessarium  extraordinarium  advocent ; 

(6)  an  identidem  post  aliquam  annorum  periodum  sacras 
missiones  in  sua  paroecia  haberi  curent ; 

(c)  an  pias  devotiones  ab  Ecclesia  probatas,  ut  expositionem 
SSmi.  Sacramenti,  viam  crucis,  rosarium,  mensem  marianum, 
aliaque  similia  in  sua  ecclesia  celebrent,  et  fidelibus  commendent : 
et  quaenam  magis  in  usu  sint  in  dioecesi ; 

(d)  an  studeant  pueros,  puellas  et  maioris  aetatis  fideles  alli- 
cere  ut  ad  pias  uniones,  patronatus,  sodalitates  vel  consociationes 
catholicas  se  adscribant ; 

(e)  an  prudenter  instituant  vel  saltern  foveant  opera  socialia, 
qua  Ecclesiae  catholicae  spiritu  aluntur. 

CAP.  VIII.  Art.  I. — De  Seminario  dioccesano. 

82.  Paucis  dicatur  quae  sit  Seminarii  fabrica,  novane  an  vetus, 
quot  alumnis  continendis  capax,  an  disciplinaribus  et  hygienicis 
regulis  respondens,  an  a  servitutibus  libera,  hortis  et  atriis  ad 
recreationem  instructa. 

Si  vero  dioecesanum  Seminariurn  non  unicum  sit,  sed  in  mains 
et  minus,  vel  in  plura  alia  aedificia  divisum,  exponatur  quae  sit 
materialis  singulorum  conditio. 

83.  Quinam  sint  Seminarii  vel  Seminariorum  reditus,  an,  et 
quali  acre  alieno  graventur :  quae  pensio  ab  alumnis  persolvatur : 
quomodo  pauperibus  subveniatur. 

84.  Dicatur  quinam  sit  rector,  qualis  eius  aetas,  qualesque 
sint  eius  qualitates :  quot  alii  eum  in  regimine  adiuvent :    et 
utrum  hi,  et  quidem  omnes,  munefi  commisso  digni  satisfaciant, 
et  alumnos  in  disciplina  et  pietate  instituant ;  an  potius  aliquid 
animadvertendum  sit. 

Si  vero  Seminarium  a  congregatione  aliqua  religiosa  regatur, 
indicetur  quaenam  sit  haec  congregatio,  quando,  quibusnam 
conditionibus,  et  an  ex  S.  Sedis  venia  curam  pii  instituti  susce- 
perit,  et  an  praefatis  conditionibus  satisfaciat. 

85.  Utrum  habeatur  magister  pietatis,  vulgo  director  spiritualis, 
in  Seminario  degens  et  nullo  alio  officio  implicatus  ;  et  an,  praeter 
ipsum,  sufficiens  copia  aliorum  confessariorum  detur. 

86.  Utrum  adsint  deputati  pro  disciplina  et  pro  oeconomia 
a  S.  Concilio  Tridentino  praescripti :  et  an  Ordinarius  eorum 
consilium  iuxta  iuris  praescripta  requirat. 

87.  Utrum  magistri  in  Seminario   convivant,  necne :    et  an 
quoad  eorum  idoneitatem,  pietatem,  agendi  rationem  (praesertim 
si  Seminarium  incolant)  aliquid  animadvertendum  sit. 

88.  Quot  sint  actu  Seminarii  alumni :  et  an  inter  eos  admit  - 
tantur  qui  ad  statum  ecclesiasticum  certe  non  aspirent. 

An  et  quot  externi  alumni  habeantur :  qua  de  causa :  et  an 
fieri  possit  ut  et  ipsi  quam  primum  Seminarium  ingrediantur : 
interim  quomodo  vigilentur :  an  saltern  cura  sit  ut  ante  sacram 
ordinationem  per  aliquod  notabile  tempus  in  Seminario  degant. 

An  et  quot  alumni  extra  dioecesim  instituantur,  ubi  et  qua 
de  causa. 

Et  vicissim  an  clerici  alterius  dioecesis  in  Seminarium  dioe- 

cesanum  recepti  sint,  quot,  quarum  dioecesum,  et  quibusnam  de 
causis. 

89.  Si  unum  sit   Seminarium,  et   simul   convivere  debeant 
aetate  iuniores  cum  maioribus,  an  debitae  cautelae  adhibeantur, 
ttt  seorsim  hi  ab  illis  et  cum  disciplina  suae  cuiusque  aetatis 
propria  instituantur. 

90.  Quomodo  pietas  et   disciplina  excolatur  in  Seminarip : 
quaenam  sit  sacramentorum  frequentia :  an,  quoties  in  anno  et 
quomodo  spirituales  exercitationes  fiant. 

91.  Quot  annis,  qua  lingua,  qua  methodo,  quorum  auctorum 
textibus  theologiae  et  philosophiae  studia  absolvantur :  quot  et 
quaenam  disciplinae  hisce  accessoriae  tradantur. 

Quot  annis  et  qua  methodo  humaniora  studia  perficiantur  :  et 
in  his  praeter  linguas  latinam,  graecam  et  propriae  nationis  an 
et  quaenam  aliae  disciplinae  tradantur. 

An  clerici  in  sacris  caeremoniis  et  cantu  liturgico  instituantur. 

92.  An  prohibeantur  alumni  a  lectione  librorum  ac  diariorum, 
quae  quamvis  in  se  innoxia,  eos  tamen  a  studiis  suis  distrahere 
possunt. 

93.  Utrum  Ordinarius  saepe  Seminarium  invisat  et  alumnos 
pro  viribus  ipsemet  audiat,  ut  cognoscat  quo  spiritu  educentur, 
quaenam  sit  eorum  pietas,  quinam  in  studiis  profectus. 

94.  Quae   regulae   serventur   in   promotione  alumnorum  ad 
ordines  :  quale  scrutinium  habeatur  et  quale  examen,  ut  constet 
quinam   pietate,   scientia,   vitae   integritate   aliisque    requisitis 
sacra  ordinatione  digni   et   idonei   censeantur:    an   spirituales 
exercitationes  praemittantur  :  an  interstitia  serventur  :  quo  titulo 
ordinentur. 

95.  Utrum  ab  ultimo  quinquennio  extraordinarium  aliquid  in 
Seminario  acciderit  sive  bonum  sive  malum. 

96.  Utrum  adsit  rusticationis  domus,  et  ibi  alumni  feriarum 
tempore  adunentur.     Ea  si  desit,  an  et  quae  spes  sit  ut  com- 
paretur,  et  ibi  alumni  saltern  maxima  ex  parte  temporis  agant 
ferias. 

Interim  dum  ad  suos  revertuntur,  an  parochi  naviter  de  iis 
curam  habeant,  et  Ordinarium  certiorem  reddant  de  eorumdem 
agendi  ratione :  quaenam  hac  de  re  normae  praescriptae  sint  in 
dioecesi. 

97.  Utrum  cura  sit  ut  maioris  spei  clerici,  sive  ante  sive  post 
susceptum  sacrum  presbyteratus  ordinem,  in  aliqua  pontificia 
studiorum  universitate,  sive  Romae   sive  alibi,  instituantur  ut 
academicos  gradus  assequantur. 

98.  Si  qui  vero  cum  Ordinarii  venia,  vel  eius  mandato,  pub- 
licas   civiles   studiorum  universitates   frequentant,   an   pro   iis 
regulae  a  S.  Sede  statutae  serventur,  ut  ipsi  a  perversione  custo- 

diantur,  et   a  fide  vel  ab  ecclesiasticae  vitae  institutis    non 
deflectant. 

99.  Si  clerici  servitium  militare  obire  cogantur,  quae  cautelae 
adhibeantur  ut   ii  in   stipendiis    honestam  vitam  agant  prout 
ecclesiasticos  decet ;  et  a  stipendiis  dimissi  sine  aliorum  periculo 
utiliter  ad  Seminarium  regredi  et  ad  sacros  ordines  post  debitam 
ac  maturam  probationem  tute  promoveri  queant. 

100.  Utrum  firma  sit  regula  non  admittendi  in  Seminarium 
reiectos  vel  dimissos  ab  aliis  Seminariis  vel  ab  institutis  re- 
ligiosis. 

Art.  II. — De  Seminario  interdioecesano  sen  regionali. 

101.  Si  in  dioecesi  habeatur  Seminarium  quo  alumni  plurium 
dioecesum,  vel  totius  alicuius  regionis  conveniant,  et  ipse  loci 
Ordinarius  huic  Seminario  praesideat,  de  eius  statu  fuse  referat 
iuxta  quaesita  superius  relata  pro  Seminario  diocesano. 

Quod  si  huic  Seminario  ipse  non  praesit,  indicet  cuius  imme- 
diatae  direction!  subsit,  et  exponat  quid  de  eo  fama  ferat. 

CAP.  IX. — De  institutis  religiosis  virovum. 

102.  Utrum  vitam  communem  servent,  vel  habitent  soli  aut 
in  domibus  privatis  cum  saecularibus :  quo  habitu  incedant:  quo 
modo   sustententur :    quae   sit   eorum   fama :    utrum   aliqui  in 
maioribus  ordinibus  constituti  adsint  in  dioecesi  a  suis  Praepositis 
eiecti  vel  dimissi ;  et  quaenam  sit  eorum  agendi  ratio. 

103.  Quibusnam  muneribus  obeundis  se  addicant  in  dioecesi : 
quo  fructu,  qua  fama  :   an   eorum   hospitalia,  orphanotrophia, 
scholae,  etc.  iuxta  canonicas  praescriptiones  Ordinarii  vigilantiae 
subsint. 

Qui  curam  animarum  in  parochiis  sibi  addictis  exercent,  an 
in  omnibus,  quae  ad  istam  curam  spectant,  ab  Ordinario  de- 
pendeant. 

104.  Si  religiosi  adsint  quaestuantes,  utrum  opportuna  S.  Sedis 
decreta  hac  de  re  edita  ab  eis  serventur,  et  an  aliquid  incon- 
veniens  in  his  accident. 

105.  Utrum  aliquod  habeat  Episcopus  cum  regularibus  offen- 
diculum  in  exercitio  iurisdictionis  sive  suae,  sive  sibi  a  iure  dele- 
gatae. 

1 06.  Si  congregatio  aliqua  dioecesana  adsit,  dicatur  in  quem 
finem  fuerit  instituta,  an  fini  suo  respondeat,  et  quo  fructu.    An 
in  alias  dioeceses  se  diffuderit,  et  quo  vinculo  domus  extradioe- 
cesanae  cum  dioecesanis  nectantur. 

CAP.  X. — De  institutis  religiosis  mulierum. 

107.  Utrum   generatim   ita    religiose  vivant  ut   fidelium  ex- 

emplo  sint:  an  forte  aliqui  abusus  irrepserint,  praesertim  post 
ultimam  relationem  et  quinam. 

Utrum  in  monasteriis  monialium,  Praelatis  regularibus  sub- 
iectis,  omnia  prout  de  iure  procedant,  an  aliter ;  et  hoc  in  casu 
quomodo  provisum  fuerit. 

1 08.  Utrum  circa  clausuram  serventur  leges  canonicae. 

109.  Utrum  monasteriorum  reditus  fideliter  administrentur : 
an  monialium  dotes  fuerint  persolutae  et  investitae,  et  quomodo 
administrentur. 

An  ipsae  quoque  moniales  exemptae  Ordinario  rationem 
reddant  de  bonorum  administratione  iuxta  canonicas  leges. 

no.  Utrum  pro  confessione  monialium  constitutiones  et 
decreta  apostolica  serventur. 

in.  Qua  vitae  activae  addictae  sunt,  quibus  operibus  incum- 
bant,  quo  spiritu,  qua  fidelium  utilitate  et  Ecclesiae  aedifica- 
tione. 

112.  Si  adsint  quae  infirmis  in  privatorum  domiciliis  inservi- 
ant,  aut  rem  domesticam  in  hospitalibus  aliisque  virorum  domi- 
bus  gerant,  quomodo  caveatur  ne  quid  inconveniens  accidat: 
an  cautelae  ipsae  rite  custodiantur ;  an  aliquid  hac  in  re  deplo- 
randum  sit. 

Si  religiosae  adsint  quaestuantes,  utrum  opportuna  S.  Sedis 
decreta  hac  de  re  edita  ab  eis  serventur,  et  an  aliquid  incon- 
veniens in  his  accident. 

113.  Si  instituta  mere  dioecesana  habeantur,  an  haec  cohae- 
renter  ad  canonicas  leges  regantur,  in  quern  finem  fundata  sint, 
quo  fructu  vivant,  an  etiam  extra  dioecesim  diffusa  sint,  et  an 
variae  domus  ab  invicem  independentes  sint,  an  non. 

CAP.  XI. — De  populo  generatim. 

114.  Quinam  in  universum  sint  populi  mores,  et  an  specialia 
vitia  in  eo  invalescant,  et  quaenam. 

115.  Utrum  dominicis  et  festis  diebus  fideles  generatim  absti- 
neant  ab  operibus  servilibus,  missam  audiant,  et  hos  dies,  prout 
christianos  decet,  sanctificent. 

Si  inter  varia  dioecesis  loca  differentiae  notabiles  adsint,  hae 
notentur. 

116.  Eodem  modo  referatur  quae  sit  observantia  legum  absti- 
nentiae  et  ieiunii,  et  Paschalis  praecepti. 

117.  Pariter  indicetur  quae  sit  frequentia  ad  sacramentalem 
confessionem  et  ad  S.  Communionem  in  variis  dioecesis  locis  pro 
diverse  personarum  sexu,  conditione,  aetate. 

1 1 8.  Utrum  parentes  solliciti  generatim  sint,  ut  recens  nati 
saltern    intra  hebdomadam   baptismo   abluantur:    an    sint  qui 

nimium  differant,  aut  forte  negligant,  vel  prohibeant  baptismum 
ministrari. 

119.  Utrum  matrimonia  mere  civilia  sive  concubinatus  habe- 
antur,   et   qua  frequentia.     An   alii   speciales   vigeant    abusus 
contra  sanctitatem  matrimonii. 

1 20.  Utrum  usus  matrimoniorum  mixtorum,  ubi  sunt  acatho- 
lici,  invaluerit,  qua  frequentia,  et  an  ex  legitima  venia.      An 
conditio  de  universa  prole  in  catholica  religione  educanda  ser- 
vetur.     Quaenam  catholicae  fidei  detrimenta  ex  his  matrimoniis 
prpveniant.     An    ab   huiusmodi   contrahendis   nuptiis   parochi 
studeant  fideles  avertere. 

121.  Utrum  parentes  generatim  curent  filios  suos  non  solum- 
modo  in  sinu  familiae  sed  etiam  extra,  et  maxime  in  schoas, 
christianis  moribus  instituere. 

122.  Utrum  fideles  qui  graviter  decumbunt  generatim  extrema 
sacramenta  deposcant. 

An,  quo  numero  et  quibusnam  de  causis  funera  civilia  con- 
tingant. 

123.  Utrum  in  exercitio  iurium  politicorum  et  civilium  curent 
fideles  ita   agere,  vel   tales   eligere,  quo   religioni  et   libertati 
Ecclesiae  plene  consulatur. 

124.  Utrum   adsint  in   dioecesi   sectae   secretae,  praesertim 
massonicae. 

An  socialismus  aliaeque  societates  ab  Ecclesia  damnatae  in 
dioecesi  radicem  fixerint  et  propagentur. 
An  spiritismi  praxis  habeatur. 
Quid  fiat  ut  fideles  ab  his  omnibus  avertantur,  et  quo  profectu. 

CAP.  XII. — De  iuventutis  institutione  et  educatione. 

125.  Referatur  in  primis  ac  generatim  quae  sit  ratio  institu- 
tionis  et  educationis  filiorum  in  dioecesi  iuxta  usum  legesque 
civiles. 

Utrum  contra  sacrum  Ecclesiae  et  parentum  catholicorum  ius 
opponantur  christianae  iuventutis  educationi  obstacula  ;  et  quid 
fiat  ut  haec  amoveantur. 

Utrum  scholae  distinctae  iuxta  sexum  sint,  an  utrique  sexui 
communes :  quae  mala  inde  sequantur :  et  quaenam  remedia 
adhibeantur. 

126.  Si  agatur  de  dioecesi  in  catholica  natione  constituta,  di- 
catur  utrum  ibi  scholae  publicaeprimordiorum,  vulgo  elementares, 
bonae  vel  innoxiae  generatim  sint,  et  an  ibidem  per  ecclesiasti- 
cos  viros  aut  idoneos  magistros  Christiana  doctrina  digne  tra- 
datur  :  an  potius  noxiae  sint. 

Et  in  hoc  casu  an  scholae  liberae  habeantur :  quomodo  sus~ 

tententur :   a  quot  alumnis  frequententur :    an  Ordinarii  vigi- 
lantiae  et  inspection!  subsint. 

127.  Si  agatur  de  dioecesi  ubi  catholici  cum  acatholicis  com- 
mixti  sint,  an  catholici  scholas  proprias  primordiorum  habeant, 
et  quinam  sit  earum  status. 

Et  si  scholas  proprias  non  habeant,  et  frequentare  cogantur 
scholas  publicas  mixtas,  an  saltern  catholica  fides  ibi  non  offen- 
datur,  et  catholicis  alumnis  iusta  libertas  relinquatur  ut  in  fide 
per  ecclesiasticos  viros  vel  idoneos  magistros  instituantur. 

128.  Quod  si  pueri  et  puellae  scholas  publicas  primordiorum 
adire  cogantur,  quae  noxiae  sint,  quid  fiat  ut  iuventus  a  per- 
versione  et  corruptione  immunis  fiat. 

129.  Utrum  scholae  mediae  vel  superiores  quae  in  dioecesi 
habentur  vel  ad  quas  dioecesani  confluere  solent,  hostiles  sint, 
vel  non,  catholicis  veritatibus  et  doctrinis. 

Et  si  sint  hostiles,  quid  fiat  ut  adolescentes  ab  erroribus  et 
vitiis  praeserventur.  An  habeantur  scholae  mediae  vel  superi- 
ores catholicis  propriae :  et  quinam  sit  earum  status. 

130.  Utrum  opera  quae  post-scholaria  dicuntur,  ut  recreatoria, 
circuli,  scholae   catecheticae,   oratoria   serotina  et   festiva    ad 
sanam  christianae  iuventutis  institutionem  et  praeservationem 
in  dioecesi  habeantur,  quaenam,  et  quo  fructu. 

CAP.  XIII. — De  pits  sodalitatibus  aliisque  religiosis  consociationibus. 

131.  Utrum  adsint  piae  sodalitates  aliaeque  religiosae  consoci- 
ationes  rite  institutae,  quot  et  cuius  nominis :  an  habeantur  eae 
quae  a  S.  Sede  potissimum  commendatae  sunt,  ceu  illae  a  SSmo. 
Sacramento,  a   Rosario,   a   Christiana    doctrina,   aliaeque   pro 
pueris  et  puellis  in  fide,  pietate,  morumque  puritate  excolendis. 

132.  Utrum  erectae  sint  in  ecclesiis  paroecialibus  et  religios- 
orum  vel  habeantur  etiam  quae  in  propriis  et  distinctis  ecclesiis 
exsistant. 

An  in  ecclesiis  monialium  sodalitates  virorum  adsint,  et  qua 
facultate. 

133.  Utrum  ab  auctoritate  ecclesiastica  iuxta  canonicae  legis 
praescripta  dependeant :  quern  fructum  afferant  ;  an  forte  ali- 
quod  gignant  incommodum. 

134.  Utrum  adsint   tertiarii   in   saeculo   viventes,    cuius  or- 
dinis,  quo  fructu :  an  saepe  congregentur,  et  an  sint  exemplo 
fidelibus. 

135.  Utrum  in  aliqua  pia  sodalitate  vel  tertio  ordine  adsint, 
et  in  fratres  seu  sodales  recipiantur,  qui  notorie   addicti   sint 
sectis  ab  Ecclesia  damnatis,  vel  religioni  adversi  aut  inhonestae 
vitae  sint.     Et  quid  fiat  ut  hoc  malum  avertatur. 

CAP.  XIV. — De  piis  legatis  et  elcemosynarum  collectionibus. 

136.  Utrum    habeantur    in    dioecesi    pia    legata    missarurn 
aliorumve  religiosorum  onerum,  et    an   de  iisdem  Curia  dioe- 
cesana  indicem  habeat  cum  recensione  onerum  et  indicatione 
redituum. 

137.  A  quibus  generatim  administrentur,  an  fideliter  et  fruc- 
tuose. 

138.  Utrum   missis   legatorum   aliisque   obligationibus   intra 
praescriptum  tempus  regulariter  satisfiat :    et   si  hoc   nequeat 
fieri,   an   reditus  praesertim   missarum  fundatarum   Ordinario 
tradantur :  an  adsint  qui  hac  de  re  ad  officium  revocari  merean- 
tur,  aut  revocati  tarn  sint,  et  quo  fructu. 

139.  Utrum  et  quo  fructu  fiant  in  dioecesi  piae  collectiones 
eleesmosynarum  a  S.  Sede  praescriptae  vel  commendatae  pro 
communi  Ecclesiae  bono,  ut,  pro  Fidei  propagatione,  pro  sancta 
Infantia,  pro  redemptione  captivorum,  pro  obolo  S.  Petri,  pro 
Terra  sancta. 

140.  Utrum  fiant  collectiones  speciales  pro  ipsius  dioecesis 
necessitatibus,  ut,  pro  fidei  conservatione,  pro  praeservatione  ab 
erroribus  et  cleri  pro  sustentatione,  si  opus  sit. 

141.  An   et   quaenam  aliae   collectiones    eleemosynarum   in 
dioecesi  usuveniant. 

Si  religiosi  vel  religiosae  quaeritantes  habeantur,  an  tot  sint 
numero  ut  nimium  gravamen  fidelibus  afferri  videatur. 

CAP.  XV. — De  opevibuspiis  et  socialibus. 

142.  Utrum  hospitalia,  orphanotrophia,  brephotrophia  aliaque 
similia  caritatis  instituta  in  dioecesi  fundata  sint :  et  an  depend- 
eant  ab   auctoritate  ecclesiastica  iuxta  S.  Concilii  Tridentini 
praescripta.     Et   nisi   dependeant,   referatur  an   in   iis  quae  a 
materna   Ecclesiae  protectione   et  directione    subtracta    sunt, 
catholici  spiritual!  adsistentia  frui  saltern  libere  possint. 

143.  Utrum  adsint  in  dioecesi  opera  ilia  quae  socialia  dicuntur 
quibus  dum  consulitur  bono  morali  et  religioso  fidelium,  prospi- 
citur  etiam  eorum  temporali  utilitati  vel  necessitati,  ut,  asyli  pro 
infantibus,  patronatus  pro  iuvenibus  utriusque  sexus,  circuli  pro 
iuventute  catholica,  aut  pro  studiis  peragendis,  consociationes 
operariorum,  agricolarum,  mulierum  in  hunc  vel  alium   pium 
finem  vel  mutuum  subsidium,  arcae  nummariae,  aliaque  similia, 

144.  Utrum  consociationes  et  opera  haec  socialia,  et  potis- 
simum   qui    eis  praesunt,   debitam   in   omnibus   Ordinario    et 
Summo   Pontifici  reverentiam  praestent,  et  in  iis  quae  fidem, 
mores  et  iustitiae  leges  attingunt,  S.  Sedis  direction!  et  mode- 
rationi  omnino  subsint. 

145.  Cura  ne  sit  ut  hisce  consociationibus  et  operibus  praefici- 
antur  qui  non  nomine  tenus,  sed  corde  et  opere  catholici  sint.  Et 
an  caveatur,  quatenus  opus  sit,  ut  qui  hisce  consociationibus  et 
operibus  adscripti  sunt,  aut  beneficia  et  subsidia  ab  iis  nancis- 
cuntur,  a  vitiis  recedant,  in  fidei  doctrina  instituantur,  et  christi- 
anam  vitam  ducant. 

146.  Utrum  caveatur  ne  in  hisce  catholicis  consociationibus 
connumerentur  sectis  secretis  adscripti,  increduli,  impi,  vel  religi- 
oni  adversi,  qui  consociationes  ipsas  vel  earum  opera  a  recto  fidei 
et  iustitiae  tramite  deducere  possint. 

CAP.  XVI. — De  editions  et  lectione  librorum  et  diariorum. 

147.  Utrum  in  dioecessi  edantur  libri,  ephemerides,  illustra- 
tiones,  diaria  obscena  vel  impia,  vel  utcumque  religioni  noxia ;  a 
quibus,  et  quali  cum  diffusione  et  detrimento. 

148.  Utrum  libri  et  diaria  impia  vel  obscena  aliarum  civitatum 
dioecesim  ingrediantur,  ibique  diffusa  sint,  et  quaenam  potissi- 
mum  sint. 

149.  Utrum  strenue  a  catholicis  agatur  et  praesertim  a  paro- 
chis  et  a  sacerdotibus,  ut  libri  et  diaria  obscena  vel  impia  a 
dioecesi  removeantur,  adhibita  etiam,  si  fieri  potest,  civilis  aucto- 
ritatis  opera. 

An  cleri  et  maxime  confessariorum  cura  sit  ut  libri  et  diaria 
obscena  vel  impia  a  catholicis  familiis  arceantur,  et  a  fidelibus 
non  legantur. 

150.  Utrum  libris  et  diariis  noxiis  alia  opponantur  religiosa  et 
honesta  :  quot  sint,  quomodo  diffusa  et  quo  fructu. 

Datum  Romae,  die  31  mensis  Decembris  anno  1909. 

C.  Card.  DE  LAI,  S.  C.  Consistorialis  Secvetarius. 
S.  TECCHI,  Adsessor. 


De    sacerdotum    polonorum    admissione   in    clerum    diocesan  urn 
Statuum  Foederatorum  Amer.  Sept. 

Anno  proxime  elapso,  Episcopus  Superiorensis  quaesivit  ab 
hac  S.  C.  Consistoriali  utrum  instructio  data  a  S.  C.  de  Propa- 
ganda Fide  die  25  Februarii  1896  ad  Revmos.  Ordinarios 
Statuum  Foederatorum  Amer.  Sept.  post  Constitutionem'  Sapienti 
consilio  adhuc  in  suo  vigore  maneret  necne. 

Citata  instructio  ita  se  habet  "  nullus  sacerdos,  vel  ad  statum 
ecclesiasticum  candidatus,  ex  Polonia  oriundus,  etiamsi  ex  Italia 
vel  alia  dioecesi  mediate  migraverit,  in  clerum  dioecesanum 
admittatur,  nisi  testimoniales  litteras  exhibeat  huius  S.  C.  quibus 

de  legitima  discedendi  a  dioecesi  facultate,  de  immunitate  a 
censuris,  necnon  de  bonis  moribus  praesentantis  plane  constet." 

Propositum  itaque  fuitin  S.  C.  hoc  dubium  solvendum,  "  utrum 
post  Const.  Sapienti  consilio  adhuc  vigere  dicenda  sit  instructio 
S.  C.  de  Propaganda  Fide  diei  25  Februarii  1896  relate  ad  clericos 
polonos  in  Status  foederatos  Americae  Septentrionalis  migra- 
turos." 

Re  autem  mature  perpensa  Emi.  PP.  in  general!  conventu  diei 
9  Decembris  1909  respondendum  censuerunt:  "Post  Const. 
Sapienti  consilio  standum  decretis  S.  C.  Concilii." 

Insequenti  autem  die  ab  Emo.  Secretario,  facta  SSmo.  Dno. 
relatione,  Sanctitas  Sua  resolutionem  Emorum.  Patrum  ratam 
habuit  et  confirmavit. 

Decreta  autem  de  quibus  mentio  fit  in  resolutione  superius 
relata  haec  sunt  :  decretum  14  Novembris  1904  de  clericis  in 
Americam  et  ad  Insulas  Philippinas  profecturis :  decreta  20  lulii 
1908  et  24  Novembris  1906  de  clericorum  et  laicorum  excardina- 
tione  et  sacra  ordinatione  ;  denique  decretum  22  Decembris  1905 
de  seminariorum  alumnis. 


CONGREGATION  OF  THE  COUNCIL. 

Iterum  inculcantur  Regulae  quibus  Italorum  Sacerdotum 
migrationes  in  Americam  continentur. 

Ne  quae  salubriter  in  Domino  constitute  iam  fuerunt  annorum 
decursu  memoria  excidant,  maximecum,  etiam  in  praesens,  baud 
raro  contingat,  quod  sacerdotes  non  pauci  absque  S.  H.  C.  Con- 
cilii venia  ex  Italia  praesertim  in  Americam  se  conferant, 
SSmus.  Dnus.  noster  Pius  PP.  X  decretum  quod  inscribitur : 
De  clericis  in  Americam  et  ad  Insulas  Philippinas  prof ecturis,  ac  eadem 
S.  H.  C.,  die  14  Novembris  anno  1903  editum,  vulgari  iterum 
mandavit. 

Datum  Romae,  ex  aedibus  sacrae  Congregation  is  Concilii,  die 
7  Septembris  1909. 
L.  )J(  S.  IULIUS  GRAZIOLI,  Subsecrctarius. 

DECRETUM 
De  Clericis  in  Americam  et  ad  Insulas  Philippinas  profecturis. 

Clericos  peregrinos,  a  remotis  transmarinis  oris  venientes, 
iuxta  veterum  Patrum  statuta  et  canonicas  sanctiones  (tit.  22 
lib.  I  Decret.}  ipsasque  prudentiae  regulas,  nonnisi  caute  ad  sacri 
ministerii  exercitium  esse  admittendos,  neminem  profecto  latet. 
Nam  propter  distantiam  et  dissimilitudinem  locorum,  de  personis 

earumque  qualitatibus  ac  de  valore  documentorum,  quae  ab 
advenis  exhibentur,  iustum  iudicium  tute  expediteque  fieri  saepe 
difficile  est ;  fraus  ac  dolus  (teste  experientia)  aliquando  subre- 
punt ;  unde  periculum  passim  imminet,  ne  indigni  ac  nequam 
viri  super  gregem  fidelium  constituantur,  cum  gravissima  divinae 
maiestatis  offensa  et  rei  christianae  iactura. 

Ad  haec  arcenda  discrimina,  S.  Concilii  Congregatio,  de 
speciali  mandate-  SSmi.  D.  N.  Leonis  XIII,  circularibus  litteris 
ad  Italiae  et  Americae  Ordinaries,  die  aymensis  lulii  1890  datis, 
legem  tulit,  qua  Italorum  sacerdotum  migrationem  in  American! 
certis  regulis  contineret. 

Huismodi  regulae  hae  sunt : 

"i.  In  futurum  prohibentur  omnino  Italiae  Episcopi  et  Ordi- 
narii  concedere  suis  presbyteris  e  clero  saeculari  litteras  disces- 
soriales,  ad  emigrandum  in  regiones  Americae. 

"  2.  Exceptio  tantummodo  admitti  poterit,  onerata  Episcopi 
conscientia,  pro  aliquo  eius  dioecesano  sacerdote  maturae  aetatis, 
sufficienti  sacra  scientia  praedito,  et  vere  iustam  afferente  emi- 
grationis  causam ;  qui  tamen,  bonum  testimonium  habens  in- 
temeratae  vitae,  in  operibus  sacri  ministerii  cum  laude  spiritus 
ecclesiastici  et  studii  salutis  animarum  hactenus  peractae,  soli- 
dam  spem  exhibeat  aedificandi  verbo  et  exemplo  fideles  ac 
populos  ad  quos  transire  postulat,  nee  non  moralem  certitudinem 
praestet,  nunquam  a  se  maculatum  iri  sacerdotalem  dignitatem 
exercitatione  vulgarium  artium  et  negotiationum. 

"3.  Sed  in  huiusmodi  casu,  idem  Italus  Episcopus  et  Ordi- 
narius  omnibus  rite  perpensis  et  probatis,  rem,  absque  saeerdotis 
postulantis  interventu,  agat  cum  ipso  Ordinario  Americano,  ad 
cuius  dioecesim  ille  transire  cupit,  et  habita  ab  ipso  Americano 
Ordinario  eiusdem  saeerdotis  formali  acceptatione,  una  cum 
promissione,  eum  ad  aliquod  ministerii  ecclesiastici  munus 
deputandi,  de  omnibus  et  singulis  ad  memoratam  S.  Congrega- 
tionem  Concilii  referat.  Quae  si  tamen  assentiatur,  tune  poterit 
Episcopus  discessorias  litteras  concedere,  communicando  cum 
Americano  Antistite  per  secretam  epistolam,  nisi  ei  iam  cognitae 
sint,  notas  emigrantis  saeerdotis  proprias  ad  impediendas  fraudes 
circa  subiecti  identitatem.  Ex  ea  dioecesi  ad  aliam  in  America 
idem  sacerdos  emigrare  ne  liceat,  absque  nova  sacrae  Congrega- 
tionis  licentia. 

"  4.  Excluduntur  in  quavis  hypothesi  presbyteri  ritus  orien- 
talis. 

"  5-  Quod  si  non  agatur  de  emigratione,  sed  de  alio  Italiae 
sacerdote,  qui  ob  suas  peculiares  honestas  ac  temporaneas  causas 
pergere  velit  ad  Americae  partes,  satis  erit  ut  proprius  Ordinarius, 
his  perspectis,  ac  dummodo  de  cetero  nihil  obstet,  eum  muniat 

in  scriptis  sua  licentia  ad  tempus  (unius  anni  limitem  non 
excedens),  in  qua  ipsae  abeundi  causae  declarentur,  cum  con- 
ditione,  ut  suspensus  illico  maneat  a  divinis,  expleto  constitute 
tempore,  nisi  eius  legitimam  prorogationem  obtinuerit. 

"  6.  Non  comprehenduntur  his  legibus  de  emigratione  in 
Americas  ii  sacerdotes,  qui  ad  hoc  speciali  aliquo  gaudent  apos- 
tolico  privilegio." 

Hac  lege,  noxia  plura  remota  et  sublata  fuerunt,  non  tamen 
omnia,  neque  ex  toto.  Experientia  enim  docuit,  ex  praepostera 
art.  5  superius  recensiti  interpretatione  salutaris  illius  legis 
effectum  saepenumero  fuisse  frustratum.  Praeterea  constitit, 
nedum  ex  Italia,  sed  ex  aliis  quoque  Europae  regionibus  nimiam 
esse,  quandoque  etiam  perniciosam,  sacerdotum  migrationem  in 
Americam,  et  ad  Insulas  Philippinas. 

Quare  Emi.  S.  C.  Patres,  plurium  Episcoporum  relationibus 
rite,  uti  par  erat,  inspectis,  eorumdem  Episcoporum  votis  obse- 
cundantes,  rebus  omnibus  mature  perpensis,  censuerunt,  latius 
atque  uberius  esse  hac  de  re  providendum  nova  generali  lege, 
quae  his  capitibus  continetur  : 

I.  Pro  Italiae  clericis,  firmis  dispositionibus  contentis  in  circu- 
laribus  litteris  diei  27  mensis  lulii  1890,  sub  numeris  i,  2,  3,4  et 
6,  Ordinariorum  omnium  tarn  Italiae  quam  Americae  conscientia 
super  plena  earum  observantia  graviter  oneratur.    Facultas  vero 
sub  num.  5  concessa  circumscribitur  ad  casum  strictae  et  ur- 
gentis  necessitatis  ut   e.  g.  pro  gravi   infirmitate  alicuius   in 
America  degentis,  quern  Christiana  charitas  aut  pietatis  officium 
invisere  exigant,  neque  tempus  suppetat  recurrendi  ad  S.  Sedem. 
Sed  in  hoc  et  similibus  adiunctis  causa  urgentis  necessitatis  in 
discessoriis  litteris  clare  ac  determinate   exprimenda  erit,  ab- 
sentiae  tempus  ad  sex  menses  circumscribendum,  et  de  re  statim 
edocenda  S.  Concilii  Congregatio. 

II.  Extra  Italiam  vero,  in  posterum  ne  liceat  Europae  Ordi- 
nariis  discessoriales  pro  America  suis  clericis  largiri,  nisi  requisito 
prius  consensu  Episcopi  dioecesis  illius,  ad  quam  sacerdos  per- 
gere  cupit,  permutatis  ad  hunc  finem  secretis  litteris,  in  quibus 
de  aetate  et  de  moralibus  atque   intellectualibus   qualitatibus 
migrantis  sacerdotis  Americanus  Praesul  doceatur.    Excipitur 
tamen  casus  strictae  et  urgentis  necessitatis,  in  quo,  pari  modo 
ac  supra,  licentia  a  proprio  Ordinario  concedi  poterit,  sed  ad  sex 
menses  tantum  valitura,  adnotata  causa  urgentis  necessitatis, 
et    monito    per  epistolam    Episcopo    loci    ad  quern    sacerdos 
proficiscitur. 

Quo  vero  ad  sacerdotes  orientalis  ritus,  serventur  dispositiones 
datae  a  S.  C.  de  Propaganda  Fide,  litteris  diei  12  Aprilis  1894. 

III.  Pro  migraturis  denique  ex  qualibet  orbis  parte  ad  Philip- 

pinas  insulas,  eaedem  leges  ac  normae  serventur  ac  pro  Italis 
sacerdotibus  ad  Americam  pergentibus,  hac  tamen  differentia,  ut 
pro  Europae  aliarumque  regionum  sacerdotibus  venia  expetenda 
sit  a  S.  Congregatione  Concilii ;  pro  Americae  vero  septen- 
trionalis  sacerdotibus,  a  delegatione  Apostolica  Washingtoniae. 

Itaque  in  posterum  discessoriae  litterae  pro  clericis  in 
Americam  et  ad  Insulas  Philippinas  migraturis  conficiantur  in 
forma  specifica,  iuxta  regulas  superius  statutas  :  et  aliter  factae 
nullius  valoris  sint,  et  qua  tales  ab  Ordinariis  illarum  dioeceseon 
aestimentur. 

Facta  autem  de  his  omnibus  relatione  SSmo.  D.  N.  Pio  PP. 
X.  in  audientia  diei  17  Septembris  p.  p.  ab  infrascripto  Cardinal! 
Praefecto  Sanctitas  Sua  decreta  Emorum.  Patrum  confirmavit, 
per  circulares  S.  C.  litteras  publicari,  et  ab  omnibus  rite  observari 
mandavit,  contrariis  quibuscumque  minime  obstantibus. 

Datum  Romae,  ex  ^Edibus  S.  C.  Concilii,  die  14  Novembris 
1903. 

t  VINCENTIUS  Card.  Episcopus  Praenestinus,  Praefectus. 
L.  £g|  S.  C.  DE  LAI,  Secretarius. 


CONGREGATION   FOR   RELIGIOUS   COMMUNITIES. 

De  studiis  requisites  ad  admissionern  ad  SS.  Ordines  circa  articu- 
lum  sextum  decreti  "  Auctis  admodum  "  editi  die  IV  Novembris 
MDCCCXCIU. 

DECLARATIONES 

In  articulo  sexto  Auctis  admodum,  editi  a  sa.  me.  Leone  XIII 
inter  alia,  haec  statuuntur :  "  Professi  turn  votorum  solemnium 
turn  simplicium  ab  Ordinariis  locorum  ad  sacros  Ordines  non  ad- 
mittantur,  nisi,  praeter  alia  a  iure  statuta,  testimoniales  litteras 
exhibeant,  quod  saltern  per  annum  sacrae  theologiae  operam 
dederint,  si  agatur  de  subdiaconatu  ;  ad  minus  per  biennium,  si 
de  diaconatu ;  et  quoad  presbyteratum,  saltern  per  triennium, 
praemisso  tamen  regulari  aliorum  studiorum  curriculo." 

Porro  circa  genuinum  sensum  huius  articuli,  varia  dubia  sacrae 
Congregationi  negotiis  Religiosorum  Sodalium  praepositae  ex- 
bibita  sunt,  quae  ad  sequentia  capita  reduci  possunt : 

I.  Utrum  Superiores  Ordinum  vel  Institutorum  religiosorum 
praefatas  testimoniales   litteras    licite    dare,   et  Ordinarii   seu 
Episcopi  licite  acceptare  possint,  si  anni  de  quibus  agitur  non 
fuerint  completi,  seu  non  vere  academic!  vereque  scholares,  sed 
potius  abbreviati,  non  quidem  ex  incuria,  sed  quia  vel  omissae 
fuerunt  vacationes,  vel  horae  lectionibus  in  schola   tradendis 
multiplicatae,  vel  alia  quacumque  de  causa  ? 

II.  Utrum  studentes,  expleto  unius,  duorum  vel  trium  respec- 

tive  annorum  curriculo  theologico,  possint  statim  ad  subdiaco- 
natum  vel  diaconatum  vel  presbyteratum  item  respective 
promoveri,  ideoque  inceptis  vacationibus,  in  fine  anni  scholas- 
tic! dari  solitis,  quin  circulutn  duodecim  mensium  complere 
teneantur  ? 

III.  Utrum  iidem  studentes,  triennio  theologico  rite  complete, 
teneantur  adhuc  per  ahum  annum,   seu  per  quartum  annum 
scholasticum,  theologicis  studiis  in  scholis  incumbere  ? 

IV.  Utrum  verba  eiusdem  decreti,  Auctis   admodum  :  "  prae- 
misso  tamen  regulari  aliorum  studiorum  curriculo "  respiciant 
tantum   philosophica  seu   lycaealia   studia,   vel  etiam   gymna- 
sialia  seu  humaniorum  litterarum,  imo  primariam  etiam  institu- 
tionem  ? 

V.  Utrum  studia  philosophica  seu  lycaealia,  humaniorum  lit- 
terarum seu  gymnasialia,  et  primaria  necessario  ante  ingressum 
in  novitiatum  ex  integro  peragi  debeant  ? 

VI.  Utrum  praefata  studia,  non  publice  in  scholis  rite  ordi- 
natis,  sed  privatim  peracta,  valorem  habeant  legalem,  seu  qui 
sufficiat  ad  licite  dandas  et  licite  acceptandas  litteras  testimoni- 
ales  ad  sacros  Ordines  ? 

VII.  Utrum  ad  valorem  legalem  studiorum  theologicorum, 
philosophicorum  seu  lycaealium,  et  humaniorum  litterarum  seu 
gymnasialium  sufficiat   disciplinae    principalis  seu  theologiae, 
philosophiae  et  linguae  latinae  peritia,  vel  potius  requiratur,  ut  in 
unaquaque  schola  tradantur  etiam  disciplinae  accessoriae,  iuxta 
normam  in  bene  ordinatis  Seminariis  regionis  vigentem  et  saltern 
in  substantialibus  servandam  ? 

VIII.  Utrum  et  quanam  ratione  in  litteris  testimonialibus  ad 
sacros  Ordines  authentice  constare  debeat  de  peractis  ex  integro, 
turn  curriculo  seu  curriculis  theologicis,  turn  philosophicis  seu 
lycaealibus,  et  humaniorum  litterarum  seu  gymnasialibus  studiis, 
ut  praefatae  litterae  licite  dari  possint  a  Superioribus,  et  licite 
acceptari  ab  Ordinariis  seu  Episcopis  ? 

Et  sacra  eadem  Congregatio,  de  speciali  mandate  sanctissimi 
Domini  nostri  divina  providentia  Pii  Papae  X,  respondet  prout 
sequitur : 

Ad  I.  Negative  in  omnibus  ;  et  quaelibet  abbreviatio  studiorum 
abusiva  omnino  habenda  est,  et  penitus  illicita. 

Ad  II.  Affirmative,  dummodo  tamen  complexus  trium  huius- 
modi  annorum  saltern  triginta  tres  menses  integros  compre- 
hendat. 

Ad  III.  Affirmative,  ideoque  complexus  quadriennii  theologici, 
computatis  vacationibus  seu  feriis,  quadraginta  quinque  menses 
integros  comprehendere  necesse  est. 

Ad  IV.  Respiciunt  et  philosophica  seu  lycaealia,et  humaniorum 
litterarum  seu  gymnasialia,  et  primaria  studia.  Ideoque  baud 
legalia  habenda  sunt  theologica  studia,  si  alumnus  cursum  philo- 
sophicum  seu  lycaealem  rite  non  expleverit :  neque  legalia  erunt 
philosophica  seu  lycaealia  studia,  si  alumnus  humaniorum.  lit- 
terarum seu  gymnasiaie  curriculum  minime  compleverit ;  neque 
valorem  habebit  humaniorum  litterarum  seu  gymnasiaie  studium, 
si  alumnus  per  primariam  institutionem  rite  habitam  minime 
praeparatus  fuerit.  Porro  ad  legitimum  transitum  de  scholis 
primariis  ad  gymnasiales,  de  gymnasialibus  ad  lycaeales,  de 
lycaealibus  ad  theologicas,  requiritur  testimonium  de  bene  supe- 
rato  periculo  seu  examine,  a  Moderatoribus  respectivarum 
scholarum  in  forma  authentica  obtentum ;  quod  si  gravi  aliqua 
de  causa  haberi  nequeat,  suppled  potest  per  speciale  examen, 
coram  peritis  magistris  subeundum  ante  transitum  ad  superi- 
orem  gradum  seu  scholam. 

Ad  V.  Negative  quoad  studia  philosophica  seu  lycaealia ; 
affirmative  quoad  primaria  et  gymnasialia  seu  humaniorum  lit- 
terarum. In  casibus  tamen  specialibus,  accedentibus  gravibus 
causis,  permitti  potest,  ut  ad  novitiatum  inter  clericos  admit- 
tatur,  qui  annum  quartum  gymnasialem  seu  humaniorum  lit- 
terarum rite  expleverit,  dummodo  :  (a)  decimum  quintum  aetatis 
annum  excesserit ;  (b)  statim  post  novitiatum,  et  antequam  ad 
studium*  philosophicum  seu  lycaeale  adscendat,  integrum  cur- 
riculum omnium  studiorum  humaniorum  litterarum  seu  gymna- 
sialiumin  scholis  domesticis  vel  aliis  rite  ordinatis  compleat ;  (c)  et 
finale  periculum  bene  superet.  Quod  si  agatur  de  ingressu  in 
novitiatum  anno  quarto  non  expleto,  recurrendum  ad  Sanctam 
Sedem. 

Ad  VI.  Negative.  In  casibus  tamen  extraordinariis,  qui  respi- 
ciunt  particularem  aliquem  alumnum  tantum,  qui  diligenter 
studiis  incubuit,  et  in  periculo  seu  examine  idoneus  inventus 
fuerit,  recurrendum  ad  sacram  Congregationem  pro  convalida- 
tione,  exhibita  iurata  fide  examinatorum,et  detempore  transacto 
in  studio  privatim  peracto  et  de  bene  superato  periculo  :  nisi  res 
sit  non  de  omnibus  disciplinis  unius  anni  scholaris,  sed  de  una 
tantum  vel  altera  disciplina  accsssoria,  gravi  de  causa  a  particu- 
lar! aliquo  alumno  privatim  exculta  :  tune  enim,  praehabita 
iurata  fide  examinatorum,  ut  supra,  convalidatio  dari  poterit  a 
Superiore  generali,  accedente  voto  deliberativo  sui  Consilii. 

Ad  VII.  Negative  ad  primam  partem,  Affirmative  ad  se- 
cundam. 

Ad  VIII.  Superiores  in  litteris  testimonialibus,  expressis, 
verbis,  sequentia  declarare  debent  et  testari  :  I  °  quoad  cuwicuhm 
theologicum,  candidatum  a  tali  anno,  mense  et  die,  ad  talem  usque 

annum,  mensem  et  diem,  et  in  tali  schola  studiis  theologicis  ad 
sacrum  Ordinem,  ad  quern  praesentatur,  necessariis  rite  incu- 
buisse,  et  in  finali  periculo  seu  examine  idoneum  inventum 
fuisse ;  2°  quoad  inferior  a  studia,  eidem  curricula  praemittenda  :  (a) 
eundem  candidatum,  rite  peractis  primariae  institutionis  studiis, 
humaniorum  litterarum  studia  in  tali  schola,  et  per  tot  annos 
academicos  seu  scholares,  ex  integro  explevisse,  bene  superato 
finali  periculo ;  (b)  praefatum  candidatum,  recte  expletis  humani- 
orum litterarum  studiis,  philosophicum  curriculum  ex  integro  in 
tali  schola,  et  per  tot  annos  academicos  seu  scholares,  comple- 
visse,  et  finale  periculum  auspicato  superavisse. 

Mandavit  insuper  Sanctitas  Sua,  ut  salvis  quae  de  integritate 
et  duratione  studiorum  in  praesenti  documento  dicuntur,  sacra 
Congregatio,  exquisito  ab  omnibus  Moderatoribus  generalibus 
elencho  disciplinarum,  quae  singulis  annis  scholasticis  seu  acade- 
micis  adsignatae  sunt  in  respectiva  religiosa  Familia,  una  cum 
tabulis  horariis  singularum  scholarum  aliisque  opportunis  infor- 
mationibus,  Instructionem  de  studiis  apud  clericos  Ordinum  et 
Institutorum  religiosorum  rite  et  integre  peragendis  praeparet, 
in  plenario  Emorum.  Patrum  eiusdem  Congregationis  coetu 
examinandam,  et  probante  Summo  Pontifice,  publici  iuris  faci- 
endam. 

Contrariis  quibuscumque,  etiam  speciali  mentione  dignis,  non 
obstantibus. 

Romae,  e  Secretaria  eiusdem  sacrae  Congregationis,  die  7  Sep- 
tembris  1909. 

Fr.  I.  Card.  VIVES,  Praefectus. 
L.  )J|  S.  D.  L.  JANSSENS,  O.  S.  B.,  Secvctarius. 


Declaratio  circa  studia  a  religiosis  peragenda. 

Nonnulli  Superiores  Generates  Ordinum  et  Institutorum  huic 
Sacrae  Congregationi  Negotiis  Sodalium  Religiosorum  prae- 
positae  humillime  exposuerunt  difficultates,  quas  parit  immediata 
executio  recentiorum  Declarationum  circa  studia,  d.  d.  7  Sep- 
tembris  1909;  sive  quia  alumni  in  propriis  illorum  Collegiis 
degentes,  qui  ad  Novitiatum  ingrediendum  iam  existimabantur 
sufficienter  apti,  in  Collegiis  ipsis,  ad  statum  curriculum 
studiorum  perficiendum  adhuc  permanere  debent ;  sive  quia 
ipsae  novitiorum  domus  per  aliquod  tempus  claudendae  erunt, 
quum  baud  facile  sit  reperire  alumnos  ad  tramitem  Declara- 
tionum undequaque  instructos. 

Ideoque  supplices  preces  dederunt,  ut,  quousque  iuxta  placita 
huius  Sacrae  Congregationis  res  apprime  ordinentur,  praefatas 
Declarationes  benigniori  quadam  ratione  interpretari  fas  esset. 

Sanctissimus  autem  Dominus  Noster  Pius  Papa  X,  cui  haec 
omnia  infrascriptus  Cardinalis  Praefectus  retulit  in  Audientia 
diei  21  Decembris  1909,  rem  mature  perpendere  dignatus  est 
aequa  lance  cum  expositis  difficultatibus  bona  librando,  quae  ex 
immediata  executione  dictarum  Declarationum  Ordinibus  et 
Institutis  provenient,  quae  quidem  bona  non  potest  esse,  quin 
cedant  in  utilitatem  ipsius  Ecclesiae  Universae.  Et  sane,  hisce 
praesertim  difficillimis  temporibus,  aequali  ac  Sacerdotes  saecu- 
lares  debent  scientia  pollere  Sacerdotes  Regulares,  quorum  con- 
silia  Fideles  non  minori  sane  fiducia  expetere  constat ;  scientia 
veris  vocationibus  nedum  adimat,  potius  confert  stabilitatem ; 
quod  si  nonnullos  abuti  contingat  scientia,  Ordinis  vel  Congrega- 
tionis  sumptibus  acquisita,  et  ante  ingressum  in  Novitiatum 
discedere,  melius  est  illos  abire,  quos  ex  hoc  ipso  patet  non 
habuisse  propositi  constantiam,  imo  nee  amplectendae  vitae 
religiosae  animum  vere  sincerum ;  longe  minor  est  Ordinibus 
et  Institutis  timenda  iactura,  si  minus  frequentati,  vel  prorsus 
vacuae  per  aliquod  tempus  novitiorum  domus  existant,  quam  si 
plenae  Sodalibus  non  adaequate  institutis ;  praestat  selectus 
numerus  alumnorum  stabilium,  quam  magnus  praetereuntium, 
integre  summopere  curandum,  ut  id  quod  numero  erit  inferius, 
spe  reddatur  uberius. 

His  igitur  aliisque  permotus  argumentis,  idem  Sanctissimus 
Dominus  Noster  minoris  faciens  difficultates  expositas,  sup- 
plicibus  precibus  baud  annuendum,  idque  omnibus  Superioribus 
Generalibus  Ordinum  et  Institutorum  in  normam  et  regulam 
significandum  duxit. 

Contrariis  quibuscumque  minime  obstantibus,  etiam  speciali 
mentione  dignis. 

Romae,  die  17  Decembris  1909. 

Fr.  I.  C.  Card.  VIVES,  Praefectus. 
L.  ijl  S.  D.  L.  JANSSENS,  O.  S.  B.,  Secretarius. 


Dubia  circa  professionem  religiosorum. 

Ab  hac  Sacra  Congregatione,  Negotiis  Religiosorum  Sodalium 
praeposita,  sequentium  dubiorum  solutio  expostulata  fuit, 
nimirum : 

I.  Quidam  Religiosus,  dimissus,  ab  una  Domo  Ordinis,  de 
consensu  Superioris  Generalis,  in  alia  Domo  eiusdem  Ordinis  ad 
Novitiatum  admissus  fuit  ante  Decretum  d.  d.  7  Septembris 
1909,  quod  incipit  Ecclesia  Christi,  sed  post  eiusdem  Decreti 
publicationem,  professionem  votorum  simplicium  emisit,  non 
implorato  Indulto  Apostolico.  Quaeritur,  utrum  valida  sit 
professio,  an  vero  sanatione  indigeat. 

II.  Quidam  Religiosus,  dispensatus  a  votis  emissis  in  alio 
Ordine,  Congregatione,  vel  Institute,  ad  Novitiatum  in  diverse 
Ordine  admissus  fuit  ante  publicationem  supradicti  Decreti. 
Quaeritur,  utrum  ad  professionem  votorum  simplicium  indigeat 
Indulto  Apostolico,  an  vero  absque  Induito  valeat  professionem 
emittere. 

Et  Sacra  eadem  Congregatio  respondendum  censuit,  prouti 
respondet : 

Ad  I.  Negative  ad  primam  partem  ;  Affirmative  ad  secundam. 

Ad.  II.  Affirmative  ad  primam  partem ;  Negative  ad  secundam. 

Atque  ita  rescripsit,  die  4  lanuarii  1910. 

Fr.  I.  C.  Card.  VIVES,  Praefectus. 
L.  ^(  S.  D.  L.  JANSSENS,  O.  S.  B.,  Secretarius. 


Decretum  D.  D.  7  Sept.  1909  "de  quibusdam  postulantibus  in 
religiosas  familias  non  admittendis,  ad  mulierum  quoque 
religiosas  familias  extenditur. 

Sanctissimus  Dominus  Noster  Pius  Papa  X,  in  audientia  die 
4  lanuarii  1910,  infrascripto  Cardinali  Praefecto  benigne  con- 
cessa,  decernere  dignatus  est,  ut  dispositiones  Decreti  Sacrae 
Congregationis  de  Religiosis,  d.  d.  7  Septembris  1909,  De 
quibusdam  postulantibus  in  Religiosas  Familias  Jion  admittendis,  ad 
mulierum  quoque  Religiosas  Familias  in  posterum  extendantur. 
Ideoque,  absque  speciali  venia  Sedis  Apostolicae  et  sub  poena 
nullitatis  professionis,  non  excipiantur  sive  ad  Novitiatum,  sive 
ad  emissionem  votorum,  postulantes : 

i°  quae,  propria  culpa,  e  collegiis  etiam  laicis,  gravi  de  causa, 
expulsae  fuerint ; 

2°  quae  a  scholis  domesticis,  in  quibus  puellae  speciali  cura  in 
spem  amplectendae  vitae  religiosae  educantur,  quacumque  ratione 
dimissae  fuerint ; 

3°  quae,  sive  ut  professae,  sive  ut  novitiae,  ab  alio  Ordine  vel 
Congregatione  religiosa  dimissae  fuerint ;  vel,  si  professae,  dis- 
pensationem  votorum  obtinuerint ; 

4®  quae  iam  admissae,  sive  ut  professae,  sive  ut  novitiae  in 
unam  provinciam  alicuius  Ordinis  vel  Congregationis  et  ab  ea 
dimissae,  in  eamdem  vel  in  aliam  eiusdem  Ordinis  vel  Congrega- 
tionis provinciam  recipi  nitantur. 

Contrariis  quisbuscumque  non  obstantibus. 
Romae,  4  lanuarii  1910. 

Fr.  J.  C.  Card.  VIVES,  Praefectus. 
L.  ^  S.  D.  L.  JANSSENS,  O.  S.  B.,  Secretarius. 

CONGREGATION  OF  RITES. 
Dubia  de  festis  SS.  Perpetuae  et  Felicitatis  et  Agaetis. 

Fredericus  Pustet,  S.  Sedis  Apostolicae  necnon  Sacrorum 
Rituum  Congregationis  Typographus,  novas  parans  Missalis 
Roman!  editiones,  eidem  Sacrae  Congregation!  sequentia  dubia 
pro  opportuna  solutione  humiliter  proposuit,  nimirum  : 

I.  Decreto  diei  25  August!  1909  Festum  SS.  Perpetuae   et 
Felicitatis   Martyrum   e   simplici   ritu    ad    duplicem    minorem 
evectum,  die  sexto  Martii  assignatum   cum   Officio  et   Missa 
propriis  atque  ad  universam  Ecclesiam  extensum  est.     lamvero 
inter  Postcommunionem,  prouti  hucusque  multa  iam  per  saecula 
commemorari  solebat  in  Festo  S.  Thomae  Aquinatis  die  7  Martii 
et    inter    Postcommunionem    prouti   posita   est   in   Missa    Me 
expectaverunt  de  Communi  Martyrum  non  Virginum  illud  interest 
discrimen,  quamvis  valde  exiguum,  quod  in  Postcommunione 
hucusque  commemorari  solita  nomen  SS.  Martyrum  Perpetuae 
et  Felicitatis  expresse  recitetur,  in  ilia  vero  de  Communi  non, 
cum  desit  littera  N.  Quaeritur  quid  sit  eligendum  ? 

II.  In  Communione  Festi  S.  Agnetis  secundo  die  28  lanuarii 
inter  diversas  Missalis  Romani  editiones  antiquiores,  recentiores 
et  recentissimas  aliud  parvum  extat  discrimen.     Nempe  post 
ilia  verba :  quaeventi  bonas  margaritas,  inventa  in  quibusdam  edi- 
tionibus    additum    est    verbum    autem,    in    quibusdam    deest. 
Quaeritur  utrum  in  futuris  editionibus  Missalis  Romani  adden- 
dum sit  verbum  autem,  vel  non  ? 

Et  Sacra  Rituum  Congregatio,  exquisito  Commissionis  Litur- 
gicae  suffragio,  reque  accurate  perpensa,  ita  rescribere  rata  est : 

Ad  I.  In  Missa  Me  expectaverunt  si  fuerint  plures  Martyres,  sive 
Virgines  sive  non  Virg. — Postcommunio — post  verba  Martyribus 
tuis  addantur  N.  et  N.  uti  in  Orationibus  praecedentibus. 

Ad  II.  Stetur  editioni  Gradualis  Romani  nuperrime  appro- 
batae,  typisque  Vaticanis  evulgatae,  in  qua  verbum  autem  non 
habetur. 

Atque  ita  rescripsit,  die  3  Decembris  1909. 

Fr.  S.  Card.  MARTINELLI,  Praefatus. 
L.  f%  S.  PHILIPPUS  Can.  Di  FAVA,  Substitutus. 


CURIEN. 
De  Offertorio  in  Missis  cantatis. 

Ab  hodierno  Rmo.  Dno.  Episcopo  Curiensis  Diocesis  proposito 
dubio :  "  An  sustineri  possit  consuetudo  quae  in  multis  Ecclesiis 
minoribus  Curiensis  dioeceseos  ab  immemorabili  tempore  invaluit, 
ut  nempe  in  Missis  cantatis,  exceptis  quibusdam  solemnioribus, 

celebrans  Symbolum  intonet,  hocque  recitato,  immediate  pergat 
ad  Offertorium  illudque  conficiat,  dum  a  Cantoribus  Symbolum 
decantatur  ? " 

Sacra  Rituum  Congregatio,  audito  etiam  Commissionis 
Liturgicae  suffragio,  respondendum  censuit :  Negative  et  serventur 
Rubricae  et  Decreta. 

Atque  ita  rescripsit,  die  n  Decembris  1909. 

Fr.  S.  Card.  MARTINELLI,  Pvaefectus. 
L.  ®  S.  PH.  Can.  DI  FAVA,  Stibstitutus. 


CEPHALUDEN. 

De  quibusdam  peculiar! bus  consuetudinibus  in  Officio,  in  Missa, 
aliisque  sacris  functionibus. 

Hodiernus  Rmus.  Episcopus  Dioecesis  Cephaludensis  a  Sacra 
Rituum  Congregatione  insequentium  dubiorum  solutionem 
humillime  postulavit,  nimirum : 

I.  Utrum   tolerari   possit  longaeva  consuetude  adhibendi  in 
expositione  insignis  Reliquiae  S.  Crucis  D.  N.  I.  C.  nonnullos 
ritus   qui  servari   debent  coram  SSmo.  Sacramento  solemniter 
exposito,  scilicet  genuflectendi  utroque  genu  ante  earn  transeundo, 
illam  incensandi  a  celebrante  genuflexo  et  illam  ^obtegendi  velo 
violaceo  si  concio  habeatur ;  vel  potius  standum  sit  decretis  iam 
latis  N.  2324  Brixien.,  15  Septembris  1736  et  N.  2727  Lucionen., 
23  Maii  1835  ? 

II.  Et  quatenus  negative  ad  primam  partem,  an  consuetudo 
ilia  servari  possit  saltern  in  Feria  VI  Parasceve,  non  obstante 
decreto  N.  3201  Montis  Regalis,  20  Martii  1864,  ad  VII  ? 

III.  In  choro  adest  consuetudo  recitandi  flexis  genibus  quo- 
cunque  anni  tern  pore,  Antiph.  Salve  Regina  cum  versiculis  et 
oratione  Omnipottns  sempiterne  Deus,  post  antiphonam  finalem  de 
tempore,  expleta  hora  prima,  vel,  si  chorus  non  interrumpitur, 
expleta     hora     tertia    ante    Missam    conventualem.      Petitur, 
utrum  servari  possit  ista  consuetudo  etiam  quando  Antiphona 
finalis  de  tempore  est  Salve  Regina,  ita   ut   bis   repetatur ;   et 
quatenus   affirmative,  an  semper  dicenda  flexis  genibus  etiam 
diebus  Dominicis  et  tempore  paschali  ? 

IV.  Utrum   chorus  genuflectere  debeat  quando  celebrans  in 
Missa  solemni  vel  in  Vesperis  incensat  SSmum.  Sacramentum 
solemniter  expositum  ? 

V.  An  pulsari  possint  organa  cum  canuntur  lectiones  matutini 
in  Officio  Defunctorum  et  in  Missa  pro  Defunctis,  quando  chorus 
silet  ? 

VI.  Utrum  in  Missa  solemni  Benedictus  cani  possit  ante  eleva- 

tionem,  vel  standum  sit  prescription  i  Caeremonialis  Episc.  Lib. 
II,  cap.  VIII,  70-71  ? 

VII.  Utrum  in  benedictione  quae  datur  cum  Reliquiis  Sanc- 
torum genuflectendum  sit  in  choro  vel  standum  ?     Et  quatenus 
affirmative  ad  primam  partem,  utrum  etiam  a  Canonicis  ? 

VIII.  Missam  solemnem  in  Cathedrali  celebrans,  quando  est 
Canonicus,  induit  paramenta  in  aula  capitulari  et  ministri  sumunt 
vestimenta  in  sacristia.     Quid  de  hoc  ?     Standumne  consuetudini, 
an  decretis  N.  2703  RecineUn.,  16  Martii  1833  etN.  3937  Urgellen., 
ii  Decembris  1896? 

Et  Sacra  aedem  Congregatio,  exquisito  Commissionis  Litur- 
gicae  suffragio,  propositis  dubiis  ita  respondendum  censuit  : 

Ad.  I.  et  II.  Standum  decretis. 

Ad.  III.  Negative  ad  utrumque. 

Ad.  IV.  Negative. 

Ad.  V.  Negative  ad  primam  partem  ;  et  Negative  ad  secundam, 
iuxta  Caeremoniale  Episcoporum  Lib.  I,  cap.  XXVIII,  N.  13. 

Ad.  VI.  Standum  Caeremoniali  Episcoporum  . 

Ad.  VII.  Genuflectendum  est  ab  omnibus. 

Ad.  VIII.  Standum  Decretis. 

Atque  ita  rescripsit,  die  16  Decembris  1909. 

Fr.  S.  Card.  MARTINELLI,  Pvaefectus. 

L.  |J|  S.  PH.  Can.  DI  FAVA,  Sttbstitutus. 


BRUNEN. 
Dubia  circa  Ecclesiae  et  Altarium  Consecrationem. 

Rmus.  Dnus.  Paulus  Huyn,  Episcopus  Brunensis,  Sacrorum 
Rituum  Congregation!  ea  quae  sequuntur  reverenter  exposuit  : 

I.  In  consecratione  Ecclesiae  consecratum  fuit  Altare,  cuius 
mensa  habebat  sex  cruces,  nempe  quatuor  in  angulis,  quintam  in 
medio  et  sextam  supra  lapidem  quo  clauditur  sepulchrum  reliqui- 
arum.     Signitae  porro  sunt  cum  aqua  primae  quinque  cruces, 
at   cum   sacris   oleis   tantum   primae  quatuor  et  sexta,  omissa 
quinta.     Quid  in  casu  faciendum  ?     Hinc  quaeritur  : 

II.  An  signandae  et  ungendae  sint  primae  quinque  cruces,  an 
primae  quatuor  et  sexta  ? 

III.  An  responsum  huic  quaestioni  valeat  etiam  pro  Altaribus 
portatilibus  ? 

IV.  An  in  Consecratione  Altarium  portatilium  Episcopus  con- 
secrans  debeat  ipse  omnes  cruces  propria  manu  ex  incenso  for- 
mare  et  candelas  imponere  ;  an  his  in  actionibus  a  sacerdotibus 
adiuvari  possit  ? 

Et  Sacra  Rituum  Congregatio,  exquisito  Commissionis  Litur- 
gicae  sum-agio,  omnibus  perpensis,  ita  rescribendum  censuit  : 

Ad.  I.  Orator  seu  consecrans  in  casu  acquiescat. 

Ad.  II.  Affirmative  ad  primam  partem  :  negative  ad  secundam. 

Ad.  III.  Affirmative. 

Ad.  IV.  Episcopum    cpnsecrantem   in    praedictis   actionibus 
posse  adiuvari  a  sacerdotibus. 

Atque  ita  rescripsit,  die  14  lanuarii  1910. 

Fr.  S.  Card.  MARTINELLI,  Praefectus. 
L.  >B  S.  PH.  Can.  DI  FAVA,  Substitutus. 


MANTUANA. 

IB  Coena  Domini  5.  Oleum  in  parte  tantum  nullumodo  benedici 

debet. 

Postulate  Rmae.  Curiae  Episcopalis  Mantuanae  ad  Sacram 
Rituum  Congregationem  pro  opportuna  declaratione  transmissum 
sub  die  24  lanuarii  1910  circa  consuetudinem  antiquam  etiam 
immemorialem  benedicendi  Feria  V  in  Coena  Domini  tantum 
partem  Sacrorum  Oleorum,  eamque  immediate  miscendi  cum 
oleis  non  benedictis,  Sacra  Rituum  Congregatio  respondendum 
censuit:  Servetur  Decretum  n.  2883  Patavina  7  Decembris  1844 
(i),  ad  3,  non  obstante  enunciata  consuetudine. 

Atque  ita  rescripsit,  die  28  lanuarii  1910. 

Fr.  S.  Card.  MARTINELLI,  Praefectus. 
L.  ijl  S.  PH.  Can.  DI  FAVA,  Substitute. 


SQUILLACEN. 
In  sacris  f  unctionibus,  machina  vulgo  dicta  Qramofono  prohibetur. 

R.  D.  Bellarminus  Ruggiero,  Archipresbyter  Curatus  Vallis- 
fioritae,  Squillacensis  Dioeceseos,  de  consensu  sui  Rmi.  Episcopi 
Administratoris  Apostolici,  a  Sacra  Rituum  Congregatione  se- 
quentis  dubii  solutionem  humillime  expostulavit ;  nimirum : 

An  in  Missa  solemni  et  aliis  functionibus,  in  Ecclesiis,  quibus 
est  carentia  magistri  organi  vel  cantorum,  etiam  laicorum,  licet 
uti  machina  vulgo  dicta  Gramofono  pro  cantu,  stricte  liturgico 
gregoriano,  partium  variabilium  Missae  solemnis,  hymnorum  et 
aliorum  canticorum  ? 

Et  Sacra  eadem  Congregatio,  exquisito  Commissionis  Liturgi- 
cae  sufFragio,  proposito  dubio  respondendum  censuit :  Negative. 

Atque  ita  rescripsit,  die  n  Februarii  1910. 

Fr.  S.  Card.  MARTINELLI,  Pvaefectus. 
L.  gg  S.  PH.  Can.  DI  FAVA,  Substitute. 

ROMANA 

Dubia  quaedam  circa  missam  votivam  55.  Apostolorum  Petri  et 
Pauli,festa  titularis  et  dedicationis  ecclesiae  Cathedralis,  et 
lectiones  I.  Nocturni  in  festis  S.  Francisci  Xaverii,  5. 
Antonii  Patavini  et  S.  Alois!!  Gonzagae,  quando  pro  ipsis 
recurrendum  sit  ad  commune  confessorum. 

Sacrorum  Rituum  Congregation!  nuperrime  proposita  sunt, 
pro  opportuna  solutione,  sequentia  dubia ;  videlicet : 

I.  Utrum  ad  Missam  votivam  Officio  votivo  Sanctorum  Apos- 
tolorum Petri  et  Pauli  respondentem,  in  Vigilia  Omnium  Sanc- 
torum sub  die   30  vel  31    Octobris,  tertia  Oratio  debeat  esse. 
Concede  nos  famulos  tuos  de  Beata  Maria  Virgine ;  an  potius  Deus, 
qui  corda  fideliwn   de   Spiritu   Sancto,  quae   ad   Missam  ipsius 
Vigiliae  uti  secunda  praescribitur  ? 

II.  Utrum  Festum  Titulare  Ecclesiae  Cathedralis   cum   sua 
Octava,  extra  ipsam  Cathedralem,  habendum  sit  tamquam  Festum 
primarium,  vel  secundarium  ? 

III.  Utrum  Festum  Dedicationis  Ecclesiae  Cathedralis  cum 
sua  Octava,  extra  ipsam  Cathedralem,  sit  aestimandum  tamquam 
Festum  primarium,  an  vero  ceu  Festum  secundarium  ? 

IV.  Utrum  in  Festis  Sanctorum  Francisci  Xaverii,  Antonii 
Patavini,  et  Aloisii  Gonzagae,  si  pro  Lectionibus  I  Nocturni 
recurrendum    sit    ad    Commune   Confessorum,   Lectiones   sint 
sumendae  e  primo,  an  potius  e  secundo  loco  ? 

Et  Sacra  eadem  Congregatio,  audito  Commissionis  Liturgicae 
suffragio,  re  sedulo  perpensa,  ita  respondendum  censuit : 

Ad  I.  Affirmative  ad  primam  partem;  negative  ad  secundam,  in 
casu  proposito. 

Ad  II.  Affirmative  ad  primam  partem  ;  negative  ad  secundam^ 
iuxta  Decretum  Generale  n.°  3810,  diei  27  August!  1893  ac^  I- 

Ad.  III.  Affirmative  ad  primam  partem;  negative  ad  secundam, 
iuxta  Decretum  Generale  n.°  3863  Celebrationis  Festorum  Patroni 
loci,  Dedicationis  ac  Tituli  Ecclesiae,  diei  9  lulii  1895  ad  1 1  et  HI» 
ubi  Ecclesia  Cathedralis  dicitur  omnibus  e  Clero  propria  aut 
ratione  beneficii,  aut  ratione  subiectionis,  etiam  pro  Regularibus. 

Ad  IV.  Negative  ad  primam  partem  ;  affirmative  ad  secundam. 

Atque  ita  rescripsit,  die  16  Februarii  1910. 

Fr.  S.  Card.  MARTINELLI,  Praefectus. 
L.  5H  S.  PHILIPPUS  Can-  DI  FAVA,  Substitutes* 

AURELIANEN. 

Canonizationis  B.  loannae  de  Arc  Virginis,  Puellae 
Aurelianensis. 

Inter  solemnes  beatificationes,  anno  elapso  1909,  in  Patriar- 
chal! Basilica  Vaticana  peractas,  e  memoria  hominum  nunquam 
excidet  ilia,  qua,  Dominica  in  Albis,  per  Litteras  Apostolicas  in 
forma  Brevis  Sanctissimi  Domini  Nostri  Pii  Papae  X,  Ven. 
loannae  Arcensi  Virgini,  Puellae  Aurelianensi,  beatorum  coelitum 
honores  primo  delati  fuere.  Non  solum  cives  sed  etiam  exteri  ac 
praecipue  e  natione  gallica  fere  innumeri  fideles  omnesque 
Episcopi  ad  illam  Basilicam  convenerunt.  Uno  eodemque  spi- 
ritu  ac  religione  ducti,  praefatam  Virginem  candore  et  fortitudine 
admirabilem  devoto  affectu  venerantes,  elevatis  oculis  extensis- 
que  manibus,  uno  veluti  ore  consalutarunt  Beatam  simul  in- 
geminantes :  "  Haec  dies  quam  fecit  Dominus,  exultemus  et 
laetemur  in  ea."  Ipsa  lempli  decora  luce  coruscantis  amplitudo 
et  magnificentia,  cultus  et  caeremoniarum  ordo  ac  splendor, 
animorum  effusio  in  laetitia  et  ardore,  adstante  mane  Missae 
pontifical!  ab  Episcopo  Aurelianensi  celebratae  universo  Coetu 
Sacrorum  Rituum  Congregationis  una  cum  Capitulo  et  Clero 
vaticano,  vespere  autem  in  sacra  functione  coram  Augustissimo 
Eucharistiae  Sacramento  publice  exposito  et  ante  imaginem,  in 
excelsum  super  altari  Cathedrae  collocatam,  Beatae  loannae 
ipso  Summo  Pontifice  Pio  X  praesente  ac  orante,  sacrorum 
Purpuratorum  corona  circumdato  ;  haec  omnia  ad  maiorem 
solemnitatem  et  religionem  valde  concurrerunt.  Supremi 
Pastoris  omniumque  adstantium  Antistitum  et  fidelium  atque 
ipsius  gloriosae  Virginis  Beatae  loannae  commune  votum, 
communis  oratio  ad  Christum  Deum,  Regem  regum  et  Domi- 
num  dominantium,  pro  Ecclesia  et  Patria.  Quot  vero  et 
quanta  susceperint  incrementa  cultus,  pietas  ac  fiducia  in 
novensilem  Beatam  plane  liquet  ex  triduanis  festivitatibus  intra 
annumabeatificatione  cum  magna  pompa,  impenso  studio,  assidua 
frequentia  atque  ubere  fructu  spirituali  hucusque  celebratis  in 
Galliae  aliarumque  regionum  civitatibus  ac  dioecesibus,  necnon 
a  recentioribus  petitionis  Sacrae  Rituum  Congregationi  por- 
rectis,  pro  impetrando  Festo  cum  Officio  et  Missa  propriis  nuper 
approbatis  in  honorem  Beatae  loannae  ad  exemplum  et  praesi- 
dium  propositae.  Insuper  complures  gratiae  imo  et  prodigia 
Eius  meritis  et  intercessione  a  Deopatrataferuntur,  post  indultam 
eidem  Beatae  ab  Apostolica  Sede  venerationem.  Quapropter, 
instante  Rmo.  P.  Xaverio  Hertzog,  Societatis  Sancti  Sulpitii 
Procuratore  Generali  et  huius  Causae  Postulatore,  attentisque 
Jitteris  postulatoriis  Emorum.  et  Rmorum.  S.  R.  E.  Cardinalium 
Petri  Hectoris  Coullie,  Archiepiscopi  Lugdunensis  et  Viennensis, 

et  Ludovici  Henrici  Lu9on,  Archiepiscopi  Rhemensis,  necnon 
Rmi.  Dni.  Stanislai  Touchet,  Episcopi  Aurelianensis,  aliorumque 
ArchiepiscoporumetEpiscoporum  Galliae,  Emus.et  Rrnus.  Dnus. 
Cardinalis  Dominicus  Ferrata  eiusdem  Causae  Ponens  seu  Rela- 
tor  in  ordinariis  Sacrorum  Rituum  Congregationis  Comitiis  sub- 
signata  die  ad  Vaticanum  coadunatis,  sequens  dubium  discutien- 
dum  proposuit :  "An  sit  signanda  Commissio  reassumptionis 
Causae,  in  casu  et  ad  effectum  de  quo  agitur  ?  "  Emi.  ac  Rmi. 
Patres  Sacres  tuendis  Ritibus  praepositi,  post  relationem  ipsius 
Emi.  Ponentis,  audito  etiam  R.  P.  D.  Alexandro  Verde  Sanctae 
Fidei  Promotore,  omnibus  sedulo  perpensis,  rescribere  rati  sunt : 
"Affirmative,  seu  signandam  esse  Commissionem,  si  Sanctissimo 
placuerit."  Die  15  Februarii  1910. 

JjQuibus  omnibus  Sanctissimo  Domino  Nostro  Pio  Papae  X 
pier  infrascriptum  Cardinalem  Sacrae  Rituum  Congregation! 
Praefectum  relatis,  Sanctitas  Sua  Rescriptum  eiusdem  Sacri 
Consilii  ratum  habens,  propria  manu  signare  dignata  est  Com- 
missionem reassumptionis  Causae  Canonizationis  Beatae  loannae 
de  Arc,  Virginis,  Puellae  Aurelianensis,  die  23,  eisdem  mense 
et  anno. 

Fr.  S.  Card.  MARTINELLI,  Praefectus. 

L.  Qg  S.  PHILIPPUS  Can.  DI  FAVA,  Substitutus. 

«   » 

CONGREGATION     OF    THE     INDEX. 

Damnantur  varia  Opera. 

JOSEPH  TURMEL.  Histoire  de  la  theologie  positive,  depuis 
1'origine  jusqu'au  Concile  de  Trente.  Paris,  Gabriel  Beauchesne 
et  Cie. 

—  Tertullien.     Paris,  Bloud  et  Cie. 

—  Saint  Jerome.     Ibid. 

ANGEL  PULIDO  FERNANDEZ.  Espanoles  sin  patria  y  la  raza 
sefardi.  Madrid,  E.  Teodoro,  1905. 

Luis  GAMBARA.  La  sociologia  ;  manual  para  estudiantes  de 
derecho,  de  fisolosofia  y  de  bachillerato  y  de  cultura  general. 
Barcelona,  casa  editorial,  1909. 

—  Sociologia  criminal ;  manual  para  abogados,  medicos  foren- 
ses  estudiantes  de  derecho  y  de  medicina  y  de  cultura  general. 
Ibid.,  1909. 

—  Antropologia  criminal;  especial  para  abogados,  medicos 
estudiantes  de  derecho  y  de  medicina  y  de  cultura  general.    Ibid. 
1909. 

—  Psicologia  y  antropologia  criminal ;  curso  dado  en  el  salon 
doctoral  de  la  universitad  de  Barcelona.     Ibid.,  1909. 

Itaque  nemo  cuiuscumque  gradus  et  conditionis  praedicta 
opera  damnata  atque  proscripta,  quocumque  loco  et  quocumque 

idiomate,  aut  in  posterum  edere,  aut  edita  legere  vel  retinere 
audeat,  sub  poenis  in  Indice  librorum  vetitorum  indictis. 

IOSEPHUS  TURMEL  et  FORTUNATUS  Russo  Decreto  S.  Con- 
gregationis,  edito  die  5  lulii  1909,  quo  quidam  libri  ab  eis  con- 
scripti  notati  et  in  Indicem  librorum  prohibitorum  inserti  sunt, 
laudibiliter  se  subiecerunt. 

Quibus  Sanctissimo  Domino  Noster  Pio  Papae  X  per  me 
infrascriptum  Secretarium  relatis,  Sanctitas  Sua  decretum  pro- 
bavit,  et  promulgari  praecepit.  In  quorum  fidem  etc. 

Datum  Romae  die  9  Martii  1910. 

FRANCISCUS  Card.  SEGNA,  Praefectus. 

L.  ijl  S.  THOMAS  ESSER,  O.  P.,  Secretaries. 


CONGREGATION     OF    THE     SACRAMENTS. 

DECRETUM 

Circa   dispensationes  ab   impedimentis    matrimonialibus  conce- 
dendas  regibus  et  regiae  stirpis  principibus. 

Inter  causas  maiores  Apostolicae  Sedi  speciali  modo  reservatas, 
dispensationes  etiam  illae  recenseri  sunt  solitae,  quae  ad  princi- 
pum  regiae  stirpis  matrimonia  referuntur,  exclusis  ab  eiusmodi 
utenda  facultate  aliis  omnibus  Ecclesiae  Praepositis. 

Verum,  quandoquidem  quae  observantia  et  consuetudine  nitun- 
tur,  non  omnia  semper  sic  plane  defmita  et  perspicua  esse  soleant, 
ut  nihil  anceps  relinquant  ;  idcirco,  ne  in  re  tanti  momenti  ulla 
possit  suboriri  dubitatio,  SSmus.  D.  N.  huic  S.  Congregationi  de 
disciplinaSacramentorum  mandavit  ut  opportunum  Decretum  hac 
de  re  promulgaret. 

Itaque  Sacra  haec  Congregatio  SSmi.  D.  N.  Pii  Papae  X  iussa 
faciens,  de  expresso  Ipsius  mandato  atque  Eiusdem  auctoritate 
declarat,  dispensationes  a  quibusvis  impedimentis  matrimonium 
sive  dirimentibus  sive  impedientibus,  quae  regibus  ac  regiae  stirpis 
principibus  erunt  concedendae,  Sedi  Apostolicae  speciali  modo 
esse  reservatas,  ita  ut  ab  huius  potestatis  usu  excludantur  Or- 
dinarii  omnes  et  alii  quilibet,  in  quavis  dignitate  constituti  ; 
eandemque  potestatem  in  facultatibus  cuilibet  et  quavis  forma  con- 
cessis,  nullatenus  esse  comprehensam. 

Praesentibus  in  perpetuum  valituris,  contrariis  quibuslibet, 
etiam  speciali  mentione  dignis,  non  obstantibus. 

Huius  autem  Decreti  tenorem  Sanctitas  Sua  in  audientia  habita 
ab  infrascripto  Cardinali  Praefecto  die  VI  Martii  MCMX  audi- 
vit  et  approbavit. 

Datum  Romae,  ex  aedibus  eiusdem  S.  Congregationis,  die  VII 
mensis  Martii  anno  MCMX. 

D.  Card.  FERRATA,  Praefectus. 
L.       S.  PH.  GIUSTINI,  Secretavius. 

Venerabilibus  Fratribus  Patriarchis  Primatlbus  Archiepiscopis 
Episcopis  Aliisque  Locorum  Ordinariis  Pacem  et  Comma- 
nionem  Cum  Apostolica  Sede  Habentibus, 

PIUS  PP.  X. 

Venevabiles  Fratres  Salutem  et  Apostolicam  Benedictionem. 

Editae  saepe  Dei  ore  sententiae  et  sacris  expressae  litteris  in 
hunc  fere  modum,  iusti  memoriam  fore  cum  laudibus  sempiter- 
nam  eundemque  loqui  etiam  defunctum,1  diuturna  Ecciesiae 
opera  et  voce  maxime  comprobantur.  Haec  namque  sanctitatis 
parens  et  altrix,  iuvenili  robore  vigens  ac  Numinis  afflatu  semper 
acta  pvopter  inhabtiantem  spintum  eius  in  nobis,*  quemadmodum 
iustorum  sobolem  nobilissimam  ipsa  una  gignit,  enutrit,  ulnisque 
complectitur  suis,  ita  materni  amoris  instinctu  de  ipsorum 
retinenda  memoria  atque  honore  instaurando  se  praebet 
apprime  sollicitam.  Ex  ea  recordatione  superna  quadam 
suavitate  perfunditur  et  a  mortalis  huius  peregrinationis  miseriis 
contuendis  abducitur,  quod  beatos  illos  caelicolas  gaudium  suum 
et  coronam  esse  iam  cernat ;  quod  in  ipsis  eminentem  agnoscat 
Sponsi  caelestis  imaginem;  quod  novo  testimonio  suis  filiis 
antiqua  dicta  confirm  et;  dihgmtibus  Deum  omnia  cooperantur  in 
bonum,  Us  qui  secundum  pvopositum  vocati  sunt  sancti.3  Horum 
autem  praeclara  facinora,  non  modo  sunt  ad  commemorandum 
iucunda,  sed  etiam  ad  imitandum  illustria,  et  magnus  virtutis 
excitator  est  concentus  ille  sanctorum  Paullinae  resonans  voci : 
imitatoves  mei  estate  sicut et  ego  Christi* 

Ob  haec,  Venerabiles  Fratres,  Nos,  qui  vixdum  suscepto  pon- 
tificatu  maximo,  propositum  significavimus  enitendi  constanter 
ut  "  omnia  instaurarentur  in  Christo  "  ;  datis  primum  encyclicis 
litteris 5  impense  curavimus  ut  Nobiscum  omnes  intuerentur  in 
apostolum  et  pontificem  confessionis  nostrae,  . .  in  auctovem  fidei  et  con- 

1  Ps.  cxi,  7 ;  Prov.  x,  7 ;  Hebr.  xi,  4. 

2  Rom.  vm,  ii. 

3  Rom.  vni,  28. 

4  I  Cor.  iv,  1 6. 

5  Litt.  Encycl.  "  Esupremi  "  die  iv  m.  Octobr.  MCMIII. 

summatorem  lesum.1  At  qupniam  ea  fere  est  infirmitas  nostra,  ut 
tanti  exemplaris  amplitudine  facile  deterreamur,  providentis  Dei 
numine,  aliud  a  nobis  est  exemplar  propositum,  quod  quum  Christo 
sit  proximum,  quantum  humanae  licet  naturae,  turn  aptius  con- 
gruat  cum  exiguitate  nostra,  Beatissima  Virgo  Augusta  Dei 
Mater.9  Varias  denique  nancti  occasiones  recolendae  memoriae 
sanctorum  caelitum,  communi  admiration!  obiecimus  fideles 
hosce  servos  ac  dispensatores  in  domo  Domini,  et,  prout  suus 
cuique  locus  est,  Eius  amicos  ac  domesticos,  qui  per  fidem 
vicerunt  rtgna,  operati  sunt  iustitiam,  adepti  sunt  rtpvomissionesf  ut 
illorum  exemplis  adducti,  iam  non  simus  parvuli  fluctuantes  et  civ- 
cumftramur  omni  vento  doctrinae,  in  ncquitia  hominum,  in  astutia  ad 
circumventionem  erroris ;  veritatem  autem  facientes  in  ckaritate,  cresca- 
mus  in  illo  per  omnia  qui  est  caput  Christus.* 

Altissimum  hoc  divinae  Providentiae  consilium  in  tribus 
maxime  viris  perfcctum  fuisse  docuimus,  quos  magnos  pastor es 
eosdemque  doctores  diversa  quidem  aetas  tulit,  sed  aeque  pro- 

?emodum  Ecclesiae  calamitosa.  Hi  sunt  Gregorius  Magnus, 
oannes  Chrysostomus  et  Augustanus  Anselmus,  quorum,  saecu- 
laria  solemnia  celebrari  contigit  per  hos  annos.  Binis  praeterea 
Encyclicis  Litteris  datis  iv  Idus  Martias  anno  MCMIV  et  xi 
Calend.  Maias  MCMIX,  doctrinae  capita  et  christianae  vitae 
praecepta,  quotquot  opportuna  cadere  in  haec  tempora  visa 
sunt,  e  sanctorum  exemplis  monitisque  decerpta,  fusius  evol- 
vimus. 

At  quoniam  pcrsuasum  Nobis  est,  ad  impellendos  homines, 
illustria  Christi  niilitum  exempla  longe  magis  valitura  quam 
verba  exquisitasque  disceptationes,6  oblata  feliciter  opportu- 
nitate  libentes  utimur  saluberrima  instituta  ab  alio  pastore 
sanctissimo  accepta  commendandi,  quem  huic  aetati  propiorem 
iisdemque  paene  iactatum  fluctibus  Deus  excitavit,  Sanctae 
Romanae  Ecclesiae  Cardinalem,  Mediolanensium  Antistitem, 
ante  annos  ccc  a  sa.  me.  Paulo  V  in  sanctorum  album  relatum, 
Carolum  Borromeum.  Nee  id  minus  ad  rem ;  siquidem,  ut 
memorati  Decessoris  Nostri  verba  usurpemus :  "  Dominus,  qui 
facit  mirabilia  magna  solus,  magnificavit  novissime  facere 
nobiscum,  ac  miro  dispensationis  suae  opere  statuit  super 
Apostolicae  petrae  arcem  grande  luminare,  eligens  sibi  e  gremio 
sacrosanctae  Romanae  Ecclesiae  Carolum,  sacerdotem  fidelem 
servum  bonum,  formam  gregis,  formam  Pastorum.  Qui  videlic 

1  Hebr.  in,  i ;  xn,  2-3. 

2  Litt.  Encycl.  "Ad  diem  ilium,"  die  n  m.  Februar.  MCMIV. 
»  Hebr.  xi,  33. 

4  Efh.  iv,  ii  seq. 

6  Encycl.  "ESupremi." 

multiplied  fulgore  sanctorum  operum  universam  decorando 
Ecclesiam,  sacerdotibus  et  populo  praeluceret  quasi  Abel  in 
innocentia,  quasi  Enoch  in  munditia,  quasi  lacob  in  laborum 
tolerantia,  quasi  Moyses  in  mansuetudine,  quasi  Elias  in  ardenti 
zelo,  quique  imitandum  exhiberet  inter  affluentes  delicias 
Hieronymi  corporis  castigationem,  Martini  in  sublimioribus 
gradibus  humilitatem,  Gregorii  pastoralem  sollicitudinem,  liber- 
tatem  Ambrosii,  Paulini  caritatem,  ac  demum  videndum  ac 
perspiciendum  ostenderet  oculis  nostris,  manibus  nostris  contrec- 
tandum  hominem,  mundo  maxime  blandiente,  crucifixum  mundo, 
viventem  spiritu,  terrena  calcantem,  caelestia  iugiter  negoti- 
antem  et,  sicut  officio  in  angelum  substitutum,  ita  etiam  mente  et 
opere  vitam  angelorum  in  terris  aemulantem." * 

Haec  Decessor  ille  Noster  exactis  quinque  lustris  ab  obitu 
Caroli.  Nunc  vero,  expleto  anno  tercentesimo  ab  impertitis 
eidem  sacris  honoribus,  "  merito  repletum  est  gaudio  os  nostrum 
et  lingua  nostra  exsultatione  in  insigni  die  solemnitatis  nostrae, 
...  in  qua  ...  Carolo  S.  R.  E.,  cui,  auctore  Domino,  praesidemus, 
Presbytero  Cardinali  sacris  decernendis  honoribus,  unicae 
Sponsae  suae  nova  imponeretur  corona,  ornata  omni  lapide 
pretioso."  Communis  autem  cum  Decessore  Nostro  fiducia 
Nobis  est,  ex  contemplatione  gloriae  sancti  Viri,  multoque  magis 
ex  eiusdem  documentis  et  exemplis,  debilitari  posse  impiorum 
proterviam  et  confundi  omnes  qui  "gloriantur  in  simulacris 
errorum."8  Itaque  renovati  Carolo  honores,  qui  gregis  ac 
pastorum  huius  aetatis  exstitit  forma,  sacraeque  disciplinae  in 
melius  corrigendae  impiger  fuit  propugnator  et  auctor  adversus 
novos  homines,  quibus,  non  fidei  morumque  restitutio  proposita 
erat,  sed  potius  deformatio  atque  restinctio,  quum  solacio  ac 
documento  erunt  catholicis  universis,  turn  iisdem  stimulos 
addent,  ut  in  opus,  cui  tarn  impense  studemus,  instaurationis 
rerum  omnium  in  Christo,  strenue  conspirent. 

Exploratum  profecto  vobis  est,  Venerabiles  Fratres,  perpetuo 
exagitatam  Ecclesiam  deseri  a  Deo  nunquam  omni  consolatione 
destitutam.  Earn  namque  Christus  dilexit  . . .  et  semctipsum  tradi- 
dit  pro  ea,  ut  illam  sanctificavet  et  exhiberet  ipse  sibi  gloriosam  Ecclesiamt 
non  habentem  maculam  aut  rugain,  aut  aliquid  huiusmodi,  sed  ut  sit 
sancta  et  immaculata.*  Quin  etiam,  quo  effusior  licentia,  quo 
acrior  hostilis  impetus,  quo  erroris  insidiae  callidiores  aSerre  illi 
supremum  videntur  exitium,  usque  adeo,  ut  filios  non  paucos  de 
gremio  eius  avulsos  in  vitiorum  et  impietatis  gurgitem  trans- 
versos  agant,  eo  praesentiorem  experitur  tutelam  Numinis. 

1  Ex  Bulla  "  Unigenitus  "  an.  MDCX,  Cal.  Nov. 

2  Ex  cadem  Bulla  "  Unigcnitus." 
8  Eph.  v,  25  sqq. 

Efficit  enim  Deus  ut  error  ipse,  velint  nolint  improbi,  in  trium- 
phum  cedat  reritatis,  cui  custodiendae  Ecclesia  advigilat ;  cor- 
ruptio  in  incrementum  sanctitatis,  cuius  altrix  ipsa  est  atque 
magistra ;  vexatio  in  mirabiliorem  salutem  ex  inimicis  nostvis.  Ita 
fit  ut,  quo  tempore  Ecclesia  profanis  oculis  videtur  saevioribus 
iactata  fluctibus  ac  paene  demersa,  tune  nempe  pulchrior, 
validior,  purior  emergat,  maximarum  emicans  fulgore  virtutum. 

Sic  Dei  summa  benignitas  novis  argumentis  confirmat,  Eccle- 
siam  opus  esse  divinum ;  sive  quod  in  causa  suscipiendi  doloris 
maxima,  ob  irrepentes  in  ipsa  eius  membra  errores  et  noxas,  ei 
det  superandum  discrimen ;  sive  quod  ratum  efficiat  Christi 
verbum :  Portae  inferi  non  prevalebunt  adversus  earn,1  sive  quod 
eventibus  illud  comprobet :  ecce  ego  vobiscum  sum  omnibus  diebus 
usque  ad  consummationem  saeculi?  sive  denique  quod  arcanae  vir- 
tutis  testimonium  perhibeat,  qua  promissus  a  Christo,  maturo 
huius  in  caelum  reditu,  alius  Pavaclitus  in  ipsam  iugiter  efiunditur, 
ipsam  tuetur  et  in  omni  tribulatione  solatur ;  spiritus,  qui  cum 
ipsa  maneat  in  aeternum ;  spiritus  veritatis,  quern  mundus  non  potest 
accipeve,  quia  non  videt  eum  nee  scit  eum,  quia  apud  vos  manebit  et  apud 
vos  erit.*  Hoc  ex  fonte  vita  et  robur  Ecclesia  derivatur ;  hinc 
quod  eadem,  ut  Concilium  Oecumenicum  Vaticanum  habet, 
manifest  is  notis  instructa  et  "  tamquam  signum  levatum  in 
nationes,"  a  quavis  alia  societate  secernitur.4 

Nee  sane  absque  divinae  potentiae  prodigio  fieri  potest  ut, 
diffluente  licentia  et  passim  deficientibus  membris,  Ecclesia, 
quatenus  est  corpus  Christi  mysticum,  a  doctrinae,  legum  finis- 
que  sui  sanctitate  nunquam  desciscat ;  ex  iisdem  rerutn  causis 
pares  consecutiones  et  utilitates  derivet;  ex  complurium  filio- 
rum  fide  ac  iustitia  fructus  capiat  salutis  uberrimos.  Nee  minus 
perspicuum  haustae  a  Deo  vitae  habet  indicium,  quod  in  tarn 
foeda  pravarum  opinionum  colluvie,  in  tanto  perduellium  nu- 
mero,  in  errorum  facie  adeo  multiplici,  constans  et  immutabilis 
perseveret,  columna  et  firmamentum  vevitatis,  in  unius  professione 
doctrinae,  in  eadem  communione  sacramentorum,  in  divina  sui 
constitutione,  in  regimine,  in  disciplina  morum.  Idque  eo  plus 
habet  admirationis,  quod  ipsa,  non  solum  resistit  malo,  sed  etiam 
vincit  in  bono  malum,  nee  bene  precari  desinit  amicis  atque 
inimicis,  de  eo  tota  laborans  idque  assequi  cupiens,  ut  et  com- 
munitas  hominum  et  seorsim  singuli  christianis  institutis  reno- 
ventur.  Est  enim  hoc  proprium  eius  munus  in  terris,  cuius 
beneficia  vel  ipsi  eius  inimici  sentiunt. 

1  MATTH.  xvi,  18. 

2  MATTH.  xxvm,  20. 

3  IOAN,  xiv,  16  sqq.-26,  59:  -xiv,  7  sqq. 

4  Sessio  HI,  c.  3. 

Mirabilis  hie  Dei  providentis  influxus  in  instaurationis  opus  ab 
Ecclesia  provectum  luculenter  apparet  ea  maxime  aetate,  quae 
ad  bonorum  solacium  dedit  Carolum  Borromeum.  In  eo  domi- 
natu  cupiditatum,  omni  fere  perturbata  et  offusa  cognitione 
veritatis,  perpetua  erat  cum  erroribus  domicatio,  hominumque 
societas  in  pessima  quaeque  ruens,  gravem  videbatur  sibi  con- 
flare  perniciem.  Inter  haec  superbi  ac  rebelles  homines  con- 
surgebant,  inimici  Crucis  Christi  ...  qui  terrena  sapiunt  . . .  quorum 
Deus  venter  est.1  Hi  non  moribus  corrigendis,  sed  negandis  Fidei 
capitibus  animum  intendentes,  omnia  miscebant,  latiorem  sibi 
aliisque  muniebant  licentiae  viam,  aut  certe  auctoritatem  Eccle- 
siae  ductumque  defugientes,  pro  lubitu  corruptissimi  cuiusque 
principis  populive,  quasi  imposito  iugo,  doctrinam  eius,  constitu- 
tionem,  disciplinam  in  excidium  petebant.  Deinde,  iniquorum 
imitati  morem,  ad  quos  pertinet  comminatio:  Vae  qui  dicitis 
malum  bonum  et  bonum  malum*,  rebellium  tumultum  et  illam  fidei 
rnorumque  cladem  appellarunt  instaurationem,  sese  autem  dis- 
ciplinae  veteris  restitutores.  Re  tamen  vera  corruptores  ex- 
stiterunt,  quod,  extenuatis  Europae  per  contentiones  et  bella 
viribus,  defectiones  horum  temporum  et  secessiones  matura- 
runt,  quibus  uno  velut  impetu  facto,  triplex  illud,  antea 
disiunctum,  dimicationis  instauratum  est  genus,  a  quo  invicta 
et  sospes  Ecclesia  semper  evaserat ;  hoc  est,  primae  aetatis 
cruenta  certamina ;  domesticam  subinde  pestem  errorum ; 
denique,  per  speciem  sacrae  libertatis  vindicandae,  earn  vitiorum 
luem  ac  disciplinae  eversionem,  ad  quam  fortasse  nee  aetas 
media  processerat. 

Decipientium  hominum  turbae  Deus  opposuit  veri  nominis 
instauratores,  eosque  sanctissimos,  qui  aut  cursum  ilium  prae- 
cipitem  retardarent  ardoremque  restinguerent,  aut  illata  inde 
damna  sarcirent.  Quorum  labor  assiduus  et  multiplex  in  resti- 
tuenda  disciplina  eo  maiori  solacio  Ecclesiae  fuit,  quo  graviori 
haec  premebatur  angustia,  comprobavitque  sententiam  :  Fidelis 
Deus,  qui  . . .  faciet  etiam  cum  tentatione  proventum*  lis  in  adiunctis 
laetitiam  Ecclesiae  cumulavit  oblata  divinitus  Caroli  Borromei 
singularis  navitas  vitaeque  sanctitas. 

Fuit  autem  in  eius  ministerio,  Deo  sic  disponente,  propria 
quaedam  vis  et  efficientia,  non  solum  ad  infringendam  audaciam 
factiosorum,  sed  etiam  ad  erudiendos  Ecclesiae  filios  atque 
excitandos.  Illorum  namque  et  insanos  cohibebat  ausus,  et 
inanes  criminationes  diluebat,  eloquentia  usus  omnium  potentis- 
sima,  suae  vitae  et  actionis  exemplo ;  horum  vero  spem  erigebat, 

1  Philip,  in,  18,  19. 

2  ISAI.  V,  20. 

8  I  Cor.  x,  13. 

alebat  ardorem.  Atque  illud  in  ipso  fuit  plane  mirabile,  quod 
veri  restauratoris  dotes,  quas  in  aliis  disiunctas  cernimus  atque 
distinctas,  ab  iuvenili  aetate  in  se  omnes  recepit  in  unum  col- 
lectas,  virtutem,  consilium,  doctrinam,  auctoritatem,  potentiam, 
alacritatem,  effecitque  ut  in  commissam  sibi  catholicae  veritatis 
defensionem  contra  grassantes  errores,  quod  idem  erat  Ecclesiae 
universae  propositum,  singulae  conspirarent,  intermortuam  in 
multis  ac  paene  restinctam  excitans  fidem,  providis  earn  legibus 
institutisque  communiens,  collapsam  disciplmam  restituens, 
cleri  populique  mores  ad  christianae  vitae  rationem  strenue 
revocans.  Sic,  dum  partes  instauratoris  tuetur  omnes,  baud 
minus  mature  servi  boni  et  fidelis  fungitur  muniis,  ac  deinde  sacer- 
dotis  magni,  qui  in  diebus  suis  placuit  Deo  et  inventus  est  iustus ; 
plane  dignus  in  quern  cuiusvis  generis  homines  turn  e  clero  turn 
e  populo,  divites  aeque  ac  inopes,  tamquam  in  exemplar  in- 
tueantur,  cuius  excellentiae  summa  in  episcopi  atque  antistitis 
laude  continetur,  qua,  Petri  Apostoli  dictis  obtemperans,  factus 
est  forma  gregis  ex  animo.1  Nee  minus  movet  admirationem  quod 
Carolus,  nondum  exacto  anno  aetatis  suae  vicesimo,  summos 
honores  consecutus,  magnis  ac  perarduis  Ecclesiae  negotiis 
tractandis  adhibitus,  ad  perfectam  cumulatamque  virtutem,  per 
contemplationem  rerum  divinarum,  qua  in  sacro  secessu  animum 
renovaverat,  in  dies  magis  contenderet,  eluceretque  spectaculum 
. . .  mundo  et  angelis  et  hominibus. 

Turn  vere  Dominus  coepit,  ut  memorati  Decessoris  Pauli  V 
verbis  utamur,  mirabilia  sua  in  Carolo  pandere;  sapientiam, 
iustitiam,  divini  honoris  et  catholici  provehendi  nominis  stu- 
dium  flagrantissimum,  in  primisque  curam  instaurandae  Fidei 
Ecclesiaeque  universae,  quod  opus  in  augusto  illo  Tridentino 
Consilio  agitabatur.  Cuius  habiti  laus  ab  eodem  pontince  ab 
omnique  posteritate  sic  tribuitur  Carolo,  quasi  viro,  qui,  non 
ante  illius  exsequutor  exstiterit  fidelissimus,  quam  propugnator 
acerrimus.  Nee  enim  sine  multis  eius  vigiliis,  angustiis,  labori- 
bus  omne  genus,  res  est  ad  exitum  perducta. 

Haec  tamen  omnia  nihil  erant  aliud  nisi  praeparatio  quae- 
dam  vitaeque  tirocinium,  quo  et  pietate  animus  et  mens  doctrina 
et  labore  corpus  exercerentur,  ita  ut  modestus  iuvenis  ac  de  se 
demisse  sentiens  instar  esset  argillae  in  manibus  Domini 
eiusque  in  terris  Vicarii.  Hanc  scilicet  rationem  ineundae  viae 
novarum  rerum  fautores  illi  contemnebant  eadem  stultitia  qua 
nostri,  minime  secum  reputantes,  mirabilia  Dei  ex  umbra  et 
silentio  parentis  animi  pieque  precantis  in  apricum  proferri,  in 
eaque  exercitatione  germen  futuri  adscensus,  haud  secus  ac  in 
semente  spem  colligendae  messis,  includi. 

1  I  Petr.  v,  3. 

Nihilominus,  quod  paullo  superius  attigimus,  auspicata  tarn 
faustis  initiis  vitae  sanctitas  et  actio  turn  se  maxime  explicuit 
effuditque  fructus  uberrimos,  quum,  "  urbano  splendore  et  am- 
plitudine  relictis,  bonus  operarius  in  messem  quam  susceperat 
(Mediolanum),  discedit,  ubi  partes  suas  in  dies  magis  implendo, 
agrum  ilium,  malitia  temporum,  vepribus  turpiter  deformem  ac 
silvescentem,  in  eum  restituit  nitorem,  ut  Ecclesiam  Mediolan- 
ensem,  praeclarum  exemplum  redderet  ecclesiasticae  dis- 
ciplinae."1  Tarn  multa  tamque  praeclara  is  est  consequutus 
conformando  instaurationis  opus  ad  normas  a  Concilio  Tridentino 
paullo  ante  propositas. 

Enimvero  Ecclesia,  probe  intelligens,  quam  sint  sensus  et  cogi- 
tatio  humani  cordis  in  malum  prona*  cum  vitiis  et  erroribus  dimi- 
care  nunquam  destitit,  ut  destruatur  corpus  piccati  et  ultra  non 
serviamus  peccato.9  Qua  in  contentione,  quemadmodum  ipsa 
sibi  magistra  est  et  impellitur  gratia,  quae  diffusa  est  in  cordibus 
nostns  per  Spiritum  Sanctum ;  ita  cogitandi  agendique  normam 
sunlit  a  Doctore  gentium,  aiente  :  Renovamini  spiritu  mentis  vestrae.4 
Et  nolite  conformari  huic  saeculo,  sed  reformamini  in  novitate  sensus 
vestrit  ut  probetis  quae  sit  voluntas  Dei  bona  et  beneplacens  et  perfecta.6 
Quam  quidem  se  metam  contigisse  Ecclesiae  filius  atque  in- 
stauratcr  non  fictus  existimat  nunquam :  ad  earn  tantummodo 
niti  profitetur  cum  eodem  apostolo ;  quae  retro  sunt  obliviscens,  ad 
ea  vcro  quae  sunt  priora  extendens  meipsum,  ad  destinatum  persequor, 
ad  bravium  supernae  vocationis  Dei  in  Christo  lesu.6 

Inde  consequitur  ut  et  nos  cum  Christo  in  Ecclesia  coniuncti 
crescamus  in  illo  per  omnia,  qui  est  caput  Christus,  ex  quo  totum  corpus 
, . .  augmentum  facit  in  aedificationeyn  sui  in  charitate?  et  Ecclesia 
Mater  in  dies  magis  efficiat  ratum  sacramentum  divinae  volun- 
tatis,  hoc  est,  in  dispensations  plenitudinis  temporum  instaurare  omnia  in 
Christo? 

Ad  haec  animum  non  intenderunt  auctores  illi  redintegrandae 
suo  marte  fidei  ac  disciplinae,  quorum  conatibus  restitit 
Borromeus;  nee  ea  nostri  melius  vident,  quibuscum  strenue 
nobis,  Venerabiles  Fratres,  est  dimicandum.  Nam  et  hi  Eccle- 
siae doctrinam,  leges,  instituta  subvertunt,  habentes  in  lingua 
promptum  cultioris  humanitatis  studium,  non  quod  eo  de  ne- 

1  Bulla  "  Ungenitus." 

2  Gen.  vin,  21. 

3  Rom.  vi,  6. 

4  Ephes.  iv,  23. 

5  Rom.  xn,  2. 

6  Philip,  in,  13,  14. 

7  Ephes.  iv,  15,  16. 

8  Ephes.  i,  9,  10. 

gotio  valde  laborent,  sed  quo  titulis  ad  ostentationem  paratis 
pravitatem  consiliorum  queant  facilius  obtegere. 

Quid  autem  re  agant,  quid  moliantur,  quod  iter  affectent, 
neminem  vestrum  fugit,  eorumque  consilia  denuntiata  per  Nos 
fuerunt  atque  damnata.  Proposita  namque  ipsis  est  communis 
omnium  ab  Ecclesiae  fide  ac  disciplina  secessio,  eo  vetere  ilia 
deterior  quae  Caroli  aetatem  in  discrimen  adduxit,  quo  callidius 
in  ipsis  fere  Ecclesiae  venis  delitescit  ac  serpit,  et  quo  subtilius 
ab  absurde  positis  extrema  deducuntur. 

Utriusque  pestis  origo  eadem :  inimicus  homo,  qui  ad  humanae 
gentis  perniciem  baud  sane  exsomnis,  superseminavit  zizaniam  in 
media  tritici ; l  idem  abditum  iter  ac  tenebricosum ;  eadem  pro- 
gressio,  idem  appulsus.  Etenim,  quemadmodum  prior  ilia  olim, 
qua  fortuna  rem  daret  eo  vires  inclinans,  optimatium  partes  aut 
popularium  alteram  adversus  alteram  concitabat,  ut  utramque 
tandem  ludificaret  atque  pessumdaret ;  sic  recentior  ista  clades 
mutuam  exacuit  invidiam  egentium  ac  locupletium,  ut  sua 
quisque  sorte  non  contentus  vitam  trahat  usque  miserrimam 
luatque  poenam  iis  irrogatam,  qui  non  vegnum  Dei  et  iustitiam  eius 
quaerunt,  sed  caducis  his  rebus  fluxisque  adhaerescunt.  Atque 
illud  etiam  graviorem  facit  praesentem  conflictationem,  quod, 
quum  superiorum  temporum  turbulenti  homines  e  doctrinae 
divinitus  revelatae  thesauro  certa  quaedam  et  fixa  plerumque 
retinerent,  hodierni  non  ante  quieturi  videantur  quam  excisa 
omnia  conspexerint.  Everso  autem  religionis  fundamento,  et 
ipsam  civilem  coniunctionem  disrumpi  necesse  est.  Luctuosum 
sane  spectaculum  in  praesens,  formidolosum  in  posterum  ;  non 
quod  Ecclesiae  incolumitati  timendum  sit,  de  qua  dubitare 
divina  promissa  non  sinunt,  sed  ob  impendentia  familiis  genti- 
busque  pericula,  maxime  quae  pestiferum  impietatis  afflatum 
aut  impensius  fovent  aut  ferunt  patientius. 

In  hoc  tarn  nefario  stultoque  bello,  cui  commovendo  dilatando 
socii  et  adiutores  potentes  accedunt  interdum  vel  ipsi,  qui 
Nobiscum  facere  Nostrasque  tueri  res  deberent  prae  ceteris ;  in 
forma  errorum  adeo  multiplici  vitiorumque  illecebris  tarn  variis, 
quibus  utrisque  haud  pauci  etiam  e  nostris  blandiuntur,  capti 
specie  novitatis  ac  doctrinae,  aut  inani  spe  ducti,  Ecclesiam 
posse  cum  aevi  placitis  amice  componi,  plane  intelligitis, 
Venerabiles  Fratres,  nobis  esse  strenue  obsistendum,  iisdemque 
nunc  armis  excipiendum  impetum  hostium,  quibus  olim  usus  est 
Borrpmeus. 

Primum  igitur,  quoniam  ipsam,  veluti  arcem,  impetunt  fidem, 
vel  earn  aperte  denegando,  vel  impugnando  subdole,  vel  doc- 

1  MATTE,  xin,  25. 

trinae  capita  pervertendo,  haec  a  Carolo  saepe  commendata 
meminerimus :  "  Prima  et  maxima  Pastorum  cura  versari  debet 
in  iis  quae  ad  fidem  catholicam,  quam  S.  Romana  Ecclesia  et 
colit  et  docet,  et  sine  qua  impossibile  est  placer e  Deo,  integre  in- 
violateque  servandam  pertinent." *  Et  rursus  :  "  In  eo  genere 
. . .  nullum  tantum  studium,  quantum  certe  maximum  requiritur, 
adhiberi  possit."2  Quapropter  "  haereticae  pravitatis  fer- 
mento,"  quod  nisi  cohibeatur  totam  massam  corrumpit,  hue  est 
pravis  opinionibus  ementita  specie  irrepentibus,  quas  in  unum 
collectas  modernismus  profitetur,  sanitas  est  opponenda  doctrinae 
et  reputandum  cum  Carolo  :  "  quam  summum  in  haeresis  crimine 
profligando  studium  et  cura  quam  longe  omnium  diligentissima 
episcopi  esse  debeat." 9 

Haud  opus  est  equidem  cetera  verba  referre  sancti  viri  com- 
memorantis  Romanorum  Pontificum  sanctiones,  leges,  poenas  in 
eos  antistites  constitutas,  quibus  purgandae  dioecesis  ab  "  haere- 
ticae pravitatis  fermento  "  esset  cura  remissior.  Nonnihil  tamen 
iuverit  ad  ea  quae  inde  concludit  diligent  er  attendere.  "  Proinde, 
inquit,  in  ea  perenni  sollicitudine  perpetuaque  vigilia  episcopus 
versari  in  primis  debet,  ut,  non  modo  pestilentissimus  ille  haer- 
esis morbus  nusquam  in  gregem  sibi  commissum  irrepat,  sed 
omnis  plane  suspicio  ab  eo  quam  longissime  absit.  Si  vero 
fortasse,  quod  pro  sua  pietate  et  misericordia  Christus  Dominus 
avertat,  irrepserit,  in  eo  maxime  elaboret  omni  ope,  ut  quam 
celerrime  depellatur :  quique  ea  labe  infecti  erunt,  vel  suspecti, 
cum  illis  agatur  ad  canonum  sanctionumque  pontificiarum  prae- 
scriptum."  4 

Verum  nee  propulsari  possunt  errprum  contagia  nee  prae- 
caveri  nisi  in  recta  clari  populique  institutione  pars  curarum 
ponatur  maxima.  Nam  fides  ex  auditu  ;  auditus  autem  per  verbum 
Christi.*  Veri  autem  omnium  auribus  inculcandi  necessitas 
nunc  magis  imponitur:  quum  per  omnes  reipublicae  venas,  at- 
que  etiam  qua  minime  crederes,  serpere  cernimus  malum  virus ; 
adeo  ut  ad  omnes  hodie  pertineant  adductae  a  Carolo  causae 
hisce  verbis  :  "  Haereticis  finitimi  nisi  in  fidei  fundamentis  firmi 
fuerint  ac  stabiles,  summopere  verendum  esset,  ne  forte  ab  eis  in 
aliquam  impietatis  ac  nefariae  doctrinae  fraudem  facilius  addu- 
cerentur." 6  Nunc  enim,  expeditioribus  itineribus,  quemad- 
modum  ceterarum  rerum,  ita  etiam  errorum  sunt  aucta  com- 

1  Cone.  Prov.  I,  sub  initium. 

2  Cone.  Prov.  V,  Pars  I. 
8  Ibid. 

«  Ibid. 

5  Rom.  x,  17. 

6  Cone.  Prov.  V,  Pars  I. 

mercia,  proiectisque  ad  licentiam  cupiditatibus,  in  prava  societate 
versamur,  ubi  non  est  veritas . . .  et  non  est  scientia  Dei?  in  terra  qua& 
desolata  est. .  .quia  nullus  est  qui  recogitet  covde?  Quamobrem  Nos, 
ut  Carol!  verba  usurpemus :  "  multam  hactenus  diligentiam 
adhibuimus,  ut  pmnes  ac  singuli  Christi  fideles  in  fidei  christianae 
rudimentorum  institutione  erudirentur ;  "  3  eademque  de  re,  tarn- 
quam  de  negotio  gravissimo  scripsimus  Encyclicas  Litteras.4 
Etsi  vero  nolumus  et  ilia  Nobis  aptare,  quibus  inexplebili 
desiderio  flagrans  Borromeus  queritur,  "  parum  hue  usque  pro- 
fecisse  tanta  in  re";  nihilominus  eadem,  qua  ipse,  "negotii 
periculique  magnitudine  adducti,"  addere  stimulos  velimus 
omnibus,  ut,  Caroli  similitudinem  arripientes,  pro  suo  quisque 
munere  aut  viribus,  in  christianae  restaurationis  opus  conspirent. 
Quare  meminerint  patres  familias  ac  domini,  quo  studio  pastor 
ille  sanctissimus  eosdem  constanter  monuerit  ut  liberis, 
domesticis,  famulis  addiscendae  christianae  doctrinae,  non  solum 
copiam  facerent,  sed  etiam  onus  imponerent.  Clericis  pariter 
memoria  ne  excidat,  in  fidei  rudimentis  tradendis  a  se  operam 
dandam  esse  curioni ;  huic  vero  studendum,  ut  eiusmodi  scholae 
suppetant  plures,  christifidelium  numero  ac  necessitati  pares  et 
magistrorum  probitate  commendabiles,  quibus  adiutores 
adsciscantur  honesti  viri  aut  mulieres,  prout  Mediolanensis  ipse 
praescribit  antistes.6 

Christianae  huius  institutionis  aucta  necessitas,  quum  ex 
reliquo  nostrorum  temporum  morumque  decursu  eminet,  turn 
vero  potissimum  ex  publicis  discendi  ludis,  omnis  religionis  ex- 
pertibus,  ubi  sanctissima  quaeque  rideri  voluptatis  loco  fere  du- 
citur,  aeque  pronis  ad  impietatem  et  magistrorum  labiis  et  au- 
ribus  auditorum.  Scholam  dicimus,  quam  neutram,  seu  laicam 
per  summam  iniuriam  appellant,  quum  non  sit  aliud  nisi  tene- 
bricosae  sectae  dominatus  praepotens.  Novum  hoc  praeposterae 
libertatis  iugum  magna  quidem  voce  et  bonis  lateribus  denun- 
tiastis  vos,  Venerabiles  Fratres,  praesertim  in  locis  ubi 
audacius  proculcata  sunt  iura  religionis  ac  familiae  et  oppressa 
naturae  vox  imperantis  ut  adolescentium  candori  fideique  par- 
catur.  Cui  calamitati  ab  iis  illatae,  qui,  quam  ab  aliis  obedien- 
tiam  exigunt,  eandem  supremo  rerum  Domino  recusant,  quan- 
tum in  Nobis  est  medendum  rati,  auctores  fuimus  ut  scholae 
religionis  opportune  per  urbes  instituerentur.  Quod  opus  quam- 
quam  hactenus,  adnitentibus  vobis,  satis  bene  prospereque  pro- 

1  Os.  iv,  i. 

a  IEREM  xn,  n. 

3  Cone.  Prov.  V,  Pars  I. 

4  Encycl.  "Acerbo  nimis,"  die  xxv  m.  Aprilis  MDCCCCV. 

5  Cone.  Prov.  V,  Pars  I. 

cessit,  nihilominus  magnopere  expetendum  est  ut  in  dies  latius 
proferatur,  hoc  est  ut  eiusmodi  magisteria  et  pateant  ubique 
complura  et  praeceptoribus  abundent  doctrinae  laude  vitaeque 
integritate  commendatis. 

Cum  hac  primordiorum  saluberrima  disciplina  valde  con- 
iunctum  est  officium  sacri  oratoris,  in  quo  memoratae  virtutes 
multo  magis  requiruntur.  Itaque  Caroli  studia  et  consilia  pro- 
vincialibus  in  Synodis  ac  dioecesanis  eo  potissimum  fuere  con- 
versa  ut  concionatores  fingerentur,  qui  in  ministerio  verbi  ver- 
sari  sancte  atque  utiliter  possent.  Quod  idem,  ac  forte  gravius, 
quae  modo  sunt  tempora  postulare  a  nobis  videntur,  quum  tot 
hominum  nutet  fides,  nee  desint  qui,  captandae  gloriolae  cupi- 
dine,  ingenio  aetatis  indulgeant,  adulterantes  verbum  Dei,  vitaeque 
cibum  subducentes  fidelibus. 

Quamobrem  summa  vigilantia  cavendum  nobis  est,  Vene- 
rabiles  Fratres,  ne  per  vanos  homines  ac  leves  vento  pascatur 
grex ;  sed  ut  vitali  alimento  roboretur  per  ministros  verbi,  ad 
quos  ilia  pertinent :  Pro  Christo  legatione  fungimur,  tamquam  Deo 
exhortante  per  nos  :  reconciliamini  Deo,1  per  ministros  et  legates  non 
ambulantes  in  astutis,  neque  adulterantes  verbum  Dei,  sed  in  manifesta- 
tione  veritatis,  commendantes  semetipsos  ad  omnem  conscientiam  Hominum 
cor  am  Deo,2  operarios  inconfusibiles  tractantes  verbum  veritatis?  Nee 
minus  usui  nobis  erunt  normae  illae  sanctissimae  maximeque 
frugiferae,  quas  mediolanensis  antistes,  Paullinis  verbis  ex- 
pressas,  commend  are  solebat  fidelibus :  Cum  accepissetis  a  nobis 
verbum  auditus  Dei,  accepistis  illud,  non  ut  verbum  hominum,  sed,  sicut 
est  vere,  verbum  Dei,  qui  operatur  in  vobis,  qui  credidistis.* 

Ita  sermo  Dei  vivus  et  efficax  et penetrabilior  omni  gladio,5  non  solum 
ad  fidei  conservationem  ac  tutelam  adducet,  sed  etiam  ad  virtu- 
turn  proposita  mire  animos  inflammabit ;  quia  fides  sine  operibus 
mortua  est,6  et  non  auditores  legis  iusti  sunt  apud  Deum,  sed  factores 
legis  iustificabuntur.'1 

Atque  hac  etiam  in  re  cernere  licet,  utriusque  instaurationis 
quam  sit  ratio  dissimilis.  Nam  qui  falsam  propugnant,  ii  stul- 
torum  imitati  inconstantiam,  praecipiti  cursu  solent  ad  extrema 
decurrere,  sive  fidem  sic  efferentes,  ut  ab  ea  recte  agendi  neces- 
sitatem  seiungant,  sive  in  sola  natura  excellentiam  omnem  vir- 
tutis  collocantes,  remotis  fidei  ac  divinae  gratiae  praesidiis. 

1  II  Coy.  v,  20. 

2  II  Cor.  iv,  2. 

3  II  Tim.  ii,  15. 

4  I  Thess.  n,  13. 
6  Hebr.  iv,  12. 

6  Jacob,  n,  26. 
1  Rom.  ii,  13. 

euo  fit  ut,  quae  a  natural!  honestate  ducuntur  officia  nihil  sint 
iud  nisi  simulacra  virtutis,  nee  diuturna  ilia  quidem,  nee  ad 
salutem  satis  idonea.     Horum  igitur  actio,  non  ad  restauratio- 
nem  disciplinae,  sed  ad  fidei  morumque  eversionem  est  com- 
parata. 

Contra  qui  ad  Caroli  exemplum,  veritatis  amici  minimeque 
fallaces,  salutari  rerum  conversion!  student,  hi  extrema  devitant, 
neque  certos  excedunt  fines,  quos  ultra  nequit  instauratio  ulla 
consistere.  Etenim  Ecclesiae  eiusque  Capiti  Christo  firmissime 
adhaerentes,  non  modo  inde  robur  vitae  interioris  hauriunt,  sed 
exterioris  etiam  actionis  metiuntur  modum,  ut  sanandae 
hominum  societatis  opus  tuto  aggrediantur.  Est  autem  pro- 
prium  divinae  huius  missionis,  in  eos  perpetuo  transmissae  qui 
Christi  legatione  functuri  essent,  docere  omnes  gentes,  non  solum  ea 
quae  ad  credendum,  sed  etiam  quae  ad  agendum  pertinerent, 
hoc  est,  uti  Christus  edixit :  servare  omnia  quaecumque  mandavi 
vobis.]  Ipse  enim  est  via,  veritas  et  vita?  qui  venit  ut  homines 
vitam  habeant  et  abundantius  habeant.8  Quia  vero  ofncia  ilia 
retineri  omnia  duce  tantum  natura  est  difncillimum,  quin  etiam 
multo  positum  superius  quam  ut  humanae  vires  ipsae  per  se  con- 
sequi  possint ;  idcirco  Ecclesia  magisterio  suo  adiunctum  habet 
christianae  regimen  societatis  eiusque  ad  omnem  sanctitatem 
instituendae  munus,  dum  per  eos  qui  pro  suo  quisque  statu  et 
officip  sese  illi  ministros  adiutoresve  praebent,  apta  et  necessaria 
salutis  instrumenta  suppeditat.  Quod  plane  intelligentes  verae 
instaurationis  auctores,  non  ii  surculos,  praeservandae  radicis 
gratia,  coercent,  hoc  est,  non  fidem  a  vitae  sanctitate  seiungunt, 
sed  utramque  alunt  fpventque  halitu  caritatis,  quae  est  vinculum 
perfectionis.*  lidem,  dicto  audientes  Apostolo,  depositum  custodiunt,5 
non  ut  gentibus  notitiam  eius  occulant  lumenque  subducant,  sed 
quo  deductos  ex  eo  fonte  veritatis  ac  vitae  saluberrimos  rivos 
latius  recludant.  In  eaque  copia  doctrinam  ad  usum  adiungunt, 
ilia  utentes  ad  praeripiendam  circumventionem  erroris,  hoc  ad 
praecepta  in  mores  actionemque  vitae  deducenda.  Quamobrem 
instrumenta  omnia  ad  finem  vel  apta  vel  necessaria  comparant, 
quum  ad  exstirpationem  peccati,  turn  ad  consummationem 
sanctorum,  in  opus  ministerii,  in  aedificationem  corporis  Christi.6  Hue 
sane  spectant  Patrum  et  Conciliorium  statuta  canones,  leges ; 
hue  adiumenta  ilia  doctrinae,  regiminis,  beneficentiae  omne 

1  MATTH.  xxvm,  18,  20. 

2  IOAN.  xiv,  6. 
8  IOAN.  x,  10. 

4  Coloss.  in,  14. 

5  I  Tim.  vi,  20. 

6  Eph.  iv,  12. 

genus ;  hue  denique  disciplina  et  actio  Ecclesiae  universa.  Hos 
fidei  virtutisque  magistros  intentis  oculis  animoque  intuetur 
verus  Ecclesiae  filius,  cui  sua  ipsius  emendatio  proposita  est 
atque  aliorum.  His  auctoribus,  quos  crebro  memorat,  in 
instauranda  Ecclesiae  disciplina  nititur  Borromeus;  ut  quum 
scribit :  "  Nos  veterem  sanctorum  Patrum  sacrorumque  Con- 
ciliorum  consuetudinem  et  auctoritatem,  in  primis  oecumenicae 
Synodi  Tridentinae  secuti,  de  iis  ipsis  multa  superioribus  nostris 
Conciliis  Provincialibus  constituimus."  Idem  ad  consilia  pub- 
licae  corruptelae  coercendae  adductum  se  profitetur  "  et  sacro- 
rum  canonum  iure  et  sacrosanctis  sanctionibus,  et  Concilii  in 
primis  Tridentini  decretis."  * 

His  non  contentus,  quo  sibi  melius  caveret  ne  forte  ab  ea 
norma  unquam  discederet,  a  se  statuta  in  Synodis  provincialibus 
ita  fere  concludit :  "  Omnia  et  singula  quae  a  nobis  in  hac  pro- 
vincial! Synodo  decreta  actaque  sunt,  qua  debemus  obedientia 
et  reverentia,  auctoritati  ac  iudicio  Sanctae  Romanae  Ecclesiae, 
omnium  ecclesiarum  matris  et  magistrae,  semper  emendanda  et 
corrigenda  subicimus." 2  Quam  quidem  voluntatem  ostendit  eo 
propensiorem,  quo  in  dies  magis  ad  actuosae  vitae  perfectionem 
grassabatur;  nee  solum  quamdiu  cathedram  Petri  occupavit 
patruus,  sed  etiam  sedentibus,  qui  ei  successerunt,  Pio  V  et 
Gregorio  XIII,  quibus  quemadmodum  strenue  suffragatus  est 
ad  pontificatum,  sic  in  rebus  maximis  validum  se  socium  adiunxit 
eorumque  exspectationi  cumulate  respondit. 

Potissimum  vero  ipsorum  voluntati  est  obsequutus  instruendis 
rebus  ad  propositum  sibi  finem  idoneis,  hoc  est  ad  sacrae  discip- 
linae  instaurationem.  Qua  in  re  prorsus  abfuit  ab  illorum  in- 
genio,  qui  speciem  studii  fervidioris  imponunt  contumaciaesuae. 
Itaque,  incipiens  indicium  a  domo  Dei,3  primum  omnium  cleri  dis- 
ciplinae  ad  certas  leges  conformandae  animum  adiecit ;  cuius 
rei  causa  sacri  ordinis  alumnorum  Seminaria  excitavit,  sacer- 
dotum  congregationes,  queis  nomen  oblatis,  instituit,  religiosas 
familias  turn  veteres  turn  recentiores  adscivit,  concilia  coegit, 
quaesitis  undique  praesidiis  coeptum  opus  munivit  auxitque. 
Mox  emendandis  populi  moribus  haud  remissiorem  admovit 
manum,  sibi  dictum  reputans  quod  olim  prophetae  :  Ecce  constitui 
te  hodie  .  .  .  .  ut  evellas  et  destvuas,  ut  disperdas  et  dissipes,  et 
aedifices  etplantes.*  Quare  bonus  pastor  ecclesias  provinciae  ipse 
per  se  nee  sine  magno  labore  lustrans,  arrepta  similitudine  divini 
Magistri,  pevtvansiit  benefaciendo  et  sanando  gregis  vulnera  ;  quae 

1  Cone.  Prov.  V,  Pars  I. 

2  Cone.  Prov.  VI  sub  finem. 

passim  deprehenderet  incommoda,  sive  ex  inscitia  sive  ex 
neglectu  legum  profecta,  tollere  atque  eradere  summa  ope  con- 
tendit ;  opinionum  pravitati  et  exundanti  coeno  libidinum  quasi 
aggerem  obiecit  a  se  apertos  paerilis  institutionis  ludos  et 
epheborum  convictus ;  auctas,  quas  in  Urbe  primum  excitatas 
noverat,  consociationes  Mariales ;  reclusa  orbitati  adolescentium 
hospitia ;  mulierculis  periclitantibus,  viduis,  aliisque,  turn  viris 
turn  feminis,  egenis  aut  morbo  seniove  confectis,  patefacta  per- 
fugia  ;  pauperum  tutelam  ab  impotentia  dominorum,  ab  iniquo 
foenore,  ab  exportatione  puerorum,  aliaque  id  genus  quamplu- 
rima.  Haec  autem  sic  praestitit,  ut  ab  eorum  consuetudine  toto 
caelo  adhorreret,  qui,  in  renovanda  suo  marte  Christiana  repub- 
lica,  omnia  cient  agitantque  vanissimo  strepitu,  divinae  vocis 
immemores :  non  in  commotione  Dominus.1 

Hac  nempe  altera  nota,  prout  vos  experiendo  didicistis,  Vener- 
abiles  Fratres,  veri  nominis  instauratores  distinguuntur  a  fictis, 
quod  illi  quae  sua  sunt  quaerunt,  non  quae  lesu  Christi,2  pronisque 
auribus  excipientes  insidiosa  dicta  ad  Magistrum  divinum  olim 
con  versa  :  manifesto,  teipsum  mundo?  superbas  iterant  voces : 
Faciamus  et  ipsi  nobis  nomen.  Cuius  temeritatis  causa,  quod 
etiamnunc  fieri  saepe  dolemus,  cecidenmt  sacerdotes  in  bello,  dum 
volunt  fortiter  facere,  dum  sine  comilio  exeunt  in  proelium.* 

Contra  qui  societati  hominum  ad  meliora  deducendae  sincere 
animostudet,  is  nonpropriam  gloriam  quaerit,  sed  gloriam  eius  quimisit 
eum  ; 5  seque  ad  Christi  exemplum  conformans,  non  contendet 
neque  clamabit,  neque  audiet  aliquis  in  plateis  vocem  eius;  non  erit 
tristis  neque  tuvlulentusf  sed  mitis  et  humilis  corde.1  Hie  et  proba- 
tus  Deo  erit  et  salutis  fructus  consequetur  amplissimos. 

In  eo  quoque  secernuntur  alter  ab  altero,  quod  ille,  humanis 
tantum  innixus  viribus  confidit  in  homine  et  ponit  carnem  brachium 
suum;8  hie  vero  fiduciam  omnem  in  Deo  collocat ;  ab  Ipso  et  a 
supernis  opibus  vim  omnem  et  robur  exspectat,  iterans  Apostoli 
verba  :  Omnia  possum  in  eo  qui  me  confovtat? 

Has  opes,  quarum  uberem  copiam  Christus  effudit,  vir  fidelis 
in  media  quaerit  Ecclesia  ad  communem  salutem,  in  primisque 
precandi  studium,  sacrificium,  sacramenta,  quae  fiunt  quasi  fons 

aquae  salientis  in  vitam  aeternam.1  Ea  omnia  inique  ferentes  qui, 
trans versis  itineribus  et  posthabito  Deo,  ad  instaurationis  opus 
contendunt,  nunquam  desinunt  haustus  illos  purissimos,  sin  fun- 
ditus  exsiccare,  at  certe  turbulentos  facere,  ut  christianus  grex 
inde  arceatur.  Qua  in  re  profecto  turpius  agunt  recentiores 
ipsorum  asseclae,  qui  speciem  quandam  religionis  nobilioris 
adhibentes,  adminicula  ilia  salutis  pro  minimo  ducunt  habentque 
ludibrio,  praesertim  sacramenta  duo,  quibus  aut  admissa  paeni- 
tentium  expiantur,  aut  caelesti  dape  roboratur  animus.  Qua- 
propter  optimus  quisque  summo  studio  curabit,  ut  collata  tanti 
pretii  dona  maximo  in  honore  habeantur,  neve  patietur  in  utrum- 
que  divinae  caritatis  opus  hominum  studia  restingui. 

Ita  plane  se  gessit  Borromeus,  cuius  inter  cetera  hoc  scriptum 
legimus :  "  Quo  maior  et  uberior  est  sacramentorum  fructus 
quam  ut  eius  vis  explicari  facile  possit,  eo  diligentius  et  intima 
animi  pietate  et  externo  cultu  ac  veneratione  tractanda  ac  per- 
cipienda  sunt."  2  Ilia  quoque  memoratu  dignissima  quibus 
curiones  aliosque  sacros  concionatores  vehementer  hortatur,  ut 
caelestis  alimenti  crebram  gustationem  in  pristinam  consuetudi- 
nem  revocarent ;  quod  idem  Nos  egimus  decreto,  cui  initium : 
Tridentina  Synodus.  "  Ad  saluberrimum  ilium,  ait  sanctus  Antis- 
tes,  sacrae  Eucharistiae  frequenter  sumendae  usum,  parochi 
.  .  .  .  et  concionatores  item  quam  saepissime  populum 
cohortentur,  nascentis  Ecclesiae  institutis  atque  exemplis,  et 
gravissimorum  Patrum  vocibus  et  uberrima  hoc  ipso  de  genere 
Catechismi  romani  doctrina,  et  sententia  denique  Tridentinae 
Synodi,  quae  optaret  quidem  fideles,  in  singulis  Missis,  non 
solum  spirituali  affectu,  sed  sacramentali  etiam  Eucharistiae 
perceptione  communicare."  3  Qua  vero  mente,  quo  animo 
adeundum  sit  sacrum  convivium,  docet  his  verbis  :  "Populus, 
cum  ad  frequentem  SSmi.  Sacramenti  sumendi  usum  excitetur, 
turn  etiam  commonefiat,  quam  periculosum  exitiosumque  sit  ad 
sacram  divini  illius  cibi  mensam  indigne  accedere."  *  Quam 
quidem  diligentiam  postulare  videntur  maxime  haec  tempora 
nutantis  fidei  et  languescentis  caritatis,  ne  forte  ex  frequentiore 
usu  debita  tanto  mysterio  reverentia  minuatur,  sed  potius  in  hoc 
ipso  sit  causa  cur  probet  seipsnm  homo,  et  sic  de  fane  illo  edat  et  de 
calice  bibat.6 

Ex  iis  fontibus  dives  gratiae  vena  manabit,  unde  succum 
trahant  et  alantur  humanae  quoque  ac  naturales  industriae.  Nee 

enim  actio  christiani  viri  quae  usui  sunt  et  adiumento  vitae  de- 
spiciet,  ab  uno  eodemque  Deo,  auctore  gratiae  ac  naturae  pro- 
fecta ;  sed  ilJud  valde  cavebit,  ne  in  externis  rebus  bonisque 
corporis  captandis  fruendis  totius  vitae  finis  et  quasi  beatitas 
collocetur.  His  rebus  igitur  qui  recte  ac  temperanter  uti  velit, 
eas  conferet  ad  animorum  utilitatem,  Christi  obtemperans  dicto  : 
Quaerite primuni  vegnum  Dei  et  iustitiam  eius,  et  haec  omnia  adicientuv 
vobis.1 

Ordinatus  et  sapiens  hie  rerum  usus  tantum  abest  ut  infe- 
rioris  ordinis,  idest  societatis  civilis  bono  adversetur,  ut  potius 
huius  commoda  maxime  provehat ;  nee  id  inani  verborum  iacta- 
tione,  qui  mos  est  factiosorum  hominum,  sed  re  ipsa  et  summa 
contentione,  usque  ad  bonorum,  virium,  vitaeque  iacturam. 
Cuius  exempla  fortitudinis  prae  ceteris  exhibent  sacrorum  an- 
tistites  complures,  qui,  rebus  Ecclesiae  afflictis,  Caroli  ardorem 
aemulati,  divini  Magistri  ratas  efficiunt  voces :  Bonus  pastor  ani- 
mam  suam  dat  pro  ovtbus  suis?  Hi  quidem,  non  gloriae  cupidine, 
aut  studio  partium,  aut  privati  alicuius  commodi  causa,  ad  se 
devovendos  pro  communi  salute  trahuntur,  sed  caritate  ilia  quae 
nunquam  excidit.  Hac  flamma,  quae  profanos  oculos  latet,  incen- 
sus  Borromeus,  quum  ob  praestitam  lue  correptis  operam  se  in 
mortis  discrimen  coniecisset,  nihilominus  praesentibus  occurrisse 
malis  non  contentus,  de  futuris  etiam  sollicitum  se  sic  ostendit: 
"  Omni  ration!  plane  consents neum  est,  ut,  quemadmodum 
parens  optimus,  qui  filios  unice  diligit,  cum  in  praesenti  turn  in 
futuro  eis  prospicit  ac  parat  quae  sunt  ad  vitae  cultum  neces- 
saria;  ita  nos  paternae  charitatis  officio  adducti,  omni  prae- 
cautione  fidelibus  provinciae  nostrae  in  hoc  Concilio  provincial! 
quinto  consulamus  provideamusque  deinceps  quae  experiendo 
cognovimus,  pestilentiae  tempore,  salutaria  esse  adiumenta."' 

Eadem  haec  providentis  animi  studia  et  consilia,  Venerabiles 
Fratres,  per  earn  quam  saepe  commendavimus,  catholicam 
actionem,  in  rem  usumque  deducuntur.  In  partem  vero  mini- 
sterii  huius  amplissimi,  quod  officia  omnia  misericordiae,  sem- 
piterno  donanda  regno  complectitur,4  selecti  etiam  e  populo 
advocantur  viri.  Qui,  ubi  semel  id  oneris  in  se  receperint,  parati 
et  instructi  esse  debent  ad  se  suaque  omnia  plane  devovenda 
pro  optima  causa,  ad  obsistendum  invidiae,  obtrectationi  et  in- 
fenso  quoque  multorum  animo,  qui  malefactis  beneficia  repen- 
sant,  ad  laborandum  sicut  bonus  miles  Christi,5  et  currendum  per 

patientiam  ad  proposition  nobis  cevtamen,  aspicientes  in  auctovem  fidei  et 
consummatorem  lesum.1  Acerbum  sane  luctae  genus,  sed  ad  bonum 
civitatis  apprime  conducens,  etiamsi  plenam  victoriam  remoretur 
dies. 

In  his  etiam,  quae  modo  dicta  sunt,  illustria  Caroli  exempla 
intueri  licet,  atque  inde  sumere  quae  pro  sua  quisque  conditione 
imitetur  et  quibus  animum  erigat.  Etenim  quern  et  singularis 
virtus  et  mira  solertia  et  effusa  caritas  adeo  spectabilem  effece- 
runt,  nee  ipse  tamen  alienam  sibi  sensit  hanc  legem :  Omnes,  qui 
pie  volunt  viveve  in  Christo  lesu,  pevsecutionem  patientuv?  Itaque 
quod  asperioris  vitae  sectaretur  genus,  quod  recta  semper  et 
honesta  retineret,  quod  incorruptus  legum  iustitiaeque  vindex 
exsisteret,  hoc  ipso  primorum  in  se  invidiam  collegit ;  reipublicae 
gerendae  peritorum  vafris  artibus  est  obiectus ;  magistratus 
habuit  infensos ;  in  optimatium,  cleri  populique  suspicionem 
venit ;  flagitiosorum  denique  hominum  capitale  odium  sibi  con- 
flavit,  ad  necem  usque  petitus.  Quibus  omnibus,  quamvis  miti 
esset  suavique  indole,  invicto  animo  restitit. 

Nee  modo  nihil  cessit  in  iis  quae  fidei  ac  moribus  exitio  forent, 
sed  ne  postulationes  quidem  excepit  adversas  disciplinae  aut 
fideli  populo  graves,  etiamsi  allatas,  ut  creditur,  a  rege  potentis- 
simo  et  ceteroquin  catholico.  Idemque  memor  verbi  Christi : 
Reddite  quae  sunt  Caesaris  Caesari  et  quae  sunt  Dei  Deo,3  atque 
apostolorum  vocis  :  obedire  opovtet  Deo  magis  quam  hominibus,*  non 
de  causa  tantum  religionis  optime  meruit,  verum  etiam  de  ipsa 
societate  civili,  quam  insanientis  prudentiae  poenas  luentem, 
commotisque  suapte  manu  seditionum  fluctibus  paene  submer- 
sam  abduxit  certissimae  morti. 

Eadem  sane  laus  et  gratia  debebitur  catholicis  huius  temporis 
viris  eorumque  strenuis  ducibus  episcopis,  quibus  in  utrisque 
nullae  officiorum  partes,  quae  civium  sunt,  desiderari  poterunt 
unquam,  sive  agatur  de  servanda  fide  ac  reverentia  dominis  etiam 
dyscolis  iusta  praecipientibus,  sive  de  ipsorum  iniquis  imperiis 
detrectandis,  aeque  remota  turn  procaci  licentia  delabentium  in 
seditiones  ac  turbas,  turn  servili  abiectione  excipientium  quasi 
sacras  leges  impia  statuta  pessimorum  hominum,  qui  mentito 
libertatis  nomine  iura  omnia  pervertentes,  durissimam  impo- 
nunt  servitutem. 

Haec  nempe  in  conspectu  terrarum  orbis  et  in  media  luce 
praesentis  humanitatis  geruntur  penes  quandam  potissimum 

gentem,  ubi  principem  sibi  sedem  constituisse  videtur  potestas 
tenebvwum.  Quo  praepotenti  sub  dominatu  iura  omnia  filiorum 
Ecclesiae  miserrime  proculcantur,  exstincto  penitus  in  reipubli- 
cae  rectoribus  omni  sensu  magnanimitatis,  urbanitatis  ac  fidei, 
quibus  virtutibus  eorum  patres,  christiano  titulo  insignes,  tamdiu 
inclaruerunt.  Adeo  liquet,  concepto  semel  in  Deum  et  in 
Ecclesiam  odio,  retro  sublapsa  referri  omnia,  et  ad  antiquae 
libertatis  ferociam,  seu  verius  ad  crudelissimum  iugum,  per 
unam  Christi  Familiam  eiusque  invectam  disciplinam  depulsum 
cervicibus,  fieri  cursum  praecipitem.  Aut,  quod  idem  significavit 
Carolus,  adeo  est "  certum  atque  exploratum,  nulla  alia  re  Deum 
gravius  offendi,  nullaque  ad  vehementiorem  iram,  quam  haere- 
sum  labe  provocari ;  nihilque  rursus  ad  provinciarum  regnorum- 
que  interitum  maiores  vires  habere,  quam  teterrimam  illam 
pestem."  l  Quamquam  multo  etiam  funestior  existimanda  est 
hodierna  conspiratio  ad  Christianas  gentes  ab  Ecclesiae  sinu 
avellendas.  In  summa  enim  dissensione  sententiarum  ac  volun- 
tatum,  quae  propria  nota  est  aberrantium  a  vero,  in  una  re 
inimici  consentiunt,  hoc  est  in  pertinaci  iustitiae  ac  veritatis  op- 
pugnatione  ;  cuius  utriusque  quia  custos  est  ac  vindex  Ecclesia, 
in  hanc  unam  confertis  ordinibus  impetum  faciunt.  Cumque  se 
neutris  in  partibus  esse,  aut  etiam  causam  pacisfovere  dictitent, 
mellitis  quidem  verbis,  at  non  dissimulatis  consiliis,  nihil  aliud 
revera  agunt,  nisi  ut  insidias  locent,  addentes  damno  ludibrium, 
fraudem  violentiae.  Novo  igitur  certaminis  genere  per  hos  dies 
christianum  impetitur  nomen ;  belli  moles  conflatur  longe  peri- 
culosior  ac  pugnae  antea  pugnatae,  ex  quibus  tarn  amplam  col- 
legit  gloriam  Borromeus. 

Inde  exempla  nobis  omnibus  ac  documenta  sumentes,  pro 
rebus  maximis,  quibus  et  privata  et  publica  salus  continetur, 
pro  fide  ac  religione,  pro  sanctitate  publici  iuris,  alacri  erectoque 
animo  dimicabimus,  dolenda  quidem  necessitate  compulsi,  sed 
suavi  simul  freti  fiducia,  omnipotentem  Deum  tarn  gloriosa  in 
acie  militantibus  victoriam  deproperaturum.  Cui  fiduciae  robur 
addit  Caroliani  operis  producta  ad  hanc  usque  aetatem  vis  et 
potentia,  sive  ad  intemperantiam  ingeniorum  compescendam, 
sive  ad  obfirmandum  animum  in  proposito  sancto  instaurandi 
omnia  in  Christo. 

Licet  nunc,  Venerabiles  Fratres,  iisdem  verbis  dicendo  finem 
imponere,  quibus  pluries  memoratus  Decessor  Noster  Paulus  V 
Litteras  absolvit  decernentes  Carolo  supremos  honores: 
"  Aequum  est  igitur  dare  nos  gloriam  et  honorem  et  benedic- 
tionem  viventi  in  saecula  saeculorum,  qui  benedixit  conservum 

nostrum  in  omni  benedictione  spiritual!,  ut  esset  sanctus  et  im- 
maculatus  coram  ipso,  et  cum  ilium  dederit  nobis  Dominus  tam- 
quam  fulgentem  stellam  in  hac  nocte  peccatorum,  tribulationum 
nostrarum,  adeamus  ad  divinam  clementiam  ore  et  opere  sup- 
plicantes,  ut  Carolus  Ecclesiae  quam  vehementer  dilexit,  prosit 
etiam  meritis  et  exemplo,  adsit  patrocinio  et  in  tempore  iracun- 
diae  fiat  reconciliatio,  per  Christum  Dominum  nostrum."  1 

Accedat  his  votis  cumuletque  communem  spem  Apostolicae 
benedictionis  auspicium,  quam  vobis,  Venerabiles  Fratres,  et 
vestro  cuiusque  clero  populoque  peramanter  impertimus. 

Datum  Romae  apud  Sanctum  Petrum,  die  xxvi  mensis  Mail, 
anno  MDCCCCX,  Pontificatus  Nostri  septimo. 

PIUS  PP.  X. 


APOSTOLIC    CONSTITUTION 
DE    SUBURBICARIIS    DIOECESIBUS. 


PIUS     EPISCOPUS 
Servus  Servorum  Dei 

AD    PERPETUAM    REI    MEMORIAM. 

Apostolicae  Romanorum  Pontifi cum  sollicitudinis,  vel  ab  ipsis 
Ecclesiae  primordiis,  praecipua  pars  fuit  ut  christiani  populi 
salus  efficaci  et  constant!  ministerio  illorum  esset  commendata, 
de  quibus  scriptum  est :  Attendite  vobis  et  universe  gregi,  in  quo  vos 
Spivitus  Sanctus  posuit  episcopos  regere  Ecclesiam  Dei.  Inter  hos 
principem  sane  locum  obtinent  qui,  e  numero  Patrum  Cardina- 
lium,  sedes  occupant  Urbi  propiores,  quibus  proinde  nomen 
inditum  est  Suburbicariis. 

Hi  Antistites  et  amplitudine  dignitatis  et  excellentia  doctrinae, 
non  minus  quam  ceteris  virtutibus,  praesertim  liberalitate,  muni- 
ficentia,  studio  provehendae  fidelium  salutis,  quantum  splendoris 
et  opis  in  loca  contulerint  ipsorum  iurisdictioni  subiecta,  ad  haec 
usque  tempora  historiae  monumenta  testantur.  Verum  recen- 
tius  rerum  hominumque  adiuncta  longe  immutata,  ipsorum 
regimen  effecerunt  in  dies  dimcilius.  Hinc  enimvero  memoratae 
dioeceses  graviore  in  necessitate  versantur  et  impensiorem 
curam  vigilantiamque  desiderant.  Nam  qui  anteactis  tempori- 

i  Bulla  "  Unigenitm." 

bus  suburban!  populi,  colendis  agris  plerique  dediti,  quietam 
vitam  tutamque  ducebant,  hodie,  multiplicatis  commerciis,  ex- 
peditioribus  itineribus,  auctoque  proinde  numero  confluentium 
hominum,  in  quotidianum  vocantur  Fidei  morumque  discrimen. 
Ex  altera  vero  parte  obeunda  Cardinalibus  in  Urbe  negotia  adeo 
sunt  multiplicata,  ut  eorum  paene  mole  obruantur,  praesertim 
ob  tot  tantasque  quibus  Ecclesia  nunc  premitur  necessitates. 
Quo  fit  ut  suppeditandis  auxiliis  et  impendendis  curis,  quibus, 
commissae  iisdem  dioeceses  in  praesenti  rerum  conditione 
maxime  indigent,  ac  praestandae  operae  in  negotiis  quae  apud 
Apostolicam  Sedem  pertractantur,  ingravescente  praesertim 
aetate,  ternpus  et  vires  interdum  non  sufficiant.  His  de  causis 
Apostolicae  Sedi  opportunum  et  necessarium  visum  est  suburbi- 
cariis  dioecesibus  eorumque  regimini  aliquam  temperationem 
afferre,  qua  Cardinales  Episcopi  Suburbicarii,  sarcta  tectaque 
eorum  dignitate  in  dioecesibus  sibi  commissis,  per  efficacius 
Suffraganeorum  ministerium  suppetias  haberent,  atque  ita  et 
pastoralis  sollicitudo  ipsis  fieret  aliquanto  levior  et  suarum  dioe- 
cesum  spiritualibus  necessitatibus  melius  consuleretur. 

Quare  omnia  matura  deliberatione  complexi,  adhibitisque  in 
consilium  pluribus  S.  R.  E.  Cardinalibus,  quos  inter  Suburbi- 
cariis,  firmo  manente  iure  constituto  de  optione  et  nominatione 
Patrum  Cardinalium  ad  suburbicarias  dioeceses,  vi  praesentium 
Litterarum  constituimus  ac  praecipimus  ut  circa  Episcopos 
Cardinales  Suburbicarios  eorumque  Suffraganeos  legum  capita, 
quae  infra  scripta  sunt,  perpetuo  inviolateque  serventur. 

I.  Cardinalis,  ad  Sedem  suburbicariam  promotus,  ipse  verus 
est  Episcopus  dioecesis,  cuius  possessionem  inibit  eadem  ratione 
qua  ceteri  episcopi  residentiam  habentes. 

II.  Disciplina  quae  hue  usque  viguit  ut  Emis.  Episcopis  Sabi- 
nensi  et  Veliterno  adiutor  daretur  suffraganeus  Episcopus,  ad 
omnes    extenditur    Cardinales    Suburbicarios,    quibus    idcirco 
singulis  suus  erit  in  posterum  suffraganeus  Episcopus  cum  sede 
titulari. 

III.  Suffraganeus   a   Summo    Pontifice  nominabitur  et    sui 
officii  possessionem  capiet,  litteras  nominationis  exhibendo  Epi- 
scopo  Cardinal!. 

IV.  Cardinalis   Suffraganeo  adtribuat  et  vi  praesentis  Con- 
stitutionis    irrevocabiliter  adtribuisse    praesumitur,    omnia   ad 
regendam  dioecesim  necessaria  ita  ut  uni  Suffraganeo  sint  in 
dioecesi  gubernanda  eadem  iura  et  officia  ac  Episcopo  resident!, 
quae  hisce  litteris  contraria  non  sint. 

V.  Suffraganeus   dioecesim  gubernat  nomine  et  vice  Cardi- 
nalis. 

VI.  Cardinali  vita  functo  vel  renuntiante  vel  ad  aliam  dioe- 

cesim  translate,  Suffraganei  iurisdictio  non  cessat,  sed  ipse 
dioecesim  tune  regit  nomine  Sanctae  Sedis  ad  instar  Administra- 
toris  Apostolici. 

VII.  Ipse  debet  quotannisde  statu  dioecesis  etiam  oeconomico 
ad  Cardinalem  referre. 

VIII.  Ubi  fieri  poterit  pars  aedium  episcopalium  a  Sancta 
Sede  destinabitur  Suffraganeo  et  Curiae. 

IX.  Ad  unum  Cardinalem  pertinent  solemnes  oleorum  bene- 
dictiones  et  pontificalia  in  festis  anni  maioribus,  prout  in  Caere- 
moniali  episcoponim  descripta  sunt ;  nisi  forte  Cardinalis  ipse  velit 
ea  Suffraganeo  committere. 

X.  Cardinalis  debet  Missam,  sicuti  ceteri  episcopi  residentes, 
pro  populo  applicare. 

XL  Insigne  tantum  Cardinalis  domui  episcopali,  cathedrali 
aedi,  aliisque  templis,  piisve  de  more  locis  et  actis  Curiae  appo- 
natur. 

XII.  Solium  in  dioecesi  et  nomen  in  canone  Cardinali  uni 
competit. 

XIII.  Cardinalis,  etiam  absens,  facultate  pollet  per  universam 
dioecesim  largiendae  indulgentiae  dierum  biscentum. 

XIV.  Uni  Cardinali,  quo  tempore  in  dioecesi  commoratur,  ius 
est  pontificialia  in  eadem  peragendi  aut  permittendi. 

XV.  Beneficia  Capitulorum  sive  cathedralium  sive  collegia- 
Hum  et  beneficia  parochialia  Sanctae  Sedi  non  reservata,  neque- 
unt  a  Suffraganeo,  servatis  servandis,  conferri  absque  Episcopi 
Cardinalis  consensu. 

XVI.  Cardinalis  ius  est  vigilandi  dioecesim,  et,  si  opportunum 
duxerit,  etiam  lustrandi,  ne  quid  fides  aut  ecclesiastica  disciplina 
detrimenti  patiatur. 

XVII.  Potest  in  sua  dioecesi  Cardinalis  matrimoniis  assistere 
et  reliqua  sacramenta  ministrare  omnia.     Candidati  tamen  ad 
tonsuram  et  ad  ordines  doctrinae  periculo  subiiciantur  et  pro- 
bentur  a  Suffraganeo ;  cui   ceterum  non  licet  ordines  conferre, 
aut  conferendos  alii  committere  absque  venia  Cardinalis. 

XVIII.  Synodus   haberi   nequit    sine    consensu    Cardinalis; 
eiusque  nomine  convocanda  est.   Synodi  autem  decreta  antequam 
promulgentur,  Cardinali  cognoscenda  deferantur,  eiusque  nomine 
promulgari  debent. 

XIX.  Beneficia  etiam   parochialia   in   dioecesi  ne  uniantur, 
dividantur,  dismembrentur,  inaudito  Cardinali. 

XX.  Idem  Cardinalis  audiri  debet,  antequam  Seminarii  rector, 
professores,  oeconomus  nominentur. 

XXI.  Vita  functo  Suffraganeo  vel  renuntiante  vel  ad  aliam 
dioecesim  translato,  Cardinalis  per  vicarium  dioecesis  admini- 
stration!, providebit,  donee  a  Sancta  Sede  nominetur  successor. 

XXII.  Vita  functo  Cardinal!  eadem  debentur  iusta  funebria 
quae  Cardinal!  Episcopo  residenti. 

Igitur  quaecumque  his  Litteris  decreta,  declarata,  sancita  sunt 
ab  omnibus  ad  quos  pertinet  servari  volumus  ac  mandamus, 
eaque  rata,  valida,  firma  in  omnes  partes  esse  ac  fore  decerni- 
mus,  contrariis  non  obstantibus  quibuslibet,  etiam  specialissima 
mentione  dignis.  Cardinales  autem  qui  modo  Suburbicariis 
dioecesibus  praesunt,  eas  regere  pergant,  ut  ante,  nisi  velint  ac 
petant  praesenti  Constitution!  se  accommodare. 

Datum  Romae  apud  Sanctum  Petrum,  anno  Incarnationis 
Dominicae  millesimo  nongentesimo  decimo,  die  15  Aprilis,  Pon- 
tificatus  Nostri  anno  septimo. 

A.  Card.  AGLIARDI,  C.  Card.  DE  LAI, 

S.R.E.  Cancellavius.  S.C.  Consistorialis  Sec. 

Loco  f%4  Plumb!. 

Visa, 

M.  RIGGI  C.A.,  Not. 
Reg.  in  Cane.  Ap.  N.  556. 


MOTU   PROPRIO 

De  Concessionibus  Indulgentiarum  a  Suprema  5.  Congregatione 
S.  Officii  Recognoscendis. 

Cum  per  Apostolicas  Nostras  Litteras  de  Romano,  Cuvia  quae 
incipiunt  "  Sapienti  Consilio,"  in  Kal.  Jul.  an.  MDCCCCVIII  datas, 
univevsam  rem  de  indiilgentiis,  ideoque  et  curam  circa  rectam  et  pru- 
dentem  earum  moderationem  et  onus  invigilandi  super  earum- 
dem  publicatione  et  impressione,  uni  Supremae  Sacrae  Congre- 
gation! Sancti  Officii  devolutam  voluerimus ;  ad  praecavendas 
dubitationes  quascumque  quae  ex  concessionibus  hac  in  materia 
aliter  quam  per  praefatam  Sacram  Congregationem  forte  obtentis 
facile  oriri  possent,  utque  omnibus  plane  constet  de  earumdem 
authenticitate  et  efficacia,  Suprema  Nostra  Auctoritate,  motu 
proprio  atque  ex  certa  scientia,  declaramus  ac  decernimus  : 

i.°  Indulgentias  quascumque,  sive  generales  sive  particulares, 
quae  non  respiciant  ipsas  personas  petentium  tantum,  a  supra- 
dicta  Suprema  Sacra  Congregatione  Sancti  Officii  esse  recog- 
noscendas ; 

2.°  Idem  dicendum  de  facultatibus  concessis  quibusvis  sacer- 
dotibus  cuiuscumque  gradus  et  dignitatis  benedicendi  pia  obiecta 
eisque  adnectendi  indulgentias  et  privilegia  pro  quocumque  vel 
quibuscumque  christifidelibus ; 

3.°  Concessiones    indulgentiarum   et   facultatum,   de   quibus 

supra,  vim  habere  tantum  postquam  Sacra  Congregatio  Sancti 
Officii  illas  authentice  recognoverit ; 

4.°  Quoad  praeteritas,  demum,  concessiones,  eas  efficaciam 
tantum  habituras,  si  intra  sex  menses  ab  huius  Nostri  Decreti 
publicatione  eidem  Sacrae  Congregation!  exhibitae  ab  eaque 
recognitae  fuerint ; 

5.°  Idcirco  impetrantes  posthac  huiusmodi  concessiones  teneri, 
sub  poena  nullitatis  gratiae  obtentae,  exemplar  earumdem  dictae 
Supremae  Sacrae  Sancti  Officii  Congregationi  exhibere,  ut  rite 
recognosci  ac  ratae  haberi  possint. 

Haec  edicimus,  declaramus,  sancimus,  contrariis  quibus- 
cumque,  etiam  speciali  et  individua  mentione  ac  derogatione 
dignis,  non  obstantibus. 

Praesentibus  perpetuis  futuris  temporibus  valituris. 

Datum  Romae,  apud  S.  Petrum  sub  annulo  Piscatoris,  die 
vn  Aprilis  MCMX,  Pontificates  Nostri  anno  septimo. 

PIUS  PP.  X. 


DECREES. 


CONGREGATION    OF    THE    CONSISTORY 

DECRETUM 

De  Secreto  Servando  in  Designandis  ad  Sedes  Episcopates  in 
Foederatis  Statibus  Americae  Septentrionalis. 

Recta  ecclesiasticae  disciplinae  ratio  postulat,  ut  nomina 
eorum  qui  ad  provisionem  sedium  episcopalium  in  Foederatis 
Statilus  Americae  Septentrionalis  a  cleri  consiliis,  iuxta  leges  ibi 
vigentes,  S.  Sedi  proponuntur,  secreta  omnino  serventur.  Hoc 
exigit  decus  ecclesiasticae  electionis  et  gravitas  negotii,reverentia 
erga  supremum  Romani  Pontificis  iudicium  quod  invocatur, 
ipsaque  iustitia  candidatis  debita.  Nam  cum  horum  nomina,  ut 
saepe  accidit,  patefiunt,  hocipso  publicae  discussioni  exhibentur, 
quae  pro  varia  hominum  ac  diariorum  acceptione  aliquando 
aequa  est,  saepius  iniusta  et  iniqua.  Quod,  cum  honori  candi- 
dati,  et  aliquando  absque  facili  plenaque  reparatione,  detrahit, 
turn  etiam  sereno  S.  Sedis  iudicio  et  iustae  electionis  libertati 
impedimentum  affert.  Unde  fit  ut  optimi  plures  ne  in  candida- 
torum  album  referantur  totis  viribus  refragentur,  non  solum  ob 

iustissimum  tanti  officii  timorem,  sed  etiam  ne  in  vulgi  ore  ver- 
sentur  et  in  varias  vituperationes  incurrant. 

Quae  considerantes  aliquot  Rmi.  huius  regionis  Praesules 
aliique  etiam  praeclarissimi  viri,  S.  Sedem  pro  opportuno  remedio 
rogaverunt. 

SSmus.  autem  D.  N.  Pius  PP.  X  ut  in  re  tanti  momenti  cogno- 
sceret  quae  iusta  quae  opportuna  statui  possent,  omnes  et  singu- 
los  Statuum  Foedevatorum  Americae  Antistites  audiri  iussit. 

Modo  vero,  de  consulto  Emorum.  Patrum  S.  C.  Consistorialis, 
iuxta  vota  ferme  concordia  omnium  illius  regionis  Antistitum, 
ea  quae  sequuntur  statuit,  et  ut  ab  omnibus  ad  quos  spectat 
adamussim  serventur  mandavit : 

1.  Convenientibus  dioecesanis  consultoribus  et  parochis  qui 
ius  habent  suffragium  ferendi  pro  prima  candidatorum  proposi- 
tione,  vulgo  terna,  ab  initio  sessionis  omnes  et  singuli   coram 
Praesule  praesidente  iusiurandum  dabunt  de  secreto  servando 
circa  nomina  quae  in  discussionem  veniunt,  et  circa  ea  quae  ex 
maiore  suffragiorum  numero  probata  manent,  ut  Episcoporum 
iudicio  subiiciantur. 

2.  Si  quis  consultor,   quod   Deus   avertat,   iuramento   desit,, 
praeter  alias  poenas  quibus  obnoxius  evadere  potest,  statim  a 
consultoris  officio  removendus  erit :  si  parochus,  poena  erit  per- 
petua  privatio  iuris  ad  suffragium  ferendum. 

3.  Episcopi  idem  secretum  servare  sub  gravi  obligantur  :  et  ab 
initio  sessionis  in  qua  de  candidatorum  scrutinio  agitur,  Praeses 
de  hac  obligatione  eos  opportune  admonebit. 

4.  Ad  idem  secretum  sub  gravi  tenentur  Apostolicae  Delega- 
tionis  administri,  iuxta  iuramentum  quod  ab  iisdem  praestari 
solet ;  et  ii  quoque  ad  quos  forte  Apostolicus  Delegatus  se  diriget 
ut   opportunas  notitias   de  candidatis  habeat :  qua  de  re  sive 
verbis,  sive  litteris  aliquem  interpellet,  ipse  tenetur  de  gravi  hac 
obligatione  interpellatum  docere. 

5.  Exemplar  huius  decreti  in  singulis  curiis   episcopalibus. 
servetur,  ut  omni  tempore  singulis  ad  quos  spectat  norma  et 
regula  sit. 

Praesentibus  valituris  contrariis  quibuslibet  minime  obstanti- 
bus. 

Datum  Romae,  die  30  Martii  1910. 

C.  Card.  DE  LAI,  Secretavius. 
L.  )J|  S.  S.  TECCHI,  Adsessor. 

De  Competentia  Concedendi  Facultatem  Celebrandi  tres  Missas 
Nativitatis  Domini  in  Sacellis  Publicis  et  Ecclesiis. 

Proposito  dubio  "  utrum  post  Constit.  Sapienti  Consilio  spectet 
ad  S.  Congr.  de  disciplina  Sacramentorum  concedere  facultatem 
legendi  tres  Missas  Nativitatis  Domini,  noctu,  in  sacellis  publicis 
et  Ecclesiis,  quae  ad  hoc  privilegio  apostolico  indigent,  cum 
distributione  SSmae.  Eucharistiae ;  an  potius  hoc  tribuendum 
sit  Sacrorum  Rituum  Congregationi "  Emi.  Patres  sacrae 
Congregationi  Consistoriali  praepositi,  re  mature  considerata, 
respondendum  censuerunt :  "  Affirmative  ad  primam  partem, 
negative  ad  secundam." 

In  audientia  autem  infrascripto  Card.  Secretario  die  1 1  Martii 
1910  concessa,  SSmus.  D.  N.  resolutionem  ratam  habuit  et 
confirmavit. 

Die  14  Martii  1910. 

C.  Card.  DE  LAI,  Secntaritis. 

L.  )^l  S.  SCIPIO  TECCHI,  Adsessor. 


CONGREGATION  OF  THE  SACRAMENTS. 


Dubiorum  Circa  Decretum  de  Sponsaiibus  et  Matrimonio. 


In  plenariis  comitiis  a  S.  Congregatione  de  disciplina  Sacra- 
mentorum habitis,  die  12  Martii  1910,  sequentia  proposita 
fuerunt  dirimenda  dubia  nimirum  : 

I.  Quid  intelligendum  sit  nomine  "  regionis,"  seu  in  qua  dis- 
tantia  debeant  versari  contrahentes  a  loco  in  quo  est  sacerdos 
competens  ad  assistendum  matrimonio,  ut   hoc   possit   valide 
et  licite  iniri  coram  solis  testibus  ad  normam  art.  VIII  deer.  "  Ne 
temere." 

II.  Accidit    non    raro    ut    ob    sacerdotum    inopiam    plures 
paroeciae  ab  uno  tantum  parocho  regantur,  qui  easdem  omnes 
singulis    mensibus     invisere    nequit.     Sunt    pariter    quaedam 
amplae  paroeciae,  vicos  etiam  cum  sacello  publico  valde  dissitos 
continentes,  qui  infra  mensem,  turn  ob  viarum  asperitatem,  turn 
ob  fluminum  impetum  lustrari  a  parocho  nequeunt  om'nino,  nee 
parochus  a  fidelibus  adiri   potest.     Quaeritur  :     (a)   Possintne 
fideles  paroeciarum  in  primo  casu,  elapso  mense  quin  parochus 
advenerit,  valide  ac  licite  matrimonium  contrahere  coram  duobus 
testibus  tantum,  iuxta  art.  VIII ;  (b)  Quilibet  vicus  in  secundo 
casu  possitne  tamquam  "regio  "  haberi,  ita  utibi  degentes  facul- 
tate  praefati  art.  VIII  uti  valeant. 

III.  Utrum  valide  matrimonium  coram   soils  testibus  ineat 
qui    in    "  regionem,"    de   qua   art.     VIII    in  fraudem  legis   se 
conferat. 

IV.  An  possint  adhiberi  ut  testes  mali  christiani  atque  adeo 
pagani  in  ordine  ad  observandas  praescriptiones  art.  II, III,  VII 
et  VIII. 

V.  Quoad  menstruam  commorationem  et  vagos  quaeritur  :  (a) 
Utrum  commoratio  menstrua,  de  qua  in  art.  V,   §  2,  sit  acci- 
pienda  sensu  relativo,  i.e.,  quoad  eos  qui  alibi  habent  domicilium 
aut   quasi-domicilium,  an   sensu   absolute,  seu   quoad    illos   qui 
nullibi  praedictum  domicilium  aut  quasi-domicilium  habent  ;  (b) 
Utrum  parochus  vel  Ordinarius  proprius,  de  quo  eodem  art.  V, 
§  3,  sit  parochus  vel  Ordinarius  commorationis  menstruae  sensu 
absolute  acceptae  ;  (c)  Utrum  nomine  vagorum,  de  quibus  art  V, 
§  4,  ii  omnes  veniant  qui  destituuntur  domicilio  et  quasi-domi- 
cilio,  an  ii  tan  turn  qui,  domicilio   et  quasi -domicilio  destituti, 
praeterea  nullibi  habent  parochum  vel  Ordinarium  commoratione 
saltern  menstrua  acquisitum. 

VI.  Accidit  ut  parochorum  coadiutores  ab  Episcopis  nomi- 
nentur,  et  quidem  ex  iure  particulari  facultate  assistendi  con- 
iugiis  non  sint  instructi ;  tamen  usuvenit  ut,  ab  incepto  officii 
exercitio,  parochis  non  contradicentibus,  sed  irrequisita  eorum 
licentia,  matrimoniis  adsistant,  in  libris  etiam  matrimoniorum 
adhibentes  solam  sui  ipsorum  subscriptionem ;  imo  praesertim 
in  maioribus  paroeciis  semper  vel  fere  semper  matrimoniis  ad- 
sistant.    Quaeritur  in  casu  :  (a)  An  matrimonia  coram  coadiu- 
toribus  hucusque  inita,  tacentibus  parochis,  sint  valida  ;  (b)  Qua- 
tenus  affirmative,  an  licite  coadiutores  se  gerant  in  assistentia 
connubiis  praestanda  ab  incepto  officii   exercitio,   absque   ex- 
pressa  parochorum  delegatione  ;  (c)  Utrum  tolerari  possit  mos  ut 
coadiutores  omnibus  vel  fere  omnibus  matrimoniis  in  paroecia 
adsistant,  an  potius  parochi  urgeri  debeant  ad  hanc  adsistentiam 
ut  plurimum  et  ordinarie  per  seipsos  explendam,  nisi  legitima 
et  gravi  causa,  onerata  ipsorum  conscientia,  impediti  fuerint, 
quo  in  casu  deputationem  coadiutoribus  conferant  et  ita  solitis 
verbis  connubia  in  libris  matrimoniorum  describantur. 

VII.  Utrum  per  art.  I  decreti  maneat  abrogatum  ius  speciale 
ante  illud  decretum  in  Hispania  vigens,  et  ad  Americam  Lati- 
nam  extensum,  vi  cuius  ad  valorem   sponsalium   requirebatur 
scriptura  publica  a  notario  subscripta. 

VIII. — Utrum  Ecclesiae  regulares  exemptae  ad  tenorem 
decreti  existimari  possint  et  valeant  tamquam  territorium  parochi 
seu  Ordinarii,  in  quorum  territoriali  districtu  sunt  sitae,  ad 
effectum  adsistentiae  matrimonii. 

IX.  An  et  quomodo  annuendum  sit  petitionibus  quorundam 

Ordinariorum,  nimirum  :  i.°  Episcopi  Rosensis  postulantis  dis- 
pensationem  ab  obligatione  imposita  per  art.  IX,  §  2,  adnotandi 
in  libro  baptizatorum  coniuges  tali  die  in  sua  paroecia  matri- 
monium  contraxisse  ;  2.°  Vicarii  Apostolici  Kiam-Si  Orientalis 
postulantis  dispensationem  non  solum  ab  obligatione  adnotandi 
matrimonium  contractum  in  libro  baptizatorum,  sed  etiam  in 
libro  matrimoniorum  ;  3.°  quorundam  Ordinariorum  Sinensium 
qui  quaerunt :  Utrum  responsum  S.  C.  C.  diei  27  lulii  1908,  ad 
VII,  restringatur  ad  solos  duos  casus  tune  in  quaesito  proposito  ; 
et,  qiiatenus  affirmative,  postulant  ut  responsum  extendatur  ad  alios 
casus  verae  necessitatis  :  4.°  Episcopi  Mangalorensis  qui  postulat 
ut  sibi  facultas  detur  permittendi  ut  matrimonium  celebratum  in 
libro  matrimoniorum  describi  possit  a  Sacerdote  qui  ex  de- 
legatione  parochi  matrimonio  adstitit,  quando  parochus  sit 
absens. 

Et  Emi.  Patres  ad  huiusmodi  dubia  ita  respondendum  cen- 
suerunt  : 

R.  Ad  i,1™  Matrimonium  potestvalide  etlicite  contrahi  coram 
solis  testibus  sine  praesentia  Sacerdotis  competentis  ad  assisten- 
dum  semper  ac,  elapso  iam  mense,  Sacerdos  competens  absque 
gravi  incommodo  haberi  vel  adiri  nequeat. 

Ad  2,um  Provisum  in  primo. 

Ad  3,™  Affirmative. 

Ad  4,um  Quoad  qualitates  testium  a  decreto  "  Ne  temere  "  nihil 
esseimmutatum. 

Quoad  5,™  Ad  a  et  b.  Provisum  per  responsum  ad  quintum 
datum  a  S.  C.  Concilii  die  28  Martii  1908. 

Ad  c :  Nomine  vagorum  de  quibus  art.  V,  §  4,  veniunt  omnes 
et  soli  qui  nullibi  habent  parochum  vel  Ordinarium  proprium 
ratione  domicilii  vel  menstruae  commorationis. 

Quoad  6,™1  Ad  a :  acquiescant,  facto  verbo  cum  SSmo. ;  ad  b  : 
serventur  de  iure  servanda ;  ad  c  :  quoad  assistentiam  matri- 
moniis  a  parochis  personaliter  praestandam  Archiepiscopus  pro 
suo  iure  urgeat  si  quae  sunt  de  ea  re  leges  Concilii  Provincialis. 
Quoad  descriptionem  matrimonii  celebrati  servetur  art.  IX 
Decreti  "  Ne  temere  "  et  praescriptum  Ritualis  Romani. 

Ad  y,™11  Affirmative. 

Ad  8,"°  Affirmative. 

Quoad  9,°"°  Ad  i,1™  Non  expedire  et  ad  mentem.  Mens,  est 
ut  Ordinarius  aliique  ipsius  cooperatores  quantum  in  Domino 
possunt,  satagant  illam  perniciosam  superstitionem  ab  animis 
ndelium  avertere,  qua  ab  usurpandis  Sanctorum  nominibus  in 
baptismo  receptis  deterrentur.  Doceant  ipsos  frequenter, 
idcirco  nomina  eis  imponi  Sanctorum,  ut  eorum  exemplis  ad  pie 
vivendum  excitentur  et  patrociniis  protegantur.  Parochis  vero 

aliisque  animarum  curae  praepositis  sacerdotibus  commendent, 
ut  quamdiu  ilia  perniciosa  superstitio  eradicari  non  possit, 
omni,  qua  valeant,  diligentia  libros  parochiales  conscribant, 
etiam  adhibita  opera  aliorum,  quorum  industria  ea  in  re  iuvari 
posse  credant.  Quodsi  in  casu  particular!  verum  nomen  con- 
iugati  scire  non  poterunt,  stante  morali  impossibilitate  legum 
observandi,  ea  non  obligantur. 

Ad  2,™  Non  expedire  quoad  utrumque  et  ad  mentem.  Mens 
est  :  Ordinaries  curare  debere,  ut  a  Missionariis  regesta  cele- 
bratorum  matrimoniorum  diligenter  conficiantur  et  conserventur, 
eisque  pro  suo  prudenti  arbitrio  praescribere  cautiones  ad 
vitanda  incommoda  exposita,  adhibitis  etiam,  si  opus  fuerit, 
signis  conventionalibus. 

Ad  3,™  Quoad  I,™"  Negative  ;  quoad  2,um  Provisum  in 
primo. 

Ad  4,ran  Pro  gratia  prudenti  arbitrio  et  conscientiae  Epis- 
copi. 

Die  autem  13  eiusdem  mensiset  anni  SSmus.  Dominus  Noster, 
audita  relatione  infrascripti  Secretarii,  supra  relatas  resolutiones 
ratas  habere  et  approbare  dignatus  est. 

D.  Card.  FERRATA,  Pmefectus. 
L.  ijl  S.  PH.  GIUSTINI,  Secretavius. 


Praesumptionif  de  Morte. 


Post  cladem  ultro  citroque  Messanae  fretum  die  28  Decembris 
1908  a  terraemotu  editam,  Emus.  Archiepiscopus  Catanensis 
primus  instructionem  petiit  a  S.  Sede  pro  statuenda  libertate 
eorum  profugorum  qui,  nefarie  in  concubinatu  viventes,  terrore 
perculsi,  suae  saluti  animae  consulere  satagebant. 

Et  Sacra  Congregatio  de  disciplina  Sacramentorum,  sub  die 
1 8  lanuarii  a.  1909,  praelaudato  Emo.  Archiepiscopo  litteras  dedit 
cum  instructionibus  pro  urgentioribus  casibus,  id  est :  "  In 
sostituzione  della  solita  fede  di  stato  libero  o  di  assenza  d'ogni 
altro  impedimento,  qualora  trattisi  di  persone  le  quali  pretendono 
di  non  aver  mai  contratto  altro  matrimonio,  bastera  deferir  loro, 
con  le  cautele  in  uso,  il  giuramento  suppletorio.  Circa  la  stessa 
fede  di  stato  libero,  in  caso  d'  avvenuta  morte  del  primo  con- 
iuge,  e  necessario  di  aver  presente,  mancando  i  soliti  certificati, 
Tlstruzione  del  S.  Offizio  del  1868,  se  trattasi  di  morte  anteriore 
al  recente  disastro :  occorre  poi  di  soprassedere  se  trattasi  di 
morte  che  si  suppone  avvenuta  nello  stesso  disastro  in  mancanza 
di  prove  evidenti." 


DECREES.  145 

Progressu  temporis,  Vicariatus  Urbis  Cancellarius  eidem 
S.  C.  quoddam  mortis  testimonium  a  civili  potestate  depromptum 
subiecit,  quaerens  ab  ea  quinam  tribuendus  esset  valor  huiusmodi 
testimoniis. 

Antequam  responderetur,  haec  eadem  S.  C.  scripsit,  sub  die 
17  Novembris  an  p.  e.,  ad  Archiepiscopos  Messanensem  et 
Rheginensem,  ut  informationes  mitterent  sequentes,  scilicet  : 
utrum  in  ipsa  Curia  status  animarum  iterum  fuerit  stabilitus ; 
quamnam  fidem  testimonia  mortis  a  civili  potestate  deprompta 
mereantur ;  denique  ut  alias  transmittere  velint  informationes 
ad  exarandam  Instructionem  in  proposito  utiles  opportu- 
nasque. 

Praefatis  litteris  ita  respondit,  die  26  eiusdem  mensis,  Archie- 
piscopus  Messanensis  :  "  Finora  non  &  stato  possibile  compilare 
lo  stato  delle  anime,  poich£  si  attende  aH'ordinamento  delle 
parrocchie,  impianto  delle  baracche,  Chiese  Parrochiali  e  case 
canoniche. 

"  Sara  questa  in  seguito  la  prima  occupazione. 

"  Quanto  poi  ai  defunti  nel  disastro  ho  prestato  solo  fiducia 
alia  costatazione  della  morte  per  mezzo  o  della  ricognizione  del 
cadavere  o  delle  testimonianze  di  persone  degne  di  fede  che 
attestano  il  decesso. 

"  E  non  essendo  tranquillo  del  mezzo  delle  pubblicazioni  che 
pratica  1'Ufficiale  dello  Stato  Civile,  ero  anch'  io  sul  pun  to  di 
scrivere  a  cotesta  Sacra  Congregazione  per  aver  istruzione  come 
regolarmi  quando  n£  1'  uno,  n£  I1  altro  mezzo  concorrono  e  non 
si  ha  nel  contempo  notizia  delle  persone,  quivi  dimoranti  all' 
epoca  del  disastro. 

"  Laonde  supplico  la  S.  V.  Illma.  ad  implorarmi  sul  riguardo 
le  opportune  norme,  essendovi  in  corso  vari  casi  per  celebra- 
zione  di  ;matrimoni,  e  mi  interessa  togliere  alcune  coppie  dal 
concubinato." 

Respondit  sub  die  30  ipsius  Novembris  Vicarius  Capitularis 
Rheginensis  :  "  Di  risposta  alia  nota  di  V.  S.  Illma.  debbo  dirle 
che  ancora  non  fu  possibile  di  ricostituire  in  tutte  le  parrocchie 
dell'Archidiocesi  lo  stato  delle  anime  dopo  il  terremoto.  In 
molte  riesce  difficilissimo  il  ricostituirlo,  tanto  piu  che  nessuno 
ha  sede  fissa,  n£  fu  ancora  completato  il  numero  delle  baracche 
da  costruirsi. 

"  Anche  a  conoscere  il  numero  dei  morti  £  opera  difficile,, 
perche  le  famiglie  sono  disperse  e  molti  sono  profughi  in  paesi 
ignoti.  In  questa  Curia  per  i  matrimoni  dei  vedovi  si  chiede 
ordinariamente  il  certificate  di  morte  dal  Parroco,  il  quale,  ove 
non  conosca  il  morto,  per  farlo  deve  prima  redigere  un  atto  notoria 
sulla  deposizione  di  quattro  testimoni  fededegni. 

"  Per  gli  atti  di  morte  dello  Stato  Civile,  non  li  ricono- 
sciamo  validi  se  non  sono  confermati  dal  Parroco  dopo  le  pratiche 
di  rito." 

In  thesi  generali  huiusmodi  testimoniorum  civilis  potestatis  re- 
ceptio  ad  statumlibertatis  comprobandum  periculis  estobnoxia,  at 
exceptiones  faciendae  sunt  pro  qualitatibus  personarum  :  id 
quod  investigationem  ex  parte  ecclesiasticae  auctoritatis  im- 
portat  ad  decernendum  utrum  persona  de  qua  obitus  asseritur, 
fuerit  proba  et  coniugem  familiamque  amore  fuerit  prosecuta,  et 
ita  porro. 

Verum  investigatio  eo  magis  urgenda  esset  quia  possunt  dari 
testes,  quorum  probatio  praeferenda  est  legis  praesumptioni,  uti 
in  Curia  Rheginensi  iam  peragitur. 

Caeterum  S.  C.  Sancti  Officii,  ut  exemplum  iuris  afferatur,  in- 
faustam  post  pugnam  de  Adua,  hoc  pro  viduarum  statu  liber- 
tatis  dedit  responsum  :  "  Dummodo  agatur  de  viris,  qui  certo 
adstiterunt  pugnae  de  Adua  et  peractis  opportunis  investiga- 
tionibus,  indubitanter  dignosci  nequeat,  an  vir  reapse  mortuus 
ceciderit,  attentis  specialibus  circumstantiis  in  casu  exposito 
occurrentibus,  et  valida  praesumptione  obitus,  Ordinarius  per- 
mittere  poterit  transitum  ad  alias  nuptias."  Ex  quo  apparet 
opportunas  investigationes  esse  prius  faciendas  et  quatenus  hae 
evadantsine  effectu,  perpendendae  sunt  speciales  casus  circum- 
stantiae  una  simul  cum  valida  mortis  praesumptione.  Et  inter 
circumstantias  perpensas  in  citata  responsione  S.  O.  erant 
accensendi  illicit!  amores  viduarum  ad  nuptias  convolare  cupien- 
tium. 

Aliud  exemplum  reperitur  in  responsione  eiusdem  S.  C.  Sancti 
Officii,  sub  die  27  Aprilis  an.  1887.  En  species  :  "  Victoria  N. 
matrimonium  contraxit  cum  losepho  N.  qui  an.  1870  ad  bellum 
profectus,  in  proelio  ad  civitatem  S.  Quintini,  die  19  Ian.  an. 
1871  commisso,  disparuit,  ut  constabat  ex  litteris  Ministri  qui 
militiae  praeerat,  nee  ex  eo  tempore  ulla  fama  de  eo  audita  fuit, 
ita  ut  tribunal  civile  sententiam  pronuntiaverit  de  eius  obitu. 
Addendum  quod  Ipsephum  pactum  inivit  cum  septem  ex  eius 
sociis  ut  post  praelium  convenirent  ad  eumdem  locum,  solusque 
e  conventu  abfuit."  Et  S.  C.  censuit  :  "  Dummodo  ex  authen- 
ticis  documentis  ex  testibus  fide  dignis  saltern  summarie  et  ex- 
traiudicialiter  constet  non  solum  de  his  quae  ab  Episcopo  ex- 
ponuntur,  sed  insuper  losephum  N.  sincero  ammo  prosecutum 
fuisse  uxorem  et  liberos  neque  ullam  adfuisse  causam  qua  eos 
desereret,  permitti  posse  oratrici  ut  matrimonium  ineat  cum 
Ludovico  N." 

Tandem  abs  re  forsan  non  erit  aliam  S.  O.  responsionem, 
die  28  lunii  1865  datam,  prae  oculis  habere.  Quaerebatur  a 

Vic.  Ap.  Pondichery  :  "  Utrum  provisiones  legis  civilis  de  ab- 
sentibus  coniugibus,  locum  certitudinis  moralis  de  eorum 
morte  tenere  possint,  ac  consequenter  utrum  derelict!  coniuges, 
perfectis  et  impletis  istis  provisionibus,  aliud  matrimonium  con- 
trahere  valeant." 

Resp.  :  "  luxta  expositum,  negative,  et  expendendos  essa 
casus  particulares  ab  ipso  Vic.  Ap.  iuxta  Instructionem  quae 
eidem  communicetur." 

Haec  Instructo  quae  incipiebat  Ingentes  bellorum  clades  sub- 
rogata  fuit  recentiori  Instr.  C.  S.  Off.  an.  1868,  a  qua  tota  haec 
regitur  quaestio. 

Emi.  Patres  S.  Congregationis  de  disciplina  Sacramentorum 
in  plenariis  comitiis  habitis  die  12  Martii  1910  proposito  dubio  : 
"  An  et  quomodo  providendum  "  respondendum  censuerunt  : 

R.  Expendendos  esse  ab  Ordinario  casus  particulares  iuxta  In- 
stnictionem  "  Matrimonii  vinculo  "a  S.  C.  Sancti  Officii.  datam  anno 
1868. 

D.  Card.  FERRATA,  Praefectus. 
L,.  f    S.  PH.  GIUSTINI,  Secretarius. 


Instructio  Supremae  Sacrae  Congregationis 

AD    PROBANDUM    OBITUM    ALICUIUS    CONIUGIS,  AN.    l868. 

Matrimonii  vinculo  duos  tantummodo  "  Christo  ita  docente, 
copulari,  et  coniungi  posse,  alterutro  vero  coniuge  vita  functo, 
secundas,  imo  et  ulteriores  nuptias  licitas  esse,  dogmatica  Eccle- 
siae  Catholicae  doctrina  est." 

Verum  ad  secundas,  et  ulteriores  nuptias  quod  attinet,  cum 
de  re  agatur,  quae  difficultatibus,  ac  fraudibus  baud  raro  est  ob- 
noxia,  hinc  Sancta  Sedes  sedulo  curavit  modo  Constitutionibus 
generalibus,  saepius  autem  responsis  in  casibus  particularibus 
datis,  ut  libertas  novas  nuptias  ineundi  ita  cuique  salva 
esset,  ut  praedicta  matrimonii  unitas  in  discrimen  non  ad- 
duceretur. 

Inde  constituta  Sacrorum  Canonum  quibus,  ut  quis  possit 
licite  ad  alia  vota  transire,  exigitur  quod  de  morte  coniugis 
certo  constet,  uti  cap.  Dominus,  de  sectmdis  miptiis,  vel  -quod  de 
ipsa  morte  recipiatur  cerium  nuncimn  uti  Cap.  In  praesentia,  De 
sponsaUbus  et  matrimoniis.  Inde  etiam  ea  quae  explanatius  tra- 
duntur  in  Instructione  Cum  alias,  27  Augusti  1670  a  Clemente  X 
sancita,  et  in  Bullario  Romano  inserta  super  examine  testium 
pro  matrimoniis  contrahendis  in  Curia  Emi.  Vicarii  Urbis  et 
coeterorum  Ordinariorum.  Maxime  vero  quae  propius  ad  rem 
facientia  ibi  habentur  NN.  12  et  13. 


I48  DECREES. 


Et  haec  quidem  abunde  sufficerent  si  in  eiusmodi  causis  per- 
agendis  omnimoda  et  absoluta  certitude  de  alterius  Coniugis 
obitu  haberi  semper  posset  ;  sed  cum  id  non  sinant  casuum 
propemodum  infinitae  vices  (quod  sapienter  animadversum  est 
in  laudata  Instructione  his  verbis  :  Si  tamen  huiusmodi  testimonia 
haberi  nonpossiint,  Sacra  Congregatio  non  intendit  excludeve  alias  pro- 
bationes  quote  de  iure  communi  possunt  admitti,  dummodo  legitimae  sint, 
et  sufficientes)  sequitur,  quod  stantibus  licet  principiis  generalibus 
praestitutis,  baud  raro  casus  eveniunt,  in  quibus  Ecclesiasti- 
corum  Praesidum  iudicia  haerere  solent  in  vera  iustaque  pro- 
batione  dignoscenda  ac  statuenda,  imo  pro  summa  ilia  facilitate, 
quae  aetate  nostra  facta  est  remotissimas  quasque  regiones 
adeundi,  ita  ut  in  omnes  fere  orbis  partes  homines  divagentur, 
eiusmodi  casuum  multitudo  adeo  succrevit,  ut  frequentissimi 
hac  de  re  ad  Supremam  hanc  Congregationem  habeantur  re- 
cursus,  non  sine  porro  partium  incommodo,  quibus  inter  infor- 
mationes  atque  instructiones,  quas  pro  re  nata,  ut  aiunt,  peti 
mittique  necesse  est,  plurimum  defluit  temporis,  quin  possint  ad 
optata  vota  convolare. 

Quapropter  Sacra  eadem  Congregatio  huiusmodi  necessitatibus 
occurrere  percupiens,  simulque  perpendens  in  dissitis  praesertim 
Missionum  locis,  Ecclesiasticos  Praesides  opportunis  destitui 
subsidiis,  quibus  ex  gravibus  difficultatibus  extricare  se  valeant, 
e  re  esse  censuit,  uberiorem  edere  Instructionem  in  qua,  iis, 
quae  iam  tradita  sunt,  nullo  pacto  abrogatis,  regulae  indigitentur, 
quas  in  eiusmodi  casibus  haec  ipsa  S.  Congregatio  sequi  solet, 
ut  illarum  ope,  vel  absque  necessitate  recursus  ad  Sanctam 
Sedem,  possint  iudicia  ferri,  vel  certe,  si  recurrendum  sit,  status 
quaestionis  ita  dilucide  exponatur,  ut  impediri  longiori  mora 
sententia  non  debeat.  Itaque  : 

1.  Cum    de    coniugis  morte  quaestio  instituitur,   notandum 
primo  loco,   quod  argumentum  a  sola  ipsius  absentia  quanta- 
cumque  (licet  a  legibus  civilibus  fere  ubique  admittatur)  a  Sacris 
Canonibus  minime  sufficiens  ad  iustam  probationem  habetur. 
Unde  sa.  me.  Pius  VI  ad  Archiepiscopum  Pragensem    die   1 1 
lulii  1 789  rescripsit,  solam  coniugis  absentiam  atque  omnimodum 
eiusdem  silentium  satis  argumentum  non  esse  ad  mortem  compro- 
bandam,  ne  turn  quidem  cum  edicto  regio  coniux  absens  evocatus 
(idemque  porro  dicendum  est,  si  per  publicas  ephemerides  id 
factum  sit)   nullum   suimet   indicium   dederit.     Quod  enim  non 
companterit,  idem  ait  Pontifex,  non  magis  mors  in  causa  esse  potuit, 
quam  eius  contumacia. 

2.  Hinc    ad    praescriptum  eorumdem   Sacrorum  Canonum, 
documentum  authenticum  obitus  diligenti  studio  exquiri  omnino 
debet :    exaratum    scilicet    ex    regestis     paroeciae    vel    xeno- 

dichii,  vel  militiae,  vel  etiam,  si  haberi  nequeat  ab  auctoritate 
ecclesiastica,  a  gubernio  civili  loci  in  quo,  ut  supponitur,  persona 
obierit. 

3.  Porro    quandoque    hoc  documentum  haberi  nequit  ;  quo 
casu  testium  depositionibus  supplendum  erit.     Testes  vero  duo 
saltern  esse  debent,  iurati,  fide  digni,  et  qui  de  facto  proprio 
deponant,  defunctum  cognoverint,  ac  sint   inter   se  Concordes 
quoad  locum,  et  causam  obitus  aliasque  substantiales  circum- 
stantias.     Qui  insuper,  si    defuncti  propinqui  sint,    aut    socii 
itineris,  industriae,  vel  etiam  militiae.  eo  magis  plurimi  facien- 
dum erit  illorum  testimonium. 

4.  Interdum  unus    tantum  testis  examinandus  reperitur,    et 
licet  ab  omni  iure  testimonium  unius  ad  plene  probandum  non 
admittatur,  attamen  ne  coniux  alias  nuptias  inire  peroptans, 
vitam  coelibem  agere  cogatur,  etiam  unius  testimonium  absolute 
non  respuit  Suprema   Congregatio    in    dirimendis    huiusmodi 
casibus,  dummodo  ille  testis  recensitis  conditionibus  sit  praeditus, 
nulli  exceptioni  obnoxius,  ac  praeterea  eius  deposito  aliis  gravi- 
busque  adminiculis  fulciatur  ;  sique  alia  extrinseca  adminicula 
colligi  omnino  nequeant,  hoc  tamen  certum  sit,  nihil  in  eius 
testimonio    reperiri   quod    non    sit    congruum    atque    omnino 
verisimile. 

5.  Contigit  etiam  ut  testes  omnimoda  fide  digni  testificentur 
se  tempore  non  suspecto  mortem  coniugis  ex  aliorum  attesta- 
tione  audivisse,  isti  autem  vel  quia  absentes,  vel  quia  obierint, 
vel  aliam  ob    quamcumque    rationabilem    causam    examinari 
nequeunt  ;  tune  dicta   ex   alieno   ore,  quatenus  omnibus  aliis 
in  casu  concurrentibus  circumstantiis,  aut  saltern  urgentioribus 
respondeant,  satis  esse  censentur  pro  secutae  mortis  prudenti 
iudicio. 

6.  Verum,  haud  semel  experientia  compertum  habetur,  quod 
nee  unus  quidem  reperiatur  testis  qualis  supra  adstruitur.    Hoc 
in  casu  probatio  obitus  ex  coniecturis,  praesumptionibus,  indiciis 
et   adiunctis  quibuscumque,   sedula  certe  et    admodum  cauta 
investigatione  curanda  erit,  ita  nimirum  ut  pluribus  hinc  inde 
collectis,  eorumque  natura  perpensa,  prout  scilicet  urgentiora, 
vel  leviora  sunt,  seu  propriore  vel  remotiore  nexu  cum  veritate 
mortis  coniunguntur,  inde  prudentis  viri  iudicium  ad  eamdem 
mortem  affirmandam  probabilitate  maxima,  seu  morali  certitu- 
dine   promoveri   possit.     Quaprppter    quandonam    in    singulis 
casibus  habeatur   ex   huiusmodi   coniecturis    simul   coniunctis 
iusta  probatio,  id  prudenti  relinquendum  est   iudicis  arbitrio  ; 
heic  tamen  non  abs  re  erit  plures  indicare  fontes  ex  quibus  illae 
sive  urgentiores,  sive  etiam  leviores  colligi  et  haberi  possint. 

7.  Itaque  in  primis  illae  praesumptiones  investigandae  erunt 

quae  personam  ipsius  assert!  defunct!  respiciunt,  quaeque  pro- 
fecto  facile  haberi  poterunt  a  coniunctis,  amicis,  vicinis,  et 
quoquo  modo  notis  utriusque  coniugis.  In  quorum  examine 
requiratur  ex  gr.  : 

An  ille,  de  cuius  obitu  est  sermo,  bonis  moribus  imbutus 
esset  ;  pie,  religioseque  viveret  ;  uxoremque  diligeret  ;  nuliam 
sese  occultandi  causam  haberet  ;  utrum  bona  stabilia  possideret, 
vel  alia  a  suis  propinquis,  aut  aliunde  sperare  posset. 

An  discesserit  annuentibus  uxore  et  coniunctis  ;  quae  tune 
eius  aetas,  et  valetudo  esset. 

An  aliquando,  et  quo  loco  scripserit,  et  num  suam  voluntatem 
quamprimum  redeundi  aperuerit,  aliaque  huius  generis  indicia 
colligantur. 

Alia  ex  rerum  adiunctis  pro  varia  absentiae  causa  colligi 
indicia  sic  potuerunt  : 

Si  ob  militiam  abierit,  a  duce  militum  requiratur  quid  de  eo 
sciat  ;  utrum  alicui  pugnae  interfuerit  ;  utrum  ab  hostibus 
fuerit  captus  ;  num  castra  deseruerit,  aut  destinationes  pericu- 
losas  habuerit,  etc. 

Si  negotiationis  causa  iter  susceperit  inquiratur,  utrum  tempore 
itineris  gravia  pericula  fuerint  ipsi  superanda  :  num  solus 
profectus  fuerit,  vel  pluribus  comitatus  :  utrum  in  regionem 
ad  quam  se  contulit  supervenerint  seditiones,  bella,  fames,  et 
pestilentiae  etc.,  etc. 

Si  mavitimiim  iter  fuerit  aggressus,  sedula  investigatio  fiat  a  quo 
portu  discesserit ;  quinam  fuerint  itineris  socii  ;  quo  se  con- 
tulerit ;  quod  nomen  navis  quam  conscendit ;  quis  eiusdem  navis 
gubernator  ;  an  naufragium  fecerit ;  an  societas  quae  navis 
cautionem  forsan  dedit,  pretium  eius  solvent  ;  aliaeque  circum- 
stantiae  si  quae  sint,  diligenter  perpendantur. 

8.  Fama    quoque  aliis    adiuta  adminiculis   argumentum   de 
obitu  constituit,  hisce  tamen  conditionibus,  nimirum  :  quod  a 
duobus  saltern  testibus  fide  dignis  et  iuratis  comprobetur,  qui 
deponant  de  rationabili  causa  ipsius  famae  :  an  earn  acceperint 
a  maiori  et  saniore  parte  populi,  et  an  ipsi  de  eadem  fama  recte 
sentiant;  nee  sit  dubium  illam  fuisse   concitatam   ab   illis,  in 
quorum  commodum  inquiritur. 

9.  Tandem,  si  opus  fuerit,  praetereunda  non  erit  investigatio 
per  publicas  ephemerides,  datis  director!  omnibus  necessariis 
personae  indiciis,  nisi  ob  speciales    circumstantias  saniori,  ac 
prudentiori  consilio  aliter  censeatur. 

10.  Haec  omnia  pro  opportunitate  casuum  Sacra  haec  Con- 
gregatio  diligenter  expendere  solet ;  cumque  de  re  gravissima 
agatur,  cunctis  aequa  lance  libratis,  atque  insuper  auditis  plurium 
theologorum,  et  iurisprudentum  suffragiis,  denique  suum  iudiciuum 

pronunciat,  an  de  tali  obitu  satis  constet,  et  nihil  obstet  quo- 
minus  petenti  transitus  ad  alias  nuptias  concedi  possit. 

ii.  Ex  his  omnibus  Ecclesiastici  Praesides  certum  desumere 
possunt  normam  quam  in  huiusmodi  iudiciis  sequantur.  Quod 
si,  non  obstantibus  regulis  hucusque  notatis,  res  adhuc  in- 
certa  et  implexa  illis  videatur,  ad  Sanctam  Sedem  recurrere 
debebunt,  actis  omnibus  cum  ipso  recursu  transmissis,  aut 
saltern  diligenter  expositis. 


CONGREGATION    FOR    RELIGIOUS    COMMUNITIES. 

EX  AUDIENTIA  SSMI. 

diei  5  Apvilis  1910. 

Declarationes  circa  Decretum  •«  Ecclesia  Christ!,"  Editum  die 
7  Septembris  1909  "de  quibusdam  Postulantibus  in  Reli- 
giosas  Familias  non  admittendis." 

Circa  Decretum  Ecclesia  Christi  d.  d.  7  Septembris  1909  De 
qiiibusdam  Postulantibus  in  Religiosas  Familias  non  admittendis,  ab  hac 
Sacra  Congregatione  Negotiis  Religiosorum  Sodalium  prae- 
posita,  sequentium  dubiorum  solutio  expetita  fuit : 

I.  An  postulantes  ad  Novitiatum  admissi  ante  publicationem 
decreti  et  in  ipso  comprehensi,  valide  ad  professionem  admitti 
queant,  absque  venia  Apostolicae  Sedis. 

II.  An  ii,  qui  in  aliqua  Familia  Religiosa  primam  tantum  pro- 
fessionem emiserant  ante  publicationem  decreti,  valide  admitti 
possint  ad  alteram  professionem,  scilicet  solemnem  in  Ordinibus 
Regularibus,  et  perpetuam  in  ceteris  Institutis,  si  in  decreto 
comprehensi  fuerint. 

III.  An  valide  et  licite  ad  Novitiatum  admitti  possint  postu- 
lantes, qui  a  Seminariis  vel  a  Collegiis  sive  ecclesiasticis  sive 
religiosis,  vel  a  Novitiatu  dimissi  quidem  non  fuerunt  formaliter, 
sed  aequivalentev,  id  est,  quos  Superiores  induxerunt  vel  hortati 
sunt,  ut  sponte  discederent  ne  dimitterentur. 

IV.  An  recipi  valeant  ii,  qui  professionem  votorum  temporane- 
orum  in  aliqua  Congregatione  emiserunt,  sed,  peracto'  tempore, 
eamdem  sponte  non  renovarunt. 

Sanctissimus  autem  Dominus  Noster  Pius  Papa  X  respon- 
dendum  mandavit : 

Ad  I.  Negative. 

Ad  II.  Affirmative  ;  sed  Superiores  sub  gravi  obligatione 
tenentur :  (a)  opportunas,  secretas  iuratasque  informationes  ex- 

quirere  Superiorum  Seminarii,  vel  Collegii,  vel  Instituti  religiosi 
a  quo,  circa  veras  causas  exitus  alumnorum,  de  quibus  agitur ; 
(b)  moraliter  aliunde  certos  fieri  et  de  bonis  eorum  religiosis 
moribus,  et  de  solidae  vocationis  argumentis,  et,  si  agatur  de 
clericis  candidatis,  etiam  de  idoneitate  litteraria.  Et  Superiores 
a  quo,  graviter  onerata  eorum  conscientia,  tenentur  sincere  et  sub 
iuramento  secretas  huiusmodi  informationes  a  Superioribus  ad 
quos  exquisitas  transmittere. 

Ad  III.  Valide  quidem  per  se,  sed  omnino  illicite.  Et  ad 
fraudes  vel  abusus  e  medio  tollendos  in  re  tanti  momenti,  Superi- 
ores nullum  ex  huiusmodi  candidatis  admittant,  antequam  per 
accuratas  et  secretas  informationes  a  Moderatoribus  Seminan- 
orum,  vel  Collegiorum  ecclesiasticorum  sive  religiosorum,  vel 
religiosi  Instituti,  in  quo  novitii  fuerunt,  sub  fide  iuramenti 
habitas,  certi  omnino  fuerint,  candidates,  de  quibus  agitur, 
neque  formaliter  dimissos  fuisse,  neque  aequivalenter.  Quod  si 
de  candidatis  clericis  agatur,  pariter  constare  debet  de  eorum 
idoneitate  litteraria. 

Ad  IV.  Affirmative,  praehabitis  tamen  iuratis  informationibus, 
ut  supra,  in  responsione  ad  II  et  III. 

Contrariis  quibuscumque,  etiam  speciali  mentione  dignis,  non 
obstantibus. 


Fr.  J.  C.  Card.  VIVES,  Praefectus. 
D.  L.  JA> 


L.  f%  S.  D.  L.  JANSSENS,  O.  S.  B.,  Sewetarius. 


EX  AUDIENTIA   SSMI. 

diet  5  Aprilis,  1910. 

Declaratio  et  Extensio  Decreti  "Quum  Minoris" 
die  15  lunii  1909  editi. 

Quum  in  aliquibus  Congregationibus  et  Institutis  Religiosis 
non  habeatur  professio  votorum  perpetuorum,  sed  tantum  vel 
temporalium,  vel  etiam  merum  iuramentum  perseverantiae,  aut 
peculiares  quaedam  promissiones,  quibus  alumni,  peracta  proba- 
tione,  Institute  vel  Congregationi  ligantur ;  et  quum  decretum 
Sacrae  Congregationis  de  Religiosis  d.  d.  15  lunii  1909,  quo 
rionullae  praescribuntur  clausulae,  Rescriptis  saecularizationis 
perpetuae  vel  temporaneae  ac  dispensationis  votorum  inserendae, 
expresse  respiciat  sacerdotes  et  clericos,  in  sacris  constitutes,  qui 
professionem  votorum  perpetuorum  emiserunt ;  hinc  dubiurn 
exortum  est,  utrum  eisdem  clausulis  servandis  teneantur  sacer- 
dotes et  clerici  in  sacris  constituti,  qui  non  quidem  professionem 
votorum  perpetuorum,  sed  vel  temporalium  tantum,  vel  iura- 

mentum  perseverantiae,  vel  peculiares  quasdam  promissiones,  ad 
normam  suarum  Constitutionum,  ediderant  et  ab  eisdem  dispen- 
sationem  obtineant. 

Sanctissimus  autem  Dominus  Noster  Pius  Papa  X  responden- 
dum  mandavit : 

Affirmative,  si  Religiosi  votis  temporaneis,  vel  iuramento  per- 
severantiae vel  supradictis  promissionibus  per  sex  integros  annos 
ligati  fuerint. 

Contrariis  quibuscumque  non  obstantibus. 

Fr.  J.  C.  Card.  VIVES,  Praefectus. 

L.  gg  S.  D.  L.  JANSSENS,  O.  S.  B.,  Secretarius. 


CONQREaATlON   OF  RITES. 

Monitum 

AD    EDITORES    LIBRORUM    LITURGICORUM. 

I.  In  rubricis   Generalibus   Breviarii  Roman!  tit.  IX,  n.  6, 
post  Festum  Nativitatis  B.  M.  V.  inseri  debet  Septem  Dolorum, 
Dominica  tertia  Septembris. 

II.  In  parte  hyemali  Breviarii  Romani  in  Festo  S.  Thomae 
Aquinatis,  die  7  Martii,  ubi  legitur  :  "  Lectio  IX,  de  Homilia, 
etc.,"    substituantur  verba  :     "  In   Quadragesima,   lectio    IX,   de 
Homilia  et  comm.  Feriae." 

III.  In  Rubrica  Breviarii  et  Diurnalis  quae  invenitur  die  16 
Septembris  in    Festo  Ss.    Cornelii   et    Cypriani  Mm.  et   quae 
incipit  :     "  Si    Festum    Ss.    Cornelii   et    Cypriani    occurrerit 
Dominica,  etc.     .     .     ."  et   concluditur  in   I     Vesp.    et    Laud, 
tantum,  verba  /  Vesp.  et  deleantur. 

IV.  In  Missali  Romano,  turn  in  Festo  Ss.  VII  Fundatorum, 
turn   in  Missa  Intret  de   Communi  plurim.   Mart,   i   loco,   ad 
Graduale  legendum  ;  "in  generationem  et  generationem,"  "prouti 
legitur  in  textu  S.  Scripturae,  Eccl.  44,  14. 

V.  In  Rituali  Romano,  Benedictio  novae  Campanae,  qua  ad 
usum  Ecclesiae,  sive  Sacelli,  inserviat,  adprobata  per  Decretum 
S.  R.  C.  22  lanuarii  1908,  ponatur  inter  benedictiones  reser- 
vatas    in    appendice,    ante    benedictionem     simplicem   novae 
Campanae  quae  tamen  ad  usum  Ecclesiae  non  inservit,  nuper 
reformatam. 

VI.  Item  in  Rituali  Romano,  Benedictio  Officinae  Librariae 
et  Machinae  Typographicae  nuper  adprobata  Decreto  12  Maii 
1909,  inseratur  inter  benedictiones  non  reservatas,  in  appendice, 
ante  benedictionem  Domus  Scholaris  noviter  erectae. 

Decretum. 

Sanctissimus  Dominus  Noster  Pius  Papa  X,  referente  infra- 
scripto  Cardinal!  Sacrorum  Rituum  Congregation!  Praefecto, 
suprascriptas  variationes  Breviario,  Missali  ac  Rituali  Romano 
respective  inserendas  decrevit.  Die  9  Martii,  1910. 

Fr.  S.  Card.  MARTINELLI,  S.  R.  C.  Praefectus. 
L.  2<l  S.         PH.  Can.  DI  FAVA,  Sulstitutus. 


Dubia  circa  quasdam  Consuetudines  in  Ecclesia  Cathedral 
Asturicensi  Vigentes. 

R.  D.  Antonius  Fernandez  Nistal,  hodiernus  Caeremoniarum 
Magister  Ecclesiae  Cathedralis  Asturicensis,  de  sui  Rmi.  Dni. 
Episcopi  mandate,  Sacrae  Rituum  Congregation!  humillime  quae 
sequuntur  proposuit  dubia ;  nimirum  : 

I.  A  priscis  iam  inde  temporibus  viget  in  Ecclesia  Cathedrali 
Asturicensi  consuetude  solemniter  benedicendi  Fontem  Baptis- 
malem  in  Sabbato  Sancto  et  in  Vigilia  Pentecostes ;  sed  cum 
nulla  sit  in  ea  Parochia  nee  Parochus  proprium  habens  terri- 
torium,  absoluta  Fontis  benedictione,  effunditur  aqua  in  piscinam. 

II.  In  Dominicis  aliisque  Festis  solemnioribus  Ceroferarii,  dum 
canitur  Evangelium  a  Diacono,  non  se  sistunt  a  lateribus  Sub- 
diaconi,  sed  a  lateribus  Clerici,  qui  in  cornu  Epistolae  et  versus 
ipsum  Subdiaconum  sustinet  Crucem  Processionalem. 

III.  Ex  immemorabili  consuetudine  Canonicus  hebdomadarius 
manet   omnibus   diebus   ad    Vesperas,     Festis     solemnioribus 
exceptis,  in  habitu  chorali  usque  ad  Canticum  Magnificat,  quo 
inchoato,  medius  inter  duos  Beneficiatos  discedit  in  Sacrarium 
et,  assumpto  ibi  Pluviali,  revertitur  in  chorum,  cantat  Orationem 
vel  Orationes  Officii,  et,  quin  dimittat  Pluviale,  facit  Officium 
ad  Completorium  usque  ad  primum  versum  primi  Psalmi,  quo 
incoepto,  iterum  discedit  in  Sacrarium  et,   deposito   Pluviali, 
revertitur  in  chorum,  ut  absolvat  Completorium. 

Quaeritur  :  An  predictae  consuetudines  sint  continuandae,  vel 
saltern  tolerandae  ? 

Et  Sacra  Rituum  Congregatio,  exquisito  Commissionis 
Liturgicae  suffragio,  omnibus  sedulo  perpensis,  rescribendum 
censuit : 

Ad  I.  II.  et  III.  prouti  exponitur,  negative. 

Atque  ita  rescripsit,  die  16  Martii  1910. 

Fr.  S.  Card.  MARTINELLI,  Praefectus. 
L.  %  S.  PHILIPPUS  Can.  Di  FAVA,  Substitutes. 

De  Quibusdam  in  Ordine  Praedicatorum  Consuetudinibus. 

R.  D.  Emmanuel  Vassallo,  Magister  Caeremoniarum  Dioe- 
ceseos  Melitensis,  de  consensu  Rmi.  sui  Ordinarii,  Sacrorum 
Rituum  Congregation!  haec  quae  sequuntur  dubia  exposuit; 
scilicet : 

I.  An  Fratres  Ordinis  Praedicatorum  teneantur  genuflectere 
coram  Episcopo  dioecesano,  dum  in  eorum  Ecclesiis  assistit  ad 
sacras  functiones  ? 

II.  An  decretum  S.  R.  C.  n.  3874  Meliten,  30  Novembris  1895, 
vi  cuius  iidem  Fratres  Ordinis  Praedicatorum  possunt  in  proces- 
sionibus   Crucifixi   imaginem   ad  se  conversam  tenere,  habeat 
locum  etiam  in  processionibus  in  quibus  intervenit  Episcopus 
dioecesanus  ? 

III.  An  liceat  Praelatis  Regularibus  privilegium  habentibus, 
uti  palmatoria,  quando  celebrant  coram  Episcopo  dioecesano  ? 

IV.  An  cui  tenentur  ad  processiones  Litaniarum  S.   Marci 
videlicet  et  Rogationum,  possint,  processione  peracta,  relinquere 
Ecclesiam ;   vel  debeant  expectare  donee  celebrans  preces  post 
Litanias  dicendas  concludat  ? 

Et  Sacra  eadem  Congregatio,  audita  informatione  Rmi.  P. 
Procuratoris  Generalis  Ordinis  Praedicatorum,  et  exquisito 
Commissionis  Liturgicae  suffragio,  omnibus  accurato  examine 
perpensis,  quaestionibus  propositis  ita  respondendum  censuit : 

Ad  I.  Quum  in  ritu  Ordinis  Praedicatorum  ministri  et  clerus 
inferior  non  genuflectant  ad  Crucem,  sed caput  profunde  inclinent, 
neque  ad  Episcopum  diocesanum  in  casu  genuflectere  debent. 

Ad  II.  Affirmative. 

Ad  III.  Affirmative,  dummodo  tamen  Episcopus  non  assistat 
throno. 

Ad  IV.  Negative  ad  primam  partem ;  affirmative  ad  secundam, 
et  consuetudinem  contrariam  esse  eliminandam. 

Atque  ita  rescripsit,  die  9  Aprilis  1910. 

Fr.  S.  Card.  MARTINELLI,  S.  R.  C.  Praefectus. 
L  f%4  S.  PH.  Can.  DI  FAVA,  Substitutus. 


THE     BIBLICAL    COMMISSION. 

DE   AUCTORIBUS   ET   DE   TEMPORE    COMPOSITIONIS    PSALMORUM. 

I.  Utrum  appellationes  Psalmi  David,  Hymm  David,  Liber 
psalmorum  David,  Psaltevium  Davidicum,  in  antiquis  collectionibus 
et  in  Conciliis  ipsis  usurpatae  ad  designandum  Veteris  Testa- 
menti  Librum  CL  psalmorum ;  sicut  etiam  plurium  Patrum  et 

Doctorum    sententia,   qui  tenuerunt  omnes  prorsus   Psalterii 
psalmos  uni  David  esse  adscribendos,  tantam  vim  habeant,  ut 
Psalterii  totius  unicus  auctor  David  haberi  debeat  ? 
Resp.  Negative. 

II.  Utrum  ex  concordantia  textus  hebraici  cum  graeco  textu 
alexandrine  aliisque  vetustis  versionibus  argui  iure  possit,  titulos 
psalmorum  hebraico  textui  praefixos  antiquiores  esse  versione 
sic  dicta  LXX  virorum  ;  ac  proinde  si  non  directeabauctoribus 
ipsis  psalmorum,  a  vetusta  saltern  iudaica  traditione  derivasse  ? 

Resp.  Affirmative. 

III.  Utrum  praedicti  psalmorum  tituli,  iudaicae  traditionis 
testes,  quando  nulla  ratio  gravis  est  contra  eorum  genuinitatem, 
prudenter  possint  in  dubium  revocari  ? 

Resp.  Negative. 

IV.  Utrum,  si  considerentur  Sacrae  Scripturae  baud  infre- 
quentia  testimonia  circa  naturalem  Davidis  peritiam,  Spiritus 
Sancti  charismate  illustratam  in  componendis  carminibus  re- 
ligiosis,   institutiones    ab  ipso  conditae  de  cantu  psalmorum 
liturgico,   attributiones  psalmorum  ipsi  factae  turn  in  Veteri 
Testamento,  turn  in  Novo,  turn  in  ipsis  inscriptionibus,  quae 
psalmis     ab     antiquo    praefixae     sunt  ;    insuper      consensus 
ludaeorum,  Patrum  et  Doctorum  Ecclesiae,  prudenter  denegari 
possit  praecipuum  Psalterii  carminum  Davidem  esse  auctorem, 
vel  contra  amrmari  pauca  dumtaxat  eidem  regio  Psalti  carmina 
esse  tribuenda  ? 

Resp.  Negative  ad  utramque  partem. 

V.  Utrum  in  specie  denegari  possit   davidica  origo  eorum 
psalmorum,  qui  in  Veteri  vel  Novo  Testamento  diserte  sub 
Davidis   nomine  citantut,    inter  quos  prae  ceteris  recensendi 
veniunt  psalmus  II   Quare  fremuerunt  gentes ;  ps.  XV  Consevva 
me,   Domine ;    ps.   XVII  Diligam   te,   Domine,  fortitude  mea;  ps. 
XXXI  Beati  quorum  remissae  sunt  iniquitates  ;  ps.  LXVIII  Salvum 
me  fac,  Deus  ;  ps.  CIX  Dixit  Dominus  Domino  meo  ? 

Resp.  Negative. 

VI.  Utrum  sententia  eorum  admitti  possit  qui  tenent,  inter 
psalterii  psalmos   nonnullos   esse   sive    Davidis   sive   aliorum 
auctorum,  qui  propter  rationes  liturgicas  et  musicales,  oscitan- 
tiam  amanuensium  aliasve  incompertas  causas  in  plures  fuerint 
divisi  vel  in  unum  coniuncti ;  itemque  alios  esse  psalmos,  uti 
Miserere  mei,  Deus,  qui  ut  melius  aptarentur  circumstantiis  his- 
toricis  vel  solemnitatibus  populi  iudaici,  leviter  fuerint  retractati 
vel  modificati,  subtractione  aut  additione  unius  alteriusve  ver- 
siculi,  salva  tamen  totius  textus  sacri  inspiratione  ? 

Resp.  Affirmative  ad  utramque  partem. 

VII.  Utrum  sententia  eorum  inter  recentiores  scriptorum,  qui 

indiciis  dumtaxat  internis  innixi  vel  minus  recta  sacri  textus 
interpretatione  demonstrare  conati  sunt  non  paucos  esse  psalmos 
post  tempera  Esdrae  et  Nehemiae,  quinimo  aevo  Machabaeorum, 
composites,  probabiliter  sustineri  possit  ? 

Resp.  Negative. 

VIII.  Utrum  ex  multiplici  sacrorum  Librorum  Novi  Testa- 
ment! testimonio  et  unanimi  Patrum  consensu,  fatentibus  etiam 
iudaicae  gentis  scriptoribus,  plures  agnoscendi  sint  psalmi  pro- 
phetici  et  messianici,  qui  futuri  Liberatoris  adventum,  regnum, 
sacerdotium,  passionem,  mortem  et  resurrectionem  vaticinati 
sunt ;  ac  proinde  reiicienda  prorsus  eorum  sententia  sit,  qui  in- 
dolem  psalmorum  propheticam  ac  messianicam  pervertentes, 
eadem  de  Christo  oracula  ad  futuram  tantum  sortem  populi 
electi  praenuntiandam  coarctant  ? 

Resp.  Affirmative  ad  utramque  partem. 

Die  autem  i  Maii,  1910,  in  audientia  utrique  Rmo.  Consultori 
ab  actis  benigne  concessa,  Sanctissimus  praedicta  responsa  rata 
habuit  ac  public!  iuris  fieri  mandavit. 

Romae,  i  Maii,  1910. 

FULCRANUS   VlGOUROUX,  P.  S.  S. 

LAURENTIUS  JANSSENS,  O.  S.  B. 
Consultores  ab  actis. 

